
НОРМАТИВТІК СІЛТЕМЕЛЕР

Бұл диссертациялық жұмыста нормативтік құжаттарға сілтемелер қолданылған:
Қазақстан Республикасының 2007 жылғы 27 шілдедегі №319 «Білім туралы» Заңы; https://adilet.zan.kz/kaz/docs/Z070000319_ 
Білім берудің барлық деңгейінің мемлекеттік жалпыға міндетті білім беру стандарттарын бекіту туралы Қазақстан Республикасы Білім және ғылым министрінің 2018 жылғы 31 қазандағы № 604 бұйрығы. Қазақстан Республикасының Әділет министрлігінде 2018 жылғы 1 қарашада № 17669;
Қазақстан Республикасының «Мектепке дейінгі тәрбие мен оқытудың, бастауыш, негізгі орта, жалпы орта, техникалық және кәсіптік, орта білімнен кейінгі білім берудің мемлекеттік (2025 жылғы 23 қаңтардағы №12 бұйрығы) жалпыға міндетті стандарттары;
Қазақстан Республикасында мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасын бекіту туралы ҚР Үкіметінің 2023 жылғы 28 наурыздағы №249 қаулысы https://adilet.zan.kz/kaz/docs/P2300000249#z16 
Бастауыш білім берудің мемлекеттік жалпыға міндетті стандарты. Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығына 2-қосымша. Қазақстан Республикасының Әділет министрлігінде 2022 жылғы 5 тамызда № 29031 болып тіркелді;
«Қазақстан Республикасындағы бастауыш, негізгі орта, жалпы орта білім берудің үлгілік оқу жоспарларын бекіту туралы» Қазақстан Республикасы Білім және ғылым министрінің 2012 жылғы 8 қарашадағы № 500 бұйрығына өзгерістер енгізу туралы Қазақстан Республикасы Оқу-ағарту министрінің м.а. 2024 жылғы 27 маусымдағы № 161 бұйрығы



АНЫҚТАМАЛАР

Бұл диссертациялық жұмыста келесі терминдерге сәйкес анықтамалар қолданылған:
Интеллект – адам миының қызметі, ақылының қолданылуы кезінде, танымдық-логикалық үдерісте, қоршаған ортада тіршілік ету барысында жиналған білім-тәжірибені пайдалануда, іске асыруда көрініс табатын ұғым-белгі.
Эмоционалды интеллект – адамның өз эмоцияларын және басқа адамдардың эмоцияларын түсіну, басқару және дұрыс қолдану қабілеті.
Эмпатия – бұл басқа адамның тәжірибесімен байланыс сезімі, өзін оның орнына қою қабілеті және жанашырлық пен түсіністік таныту қабілеті арқылы оның ішкі әлеміне ену қабілеті.
Интерактивті тапсырма – білім алушының белсенді қатысуын, жедел кері байланысты және шығармашылық әрекетін талап ететін цифрлық оқу тапсырма түрі.
Эмоциялық қауіпсіз орта – білім алушы өзін еркін, қауіпсіз сезінетін, пікірін ашық білдіруге және эмоцияларын көрсетуге мүмкіндік беретін қолайлы психологиялық орта.
Психологиялық қолдау – баланың эмоционалдық әл-ауқатын сақтау мен дамытуға бағытталған педагогикалық және психологиялық ықпалдар жүйесі.
Коммуникативтік құзыреттілік – тиімді қарым-қатынас жасауға, өз ойын жеткізуге және өзгелермен ынтымақтастық орнатуға мүмкіндік беретін білім, білік және дағдылар жиынтығы.
Эмоциялық құзыреттілік – эмоцияларды тану, түсіну, реттеу және оларды әлеуметтік өзара әрекетте тиімді қолдану қабілеті.
Әлеуметтік бейімділік – бұл оң қарым-қатынас жасау, өзара әрекеттесу, әңгіме жүргізу, қызықты, көңілді және белсенді, достық және зейінді болу, тез достасу қабілеті, басқаларға деген сүйіспеншілік пен мейірімділік қабілеті мен тілегі
Мультимедиа – компьютерлiк графикамен, суреттермен, бейнеақпараттармен, анимациямен, мәтiндермен, жоғары сапалы дыбыстармен жұмыс iстеудi қамтамасыз ететiн интерактивтi жүйе.
Мультимедиялық технологиялар - әртүрлi типтi мәлiметтердi дайындау, өңдеу, бiрiктiру, ұсыну әрекеттерiн аппараттық және бағдарламалық жабдықтарды пайдалану арқылы жүзеге асыратын технологиялар (әдiстер мен тәсiлдер) жиынтығы.
Интерактивті мультимедиялық технологиялар – мәтін, графика, дыбыс, анимация, бейне және пайдаланушымен кері байланысты біріктіретін, білім алушының белсенді әрекетін қамтамасыз ететін оқыту технологиялары.
Бастауыш сынып оқушыларындағы эмоционалды интеллект – оқушының өзі эмоционалдық күйін сезінуі, өзіндегі эмоцияларын реттеуі, құрбылары мен мұғалімнің эмоцияларын да түсінуі, бұл ретте эмпатия танытуы және әлеуметтік ортада тиімді әрекет ету қабілеті.

БEЛГIЛEУЛEP МEН ҚЫCҚAPТУЛAP

ҚР – Қазақстан Республикасы
ҚРЗ – Қазақстан Республикасының Заңы
ҚРМЖМБС – Қазақстан Республикасының мемлекеттік жалпыға міндетті білім беру стандарты
БОПӘ – бастауышта оқыту педагогикасы мен әдістемесі
ОБ – оқу бағдарламалары
ББСМ – болашақ бастауыш сынып мұғалімі
БСО – бастауыш сынып оқушылары
ЭИ – эмоционалды интеллект
ИМТ – интерактивті мультимедиялық технологиялар
ЭТ – эксперимент тобы
БТ – бақылау тобы
ЭДК – экспериментке дейінгі кезең
ЭКК – эксперименттен кейінгі кезең






КІРІСПЕ

[bookmark: _Hlk209024399]Зерттеудің өзектілігі. Бүгінгі білім беру жүйесін жаңартуда әлеуметтік-психологиялық тұрғыдағы өзгерістер білім алушылардың эмоционалды интеллектісін дамытуға қарай негізделуде. Ал эмоционалды интеллект тұлғаның өз эмоциясын тануы, түсінуі, басқаруы мен айналасының эмоциялық жағдайын сезінуі және олармен тиімді қарым-қатынас орната алу қабілеттерінің бір түрі деуге болады. Баланың білім негізі алғаш қаланатын кезеңі, яғни бастауыш сынып оқушыларының эмоционалдық әлемі пәрменді дамуда болатын, әлеуметтік қатынас пен дұрыс мінез-құлықтың базасы қаланатын ең маңызды кезең деп саналады, сондықтан да бастауыш сыныптарда эмоционалды интеллектіні мақсатты түрде дамыту өте өзекті болады. 
[bookmark: _Hlk173426540]Осы орайда Қазақстан Республикасының «Білім туралы» Заңының 4-тарау 16-бабында: «...баланың жеке басын қалыптастыруға, оның жеке қабілеттерін, оқу ісіндегі оң талпынысы мен алғырлығын: негізгі мектептің білім беру бағдарламаларын кейіннен меңгеру үшін оқудың, жазудың, есептеудің, тілдік қатынастың, шығармашылық тұрғыдан өзін-өзі көрсетудің, мінез-құлық мәдениетінің берік дағдыларын дамытуға бағытталған», - деп көрсетілген [1]. Бұдан біз білім беру үдерісі жеке тұлғаның танымдық, эмоционалдық және психомоторлық дамуын қамтамасыз етіп, әлеуметтік және жеке дара болу ұдерісінің теңгерімді жүзеге асуына жағдай жасау қажеттігін аңғарамыз. Мектептер оқушылардың тек танымдық қабілеттерін ғана емес, сонымен қатар эмоционалдық және әлеуметтік дағдыларын да дамытуы қажет. Осылайша, оқушылардың эмоционалдық тұрғыдан білікті әрі әлеуметтік дағдылары дамыған болуына қол жеткізуге болады. Бастауыш сыныптардан бастап оқушылардың эмоционалды интеллектісін дамыту арқылы осындай маңызды дағдыларды жоспарлы және жүйелі түрде үйрету мүмкіндігі туындайды.
Қазақстан Республикасында мектепке дейінгі, орта, техникалық және кәсіптік білім беруді дамытудың 2023-2029 жылдарға арналған (ҚР Үкіметінің 2023 жылғы 28 наурыздағы №249 қаулысы) тұжырымдамасында: «оқытудың дәстүрлі бағдарламаларынан білім алушыларды болашаққа дайындауға (білім беру мазмұнының құндылық аспектісін өзектендіру, оқу бағдарламаларының жаһандық құзыреттіліктерді, эмоционалды зияткерлікті, сыни ойлауды, білім алушылардың кәсіпкерлік және қаржылық сауаттылығы негіздерін қалыптастыруға бағытталуы; оқытуды бейіндік саралау және даралау, оқыту бағыттарын таңдаудың кең және икемді мүмкіндіктері арқылы) деп міндеттеледі [2]. Құжатта көрсетілгендей, жоспарлы үдеріс барысында адам өзіндік ерекшеліктерін қалыптастырып, жеке тұлғаға айналады, сонымен қатар қоғаммен байланыс орнатып, әлеуметтенеді. Нәтижесінде адам өз жеке қасиеттерімен қоғамнан ерекшеленеді, бірақ сонымен бірге тепе-теңдік, денсаулық және үйлесімді қарым-қатынастар арқылы қоршаған ортамен бірігеді.
[bookmark: z121][bookmark: _Hlk209024469][bookmark: z122][bookmark: z124]Қазақстан Республикасының «Мектепке дейінгі тәрбие мен оқытудың, бастауыш, негізгі орта, жалпы орта, техникалық және кәсіптік, орта білімнен кейінгі білім берудің мемлекеттік (2025 жылғы 23 қаңтардағы №12 бұйрығы) жалпыға міндетті стандарттарында: «...басқалармен жағымды қарым-қатынас орната алады, командада жұмыс істейді және ортақ мақсаттарға жетуге ұмтылады; кез келген өмірлік жағдайларда адалдық танытады, өз әрекеттері үшін жауапкершілікті сезінеді; өзін-өзі ұйымдастыру және өзін-өзі бақылау дағдыларын көрсетеді» делінген [3]. Бұл ретте мемлекеттік жалпыға міндетті білім беру стандартында белгіленген тұлғалық және әлеуметтік нәтижелер бастауыш сынып оқушыларының эмоционалды интеллектісін дамытудың нормативтік негізін құрайды. Өйткені эмоционалды интеллект оқушының өзін-өзі тануын, өзін-өзі басқаруын, эмпатиясын, қарым-қатынас мәдениетін және бірлескен әрекетке даярлығын қалыптастыру арқылы стандартта көзделген құзыреттердің тиімді игерілуін қамтамасыз етеді.
Эмоциялардың танымға, тұлғалық дамуға әсер ететіні туралы көзқарастар ертеден келе жатыр. Мысалы, Платонның айтуынша, барлық білім алу эмоциялық негізге ие [4] деп берілсе, ал Л.С. Выготский (1986) өзінің оқыту теориясында эмоциялардың оқу және даму процесінде, когнитивтік дағдыларды тиімді және өнімді пайдалануда маңызды рөл атқаратынын көрсеткен [5], . Баланың қоғамға бейімделуін қамтамасыз ететін білім беру үдерісі негізінен когнитивтік акт ретінде қабылданғанымен, ол эмоциялық және әлеуметтік факторлардан да әсер алады. Сонымен қатар оқу процесінің нәтижесі ретінде бағаланатын қоғамға бейімделу дағдысы адамның өзі және қоршаған әлем туралы ойлауын, өзгелермен қарым-қатынас орнатуын, мәселе шешу қабілетін, төзімділік танытуын талап етеді. Мұнда көрсетілген талаптар адамның эмоциялық және әлеуметтік дағдыларын алдыңғы қатарға шығарады. Осыдан адамды қоғамға бейімдейтін білім беру үдерісінің эмоциялық және әлеуметтік негізге ие екені туралы ой түюге болады.
Құқықтық қоғам азаматтардан өз шешімдері мен іс-әрекеттері үшін жауапкершілікті қабылдауды, басқалармен қарым-қатынаста бастамашылық танытуды, өз қажеттіліктерін жүзеге асыруды және басқа адамдардың құқықтарын бұзбай, өз мақсаттарына табысты жетуді талап етеді. Күтілетін мінез-құлық түрі адамның өзінің эмоционалдық тәжірибесін талдау, басқалардың эмоциясын түсіну, алған ақпаратты өз іс-әрекетінде пайдалану қабілетімен байланысты, бұл өз кезегінде қалыптасқан эмоционалды интеллекттің болуын қажет етеді. 
[bookmark: _Hlk225425397][bookmark: _Hlk225425420]Эмоциялық интеллектті зерттеген И.Н. Андреева [6], Reuven Bar-On [7], Daniel Goleman [8], Д.В.Люсин [9], А.И. Савенков [10] сынды ғалымдар оның жоғары деңгейі физикалық, психикалық, моральдық, адамның әлеуметтік әл-ауқаты басқалармен табысты қарым-қатынас жасауға, жүктелген міндеттерді шешуге, жағымды қарым-қатынас орнатуға, теңдестірілген және негізделген шешімдер қабылдауға мүмкіндік беретінін көрсетеді. И.Н.Андреева [11], Т.И. Бабаева [12], М.И.Грязнова [13], Л.М.Новиковалардың [14] зерттеулері бойынша, эмоционалды интеллект қалыптасуының сезімтал кезеңі - бастауыш мектеп жасы, өйткені бұл кезде қоршаған әлемді эмоционалды қабылдаудың табиғи қажеттілігі балада белсенді интеллектуалдық даму арқылы орындалады. Этикалық сезімдерді, ізгі ниетті, эмоционалды және моральдық жауап беруді, басқа адамдардың сезімдерін түсіну мен эмпатияны дамытудың маңыздылығы қазіргі бастауыш білім берудің мемлекеттік стандартында да ескерілген. Оқу-танымдық және оқу-тәжірибелік міндеттерді ойдағыдай шешумен қатар, оқушының тұлғалық өсу барысында эмоционалды интеллект өзін-өзі ұйымдастыру, өзін-өзі реттеу, қарым-қатынас жасау қабілетін дамытатынын көрсетеді. Білім беруде кеңінен қолданылып жүрген дамыта оқыту технологияларында В.В.Давыдов [15], Л.В.Занков [16], Б.Д.Эльконин [17] баланың эмоционалдық сферасына сүйену принципі қолданылады: танымдық қызығушылықты қалыптастыру оқу-тәрбие процесінің ұйымдастырушылық ерекшеліктері арқылы жүзеге асады, оқушылардың ұжымдық эмоционалды тәжірибесінің болуын қажет етеді.
Жоспарлы түрде білім беру жүзеге асырылатын сынып ортасында оқушылар мен мұғалімдер, сондай-ақ оқушылар өзара қарым-қатынасқа түседі. Бұл қарым-қатынастар эмоциялық және әлеуметтік тәжірибелерге толы. Мұндай тәжірибелер тестке деген қобалжудан, жетістікке жетуге деген уайымнан, оқуға деген мотивациядан бастап, өмірлік табысқа дейінгі кең ауқымда өз әсерін көрсетеді. Бұл әсер оқушының өзін оқуға ынталандыруында, бұрын алған білімдері мен дағдыларын еске түсіруінде, ойлауында байқалады. Басқаша айтқанда, эмоциялық және әлеуметтік дағдылар когнитивтік қабілеттер мен интеллектті тиімді пайдалану деңгейіне тікелей әсер етеді. Осыған байланысты, мектепте жүзеге асырылатын жоспарлы және мақсатты оқыту әрекеттерінің сәтті болуы үшін эмоциялық және әлеуметтік дағдылардың маңызды рөл атқаратынын және сондықтан оқушылардың бұл дағдыларды алдын ала меңгеруі қажет екенін айтуға болады (Humphrey, Curran, Morris, Farrell & Woods, 2007; Matthews et al., 2006; Park, 2003; Phye, Schutz & Pekrun, 2011; Romasz, Kantor & Elias, 2004; Sherwood, 2008; Zins, Bloodworth, Weissberg, Walberg, 2007) [18-24].
ХХI ғасырдағы ғылыми және технологиялық даму индустриялық қоғамды білім қоғамына айналдырды. Бұл трансформация нәтижесінде жеке тұлға өз қоғамына үйлесе алмады және шеттетілгендік сезіміне ұшырады. Сол сияқты бұл өзгерістер болашақ ұрпақты өмірге дайындайтын мектептерге де терең әсер етті. Мектептерде сыныптастар арасындағы зорлық-зомбылық пен агрессия кең таралып, қалыпты құбылысқа айналды; оқушыларда мектепке деген жағымсыз қарым-қатынастар пайда болды; жоғары сынып оқушылары арасында алкоголь, темекі және есірткіге құмарлық тенденциялары артты, тіпті осы заттарды қолдануды бастау жасы бастауыш мектепке дейін төмендеді (Aranson, 2000) [25]. ХХ ғасырдағы тек интеллектуалдық қабілеттерді дамытуға басымдық берген білім беру тұжырымдамасы әлеуметтік трансформацияның туындатқан бұл мәселелеріне жеткілікті шешім ұсына алмағанын атап айтқан жөн.  Мұндай білім беру жүйесі оқушыларды эмоциялық тұрғыдан жетілмеген; эмоциялық қиындықтарды еңсеруде жеткіліксіз; қоршаған ортамен сапалы қарым-қатынас орната алмайтын тұлғаларға айналдырды. Бұл проблемалар белгілі бір елге немесе білім беру жүйесіне тән емес, әмбебап сипатқа ие (Espelage және Swearer, 2003; Zeidner, Roberts және Matthews, 2002) [26,27].
Оқушыларды эмоциялық және әлеуметтік тұрғыдан дамыту қажеттілігі формалды білім беру үдерісінде игерілуі тиіс қабілеттердің саны мен сапасын арттыруды талап етеді. Бұл өз кезегінде мектептің атқаратын қызметтерін кеңейтеді. Мектептен қоғам өмірін қорғап, дамыту күтіледі. Сонымен қатар мұғалім мен әкімшілік мектептегі туындайтын мәселелерді шешуі; оқушының қажетті білім мен дағдыларды игеруіне қолдау көрсетуі және қоғаммен үйлесімді, өз эмоцияларын танитын жеке тұлға қалыптастыруына жәрдемдесуі талап етіледі. 
[bookmark: _Hlk225427757]Адамның интеллектісін дамытудың және оларды қоғамда басқарудың өзара тәуелділігінің жалпы-әдіснамалық және әлеуметтік-философиялық аспектілері: Н.А. Бердяев [28], В.И. Вернадский [29], Э.Ю. Дюркгейм [30], А. Печчеи [31], П.А. Сорокин [32], Тейяра де Шарден [33], А.Дж. Тойнби [34], К. Ясперс [35] және т.б. көрнекті ресейлік және шетелдік ғалымдардың ғылыми еңбектерінде қарастырылған. 
Интеллектуалды бастаманы Д.Б.Богоявленская [36], интеллектуалды рефлексияны И.Н.Семенов [37], және С.Ю.Степанов [38], интеллектуалды белсенділікті немесе ізденістік доминантын Я.А.Пономарев [39], интеллектуалды шешімдерді қабылдауды Т.В. Корнилова [40], интеллектуалды вариативтілік пен тұрақтылықты Н.С.Ефимова [41], интеллектуалды икемділікті Л.М. Митина [42] зерттеді. 
Жоғарыда аталған еңбектерді талдау эмоционалдық интеллект ұғымын зерттеу оның әлеуметтік интеллектке қарағанда аз зерттелгенін байқатты. Дегенмен эмоционалдық интеллекттің психологиялық ойлау үдерісінің дамуынан талап етілетіндігі туралы: С.Л.Рубинштейн [43], Л.С. Выготский [44], А.Н. Леонтьев [45], О.К.Тихомировтың [46] және т.б. еңбектерінде кең қарастырылған. 
Мәселен, С.Л. Рубинштейннің пайымдауынша эмоционалдық немесе аффективті интеллект – бұл тек қана танымдық үдерістің арнайы бағыттағы іс-әрекеті. Оның ойынша, эмоционалдық үдеріс бір-біріне қарама-қарсы іштей танымдық үдеріске қарсы тұра алмайды. Адамның эмоциясы танымдық үдерістегі бірыңғай эмоционалдық және шығармашалық бейнені құрайды. С.Л. Рубинштейн эмоцияны «сезім мен таным бірлігі» ретінде және тұлғаның өміріндегі біркелкі эмоциясы ғана емес, оның эмоционалдық немесе аффективтілік, интеллекттің ішіндегі ішкі шығармашылық эмоциясы» - деп қарастырады [43,с. 562]. 
Эмоционалдық интеллект идеясы Эдуард Торндайк, Джой Гилфорд, Ганс Айзенк сынды авторлар зерттеуге алған «әлеуметтік интеллект» ұғымынан шыққан. «Эмоционалдық интеллект» ұғымына әртүрлі көзқарастар қалыптасқан. 
Шетелдік психологияда John D. Mayer және Д. Карузо [47], Daniel Goleman және Р. Reuven Bar-On [7,с. 2] еңбектерінде ғылыми-әдіснамалық, теориялық және тәжірибелік тұрғыдан зерттелген. 
[bookmark: _Hlk209024502][bookmark: _Hlk225431201]Эмоционалдық интеллектінің теориялық және практикалық аспектілері отандық ғалымдар А.А. Төлегенова [48], Б.Д. Байтұқбаева [49], Д.Б. Ахметова [50], У.Ж.Туякова [51], А.Жорабекова [52] және ресейлік Л.Г.Чеботар [53], Т.Н. Карпович [54], Е.М.Белорукова [55], К.С. Кузнецова [56], И.С.Леушина [57] т.б. сынды ғалымдардың еңбектерінде қарастырылған.
Оқу үдерісінде мультимедиялық технологияларды қолдану мәселесі Б.А.Досжанов [58], Д.Н. Исабаева [59],  С.О. Жетпісбаева [60], Ж.С. Сардарова [61], Н.Т. Сартаева [62], Ж. Жияшева [63], Н.С. Кожамкулова [64], Р.С. Ахитова [65], Г.Б. Таутаева [66], А.С. Маханова [67]  т.б. ғалымдардың еңбектерінде әр қырынан зерттелген. Алайда бұл еңбектерде «интерактивті мультимедиялық технология» ұғымы қолданылмаған.
Жоғарыда аталған ғалымдардың еңбектерін талдау барысында эмоционалдық интеллект ұғымының жеке көріністері ғана зерттелгенімен, бастауыш сынып оқушыларының эмоционалды интеллектісін дамыту мәселелері арнайы зерттеу нысаны ретінде алынбағандығы және оны интербелсенді технологиялар  арқылы дамыту қарастырылмағандығы айқындалды. Осы тұрғыдан алғанда, мектеп оқушыларының эмоционалдық интеллектісінің дамуы бойынша зерттеулердің жеткіліксіздігі төменде көрсетілгендей бірқатар қарама-қайшылықтарды анықтады: 
- бүгінгі білім беруде бастауыш сынып оқушыларының эмоционалды интеллектісін дамытудағы қоғамдық сұраныс пен оның отандық ғылымда теориялық-әдіснамалық негіздерінің жеткілікті зерделенбеуі арасында; 
- бастауыш сынып оқушыларының эмоционалды интеллектісін дамытуда интерактивті мультимедиялық технологиялардың мүмкіндіктері және олардың бастауыш сыныптардың оқу-тәрбие үдерісінде ғылыми негізделген мазмұны мен әдістемесінің қарастырылмауы арасында; 
- интерактивті мультимедиялық технологияларды пайдалану арқылы бастауыш сынып оқушыларының эмоционалды интеллектісін дамыту қажеттілігі және оны білім беруде әдістемесінің жасалмауы арасындағы қарама-қайшылықтар. 
Бұл анықталған қарама-қайшылықтарды шешу біздің зерттеуіміздің мәселесін интерактивті мультимедиялық технологиялар арқылы бастауыш сынып оқушыларының эмоционалдық интеллектісін дамытудың теориялық-әдіснамалық негіздерін зерделеп, оның әдістемесін жасап, тәжірибеде жүзеге асыру қажет екендігін айқындап, зерттеу жұмысымыздың тақырыбын: «Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамыту» деп таңдауымызға негіз болды.
Зерттеу нысаны: жалпы білім беретін орта мектептің бастауыш сыныптарындағы білім беру үдерісі
[bookmark: _Hlk145588455]Зерттеудің пәні: интерактивті мультимедиялық технологиялар арқылы бастауыш сынып оқушыларының эмоционалды интеллектісін дамыту әдістемесі.
[bookmark: _Hlk173432919]Зерттеудің мақсаты: бастауыш сынып оқушыларының эмоционалды интеллектісін интерактивті мультимедиялық технологиялар арқылы дамытуды теориялық-әдіснамалық тұрғыда негіздеу және әдістемесін жасау, оның тиімділігін тәжірибелік-эксперимент арқылы дәлелдеу, ғылыми негізделген ұсыныстар беру.
[bookmark: _Hlk173432954]Зерттеу міндеттері:
· [bookmark: _Hlk163236590]бастауыш сынып оқушыларының эмоционалды интеллектісін интерактивті мультимедиялық технологиялар арқылы дамытудың теориялық-әдіснамалық негіздерін айқындау;
· [bookmark: _Hlk163237273][bookmark: _Hlk173433259]интерактивті мультимедиялық технологияларды бастауыш сынып оқушыларының эмоционалды интеллектісін дамыту құралы ретінде сипаттау; 
· [bookmark: _Hlk163237154]бастауыш сынып оқушыларының эмоционалды интеллектісін интерактивті мультимедиялық технологиялар арқылы дамытудың құрылымдық-мазмұндық моделін жасау;
· бастауыш сынып оқушыларының эмоционалды интеллектісін интерактивті мультимедиялық технологиялар арқылы дамыту әдістемесін жасау, оның тиімділігін эксперименттік тексеруден өткізу. 
Зерттеудің ғылыми болжамы: егер интерактивті мультимедиялық технологиялар арқылы бастауыш сынып оқушыларының эмоционалды интеллектісін дамыту теориялық-әдіснамалық тұрғыда негізделсе, зерттеудің негізгі ұғымдық-категориялық түсініктерінің мазмұны мен құрылымы нақтыланса, интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың құрылымдық-мазмұндық моделі мен әдістемесі дайындалып, шығармашылық тұрғыда тәжірибеге ендірілсе; онда оқушылардың эмоционалды-сезімдік тәжірибелерінің жинақталуына және ойлаудың эмоционалды-бейнелік компонентінің дамуына оң ықпал етеді, өйткені бастауыш сынып оқушыларының эмоционалды интеллектісін дамыту қоғамдық сұранысты қамтамасыз етеді.
Зерттеудің жетекші идеясы: интерактивті мультимедиялық технологиялар арқылы бастауыш сынып оқушыларының эмоционалды интеллектісін дамыту олардың өз эмоцияларын игеріп, әлеуметтік ортаға бейімделу қабілеттерін арттырады. Сонымен бірге  білім сапасын арттырып, оқушыны жеке тұлға ретінде когнитивтік, эмоциялық және психомоторлық тұрғыдан кешенді түрде дамытуды көздейтін білім беруді қажет етеді.
Зерттеудің әдіснамалық және теориялық негіздерін: тұлға теориясы, тұлғаның іс-әрекетте қалыптасуы жайлы ілімдер, интеллект  теориясы, эмоционалды интеллект құрылымы, мультимедиялық техналогиялар. тұлғалық-бағдарлы тұғыр, іс-әрекеттік  тұғыр, орта тұғыры, құзыреттілік тұғыр, ақпараттық-коммуникативтік тұғырлар құрайды.
Зерттеу әдістері: теориялық әдістер: талдау, жалпылау, топтау, жалпылау, салыстыру, жіктеу, нақтылау, жобалау, модельдеу; эмпирикалық әдістер: зерттеу, бақылау, диагностика, эксперименттер жүргізу, эксперимент нәтижелерін бақылау, нәтижелерді математикалық және статистикалық талдау, сараптама.
Зерттеудің негізгі кезеңдері.
Бірінші кезеңде (2022-2023 жж.) дипломдық жұмыс отандық және шетелдік ғылыми-зерттеу жұмыстарын, монографиялар мен ғылыми-зерттеу жұмыстарын дамытуға арналды. білім беру философиясы, таным теориясы, логика ғылымы, педагогика, психология, педагогикалық психология, дидактика, жаңа педагогикалық технологиялар теориясы, мультимедиялық технологиялардың арқасында бастауыш сынып оқушыларының эмоционалдық интеллектінің дамуы.әдістемелік мақалалар, Озық педагогикалық тәжірибелер талданды. Теориялық талдау негізінде мультимедиялық технологияларды қолдана отырып, бастауыш сынып оқушыларының эмоционалды интеллектісін дамытудың әдіснамалық негіздері анықталды, теориялық негіздері жүйеленді. Зерттеу жұмысының теориялық негіздері анықталды, олардың негізінде практикалық бағыттар қалыптасты.
Екінші кезеңде (2023-2024) мультимедиялық технологияларды пайдалана отырып, жас студенттердің эмоционалдық интеллектісін дамытудың құрылымдық және маңызды моделі әзірленді, модель негізінде арнайы әдістемелік жүйе әзірленді; технологияларды пайдалана отырып, оқушылардың эмоционалдық интеллектісін дамытуға бағытталған арнайы жаттығулар мен тапсырмалар жүйесі; диагностика, анықтау және оқыту кезеңдері ұйымдастырылып, жүзеге асырылды.
Үшінші кезеңде (2024-2025 жж.) мультимедиялық технологияны қолдана отырып, жас мектеп оқушыларының эмоционалды интеллектісін дамытуға бағытталған практикалық жұмыстарды бақылау кезеңі жүргізілді. Алынған нәтижелерге математикалық статистикалық талдау жүргізілді. әзірлеу әдістемесі бойынша ұсыныстар жүйеленді. 
Диссертация мәтіні жазылды, ғылыми-зерттеу жұмысының негізгі қорытындылары жасалды.
Зерттеудің ғылыми жаңалығы мен теориялық маңыздылығы:
· интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың теориялық-әдіснамалық негіздері айқындалды;
·  интерактивті мультимедиялық технологиялар бастауыш сынып оқушыларының эмоционалды интеллектісін  дамытудың құралы ретінде сипатталды; 
· бастауыш сынып оқушыларының эмоционалды интеллектісін интерактивті мультимедиялық технологиялар арқылы дамытудың құрылымдық-мазмұндық моделі дайындалды; 
· бастауыш сынып оқушыларының эмоционалды интеллектісін интерактивті мультимедиялық технологиялар арқылы дамыту әдістемесі жасалып, тиімділігі тәжірибелік-эксперимент жағдайында дәлелденіп, ұсыныстар берілді. 
Зерттеудің практикалық маңыздылығы: мультимедиялық технологиялар арқылы орта мектеп оқушыларының эмоционалды интеллектісін дамыту әдістемесі туралы: бастауыш сынып мұғалімдеріне арналған «Интерактивті мультимедиялық технологиялар арқылы орта мектеп оқушыларының эмоционалды интеллектісін дамыту» ғылыми-әдістемелік семинарының бағдарламасы (24 сағат); бастауыш сынып оқушыларына арналған «Көңіл-күй әлеміне саяхат» атты 36 сағаттық факультатив курс бағдарламасы, интерактивті мультимедиялық технологиялар арқылы орта мектеп оқушыларының эмоционалды интеллектісін дамытуға арналған жаттығулар мен тапсырмалар жүйесі дайындалды. Зерттеу нәтижелерін жалпы орта білім берудің бастауыш сыныбында, жоғары және орта арнаулы оқу орындарында бастауыш сынып мұғалімдерін даярлау үдерісінде, бастауыш сынып мұғалімдерінің кәсіби даму жүйесінде қолдануға болады.
Қорғауға ұсынылатын негізгі қағидалар: 
- интерактивті мультимедиялық технологиялар арқылы орта мектеп оқушыларының эмоционалды интеллектісін дамытудың теориялық-әдіснамалық негіздерін анықтауда «эмоционалды интеллект – тұлғаның өзінің және өзге адамдардың эмоцияларын тану, түсіну, ажырату, бағалау, оларды саналы түрде басқару және түрлі әлеуметтік жағдаяттарда тиімді қолдану қабілетін қамтамасыз ететін, өзін-өзі тану, өзін-өзі реттеу, эмпатия және тұлғааралық қарым-қатынас дағдыларының бірлігінен тұратын тұлғалық-психологиялық сапа»; «бастауыш сынып оқушысының эмоционалды интеллектісі – оқушының өз эмоцияларын саналы түрде танып, түсініп, реттей алуы, өзге адамдардың сезімдері мен эмоциялық жағдайларын дұрыс қабылдап, оларға эмпатия танытуы және оқу мен күнделікті қарым-қатынас барысында эмоцияларын тиімді басқара отырып, жағымды әлеуметтік өзара әрекет жасай алуын сипаттайтын тұлғалық қасиет» деп нақтылаулар жасалды; әдіснамалық негіздерін тұлғалық-бағдарлы тұғыр, іс-әрекеттік тұғыр, орта тұғыры, құзыреттілік тұғыр, ақпараттық-коммуникативтік тұғырлар құрайды;
- интерактивті мультимедиялық технологиялар эмоцияларды тану және ажырату қабілетінің дамуы, эмпатия (сезіне білу) қалыптасуын, эмоцияларды реттеу дағдысының қалыптасуын, коммуникативтік дағдыларының жетілуі мен рефлексия жасау қабілеті және оқу мотивациясының артуын қамтамасыз етуші құрал ретінде;
- интерактивті мультимедиялық технологиялар арқылы оқушылардың эмоционалды интеллектісін дамытудың құрылымдық-мазмұндық моделі – күтілетін нәтижеге жетудің теориялық-әдіснамалық негіздері, EQ-дың төрт негізгі құрамдас бөлігін дамыту үдерісінің компоненттері мен көрсеткіштері анықталған, зерттеу мәселесін тиімді шешуге бағытталған әдістерін, құралдарын сипаттайтын, дамыту деңгейлері айқындалған құрылым;
[bookmark: _Hlk163292216][bookmark: _Hlk163292729]- бастауыш сынып оқушыларының эмоционалды интеллектісін интерактивті мультимедиялық технологиялар арқылы дамыту әдістемесі оқушылардың эмоционалды интеллектісін дамытуға бағытталған мультимедиялық ресурстар, сабақ үлгілері мен тапсырмалар жинағы арқылы жүзеге асырылады. Мультимедиялық құралдар эмоцияны тану, эмоцияны басқару, әлеуметтік эмпатия, қарым-қатынас дағдыларын дамытуға бағытталады.
Зерттеу көздері: Қазақстан Республикасының Конституциясы, Қазақстан Республикасының «Білім туралы» Заңы; Қазақстан Республикасында мектепке дейінгі, орта, техникалық және кәсіптік білім беруді дамытудың 2023-2029 жылдарға арналған (ҚР Үкіметінің 2023 жылғы 28 наурыздағы №249 қаулысы) тұжырымдамасы; Қазақстан Республикасының «Мектепке дейінгі тәрбие мен оқытудың, бастауыш, негізгі орта, жалпы орта, техникалық және кәсіптік, орта білімнен кейінгі білім берудің мемлекеттік (2025 жылғы 23 қаңтардағы №12 бұйрығы) жалпыға міндетті стандарттары зерттеу жұмысының тақырыбы мен мақсат-міндеттеріне, зерттеу логикасына сәйкес отандық және шетел ғалымдарының философиялық, таным теориясы, әлеуметтану, педагогика, психология (эмоциялар, ойлау және шығармашылық психологиясы) саласындағы еңбектер және автордың ғылыми-педагогикалық зерттеулері.
Зepттeу бaзacы: тәжірибелік-эксперимент жұмысына  Шымкент қаласындағы №135 жалпы орта мектебі, №69 жалпы орта мектеп оқушылары қатысты.
Диссертацияның құрылымы кipicпeдeн, үш бөлiмнeн, қopытындыдaн, пaйдaлaнылғaн әдeбиeттep тiзiмiнeн, қocымшaлардaн тұpaды. 
«Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың теориялық-әдіснамалық негіздері» деп аталатын бірінші бөлімде «интеллект», «эмоционалды интеллект», «мультимедиялық технология» ұғымдарының мәні нақтыланып, олардың зерттелу жайына талдау жасалды. Зерттеу мәселесі бойынша психологиялық-педагогикалық еңбектерге талдау жасалды, мультимедиялық технологияларды қолдана отырып, бастауыш сынып оқушыларының эмоционалды интеллектінің теориялық және әдістемелік тұрғыда негізделген.
«Интерактивті мультимедиялық технологияларды қолдана отырып, орта мектеп оқушыларының эмоционалды интеллектінің дамуын модельдеу» тақырыбындағы  екінші тарауда интерактивті мультимедиялық технологиялар  бастауыш сынып оқушыларының эмоционалды интеллектісін дамыту құралы ретінде сипатталып, оның әлеуеті айқындалды. «Мультимедиялық технология»  мен «интерактивті мультимедиялық технология» ұғымдарының айырмашылықтары көрсетілді. Интерактивті мультимедиялық технологияларды қолдана отырып, оқушылардың эмоционалды интеллектісін дамытудың құрылымдық-мазмұндық моделі ұсынылды.
«Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың тәжірибелік-эксперимент жұмыстары» деп аталатын үшінші бөлімде бастауыш сынып оқушыларының эмоционалды интеллектісін интерактивті мультимедиялық технологиялар арқылы дамыту әдістемесі бойынша жүргізілген жұмыстардың мазмұны көрсетілді. Тәжірибелік-эксперимент жұмысының нәтижелері бойынша талдау жасалып, оның қорытындылары берілді.
Қорытындыда интерактивті мультимедиялық технологиялар арқылы бастауыш сынып оқушыларының эмоционалды интеллектісін дамыту бойынша жүргізілген эксперимент жұмыстары көрсетіліп, тәжірибелік эксперимент жұмыстарының нәтижелері негізінде тұжырымдалған ғылыми-әдістемелік ұсыныстар берілді.
Пайдаланылған әдебиеттер тізіміне зерттеу барысында зерттелген философиялық, педагогикалық, психологиялық және әдістемелік әдебиеттер кіреді. 
Зерттеудің талқылануы мен жариялануы. Диссертациялық жұмыстың мазмұны 6 еңбекте жарияланды. Соның ішінде 2 мақала ҚР Ғылым және жоғары білім министрлігінің Ғылым және жоғары білім саласындағы сапаны қамтамасыз ету комитеті бекіткен ғылыми басылымдарда, 1 мақала Scopus базасына енген шетелдік басылымдарда шыққан,  мақала Қазақстандағы халықаралық ғылыми-практикалық конференция басылымдарында, 1 мақала шетелде ұйымдастырылған халықаралық ғылыми-практикалық конференциялар материалдарында жарық көрген.
Барлық жарияланымдар жүргізілген зерттеу барысында дайындалған.
1.The Impact of Interactive Multimedia Technologies on the Development of Emotional Intelligence in Primary School Students in Kazakhstan. International Journal of Information and Education Technology, Vol. 16, No. 2, 372-381DOI: 10.18178/ijiet.2026.16.2.2510 
2. Интерактивті мультимедиялық технологиялар бастауыш сынып оқушыларының эмоционалды интеллектісін дамытудың құралы ретінде Қарағанды университетінің Хабаршысы, «Педагогика ғылымдары» сериясы 2024,174-181 б.DOI https://doi.org/10.31489/2024Ped2/174-181 
3. Бастауыш сынып оқушыларының эмоционалды интеллектісін онлайн платформалары арқылы дамыту. Абай атындағы ҚазҰПУ Хабаршысы, «Педагогика ғылымдары» сериясы №2 (86), 2025 ж., 366-376 б. DOI https://doi.org/10.51889/2959-5762.2025.86.2.033 

1 ИНТЕРАКТИВТІ МУЛЬТИМЕДИЯЛЫҚ ТЕХНОЛОГИЯЛАР АРҚЫЛЫ БАСТАУЫШ СЫНЫП ОҚУШЫЛАРЫНЫҢ ЭМОЦИОНАЛДЫ ИНТЕЛЛЕКТІСІН ДАМЫТУДЫҢ ТЕОРИЯЛЫҚ –ӘДІСНАМАЛЫҚ НЕГІЗДЕРІ 

1.1 «Эмоционалды интеллект», «бастауыш сынып оқушыларының эмоционалды интеллектісі», «интерактивті мультимедиялық технология» ұғымдарының мәні мен мазмұны
Адам әрдайым қоршаған ортамен үйлесімділікке ұмтылады. Ол үшін адам туа біткен қабілеттерін пайдаланады. Бұл қабілеттер оқу және тәжірибе арқылы мақсатты түрде ұйымдастырылады, ал адам қажетті дағдыларды меңгеру арқылы бейімделу процесін жалғастырады. Осы процесте кездейсоқ өзгерістерді жойып, мақсатқа бағытталған жетістіктерге қол жеткізу үшін тәжірибелер белгілі бір мақсатқа сәйкес ұйымдастырылуы қажет. Жоспарлы процесс барысында адам өзіндік ерекшеліктерін қалыптастырып, жеке тұлғаға айналады, сонымен қатар қоғаммен байланыс орнатып, әлеуметтенеді. Нәтижесінде адам өз жеке қасиеттерімен қоғамнан ерекшеленеді, бірақ сонымен бірге тепе-теңдік, денсаулық және үйлесімді қарым-қатынастар арқылы қоршаған ортамен бірігеді.
Адамның туа біткен қабілеттерінің бірі – интеллект. Интеллект – ойлау, жоспарлау, мәселе шешу, абстрактілі ойлау, күрделі идеяларды түсіну және жылдам үйрену сияқты жалпы когнитивтік қабілеттерден тұратын құрылы ретінде анықталады (Gottfredson, 1997) [4, б. 13]. Интеллект – шынайы проблемалар алдында адамның нақты көрсеткіштерін болжауға мүмкіндік беретін ең маңызды факторлардың бірі. Бірақ адамның туа біткен потенциалын толық пайдалануына әсер ететін көптеген айнымалылар бар. Бұл айнымалылар әлеуметтік және эмоциялық аспектілерге ие деп айтуға болады. Осыған орай қазіргі білім беру жүйесінде тұлғаның тек зияткерлік дамуы ғана емес, оның эмоциялық-әлеуметтік құзыреттілігін қалыптастыру мәселесі де өзекті бағыттардың бірі болып отыр. Бұл ретте «эмоционалды интеллект» ұғымы ғылыми айналымға еніп, білім беру теориясы мен практикасының маңызды категориясына айналды. Мектепте оқушылардың эмоционалды интеллектісін (Emotional Intelligence – EQ) дамыту – тек психологиялық емес, педагогикалық және әлеуметтік мәселе ретінде қарастырылып отыр. Ғылыми зерттеулер эмоционалды интеллекттің оқу жетістігіне, мотивацияға, қарым-қатынасқа, тұлғалық дамуға және психологиялық саулыққа тікелей әсер ететінін дәлелдейді. Сол себепті оқушылардың эмоционалды интеллектісін бастауыш сыныптан бастап дамыту - өзекті проблема.
Интеллект (латын тілінен intellectus «қабылдау»; «интеллект», «түсіну»; «ұғым», «себеп» немесе ақыл  – жаңаны түсіну, қабілетінен тұратын психиканың сапасы [68]. Жағдаяттар, тәжірибеден үйрену және есте сақтау, абстрактілі ұғымдарды түсіну және қолдану, адамның қоршаған ортаны басқару үшін өз білімін пайдалану қабілетінен тұратын психиканың сапасы.  Танымдық қабілеттерді біріктіретін таным және мәселені шешудің жалпы қабілеті: түйсік, қабылдау, есте сақтау, бейнелеу, ойлау, елестету [69].
Демек, интеллект қазақша «таным», «ұғыну» деген мағынаны білдіреді. Ол жеке тұлғаның ақыл-ой қабілеті, оқуға деген қабілеттілік, қандай да бір нәрсені жасай алуға деген ынтасы, жеке тұлғаның ақыл-ой қабілеті. Ақыл-ой сезімі адамның таным әрекетімен байланысты.
Тіршіліктегі өмір заңдылықтарына бағыну жолындағы әрекеттер шексіз деуге болады. Бұдан шығатын тұжырым дүниенің негізін, яғни сөз, ой, ақыл сынды ұғымдарды ұштастыратын жаратылыс күш ретінде түсініледі. Интеллект өзінің категорияларының бірі болып саналатын ақылдылық түсінігінен бастау алады [70].
Пифагоршылдықтар ғылымы түпкі мақсатқа қол жеткізу құралы ретінде ақыл-ой, сана сезімнің қалыптасуын атап көрсетеді. Тәжірибелік жарлықтары мен мінез-құлықтың ережелері, ғылымға деген ішкі көзқарастар кейбір жағдайларда сенімнің жемісі ретіндегі аллегориялық шешімде рационалды тазару деп түсіндірілді. Біздіңше, бұл тұста пифагоршылдықтар шындық пен игілікті, таным жолын іздеумен өткізетін өмірдің осындай бастаушылары болғандығын айтады [71]. 
Аристотель «Жан туралы» трактатында «Ақыл – жанның ең жоғары қабілеті, ол барлық нәрселерді тануға қабілетті», «Ақыл – жанның ең жоғары және дербес бөлігі», – деп жазады [72]. Ол  жанды тіршіліктің бастауы және адамның барлық психикалық әрекеттерінің негізі ретінде түсіндіреді. Оның пікірінше, жан адамның сезінуінің, ойлауының, қабылдауының, қалау мен ұмтылысының және әрекет етуінің негізі болып табылады. 
Аристотель эмоцияларды адамның жан дүниесінде пайда болатын табиғи психикалық күйлер ретінде қарастырады. Ол сезім мен ақылдың өзара байланысын ерекше атап көрсетеді. Бұдан адам эмоцияны бастан кешіргенімен, оны ақыл арқылы реттей алатынын аңғаруға болады.
Қазіргі эмоционалды интеллект теориясында (Дж. Майер, П. Саловей, Д. Гоулман) төрт негізгі қабілет  (эмоцияларды тану, эмоцияларды түсіну, эмоцияларды басқару, эмоцияларды іс-әрекетте тиімді пайдалану) қарастырылады. Аристотельдің көзқарастарынан осы компоненттердің бастауын көруге болады:
1. Эмоцияны тану және түсіну. Аристотель адамның сыртқы дүниені алдымен сезім мүшелері арқылы қабылдайтынын көрсетеді. Сезім арқылы алынған әсерлер адамның ішкі күйін қалыптастырады. Бұл қазіргі эмоционалды интеллекттегі адамның өз эмоциясын және басқалардың эмоциясын байқай алу қабілетімен сәйкес келеді.
2. Эмоцияны реттеу. Аристотель адамның мінез-құлқы тек сезімге емес, ақылға сүйенуі керек деп есептейді. Оның пікірінше, шамадан тыс ашу, қорқыныш немесе қуаныш адамды дұрыс шешім қабылдаудан алыстатады. Бұл эмоционалды интеллекттің негізгі көрсеткіші саналатын эмоцияларды басқару дағдысымен тікелей байланысты.
3. Эмоция мен ақылдың үйлесімі. Аристотель эмоцияларды жоюды емес, оларды ақылға бағындыруды ұсынады. Ол адам бойындағы сезімдер мен ақылдың үйлесімділігі ізгі әрекеттің негізі екенін дәлелдейді [73].
Қазіргі зерттеулерде де эмоционалды интеллект адамның эмоцияларды басып тастауы емес, оларды саналы түрде реттеуі ретінде түсіндіріледі.
Әл-Фараби адамның кемелденуін ақыл, тәрбие және адамгершілік қасиеттердің бірлігі арқылы түсіндіреді. Оның «Қайырымды қала тұрғындарының көзқарастары туралы трактат», «Бақытқа жету туралы» еңбектерінде адамның ішкі жан дүниесін басқаруы мен эмоцияларын реттеудің маңызы ерекше көрініс тапқан [74].
Әл-Фараби адамның іс-әрекеті ақылдың бақылауында болуы қажет деп есептейді. Оның пікірінше, сезімдер мен құмарлықтар ақылға бағынғанда ғана адам ізгілікке және бақытқа жете алады. Бұл ойы қазіргі эмоционалды интеллекттің эмоцияларды басқару компонентімен сәйкес келеді. Сонымен қатар ол адамның өз жан дүниесін танып-білуі кемелдікке жетудің алғышарты екенін көрсетеді. Адам өз сезімдерін, тілектерін және мінез ерекшеліктерін түсіну арқылы өзін жетілдіреді. Ғұлама ғалымның бұл пікірі эмоционалды интеллекттің өзіндік сананы қалыптастыру және эмоцияларды түсіну қабілеттерімен үндеседі.
Әл-Фараби қайырымды қоғамның негізі адамдар арасындағы өзара түсіністік, сыйластық және ізгі қарым-қатынас деп есептейді. Мұндай қатынастар адамның басқалардың көңіл күйін түсінуіне және әлеуметтік ортада үйлесімді әрекет етуіне бағытталатынын негіздейді. Бұдан біз  эмоционалды интеллекттің эмпатия және әлеуметтік дағды компоненттерінің алғашқы негізі әл-Фараби  еңбектерінде  қаланған деген ой түйеміз. 
Тұжырымдай айтқанда, Әл-Фараби адамның рухани кемелденуін ақыл, адамгершілік және өзін-өзі тәрбиелеу арқылы түсіндіріп, сезімдер мен құмарлықтарды саналы басқарудың қажеттігін негіздеген. Оның адамның өзін тануы, мінез-құлқын реттеуі және қоғамдағы ізгілікті қарым-қатынастарды қалыптастыру туралы идеялары қазіргі эмоционалды интеллекттің өзіндік сана, эмоцияларды басқару, эмпатия және әлеуметтік құзыреттілік компоненттерімен сабақтасады. Сондықтан Әл-Фараби еңбектері эмоционалды интеллект теориясының маңызды философиялық бастауларының бірі болып табылады.
[bookmark: _Hlk165665972]Жантану ілімінің негізін құраушылардың бірі Ж.Баласағұн «Құтты білік» дастанында адамның интеллектін жақсы мінез құлықпен пара-пар қасиет деп санайды. Адамның ақыл-парасаты барлық нәрсенің мән-мағынасын түсінуге қабілетті деген пікір айтады. Мұнда ақыл-парасат өз кезегінде шыдамдылық пен төзімділіктен, сыйластықтан түзіледі, демек эмоционалды интеллекттің қалыптасуында ұстамды мінездің маңызы жоғары болмақ [74, б. 45].
И.Кант адам мінез-құлқының негізінде ақыл мен моральдық жауапкершілік жататынын көрсетті. Оның «Практикалық ақылға сын» және «Адамгершілік метафизикасының негіздері» еңбектерінде адамның сезімдері мен ерік-жігерін саналы басқару мәселелері қарастырылады [75]. 
Кант адамның әрекеті тек сезімдерге емес, парасатты шешімдерге сүйенуі керек деп есептеді. Оның пікірінше, адам эмоциялардың ықпалында қалмай, моральдық қағидаларды басшылыққа алуы тиіс. Өйткені бұл эмоционалды интеллекттің эмоцияларды реттеу және импульстерді басқару қабілетімен байланысты.
И.Кант адамның басты қасиеттерінің бірі өзін-өзі бақылау деп санады. Ол адамның ішкі құмарлықтары мен эмоцияларын ақыл арқылы реттей алуын тұлғалық кемелдіктің көрсеткіші ретінде бағалады. Бұл қазіргі эмоционалды интеллект құрамындағы өзін-өзі реттеу ұғымымен сәйкес келеді.
Канттың категориялық императив қағидасы бойынша әрбір адам мақсат ретінде қарастырылуы тиіс және ешқашан құрал ретінде пайдаланылмауы керек. Оның бұл идеясы басқа адамдардың сезімдері мен қажеттіліктерін түсінуге негізделетін эмпатия ұғымымен астасады.
Демек, И.Кант адамның моральдық мінез-құлқын ақылға негізделген саналы таңдау ретінде түсіндірген. Ғалымның эмоциялар мен құмарлықтарды бақылау, өзін-өзі реттеу және басқа адамдарға құрметпен қарау туралы идеялары қазіргі эмоционалды интеллект теориясындағы өзін-өзі басқару, әлеуметтік жауапкершілік және эмпатия компоненттерімен өзара байланысты. Осыған байланысты Канттың философиялық тұжырымдарын эмоционалды интеллекттің тұлғалық және әлеуметтік аспектілерін ғылыми тұрғыдан негіздеуде басшылыққа алдық.
Интеллект – психологияда кез келген іс-әрекет барысында табысқа жетуге мүмкіндік беріп қана қоймай, басқа да нәтижеге жетелеуші қабілеттерге негіз болатын мәселені анықтай алу және шешуге байланысты жалпы қабілеттің түрі. Интеллект адамның барлық танымдық қабілеттерінің жүйесі: түйсік, қабылдау, есте сақтау, идеялар, елестету және ойлаудың негізгі тұтқасы болып есептелінеді. Ақыл-ой қабілеті ретінде интеллект ұғымы жаңа өмірлік міндеттерге сәтті бейімделумен байланысты мінез-құлық ерекшеліктерін жалпылау ретінде қолданылады [76]. 
Жан Пиаже бойынша, интеллект дегеніміз – қабылдау, дағды және элементар сенсомоторлы механизмдер негізінде қалыптасқан барлық құрылымдарды қамтамасыз ететін тепе-теңдік қабілетінің бір түрі [77]. Бұдан біз интеллектіні адамның қоршаған ортаға бейімделуін қамтамасыз ететін тепе-теңдік (теңгерім) механизмі ретінде қарастырғанын көреміз. Оның пікірінше, интеллект қабылдау, тәжірибе, дағдылар және сенсомоторлық әрекеттер негізінде дамып, адамға сыртқы орта мен ішкі мүмкіндіктер арасындағы үйлесімділікті сақтауға көмектеседі.
Жан Пиаженің интеллект туралы тұжырымы эмоционалды интеллект ұғымы пайда болғанға дейін жасалғанымен, оның когнитивтік даму теориясы эмоционалды интеллектіні дамытуда маңызды теориялық негіз бола алады деп түсінеміз.
Пиаже бойынша адамның ойлау қабілеті біртіндеп дамиды. Бала қоршаған ортаны танып-білу барысында құбылыстар арасындағы байланысты түсінуге үйренеді. Бұл үдеріс өз эмоцияларын және басқалардың эмоцияларын түсінуге де негіз болады.
Эмоционалды интеллект құрылымындағы эмоцияларды тану мен түсіну қабілеттері когнитивтік даму деңгейімен тығыз байланысты. Яғни бала неғұрлым жоғары деңгейде ойлай алса, соғұрлым өзінің және өзгенің эмоционалдық күйін дұрыс түсіне алады.
Пиаже интеллектінің негізгі қызметін бейімделу деп қарастырды. Бейімделу екі механизм арқылы жүзеге асады:
- ассимиляция (жаңа тәжірибені бұрынғы білімге енгізу); 
- аккомодация (білім құрылымын жаңа жағдайға сәйкес өзгерту). 
Эмоционалды интеллект тұрғысынан бұл адамның әртүрлі эмоционалдық жағдайларға икемделе білуін білдіреді. Мысалы, оқушы сәтсіздікке ұшырағанда ашулану немесе күйзеліске берілудің орнына жағдайды бағалап, өз эмоциясын реттеуге үйренеді.
Пиаже интеллектіні қамтамасыз ететін басты механизм ретінде тепе-теңдікті атады. Адам жаңа тәжірибелер мен бұрынғы білімдері арасында үйлесім орнатуға ұмтылатынын көрсетті. Бұл идея эмоционалды интеллекттегі эмоционалдық тұрақтылық ұғымымен сәйкес келеді. Эмоционалды интеллекті жоғары адам жағымсыз эмоциялар мен сыртқы жағдайлардың әсерінен тепе-теңдігін жоғалтпай, эмоциялық күйін басқара алады.
Сонымен қатар Пиаже баланың дамуы әлеуметтік қарым-қатынас барысында жүзеге асатынын көрсетті. Әсіресе, мектеп жасында бала өз көзқарасынан басқа адамдардың да пікірлері мен сезімдері бар екенін түсіне бастайды. Бұл эмпатияның қалыптасуына негіз болады. Эмпатия эмоционалды интеллекттің маңызды компоненттерінің бірі болып табылады.
Ж.Пиаженің когнитивтік даму, бейімделу, ассимиляция, аккомодация және тепе-теңдік туралы идеялары эмоционалды интеллекттің эмоцияларды түсіну, реттеу және әлеуметтік ортада тиімді әрекет ету қабілеттерімен өзара тығыз байланысты деуге болады. Сондықтан Пиаже теориясы эмоционалды интеллектінің когнитивтік-психологиялық негіздерін түсіндіруге мүмкіндік береді.
Ж.Пиаже интеллектіні қабылдау, дағды және сенсомоторлық механизмдер негізінде қалыптасатын әрі адамның қоршаған ортамен тепе-теңдігін қамтамасыз ететін қабілет ретінде анықтайды. Бұл тұжырым эмоционалды интеллектіні дамыту тұрғысынан ерекше мәнге ие. Себебі эмоционалды интеллект тұлғаның өз эмоцияларын тануы, түсінуі, реттеуі және әлеуметтік ортаға бейімделуі арқылы көрінеді. Пиаже сипаттаған ассимиляция, аккомодация және тепе-теңдік үдерістері оқушылардың эмоционалдық тәжірибені меңгеруіне, эмоционалдық тұрақтылық қалыптастыруына және эмпатиялық қабілеттерін дамытуына негіз болады. Осылайша, ғалымның интеллект туралы теориясы эмоционалды интеллектінің психологиялық алғышарттарын ғылыми тұрғыдан түсіндіреді.
Х.Т. Шерьязданова: «Интеллект – бұл индивидум ішкі дүниесінің субъективті бейнесін құрумен шартталған психикалық механизмдер жүйесі.   Психологиялық тұрғыда зияттылық дербес қажеттіліктерді шынайылықтың объективті талаптарымен сәйкестендіру негізінде белгілі деңгейде реттілікке келтіру», – деп түсіндіреді [78].
Линда Готфредсонның пікірінше, интеллект – бұл қорытынды жасау, жоспарлау, мәселелерді шешу, абстрактілі ойлау, күрделі идеяларды түсіну, тез игеру және тәжірибеден үйрену қабілетін қамтитын өте жалпы психикалық қабілет. Бұл жай ғана кітап оқу, тар академиялық білім немесе тест тапсыру дағдылары емес. Керісінше, ғалымның пікірінше, интеллект бізді қоршаған дүниені танудың, заттардың мәнін түсінудің және белгілі бір жағдайда не істеу керектігін анықтаудың кеңірек және тереңірек қабілетін көрсетеді [79].
20-ғасырдың басында Чарльз Спирман адам кейбір мәселелерді жақсы шешсе, басқаларын шешуде де табысты болатынын, яғни барлық интеллектуалдық қабілеттердің статистикалық байланыста болатынын көрсетті. 1904 жылы Спирман барлық танымдық тапсырмаларды орындау тиімділігін көрсететін жалпы интеллекттің «g факторы» ұғымын енгізді [80]. 
Іс жүзінде «g факторын» тікелей өлшеу қиынға соқты. Дегенмен, оның негізінде өлшенетін және шамамен g өлшемдерін білдіретін шамаларды тұжырымдау мүмкін болды. Осындай параметрлердің бірі – интеллект коэффициенті (IQ). Психолог Джеймс Флинн бірінші болып әлемнің әртүрлі елдерінде IQ динамикасына ұзақ уақыт бойы кең ауқымды зерттеулер жүргізді және бұл коэффициенттің 50 жыл бойы үздіксіз өскенін көрсетті [81].
Сонымен, интеллект дегеніміз – адамның танымдық, ойлау қабілеттерін біріктіретін, сипаттайтын қабілеттердің жиынтығы: тану, ойлау, сезу, жад, есте сақтау, қиялдау, суреттеу, кескіндеу, елестету. Заманауи ұғыммен қарасақ, интеллекті деген – адамның мәселені шеше алуы, қоршаған ортаны тануы және сол танығанын іске асыра алуы. Интеллектінің деңгейі белгілі бір міндетті шешу кезінде байқалады. Мәселен, өмір сүруге талпыну мен тірі қалуға деген ұмтылыс – адамзаттың өмір сүруге деген инстинкті десек, интеллектінің де деңгейі осы міндетті қаншалық шеше алатынымен өлшенеді.
Енді «эмоционалдық интеллект» ұғымына келейік. 
Эмоционалдық интеллект туралы түсініктердің алғышарттары, адамдағы эмоционалды және рационалды бастау бірлігі идеясы, олардың бір уақытта даму қажеттілігі бастапқыда философиялық және діни ілімдер аясында пайда болып дамыды [82]. 
Сан ғасырлық батыс дәстүрінен бастау салған Сократ пен Платонның ойынша, ақыл эмоциядан жоғары болып табылады. Ежелгі философтардың көзқарасы бойынша, ақыл мен эмоцияның өзара байланысы мырза мен құлдың қарым-қатынасын білдіреді, оның идеалы эмоциялардың деструктивті әсеріне ағартушы ақыл-ойдың толық бақылауы болып табылады
Платон сезімнің үш түрін ажыратады: тұтастай дене табиғатымен сезіну, яғни ол қышыну және оны қасумен тыныштандыруға болады; дене де, жан да қатысатын сезімдер, яғни аштықты асты күту арқылы жеңілдету; жанның өзінде пайда болған сезімдер, яғни құмарлық пен махаббат т.б. секілді. 
Аристотель когнитивті және эмоционалды процестердің байланысы туралы идеялардың дамуына айтарлықтай үлес қосты. Ғұлама ойшыл «Риторика» атты еңбегінде эмоцияларды қарастыра келіп, былай деп жазады: «Аса қатты адамның жай-күйін түрлендіретін нәрсе, оның ойлау қабілетіне әсер етеді және ләззат пен азап ілесіп бірге жүреді» [72,с. 5].  
«Никомах этикасында» Аристотель ашуланудың орынды немесе орынсыз болатын жағдайларды, сондай-ақ ашу қарқындылығының дәрежесін егжей-тегжейлі қарастырады. Ол «Әркім ашулана алады – бұл оңай. Алайда оған лайықты адамға ашуды керек мөлшерде, тиісті уақытта білдіру, белгілі бір мақсатқа және тиісті формада жеткізу – оңай емес» деп пайымдаған. Аристотель бейімделгіш қабілетін эмоцияның болуы немесе болмауы емес, ақыл-ой арқылы қол жеткізілетін эмоциялардағы өлшем деп санайды 
Аристотельдің идеялары ағартушы ойшылдардың еңбектерінде одан әрі дамыды. Р. Декарт [83] «Жанның құмарлығы» трактатында аристотельдік эмоциялар теориясының когнитивті-бағалау компонентін жаңа контекске қайта біріктірді. Оның түсінігіндегі эмоциялар жан ұғымымен белгіленген жоғары психикалық процестермен тығыз байланысты құмарлықтардың ерекше түрі болды. Р. Декарт пен Аристотель үшін эмоцияларды реттеудің кілті-ақыл. Егер эмоциялар адамның ойлау қабілетіне нұқсан келтіруі мүмкін болса, онда ақыл құмарлықты адамның өзіндік іс-әрекетіне бағыттай алады. 
Біздің ата-бабаларымыз да ақыл мен зияттылықты – интеллектуал ұғымын терең түсінген. Интеллектуал ұғымын «даналық, ақыл-парасат, пайым» деп түсінгені аңғарылады. Бұған би-шешендердің, дала даналарының айтқандары дәлел.
Абай Құнанбайұлы «Ақыл – жүректің суаты», Саққұлақ шешен «Адам басшысы – ақыл», Бөлтірік шешен «Сөзіңді тіліңе сөйлетпе, ақылыңды билет», Сарыбай би «Ақыл – алмас», Бекболат би «Ер ақылды болғанда елден қайрат табылар», Қазыбек би «Ашу дұшпан, ақыл дос» дейді. Ал Әйтеке бидің «ашу тұрған жерде ақыл тұрмайды» деп төрелік айтқаны ақылды қолдана білудің қаншалық маңызды екенін түсіндіреді.
Ашу деген – ағын су,
Алдын ашсаң арқырар.
Ақыл деген – дария,
Алдын тоссаң тоқырар, – дейді дала ділмары.
Дала би-шешендерінің ойынша, ақыл мен парасат кез келгенге бұйырмайды. Оны тұқымнан не көп тәжірибеден алады. Ақылдың бағалы болатыны да келесідей пайымдалады: Қазыбек би «Ақылшы болса, ағайын жақын», Дулат би «Жақсылардың ақылы – гауһар шырақ шаммен тең», «Ата-ананың ақылы – қазылған қара жолмен тең», Бертіс би «Ақылы елден артылған, ақылың болса мақтан» дейді. Ал Қорқыт ата «Ата малы пұл емес – баста ақыл болмаса» десе, Майқы би «Естіге айтқан ақыл сөз – шыңға тіккен тумен тең, ессізге айтқан ақыл сөз – құмға сіңген сумен тең», «Хан қасында ақылды би болса – қара жерге кеме жүзеді» дейді.  Бұл даналық өсиет сөздерден эмоционалды интеллекті игерудің басты өлшемі ақыл-парасат екенін айқын аңғарамыз [84].
Қазақ мақал-мәтелдерінде де ақыл мен ес, парасат пен даналық жайлы мысал жетерлік. «Ақыл көпке жеткізер, өнер көкке жеткізер», «Ақыл – арқау, білім – бақыт», «Ақыл – алтын сандық, Адамына қарай ашылар», «Ақылы аздың – ашуы көп, Таяз судың тасуы көп», «Ақылдыға сөз айтсаң, Аз ойланып біледі; Ақылсызға сөз айтсаң, Тыңдайды да, күледі», «Ақылды елге қарайды, Ақылсыз өрге қарайды» дейді халқымыз. Бұдан біз халық түсінігінде де эмоционалды интеллектінің анық белгілері барын байқаймыз. Яғни, эмоционалды интеллект – өзіңнің сезімің мен эмоцияңды (қазақ түсінігінде – ашу, ыза, беймағлұм күй, қаралы күй, кек) ұстай алу екені анық айтылған. Сондықтан эмоционалды интеллект ұғымы ең алдымен халық даналығынан бастау алады десек қателеспейміз [85]. 
Эмоцияларды зерттеудің тұжырымдамалық аспектісінде физиологиялық реакциялардың немесе эмоциялардың басымдылығы мәселесіне басты назар аударылады. Бұл кезеңде эмоциялар негізінен мәдени анықталған психикалық құбылыстар ретінде (Ekman. P) қарастырылды, олар көбінесе патология мен жоғары сезімталдықтың өнімі ретінде көрінді [86] Эмоцияны зерттеу негізінен интеллектің зерттеулерінен бөлек жүргізіледі. Соған қарамастан, когнитивтік және аффективті үдерістер арасындағы байланысты талдауға алғашқы әрекеттер жасалуы басталады [9,с. 8].
Г.Ю. Айзенк интеллектіні яғни биологиялық интеллект, әлеуметтік интеллект және психометрикалық интеллект деп үш қырынан қарастырады. Ғалымның пайымдауынша, биологиялық интеллект адамның тұқымқуалаушылық және физиологиялық ерекшеліктеріне негізделетін табиғи әлеуетін сипаттайды. Әлеуметтік интеллект тұлғаның өмірлік тәжірибе, қарым-қатынас және әлеуметтік ортада қалыптасатын қабілеттерімен айқындалады. Ал психометрикалық интеллект адамның интеллектуалдық мүмкіндіктерін арнайы психодиагностикалық тестілер арқылы бағалауға негізделеді. Бұл жіктеу эмоционалды интеллектінің қалыптасуын түсіндіруде де маңызды. Өйткені эмоционалды интеллект адамның туа біткен эмоциялық ерекшеліктеріне сүйене отырып, әлеуметтік өзара әрекет барысында дамиды және оның қалыптасу деңгейі психологиялық диагностикалық әдістер арқылы бағалануы мүмкін [87].
Интеллектінің құрылымы туралы идеялардың одан әрі дамуы оның саралануы, одан сапалық жағынан әр түрлі құрамдас бөліктердің бөлінуімен, яғни «когнитивтік» және «аффективті» - әлеуметтік және эмоционалдық қабілеттердің бөлінуі жолымен жүрді (Э.Л. Торндайк, 1920; Д. Векслер, 1940) [88-89], Бұл идеяларды дамытуда Р.В. Липер эмоциялардың әрекетті тудыратынын, қолдайтынын және тікелей әрекет ететінін анықтады. Ол «эмоционалдық ойлау» «логикалық ойлауға» және жалпы ойлауға ықпал етеді деп ойлады [90]. Бұл кезеңдегі зерттеулер  бірқатар ғалымдардың, атап  айтқанда, Ч. Спирман [91] мен Г.Ю. Айзенктің интеллект құрылымына интеллект емес қасиеттерді кіргізбейтінін, оны зерттеуді тек логикалық интеллектің ерекшеліктерін зерттеумен шектейтінін көрсетті [87, б. 124].
20-ғасырдың ортасында «эмоционалдық интеллект» терминін қолданудың жекелеген жағдайлары анықталды. Дәл осы кезеңде эмоциялардың когнитивтілік теориялары пайда болады, олардың ең танымалын С. Шехтер жасаған. С. Шехтердің идеяларына М. Арнольд концепциясы да сәйкес келеді [92-93]. Оған сәйкес эмоцияның танымдық детерминанты ретінде субъектінің интуициялық бағасы анықталады, одан кейін субьектінің интуициялық күйі тәжірибеде көрініс табады.
«Эмоционалды интеллект» термині алғаш рет 1986 жылы В. Пейннің [94] еңбегінде пайда болды, ал эмоционалды интеллекттің алғашқы теориялық моделі 1990 жылы П. Саловей мен Дж. Майердің еңбектерінде қарастырылған . 
[bookmark: _Hlk232021327]Питер Саловей, Джон Майердің еңбектері эмоционалды интеллект ұғымын ғылымға алғаш енгізген классикалық еңбек болып саналады. Ал Дэниел Гоулман EI-дің тұлғалық табыс пен білім берудегі рөлін негіздеген.
П.Саловей мен Дж. Майер эмоционалды интеллектті адамның эмоциялық ақпаратты өңдеуге мүмкіндік беретін интеллектуалдық қабілеттер жүйесі ретінде қарастырды. Алғашында олар «Эмоционалды интеллект – өзінің және өзгенің эмоцияларын бақылау, оларды ажырата білу және осы ақпаратты ойлау мен іс-әрекетті бағдарлау үшін пайдалану қабілеті», деген анықтама берген [47 p. 189].
Кейіннен авторлар эмоционалды интеллекттің төмендегідей (1-кестеде) компоненттерін ұсынды (1997).

 Кесте 1 – Эмоционалды интеллекттің компоненттері, онығ мазмұны
	Компонент
	Мазмұны

	Эмоцияларды қабылдау
	Эмоцияларды тану, ажырату

	Эмоцияларды ойлауды жеңілдету үшін пайдалану
	Эмоцияларды танымдық әрекетке жұмылдыру

	Эмоцияларды түсіну
	Эмоциялардың себептері мен өзгеру динамикасын түсіну

	Эмоцияларды басқару
	Өз эмоциясы мен өзгенің эмоциясын реттеу



Бұл модельде эмоционалды интеллект дәстүрлі интеллекттің ерекше түрі ретінде қарастырылады. Ол тұлғалық қасиеттерден тәуелсіз психикалық қабілет ретінде түсіндіріледі. 
Ал Дэниел Големан Саловей мен Майердің идеясын кеңейтіп, эмоционалды интеллектті тек когнитивтік қабілет емес, табысты өмір сүруге және кәсіби тиімділікке ықпал ететін тұлғалық және әлеуметтік құзыреттер кешені ретінде қарастырды. Ол былай деп жазады: «Эмоционалдық интеллект өзін ынталандыру және көңілсіздік жағдайында табандылық; импульсті бақылау және көңіл-күйді реттеу; эмпатия және үміттену сияқты қабілеттерді қамтиды» [8 p. 34].
Големанның пайымдауынша, жоғары нәтижеге жету үшін адамның эмоцияларды түсіну қабілетімен қатар өзін-өзі ынталандыруы, табандылығы, әлеуметтік бейімделгіштігі және тұлғааралық қатынастарды тиімді ұйымдастыра білуі де маңызды (Goleman, 1995). Осы негізде ол эмоционалды интеллект құрылымына өзіндік сана, өзін-өзі реттеу, мотивация, эмпатия және әлеуметтік дағдыларды енгізді.

Кесте 2 – Големанның 5 компонентті моделі
	Компонент
	Мазмұны

	Өзіндік сана (Self-awareness)
	Өз эмоцияларын түсіну

	Өзін-өзі реттеу (Self-regulation)
	Импульстерді бақылау

	Мотивация (Motivation)
	Табандылық, жетістікке ұмтылу

	Эмпатия (Empathy)
	Өзгенің эмоциясын түсіну

	Әлеуметтік дағдылар (Social skills)
	Қарым-қатынасты тиімді ұйымдастыру



Ғылыми әдебиеттерде бұл модель аралас модель деп аталады, себебі ол қабілеттермен қатар тұлғалық қасиеттер мен құзыреттерді де қамтиды. 
Ғылыми әдебиеттерде Големанның моделі аралас модель деп аталады. Оның ерекшелігі – эмоционалды интеллект құрамына когнитивтік қабілеттермен қатар тұлғалық қасиеттер мен мінез-құлықтық құзыреттердің енгізілуінде.
Бастауыш сынып оқушыларының эмоционалды интеллектісін дамыту мәселесіне қатысты бұл теориялардың екеуі де маңызды әдіснамалық негіз бола алады. Саловей мен Майердің моделі оқушылардың эмоцияларды тану, түсіну және реттеу сияқты эмоционалды-интеллектуалдық қабілеттерін дамытудың мазмұнын анықтауға мүмкіндік береді. Ал Големанның моделі эмпатия, ынтымақтастық, өзіндік мотивация және қарым-қатынас мәдениеті сияқты әлеуметтік-эмоционалдық құзыреттерді қалыптастырудың практикалық бағыттарын айқындайды. Сондықтан бастауыш білім беру жағдайында оқушылардың эмоционалды интеллектісін дамытуда Саловей мен Майердің қабілеттік моделін теориялық негіз ретінде, ал Големанның әлеуметтік-құзыреттілікке бағытталған тұжырымдамасын педагогикалық мазмұнды толықтырушы құрал ретінде қолдану орынды деп есептейміз. Мұндай ықпалдастық эмоционалды интеллекттің әрі психологиялық, әрі педагогикалық қырларын кешенді түрде қарастыруға мүмкіндік береді. Біз Дэниел Големанның өзін-өзі тануда эмоцияны басқаруға ұсынған әрекеттерін зерттеу барысында негізге алатын боламыз.
Жоғарыда жүргізілген талдау негізінде эмоционалды интеллект құрылымын түсіндіруде П.Саловей мен Дж. Майердің тұжырымдамасы эмоционалды интеллекттің мәндік, психологиялық табиғатын ашатын іргелі теория ретінде танылады, Д. Големанның моделі оның тұлғаның әлеуметтік бейімделуі мен өмірлік табысына ықпал ететін қолданбалы әлеуетін көрсетеді деп есептейміз. Осыған орай бастауыш сынып оқушыларының эмоционалды интеллектісін дамытуда қабілеттік және құзыреттілік көзқарастарын өзара кіріктіре пайдалану ғылыми тұрғыдан негізді әрі практикалық тұрғыдан тиімді деп тұжырымдаймыз. 
1983 жылы Г. Гарднер көп интеллект теориясын жасады. Ол интеллекттің тоғыз түрін анықтады: кеңістіктік-визуалды, лингвистикалық, тұлғаішілік, музыкалық, тұлғааралық, денелік-кинестетикалық, логикалық-математикалық, натуралистік және экзистенциалдық [95]. Г.Гарднердің идеясы интеллекттің әртүрлі түрлері бір-бірімен байланысты болғандықтан қызықты. Олардың әрқайсысының дамуы сайып келгенде эмоционалды интеллекттің дамуына ықпал етеді деп болжай аламыз. Р. Штернберг практикалық интеллект теориясын жасап, оны нақты өмірлік жағдайларға бейімделу қабілеті ретінде түсіндірді [96]. Сөзсіз, жағдайға эмоционалды бейімделу қабілеті адамның дамыған эмоционалды интеллектін сипаттайды.
Г.Бхарвани өзінің «IQ-дан да маңызды! EQ: Эмоционалды интеллект» кітабында оны эмоцияларды түсіну, түсіну және тиісті әрекеттер жасау қабілеті ретінде түсіндіреді [97]. Ғалым өзінің эмоционалды күйлерін түсіну және оларды басқалармен қолайлы және өнімді қарым-қатынасқа қол жеткізу үшін дұрыс бағытқа бағыттау қабілетіне назар аударады. Біз бұл көзқарасты бөлісеміз және «кобо» жағдайға эмоционалды түрде сәйкес келетін әрекеттерді орындау мүмкіндігін атап көрсетеді. Яғни, эмоционалдылық пен рационалдылықтың тепе-теңдігі стихиялық әрекеттерді шектейді және сонымен бірге мінез-құлыққа эмоционалды бояу береді.
И.Н.Андреева эмоционалды интеллект адамның өзі және басқаларды бағалауы туралы жалпы түсініктерін қамтымайтынына сенімді: ол өзінің эмоционалды күйлерін және басқалардың эмоцияларын мәселелерді шешу және мінез-құлықты реттеу үшін түсінуге және пайдалануға бағытталған [6, с. 10].
Г.Г.Гарскова эмоционалды интеллект - бұл эмоцияларда көрсетілген жеке қарым-қатынастарды түсіну және интеллектуалды талдау мен синтезге негізделген эмоционалды саланы басқару қабілеті деп санайды. Эмоционалды интеллекттің соңғы өнімі - жеке мағынасы бар оқиғаларды сараланған бағалау болып табылатын эмоцияларды көрсету және түсінуге негізделген шешім қабылдау [98].
А.В. Гускова эмоционалды интеллектті басқаша түсіндіреді: «Эмоционалды интеллект - бұл қабілеттер жиынтығы және когнитивтік, жеке және мотивациялық қасиеттер арасындағы байланыс» [99]. Когнитивтік қабілеттерді жеке сипаттамалармен біріктіре отырып, А.В. Гускова мотивацияны қосады, бұл оның эмоционалды интеллекттің мәнін анықтауға деген көзқарасын басқа бірқатар тәсілдерден ерекшелендіреді: өйткені, мотив шешім қабылдаудың негізі, сондай-ақ мақсаттар мен оларға жету құралдарын таңдау болып табылады. 
Д.В. Люсин эмоционалды интеллектті басқалардың (және өзінің) ішкі әлеміне қызығушылық, мінез-құлықты психологиялық талдауға бейімділік ретінде анықтайды, оның идеяларын И.Н. Андреева эмоционалды интеллект ішкі әлемді және оның жеке тұлғаның мінез-құлқымен және шындықпен өзара әрекеттесуімен байланысын көрсетеді деп тұжырымдайды [6, с. 10].
Бар-Он (2000) эмоциялық интеллекттің тұлғалық қасиеттермен байланысын зерттеп, оның адамның психологиялық әл-ауқатына қалай әсер ететінін қарастырды. Сонымен, Бар-Онның ғылыми тұжырымдары эмоционалды интеллектінің тек когнитивтік қабілет емес, тұлғаның психологиялық әл-ауқатын қамтамасыз ететін маңызды тұлғалық фактор екенін дәлелдейді. Осы тұрғыдан алғанда, бастауыш сынып оқушыларының эмоционалды интеллектісін дамыту олардың жағымды эмоционалдық ахуалын қалыптастырумен қатар, өзін-өзі тануына, өзін-өзі басқаруына, өзгелермен тиімді қарым-қатынас орнатуына және тұлғалық дамуына негіз болады [7, с. 13].
Зеиднер және басқалар (2009) эмоциялық интеллекттің мектептегі академиялық жетістікті жақсарту мүмкіндіктерін зерттеді. Авторлардың тұжырымдарын негізге ала отырып, эмоциялық интеллект оқушының академиялық жетістігіне жанама және тікелей ықпал ететін маңызды тұлғалық-психологиялық ресурс деп есептейміз. Өйткені өз эмоциясын танып, реттей алатын, оқу барысындағы қобалжу мен сәтсіздіктерді конструктивті қабылдайтын оқушының зейіні, оқу мотивациясы, табандылығы және танымдық белсенділігі артады. Бұл ретте өзгелердің эмоциясын түсіну, мұғаліммен және сыныптастарымен жағымды қарым-қатынас орнату қабілеті оқушының оқу ортасына бейімделуіне және бірлескен тапсырмаларды нәтижелі орындауына жағдай жасайды [100].
Бойатцис және Макки (2013) эмоциялық интеллекті жоғары көшбасшылардың қызметкерлерімен жақсы қарым-қатынас орнататынын және олардың мотивациясын арттыратынын анықтады. Бойатцис пен Маккидің тұжырымдарымен келісе отырып, эмоционалды интеллект тұлғааралық қарым-қатынастың тиімділігін қамтамасыз ететін маңызды психологиялық ресурс деп есептейміз. Эмоцияларды дұрыс түсіну, басқару және өзгелердің эмоциялық жағдайына жауап бере білу адамдар арасында сенімді қарым-қатынас қалыптастырып, ынтымақтастық пен өзара қолдауды нығайтады. Осы тұрғыдан алғанда, бастауыш сынып оқушыларында эмоционалды интеллектіні ерте жастан дамыту олардың құрдастарымен және мұғаліммен жағымды қарым-қатынас орнатуына, оқу мотивациясының артуына және ұжымда тиімді әрекет етуіне негіз болады [101].
Петридес (2016) эмоциялық интеллекттің тұлғалық ерекшеліктермен байланысын қарастырып, оны адамның мінез-құлқымен тікелей байланысты фактор ретінде сипаттады. Петридестің ғылыми тұжырымын негізге ала отырып, эмоционалды интеллект адамның жеке тұлғалық ерекшеліктерімен өзара сабақтас дамитын психологиялық құрылым деп пайымдаймыз. Эмоцияларды қабылдау, түсіну және реттеу қабілеті тұлғаның мінез-құлқына, шешім қабылдауына және әлеуметтік ортадағы әрекетіне тікелей ықпал етеді [102].
Эмоциялық интеллектке қатысты түркиялық ғалымдардың зерттеулері негізінен психология, білім беру және басқару салаларына қатысты қарастырылған. Бұл зерттеулерде эмоциялық интеллекттің адамның тұлғалық дамуына, академиялық жетістігіне, кәсіби өміріндегі табысына және әлеуметтік қарым-қатынастарына қалай әсер ететінін анықтауға тырысады.
Аслан және Эргүн (2009) зерттеулерінде эмоциялық интеллекттің жасөспірімдердің өзін-өзі бағалауы мен әлеуметтік бейімделуіне ықпал ететінін анықтады.  Нақты айтқанда, Туран (2011) өз еңбегінде эмоциялық интеллект деңгейі жоғары оқушылардың академиялық жетістіктері жоғары болатынын көрсетсе [103], Доған (2013) эмоциялық интеллекттің кәсіби саладағы табыспен байланысын зерттеп, эмоциялық интеллекті жоғары адамдардың көшбасшылық қабілеті жоғары екенін және командамен тиімді жұмыс істейтінін анықтады. Ал Гүлбел және Окан (2014) мұғалімдердің эмоциялық интеллекті мен олардың сыныптағы басқару стилі арасындағы байланысты зерттеді. Нәтижелер эмоциялық интеллект деңгейі жоғары мұғалімдердің оқушылармен қарым-қатынасы жақсы болатынын және олардың академиялық үлгеріміне оң әсер ететінін көрсетті [104]. 
Жоғарыдағы шетелдік зерттеулерден эмоциялық интеллекттің оқу үлгеріміне, кәсіби табысқа, әлеуметтік дағдыларға және тұлғалық даму процесіне оң әсер ететінін байқадық. 
«Эмоционалдық интеллект» түсінігінің ғылыми айналымға енуіне эмоция мен интеллект туралы білімнің бір-бірімен байланысты бірқатар салаларындағы жетістіктер ықпал етті. Осылайша, адам миын зерттеуде эмоциялар мен танымдық процесстер арасындағы байланыстар ажыратыла бастады [105-111]. Жасанды интеллектке қатысты, атап айтқанда, компьютердің қандайда бір оқиғаны эмоционалдық аспектіде түсіну және түсіндіру қабілетіне арналған көптеген зерттеулер жүргізілуде [112]. Дәлірек айтқанда, эмоция мен жасанды интеллект арасындағы өзара байланысты анықтау мақсатында зерттеулер пайда болды. Вербалды емес коммуникацияны зерттеу саласында вербалды емес ақпаратты қабылдауды, атап айтқанда, эмоцияның мимикадағы және пантомимадағы көрінісін зерттеу әдістері жасалуда [113-115]. Әлеуметтік интеллектінің эмпирикалық зерттеулері оның құрылымында әлеуметтік дағдыларды, эмпатияны, просоциалды көзқарастарды, әлеуметтік мазасыздықты және эмоционалдылықты (сезімталдықты) ажыратуға болатынын көрсетеді [116].
Осы орайда, әр бір тұлға өзін-өзі тануда эмоционалды қажеттіліктерін тануы қажет. Бұл өзін-өзі басқару ұғымымен байланысты болғандықтан, оның тікелей ортасына әсер ететіндігін ұмытпаған жөн. Сондықтан үнемі сезінуді, тануды және басқаруды талап етеді. Демек, эмоциялардың түрлеріне қатысты терең білімді қажет етеді. Яғни, жағымды эмоцияларды нығайтуға, ал жағымсыз эмоцияларды басқаруға ықпал етеді (Nieto және т.б., 2024) [117].
Отандық ғалымдар К.М.Мукушева мен Н.С.Тленчиева (2021) эмоционалды интеллект пен лидерлік ұғымдарының байланысын зерттеді [118]. Олардың пайымдауынша, бұл екі ұғым бірін-бірі толықтырып, өзгелердің, өзінің эмоцияларын түсіне отырып басқарады, оның лидерлік сапаларын (шығармашылық, ұйымдастырушылық, қатысымдық және т.б.) қалыптастыруға мүмкіндік береді.
А.Мынбаева мен А.Гумерова (2017) эмоционалды интеллектіні арт-терапия құралдары арқылы дамытудың жолдарын ұсынып, эмоционалды интеллект – «өз және басқа адамдардың эмоцияларын түсінуді, сондай-ақ интеллектуалды процестерге негізделген өз және басқа адамдардың эмоцияларын басқаруды қамтамасыз ететін қабілеттер жиынтығы» деп анықтамасын ұсынды [119]. Бұл анықтамадан, интеллектінің негізінде өз және өзге адамдардың эмоциясын түсінуден басқаруға дейінгі мағынаны ұғынуға болады.
 Эмоционалды интеллект - білім алушылар өздерінің және өзгенің эмоциясын түсініп, оны қабылдап, басқара алатын деңгейге жетуге бағытталған кешен [120].
Эмоционалды интеллект ұғымының мәнін айқындауда ғалымдардың берген анықтамаларын тұжырымдай келе,  олардың мынадай түйінді ойларын ұсынамыз:
- бұл, пайымдау арқылы эмоцияны шебер басқару (Cherniss, 2010) [121];
- бұл, әрекеттерді, когнитивті процестестерді және жағдаяттарды камтитын атрибут (Wechsler, 2007) [121, б. 56];
- бұл, адамның мінез-құлқының әртүрлі аспектілерін (шешім қабылдау, когнитивті процесті бағалау) қалыптастырады (Šimić және т.б., 2021) [122];
- бұл, кәсіби білікке, көшбасшылықты қалыптастыруға, шешім қабылдауға, мотивацияны арттыруға ықпал етеді (Maiya және Michael, 2009) [123];
- бұл, ашу-ызаның оқу стратегияларына теріс әсер ететін күшті модератор (Nieto және т.б., 2024) [124];
Бұл талдаулар көрсетіп отырғандай, оқушылардың эмоционалды интеллектісін дамытудағы негізгі түйінді ойлар бір-біріне жақын келеді. Олай болса, эмоцияны шебер басқара білу, когнитивті процес пен мінездің әртүрлі аспектілерін, көшбасшылық қасиеттерді қалыптастыру, мотивацияны арттыру секілді ойларды өз анықтамамызды ұсынуда негізге алатын боламыз.
Жалпы алғанда, эмоционалды интеллект - білім алушылар өздерінің және өзгенің эмоциясын түсініп, оны қабылдап, басқара алатын деңгейге жетуге бағытталады деуге болады [125]. 
Талдаулардан белгілісі, эмоционалды интеллект өзара сабақтас екі негізгі қабаттан тұрады. Біріншісі – адамның өз эмоцияларын тануы, түсінуі және оларды саналы түрде реттей алуы, екіншісі – өзге адамдардың эмоцияларын дұрыс қабылдап, түсініп, соған сәйкес әрекет ете білуі. Алайда осы екі қабаттың ішінде бастапқы әрі шешуші рөл адамның өзін-өзі эмоциялық тұрғыдан тануына тиесілі. Себебі тұлға өз эмоцияларын ажыратып, басқара алмаған жағдайда, өзгелердің эмоциялық күйін дәл түсінуі, оларға эмпатиялық қарым-қатынас танытуы және тиімді әлеуметтік өзара әрекетке түсуі қиынға соғады. Сондықтан эмоционалды интеллектіні дамыту үдерісі ең алдымен өзін-өзі тану мен эмоцияларды реттеу дағдыларын қалыптастырудан басталуы қажет [126]. 

[bookmark: _Hlk203155122]Кесте 3 – «Эмоционалдық интеллект» ұғымының контент- талдауы

	Р\с
	Автор
	Анықтама

	1
	Джон Мэйер және Питер Сэловей
Mayer J.D., Salovey P. Emotional intelligence and the construction and regulation of feelings // Preventive Psychology. – 1995. – Vol. 4. – P. 197-208.
	Адам өзінің эмоциялары мен сезімдерін байқай алатыны, басқалардың да эмоциясы мен сезімдерін байқай алуы, оларды ажырата алу және осы ақпаратты кейін рефлексиялауда, әрекет етуде қолдана алу қабілеті. 

	2
	Джеральд Мэттьюс
1995, -416 p.
	Адамның өзіндегі және басқалардағы жағымды және жағымсыз эмо цияларды реттеу және ойлауда эмоцияны ассимиляциялау, эмоцияларды білдіре алу мен идентификациялай алу қабілеті (competence).

	3
	Дэниел Гоулман
Goleman D. Working with emotional intelligence. – N.Y.: Bantam Books, 1998. – 383 p.
	Адамның өзінің және басқалардың эмоцияларын нақты сезіне білу, қарым-қатынаста эмоционалдық белгілерді қабылдау, өзінің және басқалардың сезімдерін басқару қабілеті.
Адамға сезінуге, өзін-өзі ынталандыруға, көңіл-күйді реттеуге, импульсивті көріністерді басқаруға, көңілсіздікті болдырмауға және күнделікті өмірде жетістікке жетуге мүмкіндік беретін факторлар бірге; сіздің интеллектіңізді көрсетудің тағы бір тәсілі

	4
	Гарскова Г.Г.
Введение понятия «эмоциональный интеллект» в психологическую теорию // Ананьевские чтения: тез. науч.-практ. конф. – СПб.: Изд-во Санкт-Петерб. ун-та, 1999. – С. 25-26.
	Эмоциялық 	жағадайда	тұлғаның қатынасын түсіну және эмоционалдық саланы интеллектуалды тұрғыда талдау мен синтездеу негізінде басқару қабілеті.

	5
	 Мурзалинова А.З.
«Формирование функциональной грамотности учащихся при обучении русскому языку как неродному на старшей ступени школы общественногуманитарногонаправления»-докторлық диссертация, 2003 г, - 47 с.
	«Эмоционалды интелект - салыстырмалы түрдегі жаңа тұжырымдама».

	6
	Люсин Д.В.
Структура эмоционального интеллекта и связь его компонентов с индивидуальными особенностями: эмпирический анализ / В кн: Социальный интеллект: теория, измерение, исследования. – М.: Ин-т психологии РАН, 2004. – С. 129-140.
	Адам өзінің және басқалардың ішкі әлеміне қызығушылық, эмоцияларын түсіну және оларды басқару қабілеті.

	7
	Бреслав Г.М. Психология эмоций. – М.: Академия, 2004. – 544 с.
	Эмоционалдық құбылыстар мен қасиеттерді басқара білу.

	8
	Манойлова М.А.
Развитие эмоционального интеллекта будущих педагогов. – Псков: ПГПИ, 2004. – 60 с.
	Басқа адамдардың және өзінің эмоционалдық күйлері мен сезімдерін жүзеге асыру, қабылдау және реттеу қабілеті, оның негізгі компоненттері: эмпатия, толеранттылық (толеранттылық), сенімділік,
жеке тұлғаның өзін-өзі бағалауы

	9
	Гуськова А.В. Возрастная педагогическая психология. Роль «модели психического» при решении мыслительных задач / А. В. Гуськова // Вопросы психолоши. - 2008. - № 1. - С. 26-35.
	Эмоционалды интеллектті басқаша түсіндіреді: «Эмоционалды интеллект - бұл қабілеттер жиынтығы және когнитивтік, жеке және мотивациялық қасиеттер арасындағы байланыс».

	10
	Панкратова А.А. Эмоциональный интеллект: примеры программы формирования// Психологические исследования. – 2010. – №1(9). – С. 1-7.
	Жағымды (қуаныш) және жағымсыз (қорқыныш, ашу, қайғы) эмоцияларды тудыру және сақтау қабілеті; сәйкес көңіл-күйге қол жеткізу үшін өзіндегі және басқа адамдағы қандай да бір оқиға туралы оң эмоцияларды теріске (және керісінше) аудару мүмкіндігі.

	11
	Андреева И.Н.
Эмоциональный интеллект как феномен современной психологии. – Новополоцк: ПГУ, 2011. – 388 с.
	Эмоционалды интеллект - ішкі әлемді және оның жеке тұлғаның мінез-құлқымен және шындықпен өзара әрекеттесуімен байланысы.

	12
	Мещерякова И.Н. 
Развитие эмоционального интеллекта студентов- психологов в процессе обучения в вузе. Автореф канд. психол. наук: 19.00.07.– Курск, 2011. – 26 с.
	Құрылымына өзінің және басқалардың эмоцияларын сезінуді, түсінуді және реттеуді қамтамасыз ететін және тұлғааралық өзара әрекеттестік пен тұлғаның дамуына әсер ететін когнитивтік, мінез- құлық және дұрыс эмоционалдық компоненттерді қамтитын күрделі интеграциялық формация.

	13
	Горюнова Л.А. — «Управление развитием инновационной системы региона: теория и методология» — докторлық диссертация, 2012 жыл, -332 с.
	Эмоционалды интеллект - бұл эмоцияларда көрсетілген жеке қарым-қатынастарды түсіну және интеллектуалды талдау мен синтезге негізделген эмоционалды саланы басқару қабілеті.

	14
	Кузнецова К.С.
«Педагогическое сопровождение младших школьников в процессе формирования эмоционального интеллекта»-кандидаттық диссертация,2012жыл, -194 с.
	Эмоционалды интеллект – тұлға ішілік және тұлғааралық фокусқа ие когнитивті, рефлексивті, мінез-құлық және коммуникативті қабілеттердің өзара байланысты жиынтығы.

	15
	Мыңбаева А., Гумерова А. Развитие эмоционального интеллекта средствами арт-терапии // Journal of Educational Sciences. - 2017. - Т. 51, №2. - С. 36–48. 

	Эмоционалды интеллект - «өз және басқа адамдардың эмоцияларын түсінуді, сондай-ақ интеллектуалды процестерге негізделген өз және басқа адамдардың эмоцияларын басқаруды қамтамасыз ететін қабілеттер жиынтығы».



Жоғарыда 3-кестеде талданған зерттеулердің негізінде: эмоционалды интеллект – тұлғаның өзінің және өзге адамдардың эмоцияларын тану, түсіну, ажырату, бағалау, оларды саналы түрде басқару және түрлі әлеуметтік жағдаяттарда тиімді қолдану қабілетін қамтамасыз ететін, өзін-өзі тану, өзін-өзі реттеу, эмпатия және тұлғааралық қарым-қатынас дағдыларының бірлігінен тұратын тұлғалық-психологиялық сапа» деп, ал «бастауыш сынып оқушысының эмоционалды интеллектісі – оқушының өз эмоцияларын саналы түрде танып, түсініп, реттей алуы, өзге адамдардың сезімдері мен эмоциялық жағдайларын дұрыс қабылдап, оларға эмпатия танытуы және оқу мен күнделікті қарым-қатынас барысында эмоцияларын тиімді басқара отырып, жағымды әлеуметтік өзара әрекет жасай алуын сипаттайтын тұлғалық қасиет» деп авторлық тұрғыда нақтыланады.
Осы бөлімде ұсынылған эмоционалды интеллектінің 2-кестедегі контент талдауының мазмұндық құрылымына мән беретін болсақ, интеллектуалды талдауды, синтез жасауды, оқу мотивациясын арттыруды заманауи құралдар арқылы дамытуға болатындығы негізге алынады. Ал біздің зерттеуміізде мультимедиялық құралдар, соның ішінде интерактивті мультимедиялық технологиялар алынып отыр. Сондықтан да осы орайда бұл ұғымдарға талдау жасау көзделеді.
Мультимедиа (multimedia) - компьютерде дыбысты, ақпаратты, тұрақты және қозғалыстағы бейнелерді біріктіріп көрсету үшін жинақталған компьютерлік технология. Ол ақпаратты кешенді түрде көрсетуді жүзеге асырады-мәтіндік, графикалық, бейне, аудио және мультфильм деректерін шығару. Диалогтік түрде жұмыс істейді, мәтіннің, түрлі-түсті графиканың, дыбыстың, сөздің және кескіннің синтезін жасайды, сонымен бірге жадта өте үлкен көлемдегі ақпаратты сақтайды. Мультимедиялық элементтермен интерактивті түрде еркін байланысуға, компьютер экранында дыбыспен сүйемелденетін бейнеклиптерді көрсетуге, тыңдауға болады.
Мультимедиаға зерттеуші ғалымдар түрліше анықтама береді: Мультимедиа – әртүрлі формада ұсынылған ақпараттарды біріктіруге мүмкіндік беретін компьютердің аппараттық және бағдарламалық құралдары кешені [127]. Біздің көзқарасымыз бойынша, мультимедиа әртүрлі ақпараттық ресурстарды біріктіретін цифрлық орта ғана емес, бастауыш сынып оқушыларының эмоционалды интеллектісін дамытуға ықпал ететін тиімді педагогикалық құрал болып табылады. Өйткені бейне, анимация, дыбыс, графика және интерактивті элементтердің үйлесімді қолданылуы оқушылардың эмоцияларды тануына, эмоционалдық жағдаяттарды түсінуіне, эмпатиясының қалыптасуына және жағымды оқу тәжірибесін меңгеруіне жағдай жасайды.
И.Вернердің пікірі бойынша «...мультимедиа – графика, гипермәтін, дыбыс, анимация, бейнемәліметтерді пайдалануға мүмкіндік туғызатын аппараттық және бағдарламалық құралдар кешені» деп түсіндіріледі [128]. И.Вернердің тұжырымымен келісе отырып, мультимедианы тек әртүрлі ақпарат түрлерін біріктіретін аппараттық және бағдарламалық құралдардың жиынтығы ретінде ғана емес, білім алушының танымдық және эмоциялық тәжірибесін кешенді ұйымдастыратын құрал ретінде қарастырамыз. Олай деуге негіз бар, яғни графика, дыбыс, бейне, анимация және гипермәтіннің өзара ықпалдасуы оқу материалының көрнекілігін арттырып қана қоймай, оқушының эмоциялық қабылдауын, қызығушылығын және белсенді оқу әрекетін күшейтеді. Бұл оның бастауыш сынып оқушыларының эмоционалды интеллектісін дамытудағы дидактикалық мүмкіндіктерінің жоғары екендігін көрсетеді.
E.A. Doll өзінің зерттеуінде: «мультимедиа технологиясы – визуалды және аудиоэффектілерден құралған электрондық өнімдерді дайындау әдістері» деп тұжырымдайды [129]. Автордың бұл анықтамадағы негізгі идеясы мультимедиа технологиясын визуалды және аудиалды әсерлерді біріктіру арқылы электрондық білім беру өнімдерін әзірлеуге, оқу мазмұнын интерактивті түрде ұсынуға және оқушының танымдық-эмоциялық әрекетін белсендіруге мүмкіндік беретін педагогикалық технология ретінде қарастыруында болады. Оның көрнекілік, әсерлілік және интерактивтілік қасиеттері бастауыш сынып оқушыларының эмоцияларды тануына, түсінуіне, білдіруіне және реттеуіне жағдай жасап, эмоционалды интеллектісін дамытуға ықпал ететіндігі электронды өнімді дайындау әдісінде деп түсіндіреді.
Ашық Уикипедияда: «мультимедиа» терминінің этимологиясы латын тілінің «тиііу» (көп) және «тесііа» (орта) сөздерінің бірігуінен құралған. Жалпы алғанда «көп орта» мағынасын береді [130].
Мультимедиа – әртүрлі типті ақпараттарды компьютердің ұсыну мүмкіндігін дамытатын және адамның мультисенсорлық табиғатына негізделген технология [131]. Мультимедиа – екі не онан да көп типті ақпараттарды интерактивті формада біріктіру [131, с. 10].
Мультимедиа түрліше ақпаратты ұсынудың немесе пайдаланудың әртүрлі әдістерін қолдануға мүмкіндік береді. Біз қазіргі күнге дейін мультимедианың кейбір түрлерін күнделікті тұрмыста қолданып келдік. Мысалы, теледидар және кино - мультимедианың құрамдас бөліктері.
Мультимедиа статикалық (мәтіндік, кестелік, графиктік) және динамикалық (анимациялық, бейнелік), дыбыстық ақпараттарды талапқа сай дәрежеде ұсынуды іске асырады. Оның жалпы сипатын 1-суреттегідей бейнелей аламыз.
мәтін
бейне
ақпарат
дыбыс
сурет
графика
Мультимедиа
анимация












Сурет  1  -  Мультимедианы құрайтын әртүрлі типті ақпараттар

Жоғарыда келтірілген анықтамаларға сүйене отырып, біз «мультимедиа» және «мультимедиялық технология» ұғымдарының анықтамасын келесідей қарастырамыз. Мультимедиа – бұл компьютерлік графикамен, кескіндермен, қозғалатын бейне ақпаратпен, анимациялармен, мәтіндермен, жоғары сапалы дыбыстармен жұмыс істеуге мүмкіндік беретін интерактивті жүйе. Мультимедиялық технология – аппараттық және бағдарламалық қамтамасыз етуді пайдалана отырып, деректердің әртүрлі түрлерін дайындау, өңдеу, біріктіру, ұсыну бойынша әрекеттерді орындайтын технологиялар жиынтығы (әдістер мен әдістер жиынтығы) [132].
Мультимедиалық технологиялар – әртүрлi типтi мәлiметтердi дайындау, өңдеу, бiрiктiру, ұсыну әрекеттерiн аппараттық және бағдарламалық жабдықтарды пайдалану арқылы жүзеге асыратын технологиялар (әдiстер мен тәсiлдер) жиынтығы.
Мультимедиа технологиясын активті түрде пайдалану – оқытудың компьютерлік технологияларын дамытудың перспективалы бағыттарының бірі.
Мультимедиалық технологиялар интернет-технологияның да дамуына тікелей әсер етіп отыр. Электрондық пошта арқылы дыбыстық және бейне хабарларды жіберу, қабылдау немесе интернет арқылы байланысқа түскен адамның бет-бейнесін компьютер мониторынан көріп отыру - мультимедианың жемісі. Мультимедиалық технологиялардың көмегімен бүгінгі таңда кез келген адам өзі жөніндегі мәліметтерді, фотосуреттерді, тіпті, өз дауысын интернет желісіне шығаруға мүмкіндік алып отыр [133].
Зерттеу тақырыбы бойынша еңбектерге жасалған талдау, негізінен  «мультимедиялық технология» және «цифрлық технология» терминдері қолданылып, «интербелсенді мультимедиялық технология» терминінің арнайы қолданылмағанын байқатты. Шын мәнінде, мультимедиялық технология мен интербелсенді мультимедиялық техннология  бір-біріне жақын ұғымдар, бірақ мақсаты мен қолдану тәсілі жағынан бір-бірінен ерекшеленеді.
«Мультимедиялық технология» мен «интерактивті мультимедиялық технология» ұғымдары өзара байланысты болғанымен, олардың айырмашылығы оқушының оқу үдерісіне қатысу деңгейімен анықталады.
Интерактивті мультимедиялық технология – мәтін, графика, дыбыс, анимация және бейне ресурстарын біріктіре отырып, пайдаланушының (оқушының) оқу материалының мазмұнына, реттілігіне және меңгеру қарқынына белсенді ықпал етуіне мүмкіндік беретін, кері байланысқа негізделген цифрлық оқыту технологиясы. Бұл технологиядағы басты ерекшеліктер ретінде мыналарды көрсетуге болады:
- мультимедианың барлық компоненттерін қамтиды; 
- оқушы ақпаратты тек қабылдамайды, онымен әрекеттеседі; 
- жедел кері байланыс беріледі; 
- оқу траекториясын таңдауға мүмкіндік жасалады; 
- оқушының белсенді танымдық іс-әрекетін ұйымдастырады. 
Мультимедиялық технология мен интерактивті мультимедиялық технологиялардың айырмашылықтарын келесі 4-кестеде салыстырып көрсетеміз.
Кесте - 4 Мультимедиялық технология мен интерактивті мультимедиялық технологиялардың ерекшеліктері
	Мультимедиялық технология
	Интерактивті мультимедиялық технология

	Ақпаратты көпарналы түрде ұсынады
	Ақпаратты көпарналы түрде ұсынып қана қоймай, онымен әрекеттесуді қамтамасыз етеді

	Оқушының рөлі – қабылдаушы
	Оқушының рөлі – белсенді қатысушы

	Кері байланыс міндетті емес
	Кері байланыс негізгі компонент болып табылады

	Біржақты ақпарат беру басым
	Диалогтік өзара әрекет басым

	Бейне, презентация, аудио көрсету
	Онлайн тапсырмалар, тренажерлар, симуляциялар, интерактивті жаттығулар



Интерактивті мультимедиялық технология – білім алушының оқу мазмұнымен тікелей әрекеттесуін, жедел кері байланыс алуын және оқу іс-әрекетін белсенді басқаруын қамтамасыз ететін, мәтін, графика, дыбыс, бейне және анимация құралдарын кіріктіре пайдалануға негізделген цифрлық оқыту технологиясы.
[bookmark: _Hlk232884687]Зерттеу тақырыбы тұрғысынан интерактивті мультимедиялық технологияларды эмоционалды интеллектіні дамыту құралы ретінде қолдану бойынша келесі анықтаманы ұсынамыз: «интерактивті мультимедиялық технология – мультимедиалық құралдардың (мәтін, дыбыс, графика, анимация, бейне) мүмкіндіктерін интерактивті өзара әрекетпен ұштастыра отырып, оқушылардың танымдық белсенділігін арттыруға, эмоцияларды тану, түсіну, басқару және әлеуметтік қарым-қатынас жасау дағдыларын дамытуға жағдай жасайтын цифрлық оқытудағы технология түрі».
Осылайша интерактивті мультимедиялық технология деп білім алушылардың оқу мазмұнымен, мұғаліммен және цифрлық білім беру ортасымен өзара әрекеттесуін қамтамасыз ететін, мәтін, графика, дыбыс, анимация және бейне ресурстарын кешенді қолдануға негізделген, соның нәтижесінде олардың танымдық белсенділігімен қатар эмоционалды интеллект компоненттерін (эмоцияларды тану, түсіну, реттеу және эмпатия) дамытуға мүмкіндік беретін педагогикалық технологияны түсінеміз.
Қорыта айтқанда, мультимедиялық технология ақпаратты бірнеше форматта (мәтін, дыбыс, бейне, анимация, графика) біріктіріп ұсынатын технология болса, интербелсенді мультимедиялық технология – мультимедианы қолдана отырып, пайдаланушыны белсенді әрекетке түсіретін технология. Мультимедиялық технологияда  ақпарат дайын түрде беріледі, оқушы көбіне тыңдайды/көреді, өзара әрекет (кері байланыс) шектеулі  болады; ал интербелсенді  мультимедиялық технологияда оқыту диалогтық сипатта өтеді; оқушы жауап беру, таңдау жасау, әрекет ету арқылы  оқу процесіне белсенді қатысады. Мұнда интерактивті тапсырмалар, эмоцияны танытуға бағытталған түрлі ойындар, жағдаяттық тапсырмаларға басымдық беріледі, соның негізінде оқушыны әрекетке тарту және жаңа ұғымдарды өз бетінше меңгеру іске асырылады.
Осы айтылғандар негізінде біз бастауыш сынып оқушыларының эмоционалды интеллектісін дамытуда интерактивті мультимедиялық технологияларды пайдалану тиімді деп таптық (бұл туралы нақты тәжірибелер 3-бөлімде келтірілетін болады).


1.2 Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың психологиялық-педагогикалық негіздері 
[bookmark: _Hlk229865953][bookmark: _Hlk232189515]Адам психикасы, оның құпиясы мен мол табиғаты психологиялық үрдістер философия, психология және педагогика ғылымдарында адам интеллектісін мәселесін тереңдей зерттеуге баса назар аудара бастады. Осыған орай қазіргі білім беру кеңістігінде оқушылардың эмоционалдық интеллектісін дамыту ерекше өзектілікке ие болып отыр. Халықаралық зерттеулер эмоционалдық интеллект компоненттерінің (эмпатия, өзін-өзі реттеу, эмоцияны тану, қарым-қатынас жасау) оқу жетістігіне, психологиялық саулыққа және әлеуметтік бейімделуге тікелей әсер ететінін дәлелдейді. UNESCO және OECD ұйымдарының зерттеулерінде әлеуметтік-эмоционалдық дағдылары дамыған оқушылардың академиялық үлгерімі жоғары, мектепке бейімделуі жақсы және күйзеліске төзімді келетіні көрсетілген. Мәселен, OECD-тің 2023 жылғы халықаралық зерттеуінде эмоционалдық реттеу, өзін-өзі бақылау, табандылық және эмпатия сияқты дағдылардың оқушының академиялық жетістігімен тікелей байланысты екені дәлелденген. Әсіресе, табандылық пен өзін-өзі басқару оқу үлгерісінің маңызды болжаушылары ретінде аталған. Ал UNESCO ұйымының 2024 жылғы әлеуметтік-эмоционалдық оқыту (SEL) бойынша нұсқаулығында эмоционалдық интеллектіні дамыту оқу жетістігін арттыратыны, мектептен шығып кету көрсеткішін төмендететіні, оқушылардың психологиялық саулығын жақсартатыны, буллинг пен агрессияны азайтатыны көрсетілген. 
Осы тұрғыдан алғанда, жеке тұлғаның қоғамға бейімделуін қамтамасыз ететін оқыту эмоциялық және әлеуметтік негізге сүйенеді деп қорытынды жасауға болады. Жоспарлы оқытудың жүзеге асырылатын сынып ортасында, өзара әрекетке негізделген оқушы-мұғалім және оқушы-оқушы қатынастары орнатылады, ал бұл өзара әрекеттер эмоциялық және әлеуметтік тәжірибелерге толы болады. Бұл тәжірибелер тест қорқынышынан бастап, жетістікке деген ұмтылысқа, оқу мотивациясынан өмірлік жетістіктерге дейінгі кең ауқымда әсер етеді. Бұл әсер оқушының оқуға деген мотивациясын арттыруында, бұрын үйренген білім мен дағдыларын еске түсіруінде және ойлау қабілеттерінде көрініс табады. Басқаша айтқанда, эмоциялық және әлеуметтік қабілеттер когнитивтік әлеует пен интеллектті тиімді пайдалануда шешуші рөл атқарады. Осыған сүйене отырып, мектептерде жүзеге асырылатын жоспарлы және мақсатты оқыту іс-шараларының сәтті болуы үшін эмоциялық және әлеуметтік қабілеттердің маңызды әсерге ие екені және оқушылардың бұл қабілеттерді алдын ала меңгеруі қажет екені айқын көрінеді (Humphrey, Curran, Morris, Farell және Woods, 2007; Matthews, 2006; Park, 2003; Phye, Schutz және Pekrun, 2011; Romasz, Kantor және Elias, 2004; Sherwood, 2008; Zins, Bloodworth, Weissberg, Walberg, 2007) [134].
Барлық осы мәліметтер белгілі болғанына қарамастан, ХХ ғасырда когнитивтік қабілеттер эмоциялық және әлеуметтік қабілеттерге қарағанда басымдыққа ие болып, оқу бағдарламаларында когнитивтік қабілеттерге көбірек орын берілген. Нәтижесінде мектептерден оқушылардың интеллектуалдық қабілеттерін дамыту күтілген. Эмоциялық және әлеуметтік қабілеттерді үйрету жауапкершілігі отбасыға тиесілі деп қарастырылуы да осы жағдайдың бір себебі болып табылады. Сонымен қатар халықаралық бағалау сынақтарында (PISA, TIMSS, PIRLS) тек оқушылардың когнитивтік қабілеттерінің бағалануы осы қабілеттерге берілген басымдықты көрсетеді деп санауға болады (Allen және Cohen, 2006; Zeidner, Matthews және Roberts, 2009) [135].
Эмоция мен интеллект туралы білімнің бір-бірімен байланысы «эмоционалдық интеллект» терминінің ғылыми айналымға енуіне жол ашты. Осылайша, адам миын зерттеуде эмоциялар мен танымдық процесстер арасындағы байланыстар ажыратыла бастады [136]. Осылайша эмоция мен жасанды интеллект арасындағы өзара байланысты анықтау мақсатында зерттеулер жүргізіле бастады. Вербалды емес коммуникацияны зерттеу саласында вербалды емес ақпаратты қабылдауды, атап айтқанда, эмоцияның мимикадағы және пантомимадағы көрінісін зерттеу әдістері жасалуда [136, с. 6]. 
Эмоционалды интеллект бойынша зерттеулердің қазіргі жағдайына қысқаша шолу әртүрлі ұғымдар арасында қиылысу нүктелері бар екенін көрсетеді: барлық зерттеушілер эмоционалды интеллектті өзінің және басқалардың ішкі әлеміне қызығушылықпен байланыстырады. Бұл қызығушылықтан алынған ақпаратты қазіргі мәселелерді шешу үшін пайдалануға болады. Біз сондай-ақ эмоционалды интеллекттің жеке сипаттама ретіндегі мотивациялық негізі идеясын зерттеуіміз үшін маңызды деп санаймыз.
Әрі қарай, біз шетелдік және ресейлік ғылымда белгілі эмоционалды интеллект құрылымының негізгі модельдерін қарастырамыз. Біз Р. Бар-Он, Д. Големан, Д.В. Люсин, Дж. Мейер, А.И. еңбектерін талдадық. Савенков және П. Саловейдің еңбектері эмоционалды интеллект компоненттерін анықтауға төрт тәсілді анықтауға мүмкіндік береді: когнитивті-рационалды, эмоционалды-жеке, практикалық және аралас.
Когнитивті-рационалды тәсіл Д.В. Люсин, Дж. Мейер және И.И. Саловейдің еңбектерінде көрсетілген. Негізгі идея - эмоциялар мен ақыл-ой қабілеттері тығыз байланысты. Авторлар эмоционалды интеллект - бұл ойлау процесінің өнімділігін арттыру үшін алынған ақпаратты рационалды пайдалану мақсатында жеке тұлғаның когнитивті процестерін жүзеге асыру деген пікірді ұстанады.
Эмоционалды-жеке тәсілді Д. Големан әзірледі, ол эмоционалды интеллекттің мақсаты эмоционалды импульстарды тежеу, қарым-қатынас орнату, мақсаттарға жетуге табандылықпен ұмтылу және көңіл-күйді бақылау деп санайды.
Практикалық тәсіл Р. Бар-Онның зерттеуімен ұсынылған. Оның негізгі идеясы - эмоционалды интеллект адамның нақты өмірге практикалық бейімделуін жеңілдетуі керек. Ал аралас тәсіл А.И. Савенковтың зерттеуімен байланысты. Оның еңбектерінде эмоционалды интеллект мінез-құлықтың тиісті көріністерін қамтамасыз ететін когнитивті және эмоционалды процестердің бірлігі ретінде ұсынылған [137].
Дж. Мейер мен П. Саловей эмоционалдық интеллектті зерттеуге когнитивті-рационалды тәсілді әзірледі. Олар эмоционалдық интеллектті өзінің және басқалардың сезімдері мен эмоцияларын бақылау, оларды ажырату және алынған ақпаратты ойлауды басқару үшін пайдалану мүмкіндігі ретінде түсіндірді. Ғалымдар бұл интеллект түріне үш түрлі қабілет кіреді деп көрсетті: 1) эмоцияларды анықтау, түсіну және білдіру; 2) эмоцияларды басқару; 3) ойлауда алынған ақпаратты пайдалану. Әрбір түрі бірқатар компоненттерден тұрады. Басқалардың эмоцияларын анықтау, түсіну және білдіру қабілеті шынайы емес және вербалды емес кіші компоненттерге, ал екіншісі вербалды емес қабылдау мен эмпатияның кіші компоненттеріне бөлінеді. Эмоционалдық басқару да екі компоненттен тұрады: өзінің және басқалардың эмоцияларын басқару. Алынған ақпаратты ойлауда пайдалану мүмкіндігі икемді жоспарлау, шығармашылық ойлау, қайта бағытталған зейін және мотивация компоненттерін қамтиды [138]. Зерттеушілер бұл тұжырымдаманы ақпаратты өңдеуге байланысты адамның когнитивтік қабілеттерін тікелей қамтитындықтан, қабілеттілік моделі ретінде сипаттады.
Д.Големан өзінің эмоционалдық интеллект тұжырымдамасын эмоционалдық-жеке бағытта дамытты. Оның моделі Дж. Мейер мен П. Саловейдің эмоционалдық интеллект туралы алғашқы идеяларына негізделген. Ғалым эмоционалды интеллектті эмоционалды импульстарды тежеуге, басқа адамның ішкі сезімдерін болжауға, қарым-қатынас орнатуға, өзіне мотивацияны дамытуға, сәтсіздіктерге қарамастан мақсатқа жету үшін табандылықпен ұмтылуға, қанағаттануды кейінге қалдыруға, көңіл-күйді басқаруға және азап шегудің ойлау, эмпатия және үміт қабілетінен айыруына жол бермеуге мүмкіндік беретін қасиеттер немесе қабілеттер жиынтығы ретінде анықтайды. Д. Големан сонымен қатар эмоционалды интеллектті мінез және өмір сүруге қатысты негізгі интуиция деп атайды. Оның компоненттерін анықтай отырып, автор эмоцияларды (өзіндік және басқалардың) анықтау және реттеу, ойлау мен іс-әрекетте эмоционалды ақпаратты пайдалану (икемді жоспарлау, шығармашылық ойлау, қайта бағытталған назар, мотивация) сияқты когнитивті қабілеттерді жеке қасиеттермен - ынтамен, табандылықпен, әлеуметтік дағдылармен біріктірді [8,с. 71]. Бұл теорияға сәйкес, эмоционалды интеллект өзін-өзі тануды, әлеуметтік өзара әрекеттесуді білуді, өзін-өзі басқаруды және қарым-қатынасты басқаруды қамтиды. Бұрынғы тұжырымдамаларға сүйене отырып, Д. Големан бұл тұжырымдаманы түсіндірудегі тұлғалық қасиеттердің рөлін атап өтті және іскер адамдар үшін «360 градустық» эмоционалды интеллект шкаласын – Эмоционалды құзыреттілік инвентаризациясын (ЭҚТ) жасады. Д. Големан анықтаған компоненттерді Дж. Мейер мен П. Саловей әзірлеген қабілет түрлерімен және олардың компоненттерімен салыстырған кезде, бұл компоненттердің жалпы мағынасын атап өту маңызды. Дегенмен, авторлардың тәсілдері Д. Големанның жеке қасиеттер болып табылатын ынта-жігерді, табандылықты және әлеуметтік дағдыларды қосқандығымен ерекшеленеді.
Р. Бар-Он эмоционалды интеллектті зерттеуге оның практикалық маңыздылығы тұрғысынан қарады. Ол эмоционалды интеллекттің алғашқы тексерілген бағасы – эмоционалды интеллект коэффициентін (EIQ) жасады. Оның моделі тәжірибеге бағытталған, себебі бұл құбылыс жиырма жыл бойы зерттеліп, талданды. Нәтижесінде, психологиялық құралдар жинағы классикалық IQ-дан айырмашылығы эмоционалды коэффициент (EQ) тұжырымдамасымен және оны есептеуге арналған сәйкес тесттермен толықтырылды. Р. Бар-Он бастапқыда эмоционалды интеллектті адамға әртүрлі өмірлік жағдайларды сәтті жеңуге мүмкіндік беретін барлық когнитивтік қабілеттер, білім және құзыреттілік ретінде анықтайды. Осылайша, зерттеуші когнитивтік қабілеттер мен эмоционалды интеллект құбылысы арасындағы корреляцияға жол бермейді. Р. Бар-Онның тәсілі эмоционалды интеллект адамның нақты өмірге бейімделуін жеңілдетуі керек деген идеяға негізделген.
Оның эмоционалды интеллект моделі эмоционалды қабілеттердің бес түрін анықтайды, олардың әрқайсысы бірнеше құрамдас бөліктерден тұрады:
1) тұлғаішілік тип (өз эмоцияларын сезіну, өзіне сенімділік, өзін-өзі растау, өзін-өзі бағалау, өзін-өзі жүзеге асыру, тәуелсіздік);
2) тұлғааралық тип (эмпатия, тұлғааралық қарым-қатынас, әлеуметтік жауапкершілік);
3) Бейімделушілік
4) Стресске төзімділік (стрессті басқару, стресске төзімділік, импульсті бақылау).
5) Жалпы көңіл-күй (бақыт, оптимизм) [7, с. 71].
Автордың моделі жоғарыда аталған тұжырымдамалардан айтарлықтай ерекшеленеді. Д. Големан, Дж. Мейер және П. Саловейден айырмашылығы, Р. Бор-Он эмоционалды интеллектті адамның өмірде табысқа жетуіне көмектесетін барлық когнитивті емес қабілеттер ретінде анықтайды. Сонымен қатар, басқа авторлар сипаттаған эмоционалды интеллекттің компоненттері олар анықтаған эмоционалды қабілеттердің түрлерінде көрініс табады. Осылайша, тұлғаішілік қабілеттерге компонент кіреді - адамның эмоцияларын сезінуі, ал стресске төзімділік қабілеттеріне импульсивтілікті бақылау кіреді. Бұл - Д. Големан, Дж. Мейер және П. Саловей сипаттағандай, адамның өз эмоцияларын анықтауы, түсінуі және басқаруы. Ерекшеліктерге басқалардың эмоцияларын анықтау және басқару, сондай-ақ ойлау тиімділігін арттыру үшін алынған ақпаратты пайдалану сияқты компоненттер кіреді. Біздің ойымызша, бұл маңызды: себебі басқалардың эмоцияларын анықтамай және алынған ақпаратты пайдаланбай, адамға қоғамдағы мақсаттарына жету қиын.
Кейінірек ғалымдар бұрын ұсынылған модельді қайта қарап, оны эмоцияларда адамның басқа адамдармен немесе заттармен байланысы туралы ақпарат бар деген идеяға негіздеді. Сонымен қатар бұл байланыстар тек қазіргі уақытта ғана емес, бұрын да маңызды болуы мүмкін. Эмоционалдық интеллект эмоциялардағы ақпаратты өңдеу, яғни әрбір эмоцияның нені білдіретінін, олардың бір-бірімен қалай байланысты екенін анықтау және алынған ақпаратты ойлау мен шешім қабылдау негізі ретінде пайдалану мүмкіндігі ретінде анықталады. Авторлар эмоционалдық интеллекттің төрт компонентін анықтады, оларды «бұтақтар» деп атады: әрқайсысы өзінің эмоцияларына да, басқалардың эмоцияларына да қатысты. Олар:
1) Эмоциялардың анықтамасына олардың қабылдауы (эмоцияның бар екендігін байқау мүмкіндігі), сәйкестендіру, тиісті түрде білдіру, сондай-ақ шынайы эмоциялар мен еліктеу арасындағы айырмашылық кіреді; 
2) Ойлау тиімділігін арттыру үшін алынған ақпаратты пайдалану: маңызды оқиғаларға назар аудару үшін эмоцияларды пайдалану мүмкіндігі, сондай-ақ мәселені шешуге көмектесетін сәттерді ояту мүмкіндігі (шығармашылық идеяларды тудыру үшін жеке тәжірибелер мен қайғыны пайдалану), көңіл-күйдің өзгеруін талдау құралы ретінде пайдалану; мәселеге қатысты әртүрлі көзқарастар; 
3) Байланыстар, сондай-ақ бірінен екіншісіне ауысулар, белгілі бір эмоциялардың пайда болу себептері және олар туралы ауызша ақпарат; 
4) Эмоцияларды басқару: оларды басқару, теріс эмоциялардың қарқындылығын азайту мүмкіндігі. Бұл компонент жеке өсуге ықпал етеді және тұлғааралық қарым-қатынасты жақсартады [139]. 
Д.В. Люсин эмоционалды интеллект туралы алғашқы мақаласын жариялап, оны өлшеудің жаңа әдісін ұсынды. Автор эмоционалды интеллектті өзінің және басқалардың эмоцияларын түсіну және басқару қабілеті ретінде анықтады. Ол бұл қабілеттерді өзінің эмоцияларына және басқалардың эмоцияларына бағыттауға болады деп сенді. Осылайша, біз әртүрлі когнитивті процестер мен дағдыларды жүзеге асыруды болжайтын, бірақ өзара байланысты тұлғаішілік және тұлғааралық эмоционалды интеллект туралы айта аламыз [9, б. 476].
Д.В. Люсин эмоционалды интеллектті тек когнитивтік қабілет ретінде түсіндіруге болмайтынын айтты. Өйткені эмоцияларды түсіну және басқару адамның эмоционалды салаға жалпы бағдарымен, адамдардың ішкі әлеміне қызығушылықпен, мінез-құлықты талдауға бейімділігімен және эмоционалды тәжірибелерге жатқызылатын құндылықтармен тығыз байланысты. Бұл идея оның түсіндірмесін эмоционалды интеллектті зерттеуге эмоционалды-жеке тәсілге жақындатады, бірақ онымен сәйкес келмейді. Біз түбегейлі айырмашылықты көреміз. Д.В. Люсиннің теориясында эмоционалды интеллекттің мақсаты эмоциялар мен әрекеттерді когнитивті талдау болып табылады, ал эмоционалды-жеке тәсілде эмоционалды компонент тікелей баса назар аударылады [9, р. 476].
Д.В.Люсиннің пікірінше, эмоционалды интеллект құрылымы - бұл негізінен когнитивтік қабілеттермен, сонымен қатар жеке қасиеттердің маңыздылығымен байланысты қос табиғатты құрылым. Бұл адамның өмірі бойы дамитын психологиялық бірлік. Оның қалыптасуына келесі факторлар әсер етеді:
· - когнитивтік қабілеттер (эмоционалды ақпаратты өңдеудің жылдамдығы мен дәлдігі);
· - эмоциялар туралы түсініктер (құндылықтар ретінде, өзің туралы, басқалар туралы ақпараттың маңызды көзі ретінде және т.б.);
· - эмоционалдылықтың сипаттамалары (эмоционалды тұрақтылық, эмоционалды сезімталдық және т.б.).
Ғалымның пікірінше, ұсынылған құрылым эмоцияларды түсіну және басқару қабілетінің корреляциясы болып табылатын жеке сипаттамаларды қамтымайтындықтан түбегейлі ерекшеленеді. Тек эмоционалды интеллект деңгейі мен жеке сипаттамаларына тікелей әсер ететін сипаттамаларға ғана рұқсат етіледі.
Д.В. Люсин ұсынған эмоционалдық интеллекттің анықтамасы (өзінің және басқалардың эмоцияларын түсіну және басқару қабілеті) Дж. Мейер мен П. Саловей анықтаған компоненттерге, мысалы, эмоцияларды анықтау, түсіну және басқаруға ұқсас. Д.В. Люсиннің ұстанымы мен басқа авторлардың ұстанымы арасындағы негізгі айырмашылық - оның эмоционалдық интеллектке оны қалыптастыратын және оған тікелей әсер ететін факторлар тобы тұрғысынан көзқарасы.
А.Н. Савенковтың зерттеуі эмоционалды интеллектті зерттеуге әртүрлі тәсілдерді синтездеуге тырысты, сондықтан оның моделін аралас деп атау орынды деп санаймыз. Өйткені автор әлеуметтік интеллект адамның белгілі бір эмоцияларды пайдаланып, ойлау процесінің өнімділігін саналы түрде арттыру және назарын нақты тапсырмаларға аудару қабілетінде, сондай-ақ эмоцияларды жеткілікті түрде білдіру қабілетінде көрінеді деп санайды, бұл тұлғааралық қарым-қатынаста және кез келген бірлескен қызметте табысқа жетудің кілті болып табылады. Өз қалауларын реттей алатын, өзінің эмоционалды реакцияларын басқара алатын және басқалардың эмоционалды жағдайларын түсіне алатын адамның мұны істей алмайтындарға қарағанда көптеген артықшылықтары бар екені анық. Сонымен қатар эмоцияларды ауызша білдіру және бағалау қабілетінің өзі тек жоғары эмоционалды дамуды ғана емес, сонымен қатар жалпы жақсы когнитивті дамуды да көрсетеді. Эмоциялар мен ақыл-ой қабілеттерінің тығыз байланысты екені де айқын [10, с. 128].
Эмоционалдық интеллект – адамның өз эмоцияларын және басқалардың эмоцияларын тану, түсіну, реттеу және оларды іс-әрекетте тиімді пайдалану қабілеті. Демек, эмоционалдық интеллектіні дамытуда сезімдер мен эмоциялардың алатын орны зор. Алдағы мақсатты орындау жолында, қоғамда адамдармен қарым-қатынаста сезімсіз табысқа жету қиынға соғады [140]. 
Л.Чеботар: «Эмоциялар — адамның шынайы өмір жағдайларына субъективті қатынасын білдіретін психикалық күй» дейді. Ал сезімді — тұрақты, тұлғалық маңызы бар эмоционалды қатынастар деп санайды [53, б. 89].
Психологтардың айтуынша, адамның танымы мен ақыл-ойы екі басты бағытқа бөлінеді: бірі – пайым мен парасат, идея мен ақыл-ойға жауап беретін интеллект болса, екіншісі – сезім мен эмоцияға негізделген интеллект. Нақты айтқанда, бірі әлеуметтік интеллект болса, екіншісі – эмоционалды интеллект. Демек, эмоционалды интеллект  сезім мен эмоция арқылы көрінеді екен. Бұл туралы  Ә.Алдамұратов: «Эмоция» ұғымының төркіні – «емовера» деген латын сөзінен, «эмоцион» дейтін француз сөзінен шыққан. Қазақша мәні –тітіркендіру, толқу. Бұл – жан дүниесінің сыртқы және ішкі әсерлер салдарынан ызалану, қаһарлану, қорқу мен шаттану сиякты жағдайларының көрініс беруі. Эмоция - адамдар мен жануарлар дүниесінде де көрініс беретін кейіп. Эмоциялық күй адамды іс-әрекеттерге шабыттандырып, тиісті нәтижелерге жет-кізеді немесе көңіл-күйін жабырқатып, іс-әрекетін бей-берекетсіздікке ұшыратады», - деп жазады [141]. 
Интеллектуалдық эмоциялар (таңдану, қызығушылық, күмән, қуаныш және т.б.) танымдық әрекеттің қозғаушы күші болып табылады. Олар жаңа білім алуға, мәселені шешуге ынталандырады.
Заманауи философтар интеллектінің табиғатын жаңа тұрғыдан қарастыруда. Мәселен, С.А.Кутолин интеллектіні PGL жүйесінің үштігі ретінде анықтаған. Мұндағы (P) – психология, (G) – гносеология, (L) – логика, осы үшеуінің бірлігінен жеке тұлғаның өзіндік қасиеттерін тануға болатынын байқаймыз [142].
Бастауыш сынып оқушыларының эмоционалдық интеллектісін дамыту балалар психологиясының заңдылықтарына сүйенеді. Ең алдымен, жас ерекшелігі негізге алынады. Өйткені бастауыш сынып кезеңі (6–10 жас аралығы) эмоциялық дамудың қарқынды кезеңі болып табылады. Бұл кезеңде балаларда эмоцияларды сөзбен атау, эмоциялық тәжірибені жинақтау, әлеуметтік нормаларды меңгеру, өзін-өзі бақылау механизмдерінің қалыптасуы белсенді жүреді.
Л.С. Выготский психикалық қызметтердің дамуы әлеуметтік орта арқылы жүзеге асатынын көрсеткен. Оның пікірінше: «Баланың дамуындағы кез келген жоғары психикалық функция алдымен әлеуметтік деңгейде, кейін жеке деңгейде пайда болады» [5, с. 69]. Бұл эмоционалдық дағдылардың да қарым-қатынас барысында қалыптасатынын дәлелдейді. 
Баланың эмоциялық тәжірибесі белсенді әрекет барысында дамиды. Ойын, пікірталас, драмаландыру, бірлескен тапсырмалар арқылы оқушы эмоцияларды сезінеді, оларды бағалайды, реттеуді үйренеді. А.Н. Леонтьев тұлға дамуы іс-әрекет барысында жүзеге асатынын дәлелдеді [45, б. 98]. Сондықтан эмоционалдық интеллектіні қалыптастыру оқушының тәжірибелік әрекетіне негізделуі тиіс.
М.И.Лисинаның қарым-қатынас баланың психикалық дамуында жетекші рөлі атқаратыны туралы тұжырымдары қазіргі эмоционалды интеллект теориясының маңызды психологиялық негіздерінің бірі ретінде қарастырылады. Ол қарым-қатынасты: «Екі немесе одан да көп адамдардың күш-жігерін үйлестіруге, қарым-қатынас орнатуға және ортақ нәтижеге жетуге бағытталған өзара әрекеттесуі», - деп анықтады [143]. 
Ғалымның пікірінше, баланың психикалық дамуының алғашқы кезеңдерінде ересек адаммен қарым-қатынасы танымдық дамудың, өзіндік сананың, тұлғалық қасиеттердің, эмоциялық тәжірибенің қалыптасуының негізгі шарты болып табылады. 
М.И.Лисина: «Қарым-қатынаста бала алғаш рет өзін де, өзгені де адам ретінде тани бастайды», - дейді [143, б. 4]. Зерттеушінің тұжырымына сай, қазіргі эмоционалды интеллект теориялары эмоционалды интеллект құрамына мыналарды енгізеді: өз эмоцияларын тану, эмоцияларды түсіну, эмоцияларды реттеу, өзгенің эмоцияларын тану, эмпатия, әлеуметтік қарым-қатынас дағдылары деп түсіндіріледі. М.И.Лисинаның теориясында осы қабілеттердің бәрі қарым-қатынас барысында табиғи түрде қалыптасады.
Өз эмоцияларын тану бойынша ересектің бала сезімдеріне берген атауы мен бағасы арқылы бала «Мен ренжідім»,  «Мен қуандым», «Мен қорықтым» деген тәрізді эмоционалдық күйді ажырата бастайды. Яғни, эмоционалды интеллектінің алғашқы компоненті – эмоционалдық саналылық қарым-қатынас арқылы дамиды.
Өзгенің эмоцияларын түсіну (эмпатия) бойынша ол ересек адамның мимикасы, интонациясы, эмоциялық үн қатуы баланың әлеуметтік тәжірибесінің көзі екенін көрсетті. Осылайша бала ересектің қуанышын, ренішін, алаңдауын, мақұлдауын күнделікті өзара әрекет барысында түсінуге үйренеді. Бұл айтылғандар қазіргі эмоционалды интеллекттегі эмпатияның қалыптасу механизміне сәйкес келеді деп санаймыз.
Эмоцияларды реттеу тұрғысынан ересек адам баланың эмоцияларын бірлесіп реттейді: жұбатады, тыныштандырады, ашуын сөзбен жеткізуге үйретеді, қиын жағдайда қолдау көрсетеді. Бастапқыда эмоцияны реттеу сыртқы (ересек арқылы) сипатта болса, кейін ол ішкі өзін-өзі реттеуге айналады. Бұл үдеріс қазіргі психологияда эмоционалдық өзін-өзі басқарудың интериоризациясы ретінде түсіндіріледі.
М.И. Лисинаның қарым-қатынас генезисі теориясы эмоционалды интеллектінің әлеуметтік табиғатын дәлелдейді. Ғалымның пікірінше, баланың психикалық дамуындағы жетекші фактор ретінде қарым-қатынас оның өзін және өзгені түсінуіне, эмоциялық тәжірибені меңгеруіне, эмпатиялық қатынас пен өзін-өзі реттеу дағдыларының қалыптасуына жағдай жасайды. Демек, эмоционалды интеллект тұлғаішілік қабілет қана емес, әлеуметтік өзара әрекет барысында дамитын психологиялық құрылым болып табылады.
Бастауыш сынып оқушыларының эмоционалды интеллектісін дамытуда рефлексияның рөлі зор. Рефлексия — латынша «бейнелеу» деген сөз. Адам санасының өзін-өзі білуге, ішкі жан дүниесін, психикалық жай-күйін тануға бағытталуы  [143, б.8].
Қазіргі психологиялық-педагогикалық зерттеулерде эмоционалды интеллект тұлғаның табысты әлеуметтенуінің, тиімді қарым-қатынас орнатуының және психологиялық саулығының маңызды шарты ретінде қарастырылады.
Эмоционалды интеллектінің қалыптасуы мен дамуына ықпал ететін психологиялық механизмдердің ішінде рефлексия ерекше орын алады. Өйткені рефлексия тұлғаның өз ішкі әлемін, эмоцияларын, мінез-құлқын және іс-әрекетінің нәтижелерін саналы түрде талдауына мүмкіндік береді. Осы тұрғыдан алғанда, бастауыш мектеп жасында рефлексияны дамыту эмоционалды интеллектіні қалыптастырудың қажетті алғышарттарының бірі болып табылады.
Эмоционалды интеллект ұғымын зерттеушілердің бірі Г. Якобсон эмоционалды интеллектіні эмоцияларды дәл қабылдау, оларды түсіну, ойлау үдерісінде пайдалану және эмоцияларды басқару қабілеттерінің жиынтығы ретінде анықтайды. Автор ұсынатын модельде эмоцияларды түсіну мен оларды реттеу эмоционалды интеллектінің жоғары деңгейдегі компоненттері болып саналады. Бұл қабілеттер адамның өзінің эмоционалдық күйіне назар аударып, оны талдауын талап етеді [144]. Сондықтан рефлексия эмоционалды интеллект құрылымындағы барлық компоненттердің дамуына негіз болатын психологиялық тетік ретінде көрінеді., 
Е.В. Белинская адамның эмоцияларды басқаруы алдымен оларды дұрыс танып-білуден басталатынын атап көрсетеді. Оның эмоционалды интеллект моделінде өзіндік сана (self-awareness) негізгі компонент ретінде қарастырылады. Ғалымның пікірінше, адамның өз эмоцияларын түсіну қабілеті эмоционалды құзыреттіліктің бастапқы деңгейі болып табылады. Өзіндік сана дамымаған жағдайда эмоцияларды басқару, эмпатия таныту немесе әлеуметтік өзара әрекеттестікті тиімді ұйымдастыру қиынға соғады. Осы ретте өзіндік сананы адамның өз сезімдерін танып, олардың мінез-құлқына ықпалын түсіну қабілеті ретінде сипаттайды. Ал мұндай қабілет рефлексия нәтижесінде қалыптасады. Себебі бала өз көңіл күйін, сезімдерінің себептерін және олардың салдарын талдау арқылы эмоциялық тәжірибесін саналы түрде меңгереді [145].
Рефлексияның эмоционалды интеллектіні дамытудағы маңызын ресейлік психолог Н.П. Локалова да ерекше атап көрсетеді. Ғалым эмоционалды интеллектіні тұлғаның эмоциялық ақпаратты өңдеу, түсіну және реттеу қабілеті ретінде қарастырады. Оның пікірінше, эмоцияларды саналы бақылау мен басқару рефлексиялық үдерістердің дамуына тәуелді. Рефлексия адамның өз эмоционалдық күйіне сырттай қарай алуына, эмоциялардың пайда болу себептерін анықтауына және оларды реттеудің тиімді тәсілдерін таңдауына мүмкіндік береді [146]. Бұл тұжырым бастауыш мектеп жасындағы балалардың эмоционалдық өзін-өзі реттеу дағдыларын қалыптастыруда рефлексиялық тапсырмалардың маңызын көрсетеді.
О.В. Хухлаеваның пікірінше, баланың өзін түсінуі мен өзін басқаруы сыртқы әлеуметтік әрекеттердің біртіндеп ішкі психикалық әрекеттерге айналуы нәтижесінде жүзеге асады. Демек, бала бастапқыда ересектердің көмегімен өз әрекетін бағалауға үйренсе, кейін бұл қабілет ішкі рефлексиялық механизмге айналады. Осы үдеріс эмоционалды интеллектінің дамуына негіз болады, өйткені бала өз эмоцияларын түсінуге және реттеуге біртіндеп дағдыланады [147].
Жоғарыда қарастырылған теорияларды салыстырмалы талдау рефлексияның эмоционалды интеллект құрылымындағы әртүрлі компоненттердің дамуына ықпал ететін әмбебап психологиялық механизм екенін көрсетеді. П. Сэловей мен Дж. Майер рефлексияның эмоцияларды түсіну мен басқарудағы рөлін негіздесе, Д. Гоулман оны эмоционалдық өзіндік сананың қалыптасуымен байланыстырады. И.Н. Андреева рефлексияны эмоционалдық өзін-өзі реттеудің шарты ретінде қарастырса, Л.С. Выготский мен В.В. Давыдов оның тұлғаның саналы дамуы мен оқу әрекетіндегі маңызын дәлелдейді. Ал М.И. Лисина рефлексияның әлеуметтік-эмпатиялық қырын ашып көрсетеді.
Бастауыш сынып оқушыларының эмоционалды интеллектісін дамытуда рефлексия маңызды психологиялық механизм ретінде танылғанымен, оның тиімділігі көбіне ұйымдастыру тәсілдеріне байланысты болады. Қазіргі цифрлық білім беру жағдайында рефлексияны ұйымдастырудың жаңа мүмкіндіктерін интерактивті мультимедиялық технологиялар қамтамасыз етеді. Мұндай технологиялар баланың эмоционалдық тәжірибесін көрнекілендіруге, саналы талдауға және эмоционалдық күйін бағалауға мүмкіндік береді.
Психологиялық тұрғыдан алғанда, эмоцияларды тану және түсіну үдерісі баланың ішкі күйін сыртқы белгілер арқылы бейнелеумен тығыз байланысты. А.Р.Ерментаеваның теориясында адамның психикалық қызметтері түрлі таңбалық құралдар арқылы жанамаланып дамитыны көрсетілген. Осы тұрғыдан қарағанда интерактивті мультимедиялық технологиялар баланың эмоционалдық тәжірибесін бейнелейтін ерекше психологиялық құрал қызметін атқарады [148]. Мысалы, эмодзилер, анимациялық кейіпкерлер, эмоциялық шкалалар, интерактивті суреттер мен цифрлық күнделіктер баланың өз эмоцияларын нақтырақ анықтауына және оларды вербалды түрде сипаттауына көмектеседі.
Бастауыш сынып оқушылары үшін бұл үдеріс көбінесе күрделі болып келеді, өйткені олардың эмоциялық сөздік қоры әлі толық қалыптаспаған. Осы жағдайда мультимедиялық технологиялардың визуалды және аудиалды мүмкіндіктері эмоцияларды ажырату мен түсінуді жеңілдетеді. Балалар түрлі эмоционалдық жағдаяттарды бейнероликтер, анимациялар немесе интерактивті тапсырмалар арқылы талдай отырып, өздерінің эмоционалдық реакцияларын саналы түрде бағалауға үйренеді. Бұл рефлексияның дамуына және эмоционалды интеллектінің когнитивтік компонентінің қалыптасуына ықпал етеді [147, б. 87]. 
О.С. Гатман эмоционалды интеллект құрылымындағы өзіндік сананың маңызын ерекше атап көрсетеді. Өзіндік сана адамның өз эмоцияларын бақылауы мен бағалауына негізделеді [149]. Интерактивті мультимедиялық технологиялар осы қабілетті дамытуға қолайлы орта қалыптастырады. Мысалы, электрондық рефлексиялық күнделіктер, онлайн сауалнамалар, «көңіл күй экраны», цифрлық өзін-өзі бағалау құралдары баланың өз эмоционалдық күйін жүйелі бақылауына мүмкіндік береді. Мұндай құралдар эмоционалдық тәжірибені сыртқа шығарып қана қоймай, оны саналы талдауға жағдай жасайды. Соның нәтижесінде эмоционалдық өзіндік сана қалыптасады.
Н.Н. Михайлова эмоционалды интеллектінің маңызды көрсеткіші ретінде эмоцияларды реттеу қабілетін қарастырады. Эмоцияларды реттеу алдымен оларды түсінуден басталады [150]. Интерактивті мультимедиялық технологиялар негізінде ұйымдастырылған рефлексия баланың эмоциялардың пайда болу себептерін анықтауына, жағымсыз эмоцияларды басқарудың тиімді жолдарын таңдауға және өз мінез-құлқын түзетуге мүмкіндік береді. Мысалы, жағдаяттық анимациялар немесе интерактивті симуляциялар арқылы оқушылар түрлі эмоциялық жағдайларды талдап, олардың салдарын болжай алады. Мұндай жұмыс эмоционалдық өзін-өзі реттеу дағдыларының қалыптасуына ықпал етеді.
Нәтижесінде эмпатия, эмоционалдық сезімталдық және әлеуметтік рефлексия дамиды. Талдаулардағы берілген эмоционалды интеллектіні дамытудың психологиялық-педагогикалық негіздері 2-суретте беріледі.

Сурет 2 – Бастауыш сынып оқушыларының эмоционалды интеллектісін дамытудың психологиялық және пдагогикалық мазмұны

Рефлексияның әлеуметтік аспектісін түсіндіруде С.М. Юсфиннің қарым-қатынас теориясы маңызды орын алады. Ғалымның пікірінше, баланың тұлғалық дамуы қарым-қатынас барысында жүзеге асады [151]. Интерактивті мультимедиялық технологиялар оқушылардың бірлескен әрекетін ұйымдастыруға мүмкіндік береді. Топтық цифрлық жобалар, интерактивті пікірталастар, виртуалды жағдаяттарды талдау барысында балалар өз эмоцияларын ғана емес, басқалардың эмоцияларын да түсінуге үйренеді.
Сонымен қатар мультимедиялық технологиялардың маңызды психологиялық артықшылығы – жедел кері байланыс беру мүмкіндігі. В.В. Давыдовтың пікірінше, рефлексия адамның өз әрекетінің нәтижесін бағалауы арқылы қалыптасады (Давыдов, 1996). Цифрлық ортада оқушы өз әрекетінің нәтижесін бірден көре алады, бұл өзіндік бағалау мен өзіндік бақылау үдерістерін белсендіреді. Эмоциялық жетілу баланың өз ішкі күйін талдай алуымен байланысты. Рефлексия арқылы оқушы «Мен не сезіндім?», «Неге бұлай әрекет еттім?», «Келесі жолы қалай істеймін?» деген сұрақтарға жауап іздейді. Өз кезегінде мұндай рефлексия эмоционалдық тәжірибені тереңірек түсінуге және эмоционалды интеллектінің дамуына жағдай жасайды. Бастауыш мектеп кезеңіндегі рефлексияның дамуын түсіндіруде В.В. Давыдовтың дамыта оқыту теориясының да маңызы зор. Ғалым оқу әрекетінің құрылымында рефлексияны жетекші компоненттердің бірі ретінде қарастырады. Оның пікірінше, оқушының өз әрекетін талдай білуі, жетістіктері мен қиындықтарын бағалауы тұлғалық дамудың маңызды көрсеткіші болып табылады [15, б. 89]. Рефлексия оқу әрекетінің нәтижелерін ғана емес, баланың эмоционалдық тәжірибесін де ұғынуына мүмкіндік береді. Сондықтан рефлексияны дамыту эмоционалды интеллектінің когнитивтік және эмоционалдық компоненттерінің бірлігін қамтамасыз етеді.
Осылайша, интерактивті мультимедиялық технологиялар рефлексияны ұйымдастырудың тиімді құралы бола отырып, эмоционалды интеллектінің барлық негізгі компоненттерінің – эмоцияларды танудың, түсінудің, реттеудің, эмпатияның және эмоционалдық өзіндік сананың дамуына ықпал етеді. 
Психологиялық тұрғыдан алғанда, бұл технологиялар эмоционалдық тәжірибені сыртқы формада бейнелеуге, оны саналы талдауға және тұлғалық мағына деңгейінде меңгеруге мүмкіндік беретін заманауи мәдени құралдар жүйесі болып табылады. Демек,интерактивті мультимедиялық технологиялар эмоционалды интеллектіні тікелей дамытпайды, керісінше олардың психологиялық әсері рефлексиялық әрекетті белсендіру арқылы жүзеге асады. Яғни рефлексия эмоционалды интеллектінің дамуын қамтамасыз ететін ішкі психологиялық механизм болса, интерактивті мультимедиялық технологиялар сол механизмнің тиімді жұмыс істеуіне жағдай жасайтын сыртқы педагогикалық құрал қызметін атқарады, - деп тұжырымдаймыз.
М.Жұмабаев «Педагогика» кітабында психологиядан базалық білім мазмұнын жүйелейді. Соның ішінде баланың ішкі сезімдері, аффект, ішкі сезімдерді тәрбиелеу туралы пікірлері интеллектінің сезіммен байланысына арналған. «Адамға қалай болса да, қашан болса да пайда келтіретін ой һәм іс – ізгілік деп аталады. Ізгілікке ұмтылу, жауыздықтан безу – адамның жаратылысының өзінде бар нәрсе», – деп интеллектіні ізгілікпен байланыстыра қалыптастыру жолын баяндайды [8, с. 47]. Ғалымның бұл пікірінен эмоционалдық интеллектіні дамытуда педагогикалық тұрғыда олардың тәрбиелік мәніне назар аудару қажеттігін аңғарамыз. 
К.С.Кузнецова өзінің педагогикалық зерттеуінде: «эмоционалды интеллект когнитивті, рефлексивті, мінез-құлық және коммуникативті қабілеттердің өзара байланысты жиынтығы ретінде түсінілуі керек, олар тұлғаішілік және тұлғааралық бағытқа ие. Бұл ішкі позитивтілікпен, басқаларға жанашырлықпен қараумен, сәйкестендірумен көрінеді. эмоционалды күйлер мен әрекеттерді бақылау және рефлексия, мақсатқа жету жолын таңдау, алынған эмоционалды ақпаратты басқа адамдармен қарым-қатынаста пайдалану» деп түсіндіреді [54, с. 49]. Автордың көрсеткен эмоционалды интеллект құрылымы бастауыш сынып оқушыларының эмоционалды интеллектісін дамыту үдерісінің мазмұнын ғылыми тұрғыдан негіздейді. Өйткені когнитивтік қабілеттер эмоцияларды тану мен түсінуге, рефлексивтік қабілеттер өз эмоцияларын бағалау мен реттеуге, мінез-құлықтық қабілеттер эмоцияларды іс-әрекетте дұрыс көрсетуге, ал коммуникативтік қабілеттер эмпатия мен тиімді қарым-қатынас орнатуға мүмкіндік береді. Осы компоненттердің өзара бірлігі оқушының эмоционалдық тәжірибесін байытып, әлеуметтік бейімделуін қамтамасыз етеді. Сондықтан интерактивті мультимедиялық технологияларды пайдалану аталған қабілеттерді кешенді түрде дамытуға қолайлы педагогикалық орта қалыптастырады.
Сонымен, бастауыш сынып оқушыларының эмоционалдық интеллектісінің дамуы баланың жас ерекшеліктеріне, әлеуметтік қарым-қатынасына, іс-әрекеттік тәжірибесіне және рефлексиялық қабілеттеріне негізделеді. Ал педагогикалық тұрғыдан эмоционалдық интеллектіні дамыту эмоционалдық қауіпсіз орта құруды, интерактивті мультимедиялық технологияларды пайдалануды, оқушының белсенді субъектілік ұстанымын қалыптастыруды және отбасы мен мектептің өзара ықпалдастығын талап етеді. Осындай кешенді ықпал бастауыш сынып оқушыларының эмоцияларды тану, түсіну, реттеу және әлеуметтік ортада тиімді қолдану қабілеттерінің қалыптасуына мүмкіндік береді.


1.3 Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың әдіснамалық тұғырлары мен ұстанымдары
Зерттеу жұмысымызда алға қойған міндеттерді жүзеге асыру үшін бастауыш сынып оқушыларының эмоционалды интеллектісін интерактивті мультимедиялық технологиялар арқылы дамытудың әдіснамалық тұғырлары, қағидалары мен ұстанымдары анықталуы қажет. 
Әрбір ғылымның әдіснамасы оның зерттейтін объектісін, талдау пәнін, зерттеу міндеттері мен құралдарының жиынтығын сипаттап, оларды жүзеге асыру үдерісінде қозғалыс бағыты мен ретін анықтайды.
Ш.Т.Таубаева: «Әдіснама – объективті нақтылықтың түрленуі мен танымның жалпы қағидалары, ғылыми жетістік жолдары, тәсілдері туралы ғылым»деп қарастырады [152]. Ш. Таубаеваның әдіснамаға берген анықтамасын негізге ала отырып, әдіснаманы ғылыми зерттеудің теориялық іргетасын қалыптастыратын, зерттеу үдерісінің логикасын, қағидаларын, әдістері мен тәсілдерін біртұтас жүйеге келтіретін ғылыми білім саласы ретінде қарастырамыз. Сондықтан әдіснама зерттеу нысанын жан-жақты танып-білуге ғана емес, оны ғылыми тұрғыдан түрлендіруге және тәжірибеде тиімді жүзеге асыруға бағыт береді.
М.А.Даниловтың пікірінше: «...педагогиканың әдіснамасы педагогикалық шынайылықты бейнелейтін педагогикалық теорияның құрылымы мен негіздері, білімдер жасауға қажет тұғырлар мен тәсілдердің қағидалары туралы білімдер жүйесі болып табылады» делінген [153]. Автордың негізгі ойынан педагогиканың әдіснамасы ғылыми зерттеудің теориялық негіздерін ғана емес, педагогикалық құбылыстарды танып-білу мен оларды ғылыми тұрғыдан негіздеудің қағидалары мен тәсілдерін айқындайтын тұтас жүйе деп пайымдаймыз. Осы тұрғыдан әдіснама зерттеу нысанының мәнін ашуға, оның құрылымын анықтауға және педагогикалық тәжірибеде тиімді жүзеге асыру жолдарын негіздеуге мүмкіндік береді.
В.В.Краевский әдіснамашы ғалым ретінде: «педагогиканың әдіснамасы педагогикалық шынайылықты бейнелейтін педагогикалық теорияның құрылымы мен негіздері, білімдер жасауға қажет тұғырлар мен тәсілдердің қағидалары туралы білімдер жүйесі, сондай-ақ арнайы ғылыми-педагогикалық зерттеулердің бағдарламаларын, логикасын және әдістерін, сапасын бағалау туралы білімдерді алу бағытындағы әрекет жүйесі» деп тұжырымдайды [154].
А.М. Новиков әдіснаманы білім беру саласы үшін әрекетті ұйымдастыру туралы білім ретінде қарастырды (ғылыми, тәжірибелік, педагогикалық, білім беру, оқу, ойын) [155]. Біздің ойымызша, А.М. Новиковтың әдіснаманы әрекетті ұйымдастыру туралы ілім ретінде қарастыруы интерактивті мультимедиялық технологиялар арқылы бастауыш сынып оқушыларының эмоционалды интеллектісін дамыту үдерісін ғылыми тұрғыдан жүйелеуге мүмкіндік береді. Өйткені эмоционалды интеллектінің қалыптасуы арнайы ұйымдастырылған педагогикалық әрекеттердің, интерактивті оқу ортасының, мультимедиялық құралдардың және оқушының белсенді іс-әрекетінің өзара сабақтастығы арқылы жүзеге асады. Осы тұрғыдан әдіснама зерттеуіміздің теориялық негіздерін, әдіснамалық тұғырларын және тәжірибелік жұмыстарын біртұтас жүйеде ұйымдастырудың ғылыми негізі болып табылады.
Педагогика әдіснамасы зерттеушінің ғылыми жұмысына бағытталған. Сонымен бірге педагогика әдіснамасының басты міндеттерінің бірі зерттеу жұмысын әдіснамалық негіздеу болып табылады. Ғылымда әдіснамалық негіздің келесі түрлерін бөліп қарастырады:
– ғылымның философиялық негізі (әлемнің философиялық бейнесі, философиялық-дүниетанымдық, логикалық-гносеологиялық, құндылықты нормативті ұстанымдар, философияда құрастырылған теориялар мен категориялар);
– теориялық негіз (ғылымның белгілі бір саласының тұжырымдамалық идеялары);
– әдіснамалық негіз (зерттеудің әдіснамалық тұғырлары мен ұстанымдары, ғылымилық идеалы мен нормалары);
– логикалық негіз (формалды және диалектикалық логика заңдары, дәлел және аргумент ережесі);
– эмпирикалық негіз (ғылыми айғақтар, эксперимент нәтижелері, тәжірибелік-ізденушілік жұмыс).
Бұл негіздер ғылыми зерттеудің теориялық-әдіснамалық базасын құрайды және оны негіздеу қызметін атқарады. Педагогика және білім беру саласында философиялық негіздердің маңызы зор. Философиялық негізге ғылыми ізденістің теориялық негіздері, педагогиканың тұжырымдамалық ойлары мен ұстанымдары сүйенеді [155, с. 71].
Әдіснамалық тұғырлар дегеніміз – қайсыбір педагогикалық мәселені зерттеудегі қолданылатын ұстанымдар, әдістер, тәсілдер жиынтығы. Әдіснамалық ұстанымдар деп педагогикалық жүйелерді зерттей отырып, өзгерткенде негізге алынатын қағидаларды айтады. Ғылыми-педагогикалық зерттеуді ұйымдастыру ұстанымдары – жүргізілетін ғылыми зерттеулерге қойылатын жалпы талаптар, жетекші идея, түпкі қағида болмақ. Ғылыми әдебиеттерде жалпы ғылымилық ұстанымдар қатарына объективтілікті, ғылымилықты, жүйелілікті, тарихилықты, сабақтастықты және т.б. жатқызады. Демек, тұғыр ұстанымға қарағанда кең ұғым. Бұл тұғырлар мен ұстанымдар барлық ғылымға тән [156].
«Әдіснама» ұғымына мазмұны жағынан «ұстаным» ұғымы өте жақын келеді. Ұстаным (принцип, лат. principium – басы) – бұл педагогикалық білім алу және оның жүйесін құру негізіндегі, сондай-ақ танымдық және қайта құру әрекеттері немесе басқа педагогикалық нысан негізіндегі неғұрлым жалпы, маңызды әрекет туралы бастапқы ережелер. Бұл туралы Ш.Таубаева былай деп жазады: «Ұстаным – педагогикалық болмысты тану және қайта құру үдерісін бағыттаушы және зерттеуші фактілер, ұғымдар, заңдар және теориялардың арасындағы тұтастық байланысын қамтамасыз ететін ғылыми танымның ерекше үлгісі» [152, б 22]. 
Ғалымдардың пікірінше, әдіснаманың негізгі қызметі адам әрекетінің бүкіл әмбебаптығы арқылы атқарылады.
[bookmark: _Hlk223604717]Зерттеу жұмысымызда келесі тұғырлар басшылыққа алынды: тұлғалық-бағдарлы тұғыр, іс-әрекеттік  тұғыр, орта тұғыры, құзыреттілік тұғыр, ақпараттық-коммуникативтік тұғыр.
Тұлғалық-бағдарлы тұғырдың негізгі идеясы – оқушыны педагогикалық үдерістің орталығы ретінде қарастыру. Бұл тұғыр бойынша әр баланың жеке ерекшелігі, эмоциялық тәжірибесі, қызығушылығы, қажеттілігі мен ішкі әлеуеті ескеріледі. Бұл тұғырдың көрнекті өкілі И.С.Якиманскаяның пайымдауынша, жеке тұлғаға бағдарланған оқытуда даралау тәсілі барлық білім беру үдерісінің  негізгі қағидасы болып табылады, оның мақсаты – әрбір баланың мүмкіндіктерін танып, дамыту [157]. Бұдан біз жеке тұлғалық тәсіл жағдайында балалардың өзіндік жеке ерекшеліктерінің болуы қойылған мақсатқа жетудің, яғни, қайталанбас жеке тұлға ретінде әрбір оқушының дамуын қамтамасыз етудің қажетті шарты екендігін пайымдаймыз. Оқушының тұлғалық дамуында олардың эмоционалды интеллектісі маңызды орын алады, себебі  оқушы эмоциясы оқу үлгеріміне тікелей әсер етеді. Осы бағытта тұлғалық-бағдарлы тұғыр оқушының эмоционалды интеллектісін дамытудың ғылыми негізделген тиімді құралы деуге болады. Бұл тұғыр оқу үдерісінде оқушының эмоциялық тәжірибесін көрсетуіне, өзін-өзі тануы мен реттеуін дамытуға, эмпатия мен әлеуметтік дағдыларын қалыптастыруға мүмкіндік жасайды.  Сол себепті де қазіргі білім беру жүйесінде тұлғалық-бағдарлы оқыту эмоционалды интеллектіні дамытудың әдіснамалық негізі ретінде қарастырылады.
[bookmark: _Hlk231755197]Сондықтан тұлғалық-бағдарлы тұғыр бастауыш сынып оқушысының өз эмоцияларын тануына, сезімдерін еркін білдіруіне, өзіндік бағасын қалыптастыруына, эмоционалдық рефлексия жасауына мүмкіндік береді.  Сол себепті де біздің зерттеу жұмысымызда тұлғалық-бағдарлы тұғыр эмоционалдық интеллектінің ішкі тұлғалық компоненттерін дамыту қажеттілігіне байланысты таңдалып алынды.
В.В.Сериков ұсынған жеке тұлғаға бағдарланған білім беру тұжырымдамасының мәні төмендегідей: жеке тұлға дегеніміз – адамның арнайы білім алу және даму аясын білдіретін педагогикалық категория; адам «жеке тұлға болу» тәжірибесін, яғни жеке тұлға қызметтерін атқара білу тәжірибесін меңгеруі тиіс. Ғалым жеке тұлғаға бағдарланған білім беруге тән келесі заңдылықтарды атап көрсетеді: жобалау элементі – «тұлға өміріндегі оқиға», ол кейіннен біртұтас өмірлік нәтижеге айналады. Ал білім тек оның бір бөлігі ғана болып табылады. Оқыту мұғалім мен оқушының бірлескен қызметі бола отырып: мұнда сұхбаттасу білім беру субьектілерінің өмір сүру тәсілі ретінде танылады. Үдеріс тұлғалық тәжірибенің бастауы болып шығады. Оқыту адамның табиғи өмір сүру жағдайына жақын бола түседі.  Мұғалім мен оқушының өзара бірлескен әрекеті тұлға аралық, субьект аралық қарым-қатынас сипатын алады [158]. Автор ұсынған тұжырымдамалық идея қазіргі уақытта бірлескен оқу іс-әрекетін ұйымдастырудың негізгі қағидасы болып табылады деп қателеспейміз. 
Жинақтай айтқанда, тұлғалық-бағдарлы оқыту – эмоционалды интеллектіні дамытудың табиғи ортасы болып табылады.  Өйткені мұнда оқушының ішкі әлемін мойындау жүзеге асады, оқушының сезімі, көңіл-күйі, уайымы оқу үдерісінің маңызды бөлігі ретінде қарастырылады.
Осы бағытта   арнайы ұйымдастырылған жұмыстар нәтижесінде оқушылардың өзін-өзі тану (EI-дің негізгі компоненті) дамиды.
Іс-әрекеттік  тұғыр ұғымы психология ғылымында 20 – 30 жылдардан бастап қолданыла бастаған. «Іс-әрекет арқылы оқыту» тұжырымдамасын алғаш рет американдық ғалым Д. Дьюи ұсынған. Ол оқытудағы іс-әрекеттік тұғырының негізгі ұстанымдарын: оқушылар мүддесін ескеруді; ойлау мен әрекет етуге үйрету арқылы оқытуды; қиындықтарды жеңу салдары ретіндегі таным мен білімді; еркін шығармашылық жұмыс пен ынтымақтастықты анықтады [159].
Философиялық тұрғыдан әрекет мазмұны – әлемді өзгерту мен қайта құру болып табылатын адамның өзін қоршаған әлемге белсенді қарым-қатынасы. Адам әрекетінің жеке түрлері – өндірістік, экономикалық, ғылыми этикалық, педагогикалық әрекеттер кеңірек жүйенің, мысалы қоғамды тұтас алсақ, соның бір кіші жүйесі болып табылады.Демек, жүйелілік және әрекеттік тұғырлар бірігеді де, қоғамдық әрекетке, жеке алғанда ғылыми және педагогикалық әрекетке жүйелілік-әрекеттік тұғыр қолданылады [152, б. 41].
Тұлғаны қалыптастыру мен дамытудың негізі, құралы және басты шарты ретінде қарастыратын, іс-әрекет үдерісінде тұлғаны дамытудың оңтайлы шарттарын анықтауға мүмкіндік беретін іс-әрекеттік амалды дамытушылар Н.В. Кузьмина, Л.С. Рубинштейн  және т.б. болып табылады. Л.С. Выготский, А.Н. Леонтьев, Д.Б. Эльконин, П.Я. Гальперин, В.В. Давыдов еңбектерінде жетілдірілген іс-әрекеттік тұғыр білім беру жүйесіндегі тұлғаның дамуы, алдымен, оқыту мен тәрбие беру үдерісінің негізі болып табылатын әмбебап оқу-әрекеттерінің қалыптасуымен қамтамасыздандырылады [156,с. 22].
Іс-әрекеттік тұғыр эмоцияны іс-әрекетпен тығыз байланыста қарастырады. Бұл ретте эмоция оқушының әрекетке қатысу деңгейін, мотивін және нәтижесін сипаттайтын көрсеткіш ретінде анықталады. Эмоционалды интеллект әрекет барысында, әсіресе, проблемалық жағдаяттарды шешу және бірлескен жұмыс кезінде қалыптасады.
А.Н. Леонтьевтың пікірінше, эмоция – адамның іс-әрекетінің мағыналық көрсеткіші, яғни әрекет адамның ішкі қажеттілігіне сәйкес келсе – жағымды эмоция, сәйкес келмесе – жағымсыз эмоция туындайды. Эмоция әрекет барысында табиғи түрде қалыптасады. Мәселен, оқушы тапсырма орындау кезінде қызығушылық, қиындық, қуаныш, қобалжу сияқты түрлі эмоцияларды бастан кешіреді [45, б. 12]. Соның нәтижесінде оқушы эмоцияны «нақты жағдайда» тануды үйренеді. Осыған орай іс-әрекеттік тұғырды білім алушылар ақпараттың пассивті емес «қабылдаушылары» болып және өздері оқу үдерісіне белсенді қатысатын, оқу-танымдық іс-әрекеттерін ұйымдастырудың тәсілі деп ой түюге болады.  
Осы айтылғандар негізінде іс-әрекеттік тұғырды білім алуды оқушының белсенді әрекеті арқылы ұйымдастыруға негізделген әдіснамалық бағыт деп танимыз. Бұл тұғыр бойынша білім «дайын күйде» берілмейді, ол әрекет барысында игеріледі. Мұндағы басты қағида: «Психика (соның ішінде эмоция) іс-әрекет барысында қалыптасады және дамиды». 
Сонымен іс-әрекеттік тұғырдың эмоцияға қатысты мәні: эмоция әрекет барысында қалыптасады; ол әрекеттің мотивін, мағынасын көрсетеді; әрекет арқылы эмоцияны тану, түсіну және басқару дамиды;  ал бірлескен әрекет эмпатияны қалыптастырады. 
Міне, сондықтан да іс-әрекеттік тұғыр эмоционалды интеллектіні дамытудың табиғи және тиімді механизмі болып табылады. Бұл тұста эмоционалды интеллект тек теориямен дамымайтынын есте ұстау керек. Оқушы интерактивті ортада әрекет етуі керек (мысалы, кейіпкердің орнына шешім қабылдау, эмоцияны таңдау, бояу). Бала пассивті бақылаушы емес, процестің белсенді қатысушысы болады.Оқушылардың эмоционалды интеллектісін (EQ) интерактивті мультимедиялық технологиялар арқылы дамыту — қазіргі педагогика мен психологияның түйіскен нүктесіндегі өзекті бағыт. 
Орта тұғыры бойынша «орта» ұғымы педагогикалық мәні жағынан тәрбиенің әлеуетті құралы ретінде анықталса, функционалдық тұрғыдан алғанда өмір салтын қалыптастыратын және дамуына қолдау жасайтын объект ретінде қарастырады. 
Орта тұғыры тұлғаның дамуын оны қоршаған әлеуметтік, мәдени және білім беру ортасымен байланыстырады.
Ғалымдардың пікірінше, баланың эмоциялық дамуы оның әлеуметтік ортасымен тікелей анықталады. Бастауыш сынып оқушысының эмоционалдық тәжірибесі отбасы, ұжымы, мұғалім, құрдастар, цифрлық білім беру ортасы арқылы қалыптасады. 
Эмоционалдық интеллект әлеуметтік өзара әрекет жағдайында дамитындықтан, қолайлы эмоциялық орта құру ерекше маңызды.
Орта тұғыры оқушылар үшін психологиялық қауіпсіздік,  өзара құрмет, қолдау атмосферасы, эмоционалдық ашықтық жағдайларын қамтамасыз етеді. Мұндай ортада бала өз сезімдерін еркін білдіруге және өзгелердің эмоцияларын түсінуге үйренеді.
Ю.С. Мануйлованың зерттеуінде «орта тұғыры -  тұлғаны қалыптастыру және дамыту (орта арқылы) жанама басқарудың теориясы мен технологиясын білдіреді» [160]. Ғалымдардың бұл пікірінен, біз орта тұғыр оқушы тұлғасының дамуы мен қалыптасуына әсер ететін негізгі фактор деп қарастырамыз. 
Ю.С. Бродскийдің пікірінше, орта тұғыры тек тәрбие ғана емес, бүкіл педагогика теориясына қосылған елеулі ғылыми үлес деп санайды. Бұл тәсіл білім беру мекемелері қызметкерлерінің қызметін әдістеме, теория және білім беру технологиясы деңгейінде түбегейлі өзгертуге, қоршаған ортаны түсіну тәжірибесінен оны қолдануға көшуге мүмкіндік береді [161]. 
Орта тұғыры оқушының дамуын оны қоршаған әлеуметтік, мәдени, психологиялық орта арқылы қарастырады. Бұл тұғырдың негізінде әлеуметтік-мәдени теория жатыр. Бұл тұғырдың эмоционалды интеллектіні дамытудағы мәні оқушы эмоцияны әлеуметтік өзара әрекет барысында үйренеді (сынып, отбасы, құрдастар ортасы). Ал қолайлы психологиялық орта эмпатияны дамытады, өзгенің сезімін түсінуге үйретеді. Сонымен қатар мұғалім мен оқушы арасындағы сенімді қарым-қатынас орнатуға, эмоционалдық қауіпсіздікті сезінуге,  өзін еркін сезініп, өз ойларын еркін жеткізулеріне  мүмкіндік береді. Осылайша орта тұғыр эмоционалды интеллектінің табиғи қалыптасу кеңістігін жасайды.

Кесте 5 – Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың әдіснамалық тұғырлары, олардың функциясы

	Әдіснамалық тұғыр
	Негізгі өкілдері
	Зерттеудегі атқаратын функциясы

	Тұлғалық-бағдарлы тұғыр
	И.С. Якиманская, 
В.В. Сериков
	Оқушының жеке ерекшеліктерін, эмоциялық тәжірибесін, қызығушылығын ескеруге негіз болады; өзін-өзі тану, өзін-өзі реттеу, эмоционалдық рефлексия және эмпатияны дамытуға бағыттайды; эмоционалды интеллектінің тұлғаішілік компоненттерін қалыптастырады.

	Іс-әрекеттік тұғыр
	Д. Дьюи, Л.С. Выготский, А.Н. Леонтьев, Д.Б. Эльконин, П.Я. Гальперин, В.В. Давыдов, Л.С. Рубинштейн, Н.В. Кузьмина
	Эмоционалды интеллектіні белсенді әрекет барысында дамытуға мүмкіндік береді; проблемалық жағдаяттар, интерактивті тапсырмалар және бірлескен жұмыс арқылы эмоцияларды тану, түсіну, басқару және эмпатияны қалыптастырады.

	Орта тұғыры
	Ю.С. Мануйлов, Ю.С. Бродский
	Қолайлы психологиялық, әлеуметтік және цифрлық білім беру ортасын ұйымдастыруға негіз болады; эмоционалдық қауіпсіздік, өзара құрмет, қолдау атмосферасын қалыптастырады; оқушының әлеуметтік өзара әрекет арқылы эмоционалды интеллектісінің табиғи дамуын қамтамасыз етеді.

	Құзыреттілік тұғыр
	Д. Гоулман (эмоционалдық құзыреттер тұжырымдамасы бойынша)
	Эмоционалды интеллектіні өмірлік маңызды құзыреттілік ретінде қарастырады; эмоцияларды тану, басқару, тиімді қарым-қатынас жасау, жанжалдарды шешу, ынтымақтастық дағдыларын өмірлік жағдаяттарда қолдануға бағыттайды.

	Ақпараттық-коммуникативтік тұғыр
	Д.Джусубалиева
С.Кеңесбаев
Ж.Қараев
Ж.Кобдикова
	Интерактивті мультимедиялық технологияларды пайдалану арқылы эмоцияларды визуализациялауға, жағдаяттарды модельдеуге, эмоциялық рефлексия жүргізуге және цифрлық коммуникация мәдениетін қалыптастыруға мүмкіндік береді; эмоционалды интеллектіні цифрлық ортада дамытуға жағдай жасайды.


Интерактивті мультимедиялық технологиялар арқылы оқушылардың эмоционалды интеллектісін дамытудағы құзыреттілік тұғыр, бұл білім алушылардың эмоцияны тану, түсіну, басқару және әлеуметтік өзара әрекетке түсу қабілеттерін цифрлық-интерактивті ортада қалыптастыруға бағытталған тұлғалық-әрекеттік педагогикалық жүйе. Бұл тұғыр білім алушының тек теориялық білім алып қана қоймай, сол білімді нақты өмірлік жағдайларда, цифрлық ортада тиімді қолдану қабілетін қалыптастыруды көздейді. Мұндағы басты мақсат — жай ғана ақпарат беру емес, нақты дағдыларды (өз сезімін тану, өзгені түсіну, күйзелісті жеңу) қалыптастыру.
Құзыреттілік тұғыр білім нәтижесін меңгерілген ақпарат көлемімен емес, оны өмірде қолдана алу қабілетімен анықтайды.
Эмоционалдық интеллект қазіргі білім беруде маңызды өмірлік құзыреттердің бірі ретінде қарастырылады. Себебі оқушы эмоцияларды тануды, оларды басқаруды, тиімді қарым-қатынас жасауды, жанжалдарды шешуді, ынтымақтастықта жұмыс істеуді меңгеруі қажет. 
Бұл дағдылар тек білім емес, нақты құзыреттер болып табылады.
Ғалымдар эмоционалдық интеллектіні XXI ғасыр дағдыларының құрамдас бөлігі ретінде қарастырады. Әсіресе Дэниел Гоулман эмоционалдық құзыреттердің оқу мен өмірдегі табысқа әсерін ғылыми тұрғыда дәлелдеген.
Құзыреттілік тұғыр бойынша эмоционалды интеллект – бұл жай ғана «сезімдерді түсіну» емес, ол тұлғалық-әлеуметтік құзыреттілік ретінде қарастырылады. Мұнда оқушылардың  өзін-өзі тануы мен реттеуі,  өз эмоцияларын басқаруы, өзгелермен тиімді коммуникация орнатуы, басқа адамдардың көңіл күйін сезінуі бағытындағы жұмыстар жүргізілуі тиіс. Сонымен бірге құзыреттілік тұғыр білімді тек меңгеру емес, оны өмірлік жағдаяттарда қолдана алу қабілеті ретінде де қарастырады. 
Эмоционалды интеллектіні өмірлік құзыреттілік ретінде тану дұрыс, олай дейтін себебіміз: эмоцияны тану, басқару және оны реттеу барлық уақытта маңызды. Осыған орай оқушылар конфликтіні шешуге, өзін-өзі бақылауға, шешім қабылдауға үйрететін тапсырмаларды орындау арқылы өз эмоцияларын басқаруға жаттығады, мінез-құлқын жағымды жаққа түзететін болады.
Ақпараттық-коммуникативтік тұғыр компьютерлік технологияларды қарым-қатынас құралы ретінде пайдалануды, виртуалды кейіпкерлермен диалог құру арқылы шынайы өмірдегі қарым-қатынас модельдерін жаттықтыруды көздейді. Бұл тұғыр білім алуда ақпараттық технологиялар мен коммуникация құралдарын тиімді пайдалануға негізделеді. 
Аталған тұғырдың эмоционалды интеллектіні дамытудағы маңыздылығы эмоцияны сыпайы түрде жеткізуді үйретеді. Мультимедиа (видео, анимация) эмоцияны тану қабілетін арттырады, ал интерактивті тапсырмалар жағдаяттық талдау арқылы эмоцияны түсінуге көмектеседі, сондай-ақ эмоционалдық рефлексия жасауға мүмкіндік береді. Бұл тұғыр эмоционалды интеллектіні заманауи цифрлық ортада дамытуға жағдай жасайды. Олай дейтін себебіміз қазіргі цифрлық қоғам жағдайында бастауыш сынып оқушылары ақпараттық кеңістікте өмір сүреді. Сондықтан эмоционалдық интеллектіні дамыту заманауи цифрлық құралдарды пайдаланумен тығыз байланысты.
Интерактивті мультимедиялық технологиялар эмоцияларды визуализациялауға, кейіпкерлердің сезімдерін талдауға, виртуалды жағдаяттарды модельдеуге, кері байланыс ұйымдастыруға мүмкіндік береді. 
Мультимедиалық ортада оқушы мәтін, дыбыс, бейне және анимация арқылы эмоциялық мазмұнды тереңірек қабылдайды.
Сонымен қатар ақпараттық-коммуникативтік тұғыр оқушылардың цифрлық коммуникация мәдениетін, желілік қарым-қатынастағы эмпатиясын, эмоцияларды онлайн ортада дұрыс жеткізу дағдыларын қалыптастыруға ықпал етеді. 
6-кестеде ұсынылған ұстанымдар интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың мазмұндық және ұйымдастырушылық негіздерін айқындайды. Аталған ұстанымдардың әрқайсысы оқушының эмоцияларды тануы, түсінуі, білдіруі және реттеуі үшін қажетті педагогикалық жағдайларды қамтамасыз етеді.
Интерактивтілік ұстанымы оқушыны оқу үдерісінің белсенді субъектісі ретінде қарастыруға негізделеді. Интерактивті тапсырмаларды орындау барысында оқушы эмоцияларды ажыратады, салыстырады, нақты жағдаяттарға қатысты шешім қабылдайды және өзінің эмоциялық күйіне рефлексия жасайды. Осылайша эмоционалды интеллект дайын ақпаратты қабылдау арқылы емес, тікелей әрекет пен кері байланыс негізінде дамиды. И.В. Роберттің тұжырымына сәйкес, цифрлық білім беру құралдарының динамикалық және бейімделгіш сипаты әр оқушының жеке қарқыны мен ерекшелігіне сай жұмыс ұйымдастыруға мүмкіндік береді. Сондықтан интерактивтілік оқушының эмоциялық тәжірибесін белсенді меңгеруінің негізгі тетігі болып табылады.
Визуалды-құрылымдық ұстаным бастауыш сынып оқушыларының жас ерекшеліктеріне сәйкес абстрактілі эмоциялық ұғымдарды нақты бейнелер арқылы түсіндіруге бағытталады. Қорқыныш, үрей, қуаныш, шаттық, реніш сияқты эмоциялар түс, пішін, музыка, дыбыс, анимация және кейіпкерлердің әрекеті арқылы ұсынылған жағдайда бала оларды жеңіл қабылдап, бір-бірінен ажыратуды үйренеді. Дж. Брунердің пікірі визуалды бейненің оқу материалын жүйелі әрі мағыналы меңгертудегі рөлін көрсетеді. Демек, мультимедиялық визуализация эмоциялардың сыртқы белгілері мен ішкі мазмұны арасындағы байланысты түсінуге жағдай жасайды.
Ойын түрінде ұйымдастыру ұстанымы бастауыш сынып оқушыларының жас және психологиялық ерекшеліктеріне негізделеді. Ойын барысында бала эмоциялық жағдаяттарға еркін енеді, кейіпкердің рөлін қабылдайды, түрлі мінез-құлық үлгілерін байқап көреді және олардың салдарын бағалайды. Квест, рөлдік ойын, интерактивті жарыс және жағдаяттық тапсырмалар эмоцияларды тану мен басқаруды қызықты әрі табиғи әрекетке айналдырады. Мұндай ұйымдастыру оқушының оқу мотивациясын арттырып, эмоционалды дағдыларын тәжірибелік жағдайда қалыптастырады.
Бастауыш сынып оқушыларының эмоционалдық интеллектісін интерактивті мультимедиялық технологиялар арқылы дамыту барысында басшылыққа алынатын ұстанымдарды келесі 6-кестеде көрсеттік.

Кесте 6 - Бастауыш сынып оқушыларының эмоционалды интеллектісін дамытуда басшылыққа алынатын ұстанымдар 

	Ұстаным
	Мәні мен маңызы

	1
	2

	Интерактивтілік 
	Оқушы белсенді әрекетке қатысады (тапсырма орындайды, эмоцияларды ажыратады, салыстырады, рефлексия жасйды).
Бұл туралы И.В. Роберт былай деп жазады: «Цифрлық білім беру құралдары оқу үдерісін динамикалық, өзгермелі, әр оқушыға бейімделген сипатта ұйымдастыруға мүмкіндік береді» – [186 р. 45].

	Визуалды-құрылымдық ұстаным
	Бастауыш сынып оқушылары үшін "абстрактілі" эмоцияларды (қорқыныш, үрей, шаттық) түс, пішін, дыбыс және музыка арқылы нақтылап көрсету. Дж. Брунер: «Білім құрылымы визуалды бейне арқылы ұсынылса, оқушы оны жүйелі және мағыналық тұрғыдан оңай меңгереді», - деп көрсетеді [174, р. 133]. 

	Ойын түрінде ұйымдастыру
	Ойын — бастауыш сыныптағы жетекші әрекет. Эмоционалды жаттығулар квест, рөлдік ойын немесе жарыс түрінде өтуі керек.

	Психологиялық қауіпсіздік
	Виртуалды орта балаға қателік жіберуден қорықпауға үйретуі керек. Эмоцияны қате тану — жазаланатын әрекет емес, үйрену процесі екенін сезіндіру.

	Позитивті бағдар
	Мультимедиялық контент (бейнероликтер, кейіпкерлер) ізгілікке, эмпатияға және жағымды эмоцияларға негізделуі тиіс.



Психологиялық қауіпсіздік ұстанымы оқушының эмоциялық еркіндігі мен сенімділігін қамтамасыз етеді. Эмоцияны қате анықтау немесе тапсырманы дұрыс орындамау жазалау мен сынауға емес, үйрену мен өзін жетілдіруге бағытталуы қажет. Қауіпсіз виртуалды ортада бала өз ойын ашық білдіреді, қателесуден қорықпайды және бірнеше шешім нұсқасын байқап көреді. Бұл жағдай өзіндік бағалауды тұрақтандыруға, эмоциялық қысымды төмендетуге және рефлексия жасауға ықпал етеді. Сондықтан психологиялық қауіпсіздік эмоционалды интеллектіні дамыту үдерісінің міндетті шарты болып саналады.
Позитивті бағдар ұстанымы мультимедиялық мазмұнның ізгілік, эмпатия, өзара құрмет, қолдау және жағымды қарым-қатынас құндылықтарына негізделуін білдіреді. Бейнероликтер, анимациялық кейіпкерлер мен интерактивті жағдаяттар оқушыны тек эмоцияларды тануға емес, сол эмоцияларға адамгершілік тұрғыдан жауап беруге үйретуі тиіс. Позитивті мазмұн өзгенің сезімін түсінуге, жанашырлық танытуға, конфликтіні бейбіт жолмен шешуге және жағымды мінез-құлық үлгілерін таңдауға ықпал етеді.
Жинақтай айтқанда, аталған ұстанымдар өзара тығыз байланыста жүзеге асырылады. Интерактивтілік оқушының белсенділігін қамтамасыз етсе, визуалды-құрылымдық ұстаным эмоцияларды түсінуді жеңілдетеді, ойын формасы тәжірибелік әрекетті қызықты етеді, психологиялық қауіпсіздік еркін қатысуға мүмкіндік береді, ал позитивті бағдар эмоционалды дамудың адамгершілік мазмұнын айқындайды. Осы ұстанымдардың кешенді сақталуы интерактивті мультимедиялық технологиялардың бастауыш сынып оқушыларының эмоционалды интеллектісін дамытудағы тиімділігін арттырады.
Эмоционалдық интеллектіні дамыту келесі қағидаларды басшылыққа алу керек деп есептейміз:
-эмоциялық қауіпсіз білім беру ортасын құру. Мұнда қателесуге мүмкіндік беру, қолдау көрсету, психологиялық жайлылықты қамтамасыз ету маңызды;
-оқушының белсенді субъектіліктілігін қамтамасыз ету. Оқушы пікір білдіреді, таңдау жасайды, өз эмоциясын бағалайды, шешім қабылдайды;
-интерактивті оқыту технологияларын қолдану. Мысалы: рөлдік ойындар, цифрлық әңгімелеу, бейнерефлексия, анимациялық жағдаяттарды талдау, интерактивті тапсырмалар. Мұндай тапсырмалар эмоциялық тәжірибені күшейтеді және оны саналы түсінуге мүмкіндік береді;
-ата-ана мен мұғалім талаптарының бірлігі. Бұл эмоцияларды конструктивті білдіруді, эмпатиялық мінез-құлықты, өзін-өзі реттеу дағдыларын нығайтады.
Жоғарыда аталған тұғырлар, ұстанымдар мен қағидалардың үйлесімді түрде жүзеге асуы – бастауыш сынып оқушыларының эмоционалдық интеллектісін интербелсенді мультимедиялық технологиялар арқылы дамытуға қажетті педагогикалық жағдайларды қамтамасыз етеді. 

2 ИНТЕРАКТИВТІ МУЛЬТИМЕДИЯЛЫҚ ТЕХНОЛОГИЯЛАР АРҚЫЛЫ БАСТАУЫШ СЫНЫП ОҚУШЫЛАРЫНЫҢ ЭМОЦИОНАЛДЫ ИНТЕЛЛЕКТІСІН ДАМЫТУДЫ МОДЕЛЬДЕУ

2.1 Интерактивті мультимедиалық технологиялар бастауыш сынып оқушыларының эмоционалды интеллектісін дамытудың құралы ретінде
Қазіргі заманғы білім беру ортасы оның субъектілерін, мақсатын, мазмұнын, ақпараттық, техникалық, оқу-әдістемелік қамтамасыздандыруды жүйелі ұйымдастыру жиынтығын көрсететін бағдарламалық-әдістемелік, ұйымдастырушылық және техникалық ресурстарды жинақтайтын ашық жүйе болып табылады. 
Сондықтан білім беру ортасының тұтастығы білім беру үрдісіне қатысушылардың өзара әрекеттестігімен, шешілетін міндеттердің өзара байланыстылығымен, мақсаттардың бірлігімен сипатталады. Демек, ақпараттық білім беру ортасы педагогикалық үдерісті, ақпаратты уақтылы ұсынуды, өңдеуді, басқаруды автоматтандыруды қамтамасыздандыратын материалдық-техникалық, оқу-әдістемелік және кадрлік ресурстарды қамтитын жүйе.  
Бүгінгі таңдағы оқу-тәрбие үрдісі білім беру функцияларын жүзеге асыру үшін оқушы мен педагогтың тікелей қолданатын электрондық білім беру ресурстарын (оқытудың көрнекілік құралдары, оқу-әдістемелік әдебиеттер, лабораториялық құрал-жабдықтар, портал, энциклопедиялар, сөздіктер, бұқаралық ақпарат құралдары басылымдары және т.б.) қоғамның ақпараттық ортасының негізгі элементі ретінде қарастырумен ажыратылады. 
Н.Алпысбаева өзінің зерттеуінде: «оқытудың интербелсенді құралдары – субъектілердің ақпараттық ортада белсенді өзара бірлікті қамтамасыз етуге, оқытуда кері байланыс жасап, танымдық белсенділікті дамытуға, бірлескен интербелсенді әрекеттерді ұйымдастыруға және орындауға, алған білімін визуализациялауға, оны тәжірибелік тұрғыда түсінуге әлеуеті жоғары ресурстар жүйесі» деп нақтылайды [162]. Біздің түсінуімізде, интербелсенді оқыту құралдарын тек ақпаратты ұсынуға арналған цифрлық ресурс ретінде емес, білім алушылардың танымдық белсенділігін, бірлескен іс-әрекетін және кері байланысқа негізделген өзара әрекеттесуін қамтамасыз ететін педагогикалық жүйе ретінде қарастыруға болады. Автор атап көрсеткендей, мұндай құралдардың әлеуеті білімді визуализациялау мен тәжірибелік тұрғыдан меңгеруге ғана емес, білім алушының белсенді субъектілік ұстанымын қалыптастыруға да бағытталады. Бұл ретте интерактивті мультимедиялық технологиялар бастауыш сынып оқушыларының эмоционалды интеллектісін дамытуда ерекше маңызға ие. Себебі олар эмоциялық жағдаяттарды көрнекі түрде бейнелеуге, оқушылардың өз эмоцияларын саналы талдауына, өзгелердің эмоционалдық күйін түсінуіне, бірлескен әрекет барысында эмпатиясы мен коммуникативтік дағдыларын дамытуға мүмкіндік береді. Демек, интербелсенді құралдар эмоционалды интеллект компоненттерін қалыптастыруды қолдайтын тиімді педагогикалық орта қызметін атқарады.
Мультимедиалық программалар сөйлейтін энциклопедиядан бастап, бейнеклиптік мәліметтер базасын жасау жұмыстарын толық қамти алады. Мәтіндік ақпаратпен, графикалы бейнемен, дыбыспен, анимациялы компьютерлік графикамен бір кешенде жұмыс істеуге мүмкіндік беретін қазіргі заманғы техникалы орталар мультимедия ортасы деп аталады. Мультимедия (multimedia – көп орталы) – бұл әр түрлі физикалық көрсетілімі бар (мәтін, графика, сурет, дыбыс, анимация, видео) және әр түрлі тасушыларда орналасқан (магниттік және оптикалық дискілер, аудио және видеоленталар) ақпаратты өңдеумен байланысқан компьютерлік технологиялар ауданы. Мультимедиа - компьютерлiк графикамен, суреттермен, бейнеақпараттармен, анимациямен, мәтiндермен, жоғары сапалы дыбыстармен жұмыс iстеудi қамтамасыз ететiн интерактивтi жүйе. 
Мультимедиалық технологиялар - әртүрлi типтi мәлiметтердi дайындау, өңдеу, бiрiктiру, ұсыну әрекеттерiн аппараттық және бағдарламалық жабдықтарды пайдалану арқылы жүзеге асыратын технологиялар (әдiстер мен тәсiлдер) жиынтығы. Мультимедиа - әртүрлi формада ұсынылған ақпараттарды бiрiктiруге мүмкiндiк беретiн компьютердiң аппараттық және бағдарламалық құралдары кешенi. Мультимедия құралдары – бұл әр түрлі орталарды қолданып (дыбысты, видео, графиканы, мәтінді, анимацияны) адамға компьютермен араласуына мүмкіндік беретін ақпаратты және программалы құралдар комплексі. Мультимедия технологияларының қызықты мүмкіндіктері электрондық оқу құралдарын жасауда және басқа оқып үйренуге арналған материалдар дайындауда көп пайдаланылады. Мультимедиялық технологияларды кеңінен қолдану оқытудың қазіргі компьютерлік технологияларын дамытудың жаңа бағыттарын дамытуға зор үлес қосып келеді. Мультимедия технологияларын қолдану үйретілетін бағдарламалық қамтамассыздандыру мүмкіндіктерін көрнекті көрсетуіне мүмкіндігін береді, соның ішінде, слайд-презентациялармен көрсету оқытудың тиімділігін жоғарылатуға мүмкіндік береді. Демек, мультимедиялық технологияларды оқу үрдісінде қолдану оқу ақпаратын көрнекті етеді, оны оңай және тез қабылдап меңгерілуіне жол береді. Интерактивті – inter (бірлесу), act (әрекет жасау) мағынасын білдіреді. Білім берудегі интерактивті технология – сабақ барысында оқушының топпен жұмыс жасауға қатыспауы мүмкін емес, бірін-бір толықтыратын, сабақ барысында барлық оқушылардың қатысуын ұйымдастыратын оқыту барысы. 
Мультимедиялық технологиялар цифрлық технологиялармен ұштасады. Өйткені цифрлық технологияның негізгі дидактикалық қасиеті – мультимедиа. Цифрлық технология (digital technologies) термині ағылшын тіліндегі педагогикалық әдебиеттерде қолшатыр термині ретінде қолданылады. Оның ішіне әртүрлі жақында пайда болған (бұлтты, мобильді, ақылды технологиялар) және дәстүрлі ақпараттық-коммуникациялық технологиялар кіреді.
Мультимедиа мобильді және компьютерлік құрылғыларға анимацияның кейбір белгісін әрі мүмкін емес деп ойлаған дағдыларды қалыптастыруға мүмкіндік береді.
Оқу материалдарын ұсыну құралдары: теледидар, бейнемагнитофон, мультимедиалық, бейнелік, оверхед-проекторлар, компьютер, интерактивті сенсорлық тақталар т.б. Оқу материалдарын ұсынушы мұндай құрылғыларды мультимедиалық құралдар деп айтуға болады.
Мультимедиалық технологиялар саласындағы мамандардың пікірінше, бұл саланың дамуын анықтайтын факторлардың бірі – дербес мультимедиалық компьютерден желілік жүйеде жұмыс істейтін мультимедиалық кешендер ортасына өту процесі [163].
Қашықтан оқыту жүйесінің техникалық жабдықталуы компьютерлік желілср мен мультимедиалық технологиялардың қолданылуымен жүзеге асырылады.
Білім берудегі ақпараттық технологиялардың маңыздылығы ақпаратты қабылдауға мүмкіндік беретін сенсорлы-персептік процестердің ерекшелігіне, яғни, пайдаланушының ақпаратты қабылдауына, ол ақпаратты жадыда сақтауына, және қажетті уақытта пайдалану мүмкіндігіне байланысты болады. 
Мультимедиялық технологиялар зерттелетін құбылыстардың, обьектілердің, процестердің тек сыртқы сипатын ғана емес, олардың ішкі мәнін, сондай-ақ, табиғаттың және қоғамның жеке құбылыстары арасындағы байланыстарды ашып көрсетуге мүмкіндік береді.
Мультимедиялық технологияларды оқыту үдерісінде пайдаланудың маңыздылығы мен ерекшеліктері ғалымдардың зерттеулерінде  кеңінен қарастырылған. Төменде бастауыш білім берудегі ақпараттық технологиялар бойынша қорғалған зерттеу жұмыстарын 7-кестеде көрсетіп отырмыз.

Кесте 7 - Бастауыш білім берудегі мультимедиялық технологиялар бойынша қорғалған зерттеу жұмыстарының контент-талдауы

	Авторлар
	Жұмыстың атауы
	Сипаты

	1
	2
	3

	Сардарова Ж.С.
	Дамытушы компьютерлік ойындардың дидактикалық мүмкіндіктері 6-10 жас аралығындағы оқыту процесінде. Алматы, 1996ж. 
	Оқытуды ойынмен біріктіріп, баланың танымдық дамуын қамтамассыз ету.


	Досжанов Б.А.
	Мультимедиялық технологияларды пайдалану арқылы оқыту процесін жетілдірудің дидактикалық негіздері Түркістан, 2007ж. 
	Мультимедиялық техно-логияларды пайдалану арқылы оқу процесін жетілдірудің дидактикалық мүмкіндіктері қарастырылып, әдістемесі ұсынылған.

	Жетпісбаева С.О.
	Бастауыш мектепте ақпараттық-коммуникациялық технологияны қолданып математиканы оқыту нәтижесін бақылаудың тиімділігін арттыру әдістемесі. Алматы, 2009ж. 
	Бастауыш мектепте ақпараттық-коммуникациялық технологияны қолданып математиканы оқыту нәтижесін бақылаудың тиімділігін арттырудың теориялық негіздерін айқындап, әдістемесін ұсынған

	Таутаева Г.Б.
	Бастауыш мектепте интернет ресурстарды пайдалану әдістемесі. -Астана, - 2010 ж.
	Интернет-ресурстарды тиімді қолдану арқылы оқушылардың танымдық белсенділігін арттыру, оқу материалын меңгеруді жеңілдету және мұғалімнің әдістемелік қызметін жетілдіру жолдарын ұсынады. 

	Исабаева Д.Н.
	Бастауыш сынып оқушыларының танымдық қызығушылығын қалыптастыруда ақпараттық-коммуникациялық технология құралдарын қолдану әдістемесі.  Алматы, 2015ж. 
	Бастауыш сынып оқушыларының танымдық қызығушылығын қалыптастыруда ақпараттық- коммуникациялық технологияны құрал ретінде қарастырады.

	Сартаева Н.Т.
	«Ақпараттық технологиялар негізінде бастауыш сынып оқушыларының зерттеушілік іс-әрекет мотивациясын қалыптастыру» 2019 ж. 
	Зерттеу  ақпараттық технологиялар негізінде бастауыш сынып оқушыларының зерттеушілік іс әрекет мотивациясын қалыптастыру мәселесін қарастырады. 

	Жияшева Ж.
	Болашақ бастауыш сынып мұғалімдерін оқушылардың ақпараттық білім ортасын жобалауға даярлау – Алматы, 2021. 
	Болашақ бастауыш сынып мұғалімдерін кәсіби жоғары деңгейге сай дайындаудың маңызды бір шарты ретінде оқу орындарындағы ақпараттық білім ортасын жобалау жұмыстарын күшейту және әрбір білім алушыны өз деңгейінде ақпараттық білім ортасын құруға дағдыландыру көзделеді.

	Кожамкулова Н.С.
	Цифрлық технологиялар арқылы бастауыш сынып оқушыларының функционалдық сауаттылығы мен шығармашылық сөйлеу дағдыларын дамыту.
2021 ж. 
	Цифрлық құралдардың бастауыш мектеп оқушыларының тілдік белсенділігі мен өмірлік дағдыларының сапасын арттырудағы рөлін қарастырады.

	Ахитова Р.С.
	Кейс-технологиялар негізінде болашақ информатика педагог-терінің білім сапасын арттыру. Астана,2024.
	Кейс-технологиялар негізінде болашақ информатика педагог-терінің білім сапасын арттырудың ғылыми-теориялық және практикалық негіздері қарастырылған.

	Маханова А.С.
	Инклюзивті білім беру жағдайында информатикадан оқушыларға арналған интерактивті интерфейсті компьютерде іске асыру. Алматы, 2024ж. 
	Инклюзивті білім беру жағдайында оқушы-ларға арналған инте-рактивті интерфейсті пайдаланудың теориялық негіздерін айқындап, оның әдістемесін жасаған. 



Қазіргі цифрлық білім беру кеңістігінде «мультимедиялық технология» ұғымы дәстүрлі түсініктен әлдеқайда кең мағынаға ие болды. Бұрын ол мәтін, дыбыс, графика, бейне және анимацияны біріктіріп ұсыну құралы ретінде қарастырылса, бүгінгі күні ол цифрлық білім беру ортасында оқытуды ұйымдастырудың кешенді технологиясы ретінде сипатталады. Бұл тұрғыда мультимедиялық технологияны білім алушыларға оқу ақпаратын мәтін, графика, аудио, бейне, анимация және цифрлық визуализация құралдары арқылы көпарналы түрде ұсынуды, қабылдауды және меңгертуді қамтамасыз ететін, цифрлық білім беру ортасында жүзеге асатын ақпараттық-коммуникациялық технологиялар кешені десек болады. Соған орай бүгінгі күні бастауыш сынып оқулықтарының электрондық нұсқасы қоса ұсынылып жүр. Мәселен, бастауыш сыныпқа арналған «Қазақ тілі» электрондық оқулықтарында оқушының өзін-өзі тексеруіне арналған тапсырмалар мен олардың орындалу нәтижелерін автоматты түрде тексере алатын интерактивті жаттығулар берілген. 
Цифрлық технологиямен жабдықталған оқу материалдары оқу, жазу, іздену, ойлау оқу әрекеті мотивациясын арттыруға; сыни, шығармашылық ойлауды дамытуға; функционалдық сауаттылықты қалыптастыруға бағытталған. Сонымен қатар коммуникативтік оқу мақсатына сәйкес мәтінді диктордың дауысымен тыңдату арқылы оқушылардың қатысымдық дағдысын дамыту көзделген. Аталған оқулықтардың жаңа басылымдарында оқулыққа жасанды интеллект тапсырмалары енгізілген. Алайда бастауыш сынып оқушыларының эмоционалды интеллектісін дамытуға арнайы бағытталған жұмыс түрлері қарастырылмаған. 
Білім беру жүйесінде қазіргі қолданыста жүрген бастауыш сыныптағы «Қазақ тілі» оқулықтарын талдау олардың әртүрлі оқу-танымдық іс-әрекеттерді қарастыратынын көрсетеді. Жұптық және топтық формаларын ұйымдастыруға қатысты арнайы белгімен белгіленген жаттығулар берілген, негізінен пәндік тапсырмаларға баса назар аударылған. Сол себепті оқулықтағы оңтайлы мәтіндермен арнайы жұмыс жүргізу арқылы оқушылардың эмоционалды интеллектісін дамытуға бағытталған жұмыс жүргізу мұғалімдердің біліктілігіне байланысты болып отыр. Мәселен, 2-сыныптың «Қазақ тілі» оқулығындағы 51- жаттығуды алайық.
51- жаттығу. Мәтінді дауыстап оқы.
Бақтияр неге ұялды?
Бақтияр мен Саят жолда шелегі суға толы қарт әжейді кездестірді. Әжей кішкене жүріп, тоқтап демалады.
Саят әжейге көмектеспек болды. Сонда Бақтияр: «Елдің бәріне бірдей көмектесе бересің бе?!» - деді оған. Бірақ Саят оны тыңдамай, әжейдің шелегін үйіне апарысып берді.
Бірде Бақтияр шөлдеп келе жатып, ауылдың шетіндегі үйге бұрылды. Ол сол үйден су ішкісі келді. Есікті ашқанда, баяғы қарияны көрді.
· Іш, балам, іш, - деді әжей су беріп тұрып.
Бақтияр ұялғаннан суды ішпестен, далаға атып шықты [2-сынып, 1-бөлім, 28б].
Осы мәтінге  берілген: «Мәтін не туралы? Бақтияр неге ұялды деп ойлайсың? Оның орнында болсаң сен не істер едің?» деген сұрақтардан басқа эмоцияны танытуға бағытталған сұрақтар қоюға болар еді.
- Бақтияр қандай көңіл күйде болды?
 - Сен оның ұялғанын қалай байқадың? 
«Қазақ тілі» оқулықтарында осы тәрізді эмоциялық көңіл күйді байқатуға болатын мәтіндер  бар, алайда соларды эмоциялық интеллектіні дамыту мақсатында қолдану ескерілмеген. 
Енді осы жаттығуды интерактивті мультимедиялық тапсырмалар арқылы оқушылардың эмоционалды интеллектісін дамыту мақсатында қолданып көрейік. 
51-жаттығу мәтіні негізінде эмоционалды интеллектіні дамытуға арналған интерактивті мультимедиялық тапсырмалардың мақсаты - мәтіндегі кейіпкерлердің эмоцияларын анықтау, олардың әрекетінің себептерін түсіну, эмпатия таныту және әлеуметтік жағдаяттарда дұрыс шешім қабылдау дағдыларын дамыту.
1-тапсырма. «Эмоцияны таны»
Эмоционалды интеллект компоненті: эмоцияларды тану және атау.
Мультимедиялық құрал: интерактивті тақта, LearningApps, Wordwall.
Экранда кейіпкерлердің (Бақтияр, Саят, әжей) әртүрлі эмоцияны білдіретін смайликтері көрсетіледі.
😊 😔 😳 😟 ❤️ 🤗
Оқушылар смайликті кейіпкермен сәйкестендіреді.
Кейіпкер           Қандай эмоция сезінді?        Неліктен?
Саят
Әжей
Бақтияр 
Үлгі жауап:
Саят – жанашырлық, қамқорлық; 
Әжей – ризашылық, мейірімділік; 
Бақтияр – ұялу, өкіну. 
Дидактикалық қызметі: эмоциялық сөздік қорын байыту.
2-тапсырма. «Эмоция термометрі»
Эмоционалды интеллект компоненті: өзіндік сана.
Мультимедиялық құрал: Padlet немесе Google Jamboard.
Экранда 1-ден 5-ке дейінгі «эмоция термометрі» көрсетіледі.
1️⃣ – мүлде сезбедім
5️⃣ – өте қатты сезіндім
Сұрақтар:
- Бақтияр ұялғанда оның сезімі қаншалықты күшті болды? 
- Әжейдің мейірімділігі қандай деңгейде байқалды? 
- Сен Саяттың орнында болсаң, қандай сезімде болар едің? 
Оқушылар өз жауаптарын стикер арқылы орналастырады.
3-тапсырма. «Егер мен болсам...»
Эмоционалды интеллект компоненті: эмпатия.
Мультимедиялық құрал: бейнефрагмент немесе анимация.
Мәтіннің қысқа анимациялық нұсқасы көрсетіледі.
Содан кейін интерактивті сұрақтар ұсынылады:
· Таңда:
Егер сен Бақтиярдың орнында болсаң:
🔘 Әжейге көмектесер едім.
🔘 Саятқа қосылар едім.
🔘 Өтіп кетер едім.
🔘 Басқа шешім ұсынар едім.
· Неліктен?
Оқушылар микрофон арқылы немесе аудио жазба түрінде жауап береді.
4-тапсырма. «Ой бұлты»
Эмоционалды интеллект компоненті: эмоцияны түсіну.
Мультимедиялық құрал: Mentimeter.
Сұрақ:
- Бақтиярдың басында қандай ойлар болуы мүмкін?
Оқушылар бір сөзден жазады:
«Ұялдым» 
«Қателестім» 
«Өкіндім» 
«Көмектесуім керек еді» 
«Саят дұрыс жасапты» 
Нәтижесінде интерактивті сөз бұлты түзіледі.
5-тапсырма. «Шешім қабылдау ағашы»
Эмоционалды интеллект компоненті: әлеуметтік дағдылар және жауапты шешім қабылдау.
Мультимедиялық құрал: Genially.
Жағдаят: Сен көшеде ауыр зат көтеріп келе жатқан қарт адамды көрдің. Сенің әрекетің қандай болмақ.
Экранда үш таңдау шығады.
Егер...
➡️ Көмектессем...
➡️ Көмектеспесем...
➡️ Басқаларды шақырсам...
Әр таңдау басылғанда оның салдары көрсетіледі.
Мысалы:
Көмектессем → адам қуанады; 
өзімді жақсы сезінемін; 
жақсылық жасау әдеті қалыптасады. 
6-тапсырма. «Жақсылық күнделігі»
Эмоционалды интеллект компоненті: өзін-өзі реттеу және әлеуметтік жауапкершілік.
Мультимедиялық құрал: Book Creator.
Оқушылар планшетте немесе компьютерде сөйлемді аяқтайды:
Бүгін мен ... 
Мен көмектескен кезде ... 
Біреудің маған көмектескені есімде, өйткені ... 
Енді мен ... 
Олар сурет, дауыс жазбасы немесе смайлик қосады.
Рефлексия
Экранда үш смайлик көрсетіледі.
😊 – Мен жақсылық жасаудың маңызын түсіндім.
🤔 – Кейде көмектесуге қиналамын.
❤️ – Мен адамдарға жиі көмектесуге дайынмын.
Оқушылар өз көңіл күйіне сәйкес смайликті таңдап, қысқаша түсіндіреді.
Осындай тапсырмалар арқылы оқушылардың эмоционалды интеллектісінің төмендегі компоненттері 8-беріледі.

Кесте 8 – Тапсырмалар арқылы эмоционалды интеллект компоненттерінің мазмұны

	Эмоционалды интеллект компоненттері
	Тапсырмалар

	Эмоцияларды тану
	«Эмоцияны таны»

	Өзіндік сана
	«Эмоция термометрі»

	Эмпатия
	«Егер мен болсам...»

	Эмоцияны түсіну
	«Ой бұлты»

	Әлеуметтік дағдылар
	«Шешім қабылдау ағашы»

	Өзін-өзі реттеу
	«Жақсылық күнделігі»



Бұдан интерактивті мультимедиялық технологияларды пайдалану мәтін мазмұнын жай түсінумен шектелмей, оқушылардың кейіпкерлердің ішкі күйін сезінуіне, өз эмоцияларын тануына және адамгершілік құндылықтарға негізделген мінез-құлық үлгілерін қалыптастыруына ықпал етеді деген қорытынды жасаймыз.
Немесе, 27-жаттығуды алайық [164]. Мұнда Ы.Алтынсариннің «Аурудан аяған күштірек» әңгімесі берілген. Бұл әңгіме оқушылардың эмоционалды интеллектісін дамытуға ерекше мүмкіндік береді. Өйткені шығармада ананың балаға деген жанашырлығы, мейірімі, қамқорлығы, төзімділігі мен сүйіспеншілігі көрініс табады. Осы мәтін арқылы оқушылардың эмпатиясын, эмоцияларды тануын, өзін-өзі реттеуін және әлеуметтік қарым-қатынас дағдыларын дамытуға болады.
Аталған әңгімеге зерттеу тақырыбына орай мынадай мақсат қойылады: оқушылардың кейіпкерлердің эмоциялық күйін түсіну, өз сезімдерін білдіру, өзгеге жанашырлық таныту және адамгершілік құндылықтарды бағалау дағдыларын қалыптастыру.
«Аурудан аяған күштірек» әңгімесі негізінде оқушылардың эмоционалды интеллектісін интерактивті мультимедиялық технология арқылы дамытуға бағытталған келесі тапсырмаларды беруге болады.
1-тапсырма. «Эмоция детективі». Эмоционалды интеллект компоненті: эмоцияларды тану.
Мультимедиялық құрал:
Wordwall, LearningApps
Тапсырма
Интерактивті тақтада әңгімедегі кейіпкерлердің суреттері және эмоция смайликтері беріледі.
😢 😟 😊 😰 ❤️ 😌
Оқушылар смайликтерді кейіпкерлермен сәйкестендіреді.
Кейіпкер                       Не сезінді?              Неліктен?
Ана
Бала
Дәрігер 
Күтілетін жауап:
Ана – алаңдау, мейірім, жанашырлық; 
Бала – қорқыныш, ауырсыну; 
Дәрігер – қамқорлық, сабырлылық. 
Дидактикалық қызметі: эмоциялық сөздік қорды дамыту.
2-тапсырма. «Ана жүрегі». Эмоционалды интеллект компоненті: эмпатия.
Мультимедиялық құрал: Padlet
Экранда жүрек пішіні беріледі.
Сұрақ:
Ана баласының орнына неге ауруды өзі көтеруге дайын болды?
Оқушылар Padlet-ке жауаптарын жазады.
Мысалы:
Өйткені ана баласын қатты жақсы көреді. 
Баласының қиналғанын қаламады. 
Ананың мейірімі шексіз. 
3-тапсырма. «Егер мен сол жерде болсам...»
Эмоционалды интеллект компоненті: өзіндік сана және эмпатия
Мультимедиялық құрал: анимациялық бейне.
Әңгіменің қысқа мультфильм нұсқасы көрсетіледі.
Содан кейін оқушылар жауап береді.
Сұрақтар:
- Егер сен бала болсаң, анаңа не айтар едің? 
- Егер сен ана болсаң, не істер едің? 
- Егер сен дәрігер болсаң, қалай жұбатар едің? 
Оқушылар аудиожазба арқылы жауап береді.
4-тапсырма. «Эмоция термометрі». Эмоционалды интеллект компоненті: өзін-өзі тану.
Мультимедиялық құрал: Jamboard
Экранда 1–5 аралығындағы шкала беріледі.
1️⃣ – әлсіз сезім
5️⃣ – өте күшті сезім
Бағала:
Ананың алаңдауы – □ 
Баланың қорқынышы – □ 
Ананың сүйіспеншілігі – □ 
Дәрігердің сабырлылығы – □ 
Оқушылар өз таңдауларын түсіндіреді.
5-тапсырма. «Сезім бұлты». Эмоционалды интеллект компоненті: эмоцияны түсіну
Мультимедиялық құрал: Mentimeter
Сұрақ:
«Ана» деген сөзді естігенде қандай сезімдер ойыңа келеді?
Оқушылар бір сөзден енгізеді.
Нәтижесінде интерактивті сөз бұлты пайда болады.
Мысалы: махаббат, мейірім, қамқорлық, жылулық, қорғаныш, жанашырлық. 
6-тапсырма. «Қамқорлық жолы». Эмоционалды интеллект компоненті: әлеуметтік дағдылар.
Мультимедиялық құрал: Genially.
Жағдаят ұсынылады:
Досың ауырып қалды.  Не істейсің?
Оқушылар таңдау жасайды.
Нұсқалар:
🔹 Хабарласып, көңілін сұраймын.
🔹 Үй тапсырмасына көмектесемін.
🔹 Жақсы тілегімді жолдаймын.
🔹 Ештеңе істемеймін.
Әр жауаптың нәтижесі анимация арқылы көрсетіледі.
7-тапсырма. «Мейірім күнделігі». Эмоционалды интеллект компоненті: өзін-өзі реттеу.
Мультимедиялық құрал: Book Creator.
Оқушылар сөйлемдерді аяқтайды.
Мен ауырған кезде... 
Маған көмектескен адам... 
Мен біреуге қамқорлық көрсеткен кезім... 
Бүгін мен... 
Олар сурет, смайлик немесе дауыс жазбасын қосады.
8-тапсырма. «Ыстық орындық». Эмоционалды интеллект компоненті: эмпатия және коммуникация.
Мультимедиялық құрал: интерактивті тақта.
Оқушылар кейіпкерлер рөлін бөліп алады: ана, бала, дәрігер. 
Сынып оқушылары сұрақ қояды. Мысалы,  анаға:
- Сол сәтте не сезіндіңіз? 
- Сізге күш берген не? 
Балаға:
- Анаңыздың әрекетін көргенде қандай сезімде болдыңыз? 
Рефлексия. Экранда үш жүрек бейнесі ұсынылады.
💙 – Мен ананың мейірімін түсіндім.
💛 – Мен өзгеге жанашыр болуды үйрендім.
❤️ – Мен жақындарыма қамқорлық көрсетуге дайынмын.
Оқушылар өз таңдауын түсіндіреді.
Ы.Алтынсариннің «Аурудан аяған күштірек» әңгімесін интерактивті мультимедиялық технологиялар арқылы оқыту оқушылардың эмоционалды интеллектісінің негізгі компоненттерін кешенді дамытуға мүмкіндік береді. Әсіресе, ананың жанқиярлық әрекетін сезіну арқылы бастауыш сынып оқушыларының эмпатиясы, мейірімділікке құндылықтық қатынасы және әлеуметтік жауапкершілігі қалыптасады. Бұл олардың адамгершілік ұстанымдарының нығаюына және тұлғалық дамуына оң ықпал етеді.
Жоғарыда келтірілген мысалдар негізінде  бастауыш сыныптағы қазақ тілі сабақтарында оқушылардың эмоционалды интеллектісін интерактивті мультимедиялық технологиялар негізінде  дамытуға мүмкіндік бар деп тұжырым жасаймыз.
Мультимедиялық технология – білім мазмұнын әртүрлі цифрлық форматтарда (мәтіндік, дыбыстық, графикалық, бейнелік және анимациялық) интеграциялап ұсыну арқылы білім алушының танымдық әрекетін қолдайтын және оқу материалын көпсезімдік қабылдау негізінде меңгеруге мүмкіндік беретін цифрлық педагогикалық технология.
Қазіргі цифрлық білім беру кеңістігіндегі интерактивті мультимедиялық технологияның негізгі ерекшеліктері мынадай:
- оқу ақпаратын бірнеше арна арқылы қабылдауға мүмкіндік береді; 
- күрделі құбылыстарды визуализациялайды; 
- білім алушының танымдық белсенділігін арттырады; 
- цифрлық ресурстарды (электрондық оқулықтар, бейнесабақтар, презентациялар, инфографикалар) пайдалануға негізделеді; 
- қашықтан және аралас оқыту жағдайында білім беруді қолдайды; 
- оқытудың көрнекілігін және қолжетімділігін қамтамасыз етеді. 
Цифрлық білім беру жағдайында интерактивті мультимедиялық технология білім мазмұнын әртүрлі цифрлық ақпараттық форматтарды біріктіру арқылы ұсынатын, білім алушылардың оқу материалын тиімді қабылдауын, түсінуін және меңгеруін қамтамасыз ететін педагогикалық технология ретінде қарастырылады. Бұл ретте интерактивті мультимедиялық технологиялар білім алушының тек ақпаратты қабылдауын ғана емес, оқу мазмұнымен, мұғаліммен және цифрлық ортамен белсенді өзара әрекеттесуін қамтамасыз етеді. Сондықтан олардың дидактикалық қызметі ақпаратты жеткізумен шектелмей, оқыту, дамыту, ынталандыру, бақылау және кері байланыс беру функцияларын да қамтиды.
Интерактивті мультимедиялық технологиялардың эмоционалды интеллект компоненттерімен байланысын эмоционалды интеллекттің қабілеттік моделі негізінде көрсетеміз. Бұл модель эмоционалды интеллектіні төрт негізгі қабілет ретінде қарастырады [Mayer, J. D., & Salovey, P. (1997). What is emotional intelligence? In P. Salovey & D. Sluyter (Eds.), Emotional Development and Emotional Intelligence: Educational Implications (pp. 3–31). New York: Basic Books]:
- эмоцияларды қабылдау және тану (Perceiving emotions); 
- эмоцияларды ойлау үдерісінде пайдалану (Using emotions to facilitate thinking); 
- эмоцияларды түсіну (Understanding emotions); 
- эмоцияларды басқару (Managing emotions). 
Ал мектеп тәжірибесінде бұл компоненттер көбіне CASEL (Collaborative for Academic, Social, and Emotional Learning) ұсынған әлеуметтік-эмоционалдық құзыреттермен (өзіндік сана, өзін-өзі басқару, әлеуметтік сана, қарым-қатынас дағдылары, жауапты шешім қабылдау) сабақтастырылады [CASEL. (2024). What is the CASEL Framework? Collaborative for Academic, Social, and Emotional Learning]. 
Интерактивті мультимедиялық технологияларды құрал ретінде пайдаланудағыэмоционалды интеллект компоненттерінің өзара байланысы келесі 9-кестеде көрсетілді.

Кесте 9 – Интерактивті мультимедиялық технологияларды оқушылардың эмоционалды интеллектісін дамыту құралы ретінде пайдалану

	Интерактивті мультимедиялық технология түрі
	Технологияның сипаттамасы
	Эмоционалды интеллект компоненті (Mayer & Salovey)
	CASEL құзыреттері
	Ғылыми негіздеме

	Анимациялық бейне, мультфильм
	Кейіпкерлердің бет әлпеті, дауыс ырғағы арқылы эмоцияны көрсету
	Эмоцияларды қабылдау және тану
	Өзіндік сана, әлеуметтік сана
	Визуалды-эмоциялық сигналдарды ажырату балалардың эмоцияларды тану қабілетін дамытады

	Wordwall, LearningApps
	Эмоцияларды сәйкестендіру, таңдау ойындары
	Эмоцияларды қабылдау
	Өзіндік сана
	Эмоциялық сөздік қорды кеңейтіп, эмоцияларды атауға үйретеді

	Mentimeter («Сөз бұлты»)
	Өз ойын бір сөзбен білдіру
	Эмоцияларды түсіну
	Өзіндік сана
	Эмоциялық тәжірибені вербализациялау эмоциялық сананы күшейтеді

	Padlet, Jamboard
	Ортақ пікір алмасу алаңы
	Эмоцияларды түсіну
	Әлеуметтік сана, қарым-қатынас дағдылары
	Өзгенің көзқарасын қабылдап, эмпатия қалыптастырады

	Genially (тармақталған жағдаяттар)
	Таңдау жасау және салдарын көру
	Эмоцияларды басқару
	Жауапты шешім қабылдау
	Эмоцияның мінез-құлыққа ықпалын бағалауға үйретеді

	Book Creator (цифрлық күнделік)
	Рефлексиялық жазбалар, аудио
	Эмоцияларды басқару
	Өзін-өзі басқару
	Өз сезімін талдау және реттеу дағдысын қалыптастырады

	Рөлдік ойындар (Hot Seat)
	Кейіпкер рөліне ену
	Эмоцияларды түсіну және пайдалану
	Әлеуметтік сана, қарым-қатынас дағдылары
	Басқаның эмоциялық күйін сезіну арқылы эмпатия дамиды

	Аудиожазба және бейнежауап
	Дауыс арқылы эмоцияны жеткізу
	Эмоцияларды пайдалану
	Қарым-қатынас дағдылары
	Эмоцияны әлеуметтік өзара әрекетте тиімді қолдануға мүмкіндік береді



Қысқаша түсінік бере кетейік. Анимациялық бейне және эмоцияларды тану. Майер мен Сэловейдің пікірінше, эмоционалды интеллектінің алғашқы және базалық қабілеті – эмоцияларды дұрыс қабылдау. Ол адамның бет-әлпетінен, дауыс ырғағынан, қимылынан эмоциялық белгілерді ажыратуымен сипатталады. Сондықтан анимациялық бейнелерді қолдану бастауыш сынып оқушыларының қуаныш, қорқыныш, өкініш, ұялу, жанашырлық сияқты эмоцияларды тануына мүмкіндік береді.
 Padlet және Mentimeter арқылы эмпатияны дамыту. CASEL әлеуметтік сананы «әртүрлі адамдардың көзқарасын түсіну және оларға жанашырлық таныту қабілеті» деп анықтайды. 
Padlet секілді ортақ цифрлық платформаларда оқушылар бір-бірінің жауаптарын оқып басқа адамның сезімін түсінеді; өз пікірін салыстырады; эмпатиялық қабылдау қалыптастырады. 
 Genially арқылы эмоцияны басқару. Майер мен Сэловейдің айтуынша, ең жоғары деңгейдегі қабілет – «эмоцияларды өзіндік және тұлғааралық деңгейде тиімді басқару».
Genially платформасындағы тармақталған жағдаяттар оқушыны шешім қабылдауға, салдарын болжауға, эмоциясын бақылауға, мінез-құлқын реттеуге 
үйретеді.
 Book Creator арқылы рефлексия. Өз сезімдерін жазу, суреттеу немесе дауыс арқылы жеткізу балалардың эмоционалдық өзіндік санасын дамытады. CASEL мұны «өз эмоцияларын, ойларын және олардың мінез-құлыққа ықпалын түсіну» ретінде сипаттайды. 
Бұл айтылғандардан интерактивті мультимедиялық технологиялар эмоционалды интеллект компоненттерін дамытудың тек техникалық құралы ғана емес, оқушылардың эмоциялық тәжірибесін ұйымдастыратын педагогикалық медиатор қызметін атқарады деп тұжырымдаймыз. Өз кезегінде эмоционалды ақпаратты визуализациялау, модельдеу, интерактивті өзара әрекет ұйымдастыру және рефлексия жүргізу арқылы эмоционалды интеллекттің барлық компоненттерін кешенді дамытуға мүмкіндік береді.
Эмоциялардың көрінісінде мультимедияны қолданудың артықшылықтары: мысалы, сурет немесе сурет-адамның санасында белгілі бір образдың қалыптасуына әсер етеді, ұғымдар – мәтіндегі бейнелеу іс-әрекетінің одан әрі дамуы негізінде образдың ішкі мәнін түсіну, ашу, және дыбыс-адамның санасында белгілі бір образдың қалыптасуына әсер етеді
Теориялық танымда анализ және синтез,индукция және дедукция т.с.с әдістер қолданылады. Ал, эмпирикалық  деңгейде білімнің мазмұны тәжірибе негізінде жинақталады. Ол үшін бақылау, эксперимент, модельдеу сияқты әдістер көп қолданылады.
Оқу үдерісін жетілдірудің тиімді әдістерінің бірі – ақпаратты берудің вербалды-логикалық және көрнекі құралдарын біріктіру, яғни мұғалімді ауызша түсіндірудің тиісті көрнекі құралдарымен бекіту. Үздіксіз монотонды әңгімені тыңдайтын адамның назарын тітіркендіргіштің монотондылығы алаңдата бастайды-сөйлеушінің дауысынан 20 минут өткен соң. Егер әңгіме объектілерді көрсетумен қатар жүрсе, көру анализаторы есту қабілетімен жұмыс істейді.
Адамның көз алдына көрнекі образдың пайда болуы ұсынылған материалды толықтай меңгеруге септігін тигізеді [165]. Көрнекілік әдіс «Жүз рет естігеннен, бір рет көрген артық» деген нақылдың бекер айтылмағандығын айқындай түседі.
Оқу материалын көрнекілік әдіспен түсіндіруде оқытушы көрнекі құралдарды және мультимедияны пайдалану негізінде табиғаттағы құбылыстарды,процестерді, заңдылықтарды демонстрациялайды. Бұл кезде оқытушының қызметі – көрсету, демонстрациялау болса оқушыларға білім беру көзі көрнекілік құралдар, мультимедиа болып табылады да,ұсынылған оқу материалынан қорытынды жасау,демонстрация фактылерін бақылау, содан ой – тұжырым қалыртастыру оқушылардың іс-әрекеті болып саналады.  
Адам қоршаған ортадағы құбылыстар мен процестерді сезім мүщелері арқылы танып білгенімен, олардың өткізу қабілеттері әртүрлі болады.
Ақпарат алудың негізгі арналары есту және көру анализаторлары болып тпбылады. «Құлақ – ми » жүйесі секундына 50 бит ақпарат өткізсе, көру анализаторының өткізу қабілеті онан 100 есе көп. Адам қоршаған ортаны көп жағадайда көру арқылы танып біледі. Мұны педагог-психолог ғалымдардың зерттеулері [166] толық дәлелдеп бере алады: адамның қоршаған ортаны танып білуінің 90%- ы , «Көз-ми» жүйесі арқылы, ал 9%- ы «Құлақ –ми » арқылы, тек 1%- ы – сезу арқылы қабылданады. 
Оқу үдерісін жетілдірудің тиімді әдістерінің бірі – ақпаратты берудің вербалды-логикалық және көрнекі құралдарын біріктіру, яғни мұғалімді ауызша түсіндірудің тиісті көрнекі құралдарымен бекіту. Үздіксіз монотонды әңгімені тыңдайтын адамның назары тітіркендіргіштің монотондылығынан алшақтай бастайды – сөйлеушінің дауысынан 20 минут өткен соң. Егер әңгіме объектілерді көрсетумен қатар жүрсе, визуалды анализатор есту қабілетімен жұмыс істейді.

Сурет 3 – Интерактивті мультимедиялық технологиялардың бастауыш сынып оқушыларының эмоционалды интеллектісін дамытудың құралы ретіндегі сипаттамасы

Оқытудың дәстүрлі әдістерімен салыстырғанда мультимедиялық базадан дайындалған интерактивті оқыту тапсырмалары оқушының зерттелген материалға деген қызығушылығын толық жеткізеді, сондықтан есте сақтау қабілеті бірнеше есе артады. Интерактивті байланыс-диалог) – бұл пайдаланушы мен бағдарламалық жасақтама арасындағы сұрақтар мен жауаптардың өзара алмасу үдерісі.
[bookmark: _Hlk225434864]Қорыта айтқанда, оқушылардың эмоционалды интеллектісін дамыту процесінде интерактивті мультимедиялық технологияларды пайдалану арқылы  мыналарға қол жеткізуге болады (3-суретте):
1. Эмоцияларды тану және ажырату қабілеті дамиды
Мультимедиялық құралдар (видео, анимация, интерактивті тапсырмалар) арқылы оқушыларбет-әлпет, дауыс ырғағы, қимыл арқылы эмоцияларды таниды, түрлі эмоционалды жағдайларды салыстырады. Сол арқылы  оқушы өз эмоциясын және басқаның эмоциясын дәл анықтай алатын болады.
2. Эмпатия (сезіне білу) қалыптасады. Бейнежазбалар, сюжеттер, рөлдік ойындар арқылы кейіпкердің жағдайын сезіну «оның орнында мен болсам...» деген ойлау дағдысы дамиды. Оқушы басқаның көңіл күйін түсініп, соған сай әрекет етеді.
3. Эмоцияларды реттеу дағдысы қалыптасады. Интерактивті жаттығулар (мысалы: таңдау жасау, ситуациялық тапсырмалар) жағымсыз эмоцияларды басқару дұрыс реакцияны таңдау оқушы ашу, реніш, қорқыныш сияқты эмоцияларды бақылауды үйренеді.
4. Коммуникативтік дағдылар жетіледі. Онлайн платформалар (чат, ойын, бірлескен тапсырмалар) пікір алмасу, өз ойын мәдени жеткізу, тыңдай білу негізінде оқушы тиімді қарым-қатынас жасай алады.
5. Рефлексия жасау қабілеті дамиды. Мультимедиялық құралдар (Kahoot, Padlet, Mentimeter) «Мен не сезіндім?», «Неге бұлай болды?» сияқты сұрақтар арқылы оқушы өз әрекеті мен эмоциясын саралай алатын болады.
6. Оқу мотивациясы артады. Көрнекілік, динамика, ойын элементтері сабаққа қызығушылықтары арттырады, эмоциялық жағымды орта қалыптастырады.
Жоғарыда айтылғандарды жинақтай келе, интерактивті мультимедиялық технологиялар эмоционалды интеллектіні дамытуда көрнекілік + интерактивтілік + эмоциялық әсер бірлігін қамтамасыз етеді, бұл эмоция мен танымның бірлігі негізінде жүзеге асатындығын негіздеуге болады.


2.2 Интерактивті мультимедиалық технологиялар арқылы бастауыш сынып оқушыларының эмоционалды интеллектісін дамытудың әлеуеті
Интербелсенді мультимедиялық технологиялар арқылы оқушылардың эмоционалды интеллектісін (ЭИ) дамытудың әлеуеті – бұл олардың оқу үдерісінде эмоциялық, әлеуметтік және тұлғалық дағдыларды тиімді әрі мақсатты қалыптастыруға мүмкіндік беретін мүмкіндіктер жиынтығы.
Қазіргі білім беру жүйесінің жаңартылған мазмұны тұлғаның тек когнитивтік емес, сонымен қатар эмоционалдық және әлеуметтік дамуын қамтамасыз етуді талап етеді. Осы тұрғыда эмоционалды интеллектіні дамыту мәселесі ерекше өзектілікке ие. Эмоционалды интеллект ұғымы ғылыми айналымға кеңінен енген және ол тұлғаның эмоцияларды тану, түсіну, реттеу және басқалардың эмоцияларымен тиімді өзара әрекеттесу қабілеті ретінде қарастырылады. 
Осыған байланысты, білім беру үдерісінде интербелсенді мультимедиялық технологияларды қолдану эмоционалды интеллектіні дамытудың тиімді құралы ретінде қарастырылады. Интербелсенді мультимедиялық технологиялар деп мәтін, дыбыс, бейне, анимация және интерактивті элементтердің біртұтас жүйесі арқылы оқыту үдерісін ұйымдастыруға мүмкіндік беретін цифрлық құралдар жиынтығы түсініледі. 
Интербелсенді мультимедиялық технологиялардың дидактикалық әлеуеті ең алдымен олардың эмоциялық-көрнекілік мүмкіндіктерінен көрінеді. Яғни, мультимедиялық құралдар арқылы ұсынылған бейнелер, дыбыстар және анимациялар оқушылардың эмоциялық қабылдауын күшейтіп, олардың түрлі эмоцияларды ажырату және түсіну қабілетін дамытады. Бұл өз кезегінде эмоционалды интеллектінің негізгі компоненттерінің бірі – эмоцияларды тану дағдысының қалыптасуына ықпал етеді.
Сонымен қатар, аталған технологиялар оқушыларды оқу үдерісіне белсенді қатыстыру арқылы олардың рефлексиялық қабілеттерін дамытуға мүмкіндік береді. Интербелсенді тапсырмалар, цифрлық ойындар және онлайн платформалар арқылы оқушылар өз әрекеттеріне талдау жасап, өз эмоцияларын анықтап, оларды басқару жолдарын үйренеді. Бұл аспект эмоционалды интеллектінің өзін-өзі реттеу компонентімен тығыз байланысты.
Интербелсенді мультимедиялық технологиялардың тағы бір маңызды дидактикалық мүмкіндігі – жағдаяттық оқытуды жүзеге асыру. Виртуалды немесе модельденген әлеуметтік жағдайлар арқылы оқушылар әртүрлі эмоциялық ахуалдарды бастан кешіріп, оларды шешу жолдарын меңгереді. Мұндай тәсілдер оқушылардың эмпатиясын, яғни басқа адамдардың эмоцияларын түсіну және сезіну қабілетін дамытуда ерекше рөл атқарады. Бұл тұрғыда Л. Выготский еңбектерінде көрсетілген әлеуметтік өзара әрекет арқылы даму қағидасы өзекті болып табылады.
Сонымен қатар мультимедиялық технологиялар оқытуды жекелендіруге мүмкіндік береді. Әрбір оқушы өз қарқынымен жұмыс істей отырып, өзінің эмоциялық ерекшеліктеріне сәйкес тапсырмаларды орындай алады. Бұл білім алушылардың эмоционалдық жайлылығын қамтамасыз етіп, оқу мотивациясын арттырады. Оқытудағы мотивация мәселесін зерттеген А.Маслоу теориясы бойынша тұлғаның өзін-өзі жүзеге асыруы оның эмоциялық қажеттіліктерінің қанағаттандырылуымен тығыз байланысты.
Интерактивті мультимедиялық технологияларды оқытудағы тиімділігі, қасиеттері, субьект іс-әрекетін дамыту мүмкіндігі тағы басқа сипаттамалары бойынша 4-суретте беріледі.

Сурет 4 – Мультимедианы қолдану мүмкіндіктері

Ойын элементтерін (геймификацияны) қолдану да интербелсенді мультимедиялық технологиялардың маңызды дидактикалық қыры болып табылады. Ойын арқылы оқыту оқушылардың жағымды эмоциялық күйін қалыптастырып, оқу әрекетіне деген қызығушылығын арттырады. Бұл эмоционалды интеллектінің мотивациялық және әлеуметтік компоненттерін дамытуға ықпал етеді.
Оқыту үдерісінде интерактивті мультимедиялық технологияларды пайдаланыа білім берудің әр алуан аспектілерін дамытуға болады. Ақпаратты өңдеудің когнитивті аспектлері, оқытудың мотивациялық және коммуникативтік аспектілері, танымдық және эмоциялық аспектілер.
Жоғарыда аталғандарды қорытындылай келе, интерактивті мультимедиялық технологиялардың дидактикалық әлеуеті оқу үдерісін эмоциялық тұрғыдан байыту, оқушылардың белсенділігін арттыру және олардың эмоционалды интеллектісінің негізгі компоненттерін (эмоцияларды тану, түсіну, реттеу, эмпатия және әлеуметтік өзара әрекет) кешенді түрде дамыту мүмкіндіктерінде көрінеді. Демек, бұл технологияларды мақсатты және ғылыми негізде қолдану бастауыш сынып оқушыларының тұлғалық дамуын қамтамасыз етудің маңызды педагогикалық шарты болып табылады.
Педагогика мен психология ғылымында эмоционалдық интеллектіні дамыту мен қалыптастыру мүмкіндіктеріне үлкен мән беріліп, оны жүзеге асырудың тәжірибесі жинақталған. «Мүмкіндік» ұғымының категориялық сипаты туралы ойды алғаш рет Г. Ихгейзер [167] айтқан болатын.
А.Гелен мүмкіндік ұғымын категория деп атады. Мүмкіндік-бұл өмірдің кез-келген құбылысында болатын даму бағыты. Бұл тенденцияны тек мүмкіндік ретінде түсіндіруге болады. Сондықтан, мүмкіндік, бір жағынан, мазмұнын ашатын келесі (экзистенциалды), екінші жағынан, түсіндірме категория ретінде пайда болады [168]. Бұл мүмкіндікті тек мүмкіндік ұғымы бар ұғымдарда ғана түсінуге болады. 
Мүмкіндік – өмірдің әр құбылысында болатын даму бағыты, алдағы және түсіндіруші ретінде, яғни категория ретінде әрекет етеді. Аристотель өз еңбектерінде мүмкіндік немесе потенциал ұғымын дамытты, ол әрекет ұғымымен үйлеседі. Мүмкіндік, философия тұрғысынан, материяның әр түрлі дамуын көрсететін тұрақты қозғалыстағы қасиетін білдіреді.
Біздің зерттеуіміздің негізі эмоционалдық интеллектіні дамыту мүмкіндігі туралы мәселе болып табылады. Бұл мәселе қазіргі уақытта екі аспектіде қарастырылып жүр: 
– эмоцияларды түсіну және басқару қабілетінің онтогенетикалық өзгерістерін зерттеу тұрғысынан; 
– эмоционалдық интеллектінің дамуына мақсатты әсер ету шеңберінде. 
Эмоционалдық интеллект дамуының ғылыми негіздерін жасау оның алғышарттарын білуге негізделуі керек екені анық. 
Ғалымдар эмоцияны түсіну және басқару қабілетінің қалыптасуы мен дамуының негізгі алғышарттары ретінде биологиялық және әлеуметтік факторларды көрсетеді. 
Олар биологиялық факторларға мыналарды жатқызады: 
– адамның бас миының функционалдық асимметриясы; 
– ата-аналарының эмоционалдық интеллектісінің деңгейі; 
– эмоционалдық қабылдаудың тұқым қуалауға бейімділігі; 
– оң жарты шардың басым болуы жағдайында мидың сол және оң жарты шарларының өзара үйлестіріліп әрекеттесуі; 
– темперамент қасиеттері; 
– эмоционалдық көрініс қабілеті; 
– ақпаратты өңдеу ерекшеліктері сияқты туа біткен қабілеттері. 
Эмоционалдық интеллектінің қалыптасуы мен дамуының әлеуметтік алғышарттарына мыналар жатқызылған: 
– отбасылық қарым-қатынастардың ерекшеліктері; 
– ерлі-зайыптылар арасындағы қарым-қатынастың сипаты; 
– ата-аналарының баланың өзіндік тәжірибесіне көңіл бөлуі; 
– отбасындағы тәрбие стратегиясымен анықталады [169]. 
Бастауыш сынып оқушыларының эмоционалды интеллектісін интерактивті мультимедиалық технологиялар арқылы дамыту белгілі бір педагогикалық шарттарды сақтауды талап етеді. Педагогикалық шарттар — бұл білім беру үдерісінің нәтижелілігін қамтамасыз ететін мазмұндық, ұйымдастырушылық және әдістемелік мүмкіндіктер жиынтығы.
Сонымен, бастауыш сынып оқушыларының эмоционалды интеллектісін дамытудың негізгі педагогикалық шарттары:
- эмоциялық қауіпсіз білім беру ортасын құру;
- мұғалімнің эмоционалды құзыреттілігі;
- оқу мазмұнына эмоциялық компонент енгізу;
- жас ерекшеліктерін ескеру;
- іс-әрекет және ойын арқылы дамыту;
- ата-анамен серіктестік;
- диагностика мен педагогикалық сүйемелдеу бірлігі.
Эмоционалды интеллектіні қалыптастырудың табыстылығы, ең алдымен, білім беру ортасының эмоциялық тұрғыдан қолайлы болуына байланысты. Осыған орай, зерттеушілер эмоционалды қауіпсіз білім беру ортасын құруды негізгі шарттардың бірі ретінде қарастырады. Мұндай ортада бала өз эмоциясын еркін білдіруге, қателесуден қорықпауға, құрдастарымен сенімді қарым-қатынас орнатуға мүмкіндік алады. 
Келесі маңызды педагогикалық шарт – мұғалімнің эмоционалды құзыреттілігі. Зерттеулер көрсеткендей, педагогтің өз эмоциясын басқаруы, эмпатиялық қарым-қатынас орната білуі, қолдаушы кері байланыс беруі оқушылардың эмоциялық дамуына тікелей әсер етеді. 
Келесі педагогикалық шарт – оқу-тәрбие үдерісінің мазмұнына эмоциялық компоненттерді кіріктіру. Атап айтқанда: көркем мәтін кейіпкерлерінің сезімін талдау, жағдаяттық тапсырмалар, рөлдік ойындар, пікірталас, рефлексия, эмоция күнделіктері тәрізді жұмыстар жүйелі ұйымдастырылғанда оқушылар эмоцияларды тану мен түсіну тәжірибесін меңгереді. Эмоцияларды жіктеу мен ажыратудың ғылыми негіздерін ұсынған Константин Изард теориясы бұл бағыттағы әдістемелік жұмыстарға арқау болады.
Жас ерекшеліктерін ескеру педагогикалық шарты. Бастауыш мектеп жасында балалардың эмоцияны вербализациялау, өзін-өзі реттеу, эмпатия дағдылары енді қалыптасу кезеңінде болады. Сондықтан педагогикалық ықпал баланың даму деңгейіне сәйкес ұйымдастырылуы тиіс. Бұл талап когнитивтік даму кезеңдерін сипаттаған Ж. Пиаже теориясымен негізделеді [170].
Іс-әрекет арқылы дамыту педагогикалық шарты. Бастауыш жаста жетекші әрекет - оқу мен ойын әрекетінің кірігуі. Эмоционалды тәжірибе бірлескен әрекетте, қарым-қатынаста, ынтымақтастықта қалыптасады. Іс-әрекетті тұлға дамуының өзегі ретінде қарастырған А. Леонтьев тұжырымдамасы бұл үдерісті ғылыми тұрғыдан түсіндіреді.
Ата-анамен педагогикалық серіктестік орнату педагогикалық шарты. Отбасы - баланың алғашқы эмоциялық тәжірибе алаңы. Мектеп пен ата-ана ықпалының бірізді болуы эмоцияны реттеу дағдыларының тұрақты қалыптасуына мүмкіндік береді.
Педагогикалық сүйемелдеу мен диагностика бірлігі педагогикалық шарты. Эмоционалды интеллектіні дамыту жұмысы бастапқы диагностика, аралық бақылау, қорытынды бағалау кезеңдері арқылы жүзеге асқанда ғана нәтижелі болады. Бұл оқушының эмоциялық даму динамикасын бақылауға мүмкіндік береді. 
Аталған шарттар кешенді түрде жүзеге асқанда ғана бастауыш сынып оқушыларының эмоционалды интеллектісін жүйелі әрі нәтижелі дамытуға мүмкіндік туады.
Эмоционалды интеллект (EQ) – тұлғаның өз эмоциясын тану, түсіну, басқару және басқа адамдардың эмоцияларын қабылдау қабілеті екені жоғарыда айтылды. Ғылыми зерттеулерде эмоционалды интеллект тұлғаның әлеуметтік бейімделуінің негізгі факторы ретінде қарастырылады және оның қарқынды қалыптасуы бастауыш мектеп жасында жүреді 
ЭИ құрылымы: эмоцияны тану, эмоцияны түсіну, эмоцияны реттеу, эмпатия.
Бастауыш сынып оқушыларының эмоционалды интеллектісін интерактивті мультимедиялық технологиялар арқылы  дамытуға мыналар кіреді:
– бейнежазбалар, мультфильмдер;
– интерактивті тапсырмалар;
– цифрлық ойындар; 
– анимациялар мен презентациялар;
– аудио-визуалды жаттығулар.
Зерттеулер бойынша: 6–10 жас – эмоциялық дамудың сезімтал кезеңі, балалар эмоцияны көбіне көрнекі және ойын арқылы меңгереді, әлеуметтік қарым-қатынас арқылы эмоциялық тәжірибе жинақталады.
Интерактивті мультимедиялық технологиялар бастауыш сынып оқушыларының эмоционалды интеллектін дамытуда маңызды рөл атқарады. Өйткені интерактивті мультимедиа мәтін, дыбыс, бейне, анимацияны біріктіреді; оқушыларды белсенді әрекетке тартады, кері байланыс береді. Бұған қоса мультимедиа оқушылардың қабылдау, түсіну, эмоцияны ажырату қабілетін арттырады. Интерактивті тапсырмалар эмоционалдық тәжірибені күшейтеді. 
Интерактивті мультимедиялық технологияларды қолдану арқылы оқушылар түрлі жағдайларды көріп, сол жағдайдағы өз сезімін сипаттауға үйренеді. Мысалы, бейнежазбаны көргеннен кейін оқушылар «Менің бұл жерде кейіпкерге жаным ашыды», «Мен қуандым», «Мен таңғалдым» деген сияқты пікірлерін білдіреді. Бұл әрекет оқушының рефлексия жасауына, яғни өз эмоциялық күйін түсініп, оған баға беруіне көмектеседі. Нәтижесінде бала өз көңіл күйін анықтап, оны сөзбен жеткізе білу дағдысын меңгереді.
Интерактивті мультимедиялық технологияларды оқушылардың  эмоционалды интеллектісін дамыту мақсатында қолдану келесілерге мүмкіндік жасайды:
1) Эмоцияны тану және ажырату. Мультимедиа арқылы анимациялық кейіпкерлердің эмоциясын анықтау, бейнежазбалар арқылы сезімді талдау  жұмыстары жүргізіледі. Нәтижесінде балалар эмоцияны визуалды түрде тез меңгереді.
2) Эмпатияны дамыту. Интерактивті  оқиғалар (storytelling), кейіпкерлердің жағдайына  талдау жасау тәрізді тапсырмалар эмпатияны арттырады.
3) Эмоцияны реттеу дағдылары. Ситуациялық  тапсырмалар, «не істер едің?» типіндегі ойындар барысында оқушыларөз эмоцияларын басқаруды үйренеді.
4) Коммуникативтік дағдыларды дамыту. Онлайн диалогтық платформалар,  топтық интерактивті тапсырмаларды орындау барысында әлеуметтік-эмоционалдық дағдылар қалыптасады.
5) Рефлексия және өзін-өзі тану. Ццифрлық күнделік, эмоция карталарымен жұмыс. «Эмоциялар картасы» — бұл баланың ішкі әлеміне арналған нағыз «қазына картасы». Ол балаға «Мен қазір қайдамын?» және «Бұдан қалай шығамын?» деген сұрақтарға жауап табуға көмектеседі [171]. 
Мұны сынып қабырғасына ілетін үлкен плакат немесе әр оқушының дәптеріне жапсыратын кішігірім нұсқаулық ретінде жасауға болады.
 Эмоциялар картасы: 4 сиқырлы аймақ
Картаны 4 түсті аймаққа бөлеміз. Әр түс — баланың белгілі бір күйі.
Жасыл аймақ: «Жайлылық аралы»
Эмоциялар: Қуаныш, тыныштық, зейін қою, дайындық.
Баланың күйі: «Мен сабақ оқуға, ойнауға және көмектесуге дайынмын».
Не істеу керек? Осы күйді сақтау, достарыңмен бөлісу, жаңа нәрсе үйрену.
Сары аймақ: «Ескерту тауы»
Эмоциялар: Мазасыздық, қобалжу, тым қатты қуану (энергия тасып кету), реніш.
Баланың күйі: «Мен тепе-теңдікті жоғалтып бара жатырмын, абай болуым керек».
Не істеу керек? Баяулау. Терең дем алу. Су ішу. Мұғалімнен көмек сұрау.
 Қызыл аймақ: «Жанартау (Вулкан)»
Эмоциялар: Ашу, ыза, қорқыныш, айқайлау.
Баланың күйі: «Мен өзімді басқара алмай тұрмын! Тоқтау керек!».
Не істеу керек? ТОҚТАУ. Ешқандай шешім қабылдамау. «Шар үрлеу» жаттығуын жасау. Оңаша қалу. 10-ға дейін санау.
 Көк аймақ: «Мұңды өзен»
Эмоциялар: Мұң, шаршау, ауыру, жалығу.
Баланың күйі: «Менің ештеңе істегім келмейді, қуатым таусылды».
Не істеу керек? Дереу демалу. Біреумен сөйлесу (құшақтау). Бой жазу жаттығуларын жасау.
 Картаны қалай қолданамыз? 
«Менің белгім» (Stickers): Әр баланың есімі жазылған кішкентай қыстырғышы (прищепка) немесе магнитті стикері болады. Таңертең сабақ басталғанда әр бала өз белгісін картаның қай аймағында тұрғанына қарай жапсырады. Бұл мұғалімге кімнің көңіл-күйі нашар екенін бірден көруге көмектеседі.
«Құтқару қоржыны»: Картаның жанына әр түске арналған «көмекші құралдар» қойылады:
Көк аймақ үшін: Жұмсақ ойыншық немесе қызықты кітап.
Сары аймақ үшін: Спинер немесе антистресс добы.
Қызыл аймақ үшін: Парақ (оны жыртып тастауға болады) немесе жастық.
«Түстік детективтер»: Үзілісте немесе сабақ үстінде балалардан: «Қазір сынып қандай түсте?», - деп сұралады. Егер бәрі айқайлап жатса — «Біз қызыл аймаққа өтіп кеттік пе? Жасылға қалай қайтамыз?» деп талқылаймыз.
Егер бала «қызыл аймақта» тұрса, оған ұрыспау керек. Керісінше: «Мен сенің жанартау аймағында екеніңді көріп тұрмын. Саған тынышталу үшін 2 минут уақыт керек пе?» деп қолдау көрсеткен жөн.
Интерактивті мультимедиялық технологиялар бастауыш сынып оқушыларының эмоционалды интеллектін дамытуда қолданылатын мультимедиялық құралдар: LearningApps (интерактивті тапсырмалар), бейне және анимациялық материалдар, ойын платформалары, виртуалды орта (VR, ойын технологиялары). 
Мультимедиялық тапсырмалар қолданылған сыныпта эмоционалды интеллект деңгейі жоғарылады, оқушылардың эмоцияны түсінуі, эмпатиясы, қарым-қатынасы жақсарды. 
Интерактивті мультимедиялық технологиялардың рефлексиялық әлеуеті 
визуализация, интерактивтілік, жедел кері байланыс, эмоцияларды цифрлық бейнелеу, өзіндік бақылау және өзіндік бағалау - осының барлығын қамтуында. 
Бұл айтылғандардан рефлексия – эмоционалды интеллектіні дамытудың ішкі психологиялық механизмі, интерактивті мультимедиялық технология – осы механизмді іске қосатын сыртқы педагогикалық құрал деп тұжырымдауға болады. 
Қорыта айтқанда, интерактивті мультимедиялық технологиялар -эмоционалды интеллектті дамытудың тиімді педагогикалық құралы. Оның дидактикалық әлеуеті  оқыту процесінің қызықты, көрнекі, тәжірибелік болуына мүмкіндік жасауында. Интерактивті мультимедиялық технологияларды мақсатты түрде қолдану бастауыш сынып оқушыларының эмоциялық, әлеуметтік, тұлғалық дамуын қамтамасыз етеді.


2.3 Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың құрылымдық-мазмұндық моделі 
Бастауыш сынып оқушыларының эмоционалды интеллектісін интерактивті мультимедиялық технологиялар арқылы дамытудың басты аспектісі - үдерісті моделдеу. Мұндай модель көздеген мақсатты іске асыруды қамтамасыз ететін қағидалар негізінде құрылады. Осы тұста «модель» ұғымына тоқталып өтейік. Ғылыми әдебиеттерде «модель» ұғымына көптеген анықтамалар берілген. Оларды келесідей жіктеуге болады:
- біріншіден, франц. Modele, лат. Modulus — өлшеу, үлгі) – үлгі (эталон, стандарт); кең мағынада — белгілі бір объектінің, үдерістің немесе құбылыстың образы, аналог (ойша немесе шартты) [172];
- екіншіден, таным үдерісінде басқа, шынайы жүйені (түпнұсқа) ауыстыра алатын шынайы өмір сүретін немесе ойша ұсынылатын жүйе, онымен ұқсас (бірдей) болып келеді, бұл өз кезегінде шынайы жүйені зерттеуді оның моделімен (қарапайымдау) ауыстыруға мүмкіндік береді [173]; 
- үшіншіден, түпнұсқа ретінде көрінетін белгілі бір зерттелетін объектінің тәжірибелік үлгісі немесе ақпараттық-белгілік аналогы. Қандай да бір объект (сұлба, құрылым, таңбалық жүйе және т.б.), Өзара және түпнұсқа деп аталатын басқа нәрсе арасында модель ролін ойнай алады, берілген абстракция интервалында тепе-теңдік қатынас бар. Бұл мағынада модель зерттелетін объектінің (түпнұсқаның) изоморфтық немесе гомоморфтық абстракциясы болып табылады [174]; 
- төртіншіден, латынның modulus өлшеу, үлгі –ойдағы немесе шартты бейне, негізгі типтік қасиеттерді символдық формаға жаңғыртатын белгілі бір объектінің, үдерістің немесе құбылыстың аналогы; бірнеше болжам жасауға негіз болатын формалдық теория; әлеуметтік үдерістерде құрылымның, мінез-құлық типінің және өзара ықпалдасу үлгілерінің символдық бейнеленуі [175]. 
Модель педагогикалық құбылысты тек сапалық жағынан ғана емес, сандық жағынан да түсіндіруге мүмкіндік береді, педагогикалық зерттеу объектісі туралы теориялық түсінікті кеңейтеді. Яғни педагогикалық модель білім беру мақсатына жетуді қамтамасыз ететін біртұтас педагогикалық жүйе ретінде қабылдануы керек [176]. 
Бүгінгі таңда А.И. Богатырев, С.А. Бешенков, А.Н. Дахин, Е.С. Заир-Бек, Е.А. Лодатко, В.М. Монахов, И.П. Подласый, В.Г. Свинаренко, А.В. Цыганов, В.А. Ясвин және т.б. еңбектеріне негізделген педагогикалық моделдеудің жалпыға танымал әдіснамасы қалыптасқан деуге болады [177-185]. 
Біз ұсынған құрылымдық-мазмұндық модельде бірнеше блок қызмет етеді. 
Мақсатты-тұжырымдамалық блок зерттеудің стратегиялық бағытын айқындайды. Бұл блокта қоғамның әлеуметтік сұранысы, зерттеудің мақсаты мен міндеттері өзара байланыста қарастырылып, интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытуға бағытталған тұжырымдамалық идея негізделеді. Осы блок модельдің жалпы логикасын айқындап, барлық құрылымдық компоненттердің бірізді жүзеге асырылуын қамтамасыз етеді. 
Теориялық-әдіснамалық блок зерттеудің ғылыми негізін құрайды. Онда тұлғалық-бағдарлы, іс-әрекеттік, орта, құзыреттілік және ақпараттық-коммуникативтік тұғырлар, сондай-ақ интерактивтілік, визуалды-құрылымдық, ойын түрінде ұйымдастыру, психологиялық қауіпсіздік және позитивті бағдар ұстанымдары жүйеленген. Аталған тұғырлар мен ұстанымдар эмоционалды интеллектіні дамытудың теориялық заңдылықтарын айқындап, әдістеменің ғылыми негізділігін қамтамасыз етеді.
Мазмұндық блок эмоционалды интеллектіні дамытуға бағытталған оқу мазмұнын қамтиды. Оның құрылымы компоненттерден тұрады. Бұл компоненттер оқушылардың эмоцияларды тануға қызығушылығын қалыптастыруды, эмоционалды интеллект туралы білімдерін кеңейтуді және алған білімдерін практикалық жағдаяттарда қолдану дағдыларын дамытуды көздейді.
Технологиялық блок ұсынылған мазмұнды тәжірибеде жүзеге асыру тетіктерін сипаттайды. Бұл блокта оқытудың формалары, әдістері, интерактивті мультимедиялық құралдары мен цифрлық ресурстары жүйеленіп, эмоционалды интеллектіні дамытуға арналған педагогикалық технологиялар ұсынылған. Сонымен қатар қалыптасқан нәтижелер критерийлер, көрсеткіштер және деңгейлер арқылы бағаланып, әдістеменің тиімділігі анықталады. Осылайша технологиялық блок теориялық негіздерді практикалық нәтижеге жеткізетін негізгі ұйымдастырушылық буын қызметін атқарады.
Зерттеу мәселесі бойынша жасалған талдаулар бастауыш сынып оқушыларының эмоционалды интеллектісін интерактивті мультимедиялық технологиялар арқылы дамытудың әдіснамалық тұғырлары мен ұстанымдарын және солардың негізінде эмоционалды интеллектіні интерактивті мультимедиялық технологиялар арқылы дамытудың компоненттерін, өлшемдері мен көрсеткіштерін анықтауға мүмкіндік берді. 
Бастауыш сынып оқушыларының эмоционалды интеллектісін интерактивті мультимедиялық технологиялар арқылы дамытуға бағытталған модельде  тұлғалық-бағдарлы тұғыр, іс-әрекеттік  тұғыр, орта тұғыры, құзыреттілік тұғыр, ақпараттық-коммуникативтік тұғыр мен интерактивтілік, визуалды-құрылымдық, ойын түрінде ұйымдастыру, психологиялық қауіпсіздік, позитивті бағдар ұстанымдары басшылыққа алынды  (бұлардың әрқайсысы 1.3 тармақшада толық сипатталды).
[bookmark: _Hlk231842736][bookmark: _Hlk231842773]Осы аталған тұғырлар мен ұстанымдар негізінде интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың құрылымдық-мазмұндық моделінің компоненттері айқындалды: мотивациялық-когнитивтік компонент, әлеуметтік-эмпатиялық компонент, эмоционалдық-рефлексивтік компонент.
Мотивациялық-когнитивтік компонент оқушының эмоциялар туралы білімді меңгеруге деген ішкі ынтасын, эмоцияларды тану мен түсінуге бағытталған танымдық белсенділігін және эмоционалдық тәжірибені саналы түрде игеруін қамтамасыз етеді. Бұл компоненттің мәні: мотивация тұлғаның белгілі бір әрекетке қызығушылығын, қажеттілігін және ішкі ұмтылысын білдірсе, когнитивтік компонент білім, түсінік, ойлау және танымдық үдерістермен байланыстырылады. Сондықтан эмоционалды интеллект құрылымындағы мотивациялық-когнитивтік компонент оқушының эмоциялар әлеміне қызығушылық танытуын, өз эмоциялары мен өзгенің эмоцияларын тануға ұмтылуын,  эмоциялардың пайда болу себептері мен салдарын түсінуін, эмоционалдық жағдайларды талдап, бағалай алуын; эмоционалдық білімді өмірлік жағдаяттарда қолдануға дайын болуын қамтиды. 
Интерактивті мультимедиялық технологиялардың оқушылардың эмоционалды интеллектісін дамытудағы рөліне келетін болсақ, бастауыш мектеп жасындағы балалардың ойлауы нақты-бейнелі сипатта болғандықтан, эмоцияларды тек сөздік түсіндіру арқылы емес, көрнекі және әрекеттік негізде меңгерту тиімді болып табылады. Осы тұрғыдан интерактивті мультимедиялық технологиялар (анимациялар, бейнероликтер, цифрлық әңгімелер, интерактивті ойындар, виртуалды жағдаяттар, мультимедиялық тапсырмалар) мотивациялық-когнитивтік компонентті дамытудың маңызды құралы қызметін атқарады.
Жоғарыда айтылғандар негізінде біз «мотивациялық-когнитивтік компонент – бастауыш сынып оқушысының эмоциялар туралы білімді меңгеруге деген ішкі қажеттілігі мен қызығушылығын, эмоцияларды тану, түсіну, талдау және бағалау бойынша танымдық әрекеттер жүйесін сипаттайтын эмоционалды интеллект құрылымының құрамдас бөлігі», – деп тұжырымдаймыз.
Мотивациялық-когнитивтік компонент  оқушылардың эмоциялар мен сезімдер туралы білімін, оларды тану және түсіну қабілетін сипаттайды. Бұл компонент арқылы бала эмоциялардың түрлерін, олардың пайда болу себептерін және сыртқы көріністерін ажырата бастайды.
Бастауыш мектеп жасында балалар көбіне эмоцияны бет-әлпет, дауыс ырғағы, қимыл-қозғалыс арқылы таниды. Сондықтан мультимедиялық технологиялар (мультфильмдер, бейнероликтер, анимациялар, интерактивті суреттер) эмоцияларды нақты әрі көрнекі түрде қабылдауға мүмкіндік береді. Мысалы, мультфильм кейіпкерлерінің әрекеттерін талдау барысында оқушылар олардың қуаныш, реніш, қорқыныш сияқты эмоцияларын анықтайды және сол эмоциялардың қандай жағдайларда пайда болғанын түсіндіреді. Осылайша балада эмоциялар туралы бастапқы теориялық түсінік қалыптасады.
Әлеуметтік-эмпатиялық компонент – оқушының басқа адамдардың эмоционалдық жағдайын түсінуі, олардың сезімдеріне ортақтаса білуі, тұлғааралық қарым-қатынаста эмоционалдық сезімталдық танытуы және өзара әрекеттесу барысында эмоциялық қолдау көрсету қабілетін сипаттайтын эмоционалды интеллектінің құрамдас бөлігі.
Психология ғылымында эмпатия ұғымын C.Rogers адамның өзгенің ішкі әлемін түсініп, оның сезімдерін сезіне алу қабілеті ретінде қарастырған [186]. Бұл жерде эмпатия – эмоционалды интеллекттің өзегін құрайтын психологиялық сапалардың бірі. Ол адамның өзгенің сезімін түсініп қана қоймай, сол сезімге сәйкес әрекет етуіне негіз болады. Сондықтан интерактивті мультимедиялық технологияларды пайдалану арқылы бастауыш сынып оқушыларында эмпатияны дамыту олардың эмоционалдық мәдениетін, қарым-қатынас дағдыларын және әлеуметтік бейімделуін жетілдірудің маңызды педагогикалық шарты болып табылады.
Бастауыш сынып оқушыларының эмоционалдық интеллектісін мультимедиялық технологиялар арқылы дамытудың компоненттері, өлшемдері мен көрсеткіштері төмендегі 10-кестеде көрсетілді.

[bookmark: _Hlk232887107]Кесте 10 – Бастауыш сынып оқушыларының эмоционалдық интеллектін мультимедиялық технологиялар арқылы дамытудың компоненттері, өлшемдері мен көрсеткіштері

	Компоненттер
	Өлшемдер
	Көрсеткіштер

	Мотивациялық-когнитивтік компонент
	Эмоциялар мен сезімдерді тануға қызығушылығы және эмоциялық білімінің қалыптасуы
	- эмоциялар мен сезімдерді мультимедиялық тапсырмалар арқылы тануға тұрақты қызығушылығы;
- негізгі эмоция түрлері мен олардың мазмұны туралы бастапқы білімі; 
– мультимедиялық материалдар негізінде эмоцияларды ажырату білігі.

	Әлеуметтік-эмпатиялық компонент
	Өзгелердің эмоциялық жағдайын түсінуі және эмпатиялық қатынасының қалыптасуы	
	– өзгелердің эмоциялық жағдайын түсіну қабілеті; 
– құрдастарының сезімін ескеруге бағытталған әлеуметтік ұстанымы;
 – өзгенің эмоциялық күйіне жанашырлықпен жауап беру дағдысы.

	Эмоционалдық-рефлексивтік компонент
	Өз эмоциясын тануы, сипаттауы және бағалауы
	– өз көңіл күйін анықтау икемділігі;
 – мультимедиялық тапсырмалар негізінде өз сезімін сипаттау тәжірибесі; 
– өз әрекеті мен мінез-құлқына эмоционалдық тұрғыдан баға беру рефлексиясы.


Әлеуметтік-эмпатиялық компонент — бұл адамның басқа адамдардың эмоциясын, көңіл-күйін, ішкі жағдайын түсініп, соған сәйкес әрекет ете алу қабілеті. Қарапайым тілмен айтқанда, бұл басқа адамның сезімін сезіну (эмпатия), оны түсіну және соған сай дұрыс қарым-қатынас жасау. 
Бұл компоненттің құрамына жанашырлық таныту, тыңдай білу,  эмоционалдық қолдау көрсету, адамдармен тиімді қарым-қатынас орнату кіреді. 
Әлеуметтік-эмпатиялық компоненттің басты критерийі басқа адамдардың эмоцияларын түсіну, оларға эмоционалдық тұрғыдан үн қату және әлеуметтік қарым-қатынаста эмпатиялық әрекет көрсету деңгейі. Мысалы, егер біреу ренжіп тұрса, әлеуметтік-эмпатиялық қабілеті дамыған адам оны байқап, қолдау сөздерін айтып немесе көмектесуге тырысады.
Бұл қасиет, әсіресе, мұғалімдер, психологтар, дәрігерлер және жалпы адамдармен жұмыс істейтін кез келген маман үшін маңызды.
Эмоционалдық-рефлексивтік компонент – оқушының өз эмоцияларын тануы, түсінуі, олардың пайда болу себептерін саналы талдауы, эмоционалдық тәжірибесін бағалауы және өз мінез-құлқын эмоциялық жағдайға сәйкес реттей алуы арқылы көрінетін эмоционалды интеллектінің құрылымдық құрамдас бөлігі. Бұл компонент эмоционалды интеллектінің тұлғаның ішкі әлемімен байланысты өзегі болып табылады. Аталған компонент оқушының өз эмоциясын тануы, түсінуі және оған талдау жасай алуымен байланысты. Бұл – эмоционалдық интеллектінің маңызды бөліктерінің бірі, себебі бала алдымен өз сезімін түсінбейінше, оны басқару немесе басқалардың эмоциясын түсіну қиын болады. 
Эмоционалдық-рефлексивтік компоненттің қалыптасуы Л.Выготский, ұсынған сана мен өзіндік сана дамуы туралы идеялармен, Ж.Пиаже сипаттаған когнитивтік даму заңдылықтарымен және Д.Големан, Д.Майер, П.Соловей еңбектеріндегі эмоционалды интеллект тұжырымдамаларымен сабақтасады. Бұл теорияларда адамның эмоцияларды түсінуі мен реттеуі тұлғалық жетілудің маңызды шарты ретінде қарастырылады. Эмоционалды интеллект теориясында Д.Майер, П.Соловей эмоцияларды түсіну мен басқаруды эмоционалды интеллектінің жоғары деңгейлі қабілеттері ретінде сипаттайды. Ал Daniel Goleman өзін-өзі тану (self-awareness) мен өзін-өзі реттеуді (self-regulation) эмоционалды құзыреттіліктің негізгі көрсеткіштері деп есептейді.
Эмоционалдық-рефлексивтік компоненттің бастауыш сынып оқушыларының эмоционалды интеллектісін дамытудағы рөлі, біріншіден, өз эмоцияларын танудың негізін қалайды. Өйткені эмоционалдық интеллект, ең алдымен, адамның өз сезімдерін түсіне алуынан басталады. Бастауыш сынып оқушысы көбіне эмоцияны сезінгенімен, оны нақты атай алмауы мүмкін. Эмоционалдық-рефлексивтік компонент баланың өз көңіл күйін анықтауына, эмоцияларын тануына, сезімдерінің ерекшелігін ажыратуына мүмкіндік береді. Мәселен, оқушы «маған жаман болып тұр» деудің орнына «мен ренжідім», «мен қобалжып тұрмын», «мен қуанып тұрмын» деп өз жағдайын нақты сипаттай бастайды. Екіншіден, эмоциялардың себептерін түсінуге үйретеді. Рефлексия эмоцияны тек танумен шектелмейді. Оқушы не себепті ренжігенін, неге ашуланғанын, қандай жағдай оның қуануына әсер еткенін түсіне бастайды. 
Бұл эмоционалдық сананың қалыптасуына ықпал етеді. Мысалы, «Мен тапсырманы орындай алмағандықтан ашуландым» немесе «Досым көмектескендіктен қуандым». Осындай талдау эмоционалдық тәжірибені саналы игеруге жағдай жасайды.
Сонымен, эмоционалдық-рефлексивтік компонент бастауыш сынып оқушысының өз эмоцияларын тануын, түсінуін, талдауын және реттеуін қамтамасыз ететін эмоционалды интеллектінің негізгі құрылымдық компоненттерінің бірі болып табылады. Бұл компонент оқушының эмоционалдық тәжірибесін саналы игеруіне, өзін-өзі бағалауына, эмоционалдық тұрақтылығының қалыптасуына және тұлғааралық қарым-қатынаста тиімді мінез-құлық көрсетуіне мүмкіндік береді. Интерактивті мультимедиялық технологиялар эмоционалдық жағдаяттарды көрнекі әрі интерактивті түрде ұсыну арқылы рефлексиялық әрекетті белсендіреді және эмоционалды интеллектінің дамуын нәтижелі етеді. Біз интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың құрылымдық-мазмұндық моделін 5-суретте ұсынып отырмыз.







Мақсаттық-тұжырымдамалық блок
Әлеуметтік тапсырыс – эмоциялық сауаттылығы жоғары мемлекет
эмпатия

Тұжырымдамалық негізі – Бастауыш мектепте  білім сапасын арттыру

Мақсаты – интерактивті мультимедиялық техналогиялар арқылы бастауыш сынып    оқушыларының  эмоционалды интелектікісін  дамытудың әдістемесін жүзеге асыру




Әдіснамалық негіз: тұлғалық-бағдарлы тұғыр, іс-әрекеттік  тұғыр, орта тұғыры, құзыреттілік тұғыр, ақпараттық-коммуникативтік тұғыр.


Теориялық негізі: тұлға теориясы, тұлғаның іс-әрекетте қалыптасуы жайлы ілімдер, интеллект  теориясы, эмоционалды интеллект құрылымы т.б.

Теориялық-әдіснамалық блок



Ұстанымдары: интерактивтілік ұстанымы,  визуалды-құрылымдық ұстаным, ойын түрінде ұйымдастыру ұстанымы, психологиялық қауіпсіздік ұстанымы, позитивті бағдар ұстанымы



Интерактивті мультимедиялық техналогиялар арқылы бастауыш сынып    оқушыларының        эмоционалды интелектікісін  дамыту кезеңдері

Мазмұндық блок


Әдістері
Формалары
Құралдары
Диагностикалық әдістемелер


Оқушылардың жас ерекшеліктеріне сәйкес жеңілдетіліп, ойын, бақылау, әңгімелесу, сурет салу және қарапайым тапсырмалар арқылы жүзеге асырылады.
1.Бақылау
2.Сауалнама (жеңілдетілген)
3.Әңгімелесу
4.Сурет және шығармашылық тапсырмалар
5.Ойын әдістері 
6.Тест тапсырмалары
Рефлексия құралдары

1. Жеке форма
2. Топтық форма
3. Ұжымдық форма
4. Ауызша форма
5. Жазбаша форма

Сыни ойлау;
Microsoft Bing; ChatGPT;
Проблемалық оқыту;
Жобалау;
бақылау






КОМПОНЕНТТЕР


Эмоциялық – рефлексивтік компонент
Мотивациялық-когнитивті
компонент


Әлеуметтік-эмпатиялық компонент


Технологиялық блок

ӨЛШЕМДЕР

Эмоциялар мен сезімдерді тануға қызығушылығы және эмоциялық білімінің қалыптасуы

Өз эмоциясын тануы, сипаттауы және бағалауы	

Өзгелердің эмоциялық жағдайын түсінуі және эмпатиялық қатынасының қалыптасуы	


КӨРСЕТКІШТЕР

  
–Өз көңіл күйін анықтау икемділігі; 
–Мультимедиялық тапсырмалар негізінде өз сезімін сипаттау тәжірибесі; 
– Өз әрекеті мен мінез-құлқына эмоционалдық тұрғыдан баға беру рефлексиясы.
–Өзгелердің эмоциялық жағдайын түсіну қабілеті; 
– Құрдастарының сезімін ескеруге бағытталған әлеуметтік ұстанымы; 
–Өзгенің эмоциялық күйіне жанашырлықпен жауап беру дағдысы.
-Эмоциялар мен сезімдерді мультимедиялық тапсырмалар арқылы тануға тұрақты қызығушылығы;
-Негізгі эмоция түрлері мен олардың мазмұны туралы бастапқы білімі; 
–Мультимедиялық материалдар негізінде эмоцияларды ажырату білігі.

 






НӘТИЖЕ: эмоционалды интеллектісі дамыған бастауыш сынып оқушысы


Сурет 5 – Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың құрылымдық-мазмұндық моделі

Ендеше, біз бастауыш сынып оқушыларының интерактивті мультимедиялық технологиялар арқылы эмоционалды интеллектісін дамытудың жоғары, орта және төмен деңгейлерін келесідей анықтадық.
Жоғары деңгей. Оқушы өз эмоцияларын дәл танып, оларды саналы түрде реттей алады, түрлі эмоционалдық жағдайларда өз мінез-құлқын басқарады. Өзге адамдардың сезімі мен көңіл күйін дұрыс түсініп, эмпатиялық қарым-қатынас орнатады, бірлескен әрекет барысында құрдастарымен тиімді тіл табысады. Интерактивті мультимедиялық технологиялар арқылы ұсынылған бейнежағдаяттарды, анимацияларды, цифрлық оқиғаларды талдап, кейіпкерлердің эмоциялық күйін негіздей алады. Онлайн платформалардағы пікірталасқа белсенді қатысып, өз ойын дәлелді жеткізеді, рефлексия жасап, өзінің эмоциялық тәжірибесіне сыни талдау жүргізеді. Цифрлық ортада эмоциялық қауіпсіздік пен қарым-қатынас мәдениетін сақтай отырып әрекет етеді.
Орта деңгей. Оқушы негізгі эмоцияларды ажырата алады, алайда күрделі эмоциялық жағдайларды түсіндіруде немесе оларды басқаруда мұғалімнің көмегін қажет етеді. Өзгенің эмоциялық жағдайын көбіне дұрыс қабылдайды, бірақ эмпатиялық әрекеті тұрақсыз көрінеді. Интерактивті тапсырмалар мен мультимедиялық материалдарды орындауға қызығушылық танытады, дегенмен эмоциялық жағдаяттарды талдау барысында жауаптары толық емес немесе үстірт болады. Коммуникативтік әрекетке қатысады, алайда пікірін дәлелдеуде немесе рефлексия жасауда сенімсіздік байқалады.
Төмен деңгей. Оқушы өз эмоцияларын анықтауда және оларды сөзбен жеткізуде қиналады, эмоцияларын реттеу дағдылары жеткілікті қалыптаспаған. Өзге адамдардың сезімдерін түсінуі мен эмпатиялық әрекеті әлсіз байқалады. Интерактивті мультимедиялық тапсырмаларды орындауға қызығушылығы төмен немесе тек мұғалімнің нұсқауымен қатысады. Қарым-қатынас барысында жағдаятқа сәйкес әрекет етуі қиын, эмоциялық реакциялары тұрақсыз болады. Рефлексия жасау дағдылары жеткіліксіз дамығандықтан, өз әрекеті мен эмоциялық күйін талдап, қорытынды жасай алмайды.
Осындай деңгейлік сипаттама сіздің интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың құрылымдық-мазмұндық моделінің нәтижелік-бағалау бөлігіне толық сәйкес келеді және эксперимент барысында жоғары–орта–төмен деңгейлерді диагностикалауға негіз болады.


3 ИНТЕРАКТИВТІ МУЛЬТИМЕДИЯЛЫҚ ТЕХНОЛОГИЯЛАР АРҚЫЛЫ БАСТАУЫШ СЫНЫП ОҚУШЫЛАРЫНЫҢ ЭМОЦИОНАЛДЫ ИНТЕЛЛЕКТІСІН ДАМЫТУДЫҢ ТӘЖІРИБЕЛІК- ЭКСПЕРИМЕНТ ЖҰМЫСТАРЫ

3.1 Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамытудың бастапқы деңгейі
Тәжірибелік-эксперимент жұмысы интерактивті мультимедиялық технологиялар арқылы бастауыш сынып оқушыларының эмоционалдық интеллектісін дамытудың педагогикалық мүмкіндіктерін тексеруге бағытталды. Эксперимент жұмысы зерттеудің теориялық тұжырымдарына, ұсынылған құрылымдық-мазмұндық модельге және эмоционалдық интеллектіні дамытудың компоненттік өлшемдеріне сүйене отырып ұйымдастырылды.
Тәжірибелік-эксперимент жұмысының жалпы мақсаты – интерактивті мультимедиялық технологиялар арқылы бастауыш сынып оқушыларының эмоционалдық интеллектісін дамытудың бастапқы деңгейін анықтау, арнайы әдістемелік жұмыс жүргізу және оның нәтижелік тиімділігін тәжірибе жүзінде тексеру.
Осы мақсатқа сәйкес тәжірибелік-эксперимент жұмысының міндеттері төмендегідей айқындалды: 
- бастауыш сынып оқушыларының эмоционалдық интеллектісінің бастапқы деңгейін мотивациялық-когнитивтік, әлеуметтік-эмпатиялық және эмоционалдық-рефлексивтік компоненттер бойынша диагностикалау; 
- интерактивті мультимедиялық технологиялар негізінде эмоционалдық интеллектіні дамытуға бағытталған әдістемелік тапсырмалар енгізу; 
- қалыптастыру жұмысының оқушылардың эмоцияны тану, түсіну, сипаттау, эмпатиялық жауап беру және өзіндік эмоционалдық рефлексия жасау дағдыларына ықпалын анықтау; 
- эксперимент және бақылау топтарының нәтижелерін салыстырып, ұсынылған әдістеменің тиімділігін статистикалық тұрғыдан негіздеу.
Тәжірибелік-эксперимент жұмысы үш кезеңде жүргізілді: анықтау, қалыптастыру және бақылау кезеңдері. 
Анықтау кезеңінде оқушылардың эмоционалдық интеллектісінің бастапқы деңгейі диагностикаланды. 
Қалыптастыру кезеңінде эксперимент тобына интерактивті мультимедиялық технологиялар негізінде әзірленген арнайы тапсырмалар, эмоциялық жағдаяттарды талдау, мультимедиялық материалдармен жұмыс, рөлдік және рефлексивтік жаттығулар енгізілді. 
Бақылау кезеңінде жүргізілген жұмыстың нәтижелілігі қайта диагностикалау арқылы анықталып, эксперимент және бақылау топтарының көрсеткіштері салыстырылды.
Анықтау кезеңінің мақсаты – 4-сынып оқушыларының эмоционалдық интеллектісінің бастапқы қалыптасу деңгейін зерттеу компоненттері мен көрсеткіштері бойынша айқындау.
Анықтау кезеңінің міндеттері: 
- оқушылардың эмоциялар мен сезімдерді тануға қызығушылығын, негізгі эмоция түрлері туралы бастапқы білімін және мультимедиялық материалдар негізінде эмоцияларды ажырату білігін анықтау; 
- өзгелердің эмоциялық жағдайын түсіну, құрдастарының сезімін ескеру және өзгенің эмоциялық күйіне жанашырлықпен жауап беру деңгейін бағалау; 
- өз көңіл күйін анықтау, мультимедиялық тапсырмалар негізінде өз сезімін сипаттау және өз әрекеті мен мінез-құлқына эмоционалдық тұрғыдан баға беру рефлексиясын айқындау; 
- алынған нәтижелер негізінде эксперимент және бақылау топтарының бастапқы деңгейлерін салыстыру.
Тәжірибелік-эксперимент жұмысына «№135 жалпы білім беретін мектеп» пен №69 жалпы орта мектебінің 4-сынып оқушылары қатысты. Зерттеуге барлығы 172 оқушы қамтылды, оның ішінде эксперимент тобы – 87 оқушы, бақылау тобы – 85 оқушы. Анықтау кезеңінде қолданылған диагностикалық әдістемелер эмоционалдық интеллектінің үш компоненті бойынша жүйеленіп, төмендегі 11-кестеде берілді.

Кесте 11 - Анықтау кезеңінде қолданылған диагностикалық әдістемелер

	Компоненттер
	Диагностикалық әдістемелер

	Мотивациялық-когнитивтік
	- «Эмоциялық тапсырмаларға қызығушылықты бақылау картасы» авторлық әдістемесі;
- А.А. Адаскина мен О.А. Баклыкованың «Эмоциялар сөздігі» әдістемесі;
- Е.И. Изотованың «Эмоциялық сәйкестендіру» диагностикалық әдістемесі.

	Әлеуметтік-эмпатиялық 
	- «Өзгенің эмоциялық жағдайын түсіну» авторлық әдістемесі;
- М.А. Нгуеннің «Не – неліктен – қалай?» әдістемесі;
- А.М. Щетининаның «Балалардағы эмпатиялық реакциялар мен мінез-құлық көріністерінің сипаты» сауалнамасы.

	Эмоционалдық-рефлексивтік 
	- «Менің көңіл күйім және сезімім» авторлық әдістемесі;
- В.Г. Щурдың «Баспалдақ» өзін-өзі бағалау әдістемесінің бейімделген нұсқасы.



Интерактивті мультимедиялық технологиялар арқылы бастауыш сынып оқушыларының эмоционалдық интеллектін дамытудың мотивациялық-когнитивтік компоненті бойынша «эмоциялар мен сезімдерді мультимедиялық тапсырмалар арқылы тануға тұрақты қызығушылығы» көрсеткішінің даму деңгейін диагностикалау мақсатында «Эмоциялық тапсырмаларға қызығушылықты бақылау картасы» әдістемесі қолданылды. Әдістеменің толық мазмұны Қосымша А-да берілген.
«Эмоциялық тапсырмаларға қызығушылықты бақылау картасы» әдістемесі педагогикалық бақылау әдісінің жалпы қағидаларына, бастауыш сынып оқушыларының оқу-танымдық қызығушылығын зерттеу жөніндегі Г.И. Щукина, Л.И. Божович еңбектеріне, сондай-ақ педагогикалық зерттеу әдістерін сипаттайтын В.А. Сластенин, И.Ф. Исаев, Е.Н. Шиянов тұжырымдарына сүйене отырып бейімделді. 
Диагностикалық жұмыс бастауыш сынып оқушыларының эмоциялық мазмұндағы мультимедиялық тапсырмаларға қызығушылығын, тапсырманы орындауға қатысу белсенділігін, зейін тұрақтылығын және эмоцияларды тануға ынталануын анықтауға бағытталды. Зерттеу барысында оқушыларға қуаныш, реніш, қорқыныш, таңдану, ашу, ұялу сияқты негізгі эмоцияларды бейнелейтін суреттер, қысқа бейнеүзінділер, анимациялар және смайликтер ұсынылды. Оқушылар бейнежазбадағы немесе суреттегі кейіпкердің көңіл күйін анықтау, көрсетілген эмоцияны смайликпен сәйкестендіру, эмоцияның пайда болу себебін түсіндіру, ұқсас эмоцияны басқа мультимедиялық материалдан табу және өз көңіл күйіне сәйкес смайликті таңдау сияқты тапсырмаларды орындады.
Әдістемені жүргізу барысында оқушылардың тек дұрыс немесе бұрыс жауаптарын ғана емес, олардың тапсырмаға эмоционалдық қатынасын, мультимедиялық материалға қызығушылығын, жауап беруге өздігінен ұмтылуын, зейінін шоғырландыруын және қосымша пікір айту белсенділігін арнайы бақылау картасына тіркедік. 
Әрбір оқушының әрекеті бес өлшем бойынша бағаланды: тапсырмаға эмоционалдық қызығушылық танытуы, белсенді қатысуы, зейін тұрақтылығы, өздігінен жауап беруге ынталануы және қосымша қызығушылық білдіруі. Әр өлшем 0–2 балл аралығында бағаланып, жинақталған жалпы балл негізінде оқушылардың даму деңгейі жоғары, орта және төмен деңгейлерге бөлінді.
Бұл диагностикалық әдістеме оқушылардың эмоциялар мен сезімдерді мультимедиялық тапсырмалар арқылы тануға деген қызығушылығының нақты оқу-танымдық әрекет барысында көріну ерекшеліктерін анықтауға мүмкіндік берді. Алынған нәтижелер мотивациялық-когнитивтік компоненттің аталған көрсеткіші бойынша оқушылардың бастапқы даму деңгейін айқындауға негіз болды. Диагностика нәтижелері 12-кестеде және 6-суретте берілді.

Кесте 12 – Бастауыш сынып оқушыларының эмоциялар мен сезімдерді мультимедиялық тапсырмалар арқылы тануға тұрақты қызығушылығының бастапқы деңгейі

	Топ
	саны
	Жоғары
	Орта
	Төмен

	
	
	N
	%
	N
	%
	N
	%

	Эксперимент тобы
	87
	13
	14,95
	27
	31,03
	47
	54,02

	Бақылау тобы
	85
	16
	18,82
	24
	28,24
	45
	52,94





Сурет 6 – Бастауыш сынып оқушыларының эмоциялар мен сезімдерді мультимедиялық тапсырмалар арқылы тануға тұрақты қызығушылығының бастапқы деңгейінің салыстырмалы диаграммасы

Диагностика нәтижелері бойынша эксперимент тобында 87 оқушының 13-і, яғни 14,95%-ы жоғары деңгей көрсетті. Бұл аталған топтағы оқушылардың аз ғана бөлігінде эмоциялар мен сезімдерді мультимедиялық тапсырмалар арқылы тануға тұрақты қызығушылықтың қалыптасқанын көрсетеді. Орта деңгейдегі оқушылар саны – 27, бұл 31,03%-ды құрады. Ал төмен деңгейдегі оқушылар саны – 47, яғни 54,02% болды. Бұл эксперимент тобындағы оқушылардың басым бөлігінде эмоциялық мазмұндағы мультимедиялық тапсырмаларға қызығушылықтың жеткіліксіз қалыптасқанын байқатады.
Бақылау тобында 85 оқушының 16-сы, яғни 18,82%-ы жоғары деңгейге ие болды. Орта деңгейдегі оқушылар саны – 24, бұл 28,24%-ды құрады. Төмен деңгейдегі оқушылар саны – 45, яғни 52,94% болды. Бұл көрсеткіш бақылау тобында да оқушылардың басым көпшілігінде эмоциялар мен сезімдерді мультимедиялық тапсырмалар арқылы тануға қызығушылықтың төмен деңгейде екенін дәлелдейді.
Эксперимент және бақылау топтарының бастапқы нәтижелерін салыстырғанда, екі топтағы көрсеткіштердің бір-біріне жақын екені байқалады. Жоғары деңгей бойынша бақылау тобының көрсеткіші эксперимент тобынан 3,87%-ға жоғары болса, орта деңгей бойынша эксперимент тобы бақылау тобынан 2,79%-ға жоғары. Төмен деңгей бойынша эксперимент тобында 54,02%, бақылау тобында 52,94% нәтиже тіркеліп, айырмашылық небәрі 1,08%-ды құрады. Бұл екі топтың бастапқы дайындық деңгейі шамалас екенін көрсетеді.
Осы нәтижелер бастауыш сынып оқушыларының эмоциялар мен сезімдерді мультимедиялық тапсырмалар арқылы тануға тұрақты қызығушылығы жеткілікті деңгейде қалыптаспағанын айқындайды. Әсіресе екі топта да төмен деңгейдегі оқушылар үлесінің 50%-дан жоғары болуы мотивациялық-когнитивтік компонентті арнайы дамыту қажеттігін дәлелдейді. 
Интерактивті мультимедиялық технологиялар арқылы бастауыш сынып оқушыларының эмоционалдық интеллектін дамытудың мотивациялық-когнитивтік компоненті бойынша «негізгі эмоция түрлері мен олардың мазмұны туралы бастапқы білімі» көрсеткішінің даму деңгейін анықтау мақсатында А.А. Адаскина мен О.А. Баклыкованың «Эмоциялар сөздігі» әдістемесі қолданылды [187]. Әдістеменің толық мазмұны Қосымша Ә-де берілген.
Әдістеменің мақсаты – бастауыш сынып оқушыларының негізгі эмоция түрлері мен олардың мазмұны туралы бастапқы білімін, эмоциялар мен сезімдерді сөзбен атау және сипаттау мүмкіндігін анықтау.
Әдістеме оқушылардың эмоциялық сөздік қорын, негізгі эмоция атауларын білуін, эмоциялық күйді жағдаятпен байланыстыра түсіндіруін және эмоцияларды сөз арқылы нақтылау мүмкіндігін айқындауға бағытталды. Диагностикалық жұмыс барысында оқушыларға әртүрлі өмірлік жағдаяттардағы балалардың эмоциялық күйін бейнелейтін суреттер, фотосуреттер және мультимедиялық карточкалар ұсынылды. Сонымен қатар интерактивті тақта, презентация, смайликтер және эмоция атаулары жазылған карточкалар пайдаланылды.
Диагностика жеке және топтық форматта ұйымдастырылды. Оқушыларға 20 эмоциялық жағдаят ұсынылып, әр жағдаят бойынша қысқаша мазмұн оқылды. Әр мультимедиялық карточка бойынша оқушыларға: «Бұл бала не сезініп тұр?», «Ол қандай көңіл күйде?», «Неге олай сезінді?» деген сұрақтар қойылды. Мысалы, оқушылар Айбардың ескерту алып, бұрышқа тұрғызылған кездегі сезімін, Әлинаны қыздар ойынға қоспаған жағдайдағы көңіл күйін, Даниярдың ағасы қорқытқан сәттегі эмоциясын, Айсұлуға жаңа энциклопедия сыйлаған кездегі сезімін анықтады. Эмоциялық жағдаяттар 5 суретте берілген.

Сурет  7- Эмоциялық жағдаяттар

Әдістемені жүргізу барысында оқушылардың жауаптары арнайы хаттамаға тіркелді. Бағалау кезінде оқушының жағдаятқа сәйкес эмоцияны дұрыс атауы, эмоцияның мазмұнын түсіндіруі, нақты эмоция атауларын қолдануы және эмоциялық сөздік қорының әртүрлілігі ескерілді. Әрбір дұрыс жауап 1 баллмен, ал эмоцияны дұрыс атай алмау, жауап бермеу немесе жағдаятқа сәйкес келмейтін эмоцияны атау 0 баллмен бағаланды. Жалпы ең жоғары балл 20 баллды құрады.
Жинақталған балл негізінде оқушылардың даму деңгейі үш деңгейге бөлінді: 16–20 балл – жоғары деңгей, 8–15 балл – орта деңгей, 0–7 балл – төмен деңгей. 
Аталған әдістеме оқушылардың негізгі эмоция түрлері туралы бастапқы білімінің қалыптасу деңгейін анықтауға, эмоциялық сөздік қорының көлемін бағалауға және эмоцияны жағдаятпен байланыстыра түсіндіру мүмкіндігін айқындауға мүмкіндік берді. Диагностика нәтижелері 13-кестеде және 8-суретте берілді.

Кесте 13 – Оқушылардың негізгі эмоция түрлері туралы бастапқы білімінің диагностикалық нәтижелері

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	5
	5,74
	39
	44,83
	43
	49,43

	Бақылау тобы
	85
	8
	9,41
	37
	43,53
	40
	47,06





Сурет 8 – Оқушылардың негізгі эмоция түрлері туралы бастапқы білімінің деңгейлік көрінісі

Эксперимент тобында 87 оқушының ішінде жоғары деңгей көрсеткендер саны – 5 оқушы, бұл 5,74%-ды құрады. Бұл көрсеткіш аталған топтағы оқушылардың аз ғана бөлігінде негізгі эмоция түрлері туралы бастапқы білімнің жеткілікті қалыптасқанын көрсетеді. Орта деңгейдегі оқушылар саны – 39, яғни 44,83% болды. Бұл оқушылар негізгі эмоциялардың бір бөлігін атай алғанымен, олардың мазмұнын толық түсіндіруде, эмоцияны жағдаятпен байланыстыруда және нақты эмоциялық сөздерді қолдануда қиындықтардың бар екенін байқатады. Төмен деңгейдегі оқушылар саны – 43, яғни 49,43% болды. Бұл эксперимент тобындағы оқушылардың басым бөлігінде эмоциялық сөздік қорының шектеулі екенін және эмоция түрлерін ажырату мен сөзбен сипаттау дағдылары жеткіліксіз қалыптасқанын көрсетеді.
Бақылау тобында 85 оқушының 8-і, яғни 9,41%-ы жоғары деңгей көрсетті. Орта деңгейдегі оқушылар саны – 37, бұл 43,53%-ды құрады. Төмен деңгейдегі оқушылар саны – 40, яғни 47,06% болды. Бұл нәтижелер бақылау тобында да оқушылардың негізгі эмоция түрлері мен олардың мазмұны туралы бастапқы білімінің жеткіліксіз деңгейде екенін дәлелдейді.
Эксперимент және бақылау топтарының нәтижелерін салыстырғанда, екі топтағы көрсеткіштердің бір-біріне жақын екені байқалады. Жоғары деңгей бойынша бақылау тобы эксперимент тобынан 3,67%-ға жоғары болды. Орта деңгей бойынша эксперимент тобының көрсеткіші бақылау тобынан 1,30%-ға жоғары. Төмен деңгей бойынша эксперимент тобында 49,43%, бақылау тобында 47,06% нәтиже тіркеліп, айырмашылық 2,37%-ды құрады. Бұл айырмашылықтар екі топтың бастапқы деңгейлері шамалас екенін көрсетеді.
Алынған нәтижелер бастауыш сынып оқушыларының негізгі эмоция түрлері мен олардың мазмұны туралы бастапқы білімінің жеткілікті деңгейде қалыптаспағанын айқындады. Әсіресе екі топта да төмен деңгейдегі оқушылар үлесінің жоғары болуы оқушылардың эмоция атауларын нақты қолдануда, эмоциялық күйді жағдаятпен байланыстырып түсіндіруде және эмоциялық сөздік қорды орынды пайдалануда қиындық көретінін көрсетеді. Сонымен қатар жоғары деңгейдегі оқушылар үлесінің төмен болуы эмоциялар туралы білімді жүйелі түрде қалыптастыру қажеттігін дәлелдейді.
Интерактивті мультимедиялық технологиялар арқылы бастауыш сынып оқушыларының эмоционалдық интеллектін дамытудың мотивациялық-когнитивтік компоненті бойынша «мультимедиялық материалдар негізінде эмоцияларды ажырату білігі» көрсеткішінің даму деңгейін анықтау мақсатында Е.И. Изотованың «Эмоциялық сәйкестендіру» диагностикалық әдістемесі қолданылды [188]. Әдістеменің толық мазмұны Қосымша Б-де берілген.
Аталған әдістеме кіші мектеп жасындағы балалардың эмоцияларды қабылдау, түсіну, сәйкестендіру және сөзбен атау ерекшеліктерін анықтауға бағытталған. Әдістеменің негізгі диагностикалық мүмкіндігі баланың әртүрлі эмоциялық күйлерді мимикалық белгілер, бет-әлпет ерекшеліктері, жағдаяттық мазмұн және жеке эмоциялық тәжірибе негізінде тану деңгейін бағалаумен сипатталады. Е.И. Изотованың әдістемесінде эмоцияларды қабылдау, эмоциялық мазмұнды түсіну, эмоцияларды сәйкестендіру, эмоцияны вербализациялау, сондай-ақ эмоциялық тәжірибені өзектендіру сияқты көрсеткіштер қарастырылады. Зерттеу тақырыбына сәйкес бұл әдістеме бастауыш сынып оқушыларының мультимедиялық материалдар негізінде эмоцияларды ажырату білігін анықтауға бейімделді.
Диагностикалық жұмыс барысында оқушыларға қуаныш, мұң, ашу, қорқыныш, таңдану, жиіркену, ұялу, мақтаныш сияқты эмоциялық күйлер бейнеленген фотосуреттер, пиктограммалар, мультимедиялық карточкалар және қысқа анимациялық үзінділер ұсынылды. Әрбір материал бойынша оқушылардан бейнедегі баланың қандай көңіл күйде екенін анықтау, эмоцияны нақты атау және өз жауабын түсіндіру сұралды. Тапсырмалар оқушылардың эмоцияны тек сөзбен атауын ғана емес, оны мимика, көзқарас, қас, ауыз, бет-әлпет және жағдаяттық белгілер арқылы ажырату мүмкіндігін анықтауға бағытталды.
Әдістемені өткізу барысында оқушыларға: «Бұл бала қандай көңіл күйде?», «Ол не сезініп тұр?», «Сен оны қалай байқадың?», «Оның бет-әлпетінен қандай белгі көрдің?» деген сұрақтар қойылды. Оқушы қиналған жағдайда мұғалім оның назарын суреттегі немесе бейнедегі адамның көз, қас, ауыз, ерін, бет қимылы сияқты экспрессивтік белгілеріне бағыттады. Бұл оқушының эмоцияны ажырату барысында қандай белгілерге сүйенетінін анықтауға мүмкіндік берді.
Оқушылардың жауаптары арнайы хаттамаға тіркелді. Бағалау кезінде оқушының эмоцияны дұрыс қабылдауы, эмоцияны басқа эмоциялық күйлерден ажыратуы, оны нақты атауы, жауабын мимикалық немесе жағдаяттық белгілермен негіздеуі және тапсырманы мұғалім көмегінсіз орындау деңгейі ескерілді. Әр тапсырма 0–2 балл аралығында бағаланды.
Жинақталған балл негізінде оқушылардың даму деңгейі үш деңгейге бөлінді: 13–16 балл – жоғары деңгей, 7–12 балл – орта деңгей, 0–6 балл – төмен деңгей. Аталған әдістеме бастауыш сынып оқушыларының мультимедиялық материалдар негізінде эмоцияларды ажырату білігінің қалыптасу деңгейін анықтауға мүмкіндік берді. Диагностика нәтижелері 14-кестеде және 9-суретте берілді.

Кесте 14 – Бастауыш сынып оқушыларының мультимедиялық материалдар негізінде эмоцияларды ажырату білігінің даму деңгейі

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	4
	4,6
	38
	43,68
	45
	51,72

	Бақылау тобы
	85
	6
	7,06
	37
	43,53
	42
	49,41





Сурет 9 – Бастауыш сынып оқушыларының мультимедиялық материалдар негізінде эмоцияларды ажырату білігінің деңгейлік көрсеткіші

Диагностика нәтижелері бойынша эксперимент тобындағы 87 оқушының 4-еуі ғана жоғары деңгей көрсетті, бұл 4,60%-ды құрады. Бұл көрсеткіш оқушылардың аз ғана бөлігінде мультимедиялық материалдардағы эмоциялық күйлерді өздігінен дұрыс ажырату, эмоцияны нақты атау және жауабын мимикалық немесе жағдаяттық белгілер арқылы негіздеу білігінің қалыптасқанын көрсетеді. Орта деңгейдегі оқушылар саны – 38, яғни 43,68%. Бұл топтағы оқушылар негізгі эмоцияларды белгілі бір дәрежеде ажырата алғанымен, кейбір эмоциялық күйлерді шатастыратынын, эмоция атауын нақтылауда немесе жауабын түсіндіруде мұғалімнің бағыттаушы көмегін қажет ететінін байқатады. Төмен деңгейдегі оқушылар саны – 45, яғни 51,72%. Бұл эксперимент тобындағы оқушылардың жартысынан астамында мультимедиялық материалдар негізінде эмоцияларды ажырату білігінің жеткіліксіз қалыптасқанын дәлелдейді.
Бақылау тобында 85 оқушының 6-ы жоғары деңгейге жетті, бұл 7,06%-ды құрады. Орта деңгейдегі оқушылар саны – 37, яғни 43,53% болды. Төмен деңгей көрсеткендер саны – 42 оқушы, бұл 49,41%-ды құрады. Бұл нәтижелер бақылау тобында да оқушылардың басым бөлігінде эмоцияларды мультимедиялық материалдар арқылы тану мен ажырату білігі толық қалыптаспағанын көрсетеді.
Эксперимент және бақылау топтарының нәтижелерін салыстырғанда, екі топтағы көрсеткіштердің өзара жақын екені анықталды. Жоғары деңгей бойынша бақылау тобы эксперимент тобынан 2,46%-ға жоғары болды. Орта деңгей бойынша эксперимент тобының көрсеткіші бақылау тобынан небәрі 0,15%-ға жоғары. Төмен деңгей бойынша эксперимент тобында 51,72%, бақылау тобында 49,41% тіркеліп, айырмашылық 2,31%-ды құрады. Бұл мәліметтер зерттеудің бастапқы кезеңінде эксперимент және бақылау топтарының даму деңгейлері шамалас болғанын көрсетеді.
Алынған нәтижелер бастауыш сынып оқушыларының мультимедиялық материалдар негізінде эмоцияларды ажырату білігі жеткілікті деңгейде қалыптаспағанын айқындады. Әсіресе екі топта да төмен деңгейдегі оқушылар үлесінің жоғары болуы оқушылардың эмоцияларды мимика, бет-әлпет, көзқарас, қас, ауыз қимылы және жағдаяттық белгілер арқылы тануда қиындықтарға кездесетінін көрсетеді. Сонымен қатар жоғары деңгейдегі оқушылар үлесінің өте төмен болуы мультимедиялық материалдар негізінде эмоцияларды ажырату білігін арнайы дамыту қажеттігін дәлелдейді.
Әлеуметтік-эмпатиялық компоненттің «өзгелердің эмоциялық жағдайын түсіну қабілеті» көрсеткішін диагностикалау мақсатында авторлық «Өзгенің эмоциялық жағдайын түсіну» әдістемесі әзірленді. Әдістеме бастауыш сынып оқушыларының өзге адамның эмоциялық күйін тану, оның туындау себебін пайымдау және сол жағдайға сәйкес әлеуметтік-эмпатиялық жауап беру қабілетін анықтауға бағытталды.
Аталған әдістемені құрастыруда кіші мектеп жасындағы оқушылардың жас және психологиялық ерекшеліктері, эмоциялық қабылдауының бейнелік-ситуативтік сипаты, қарым-қатынас барысында өзгенің көңіл күйін түсіну дағдыларының біртіндеп қалыптасу заңдылықтары ескерілді. Осыған байланысты диагностикалық тапсырмалар оқушыларға таныс мектептік, құрдастық және күнделікті қарым-қатынас жағдаяттары негізінде құрылды.
Әдістеменің мақсаты – бастауыш сынып оқушыларының өзгелердің эмоциялық жағдайын сыртқы мінез-құлық белгілері, вербалды және вербалды емес көріністер арқылы түсіну деңгейін анықтау.
Өткізу формасы – жеке немесе шағын топтық жұмыс.
Өткізу уақыты – 15–20 минут.
Қажетті материалдар – эмоциялық жағдаяттар мәтіні, мультимедиялық слайдтар, жауап парағы.
Әдістеменің мазмұны оқушылардың жас ерекшелігіне сәйкес құрастырылған 10 әлеуметтік-эмоциялық жағдаяттан тұрады. Әр жағдаят бойынша оқушыға үш бағыттағы сұрақ ұсынылады: біріншісі – кейіпкердің эмоциялық күйін анықтау; екіншісі – сол эмоцияның пайда болу себебін түсіндіру; үшіншісі – оқушының берілген жағдайда қандай қолдау әрекетін ұсынатынын айқындау. Бұл құрылым оқушының эмоцияны тек атау деңгейін ғана емес, эмоциялық жағдайды түсіну, себеп-салдарлық байланыс орнату және әлеуметтік-эмпатиялық әрекетке дайындық деңгейін кешенді бағалауға мүмкіндік береді. Диагностикалық тапсырмалар мазмұны 15 кестеде берілген.

Кесте 15 – Диагностикалық тапсырмалар мазмұны

	Жағдаят мазмұны
	Мультимедиялық слайд
	№
	Жағдаят мазмұны
	Мультимедиялық слайд

	1
	2
	3
	4
	5

	Айша бүгін сабақта өлеңді мәнерлеп оқып, мұғалімнен мақтау алды. Ол күлімдеп, достарына қуана қарады.
	[image: ]
	6
	Ернардың қаламын сыныптасы рұқсатсыз алып қойды. Ернар қабағын түйіп, қатты ренжіді.
	[image: ]

	Данияр сурет байқауына қатысып, жүлделі орын ала алмады. Ол үнсіз отырып, сурет дәптерін жауып қойды.
	[image: ]
	7
	Мұғалім сыныпқа тосын сый ретінде қызықты ойын әкелді. Балалар таңырқап, қуанып кетті.
	[image: ]

	Сабина үзілісте жалғыз отыр. Достары оны ойынға шақырмай кеткен. Ол ешкіммен сөйлеспей, терезеге қарап отыр.
	[image: ]
	8
	Әлия тақтаға шығудан қорықты. Ол қолын көтермей, артқы партада тыныш отырды.
	[image: ]


15 – кестенің  жалғасы

	1
	2
	3
	4
	5

	Мұрат жаңа тақырыпты түсінбей қалды. Мұғалім сұрақ қойғанда, ол төмен қарап, жауап беруге қиналды.
	[image: ]
	9
	Самат досының дәптерін байқамай жыртып алды. Ол қызарып, кешірім сұрауға дайын тұрды.
	[image: ]

	Аружанның досы ауырып, мектепке келмеді. Аружан оның бос партасына қарап, көңілсіз отырды.
	[image: ]
	10
	Мадина сыныптасына көмектесті, ал сыныптасы оған алғыс айтты. Мадина жымиып, өзін жақсы сезінді.
	[image: ]



Оқушыға төмендегідей нұсқаулық беріледі: «Қазір саған балалардың әртүрлі жағдайлары туралы қысқа әңгімелер мен мультимедиялық слайд  ұсынылады. Әр әңгімені мұқият тыңда, мультимедиялық слайдқа қара. Содан кейін кейіпкердің қандай көңіл күйде екенін, оның не себепті осындай күйде болғанын және сен бұл жағдайда не істейтініңді айтып бер».
Әр жағдаят бойынша оқушы төмендегі сұрақтарға жауап береді: Кейіпкер қандай көңіл күйде? Ол не себепті осындай күйде болды деп ойлайсың? Сен оның жағдайын түсінсең, не істер едің?
Әр жағдаят бойынша оқушының жауабы 0–3 балл аралығында бағаланады: 
- 3 балл - оқушы кейіпкердің эмоциялық күйін дәл анықтайды, оның себебін қисынды түсіндіреді, жағдаятқа сәйкес жанашырлық, қолдау, көмектесу немесе жұбату әрекетін ұсынады:
- 2 балл - оқушы эмоциялық күйді жалпы дұрыс анықтайды, бірақ оның себебін толық ашпайды немесе ұсынылған қолдау әрекеті нақты емес;
- 1 балл - оқушы эмоциялық күйді үстірт сипаттайды, эмоция себебін түсіндіруде қиналады, қолдау әрекеті әлсіз байқалады;
- 0 балл - оқушы кейіпкердің эмоциялық күйін анықтай алмайды, оның себебін түсіндірмейді және жағдаятқа сәйкес әрекет ұсынбайды.
Әдістеме бойынша ең жоғары көрсеткіш – 30 балл.
Деңгейлік бағалау шкаласы:
- 24–30 балл жоғары деңгей - оқушы өзгелердің эмоциялық жағдайын дәл таниды, эмоцияның туындау себебін түсіндіреді, өзгенің ішкі күйіне сәйкес жанашырлық білдіріп, әлеуметтік қолдау әрекетін ұсына алады;
- 14–23 балл орта деңгей - оқушы негізгі эмоциялық күйлерді таниды, алайда кейбір жағдаяттарда эмоцияның себебін толық түсіндіре алмайды. Қолдау әрекеті көбіне жалпы сипатта болады.
- 0–13 балл төмен деңгей - оқушы өзгелердің эмоциялық жағдайын анықтауда қиналады, эмоцияның себебін түсіндіруі жеткіліксіз, эмпатиялық қолдау әрекеті айқын байқалмайды.
«Өзгенің эмоциялық жағдайын түсіну» әдістемесінің нәтижесі 16-кесте мен 10-суретте берілген. 

Кесте 16 - «Өзгенің эмоциялық жағдайын түсіну» әдістемесінің нәтижесі

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	10
	11,5
	32
	36,78
	45
	51,72

	Бақылау тобы
	85
	14
	16,47
	30
	35,29
	41
	48,24

	
	
	
	
	
	
	
	




Сурет  10 – «Өзгенің эмоциялық жағдайын түсіну» әдістемесінің нәтижесінің диаграммасы

Эксперимент тобы бойынша жоғары деңгейдегі оқушылар саны 10 оқушыны құрап, бұл жалпы топтың 11,5%-ын көрсетті. Бұл оқушылар кейіпкердің эмоциялық күйін дұрыс анықтап, оның туындау себебін түсіндіре алды және жағдаятқа сәйкес жанашырлық білдіру, қолдау көрсету, жұбату немесе көмектесу әрекетін ұсына алды. Орта деңгейдегі оқушылар саны 32 оқушы, яғни 36,78% болды. Бұл деңгейдегі оқушылар негізгі эмоциялық күйлерді жалпы дұрыс танығанымен, кейбір жағдаяттарда эмоцияның себебін толық түсіндіруде және нақты әлеуметтік-эмпатиялық әрекет ұсынуда қиналды. Төмен деңгейдегі оқушылар саны 45 оқушыны құрап, 51,72%-ды көрсетті. Бұл оқушылар өзгенің эмоциялық жағдайын анықтауда, оның себебін түсіндіруде және эмпатиялық жауап беруде айқын қиындық танытты.
Бақылау тобында жоғары деңгейдегі оқушылар саны 14 оқушы, яғни 16,47% болды. Орта деңгейдегі оқушылар саны 30 оқушыны құрап, 35,29%-ды көрсетті. Төмен деңгейдегі оқушылар саны 41 оқушы, яғни 48,24% болды. Бұл көрсеткіштер бақылау тобында да оқушылардың басым бөлігінде өзгелердің эмоциялық жағдайын түсіну қабілеті төмен және орта деңгейде екенін байқатады.
Екі топтың нәтижелерін салыстыру эксперимент және бақылау топтарында бастапқы көрсеткіштердің шамалас екенін көрсетті. Эксперимент тобында төмен деңгей 51,72%, бақылау тобында 48,24% болды. Орта деңгей көрсеткіштері де бір-біріне жақын: эксперимент тобында – 36,78%, бақылау тобында – 35,29%. Жоғары деңгей бақылау тобында сәл жоғары болғанымен, екі топта да жоғары деңгейдегі оқушылар үлесі аз. Бұл анықтау кезеңінде бастауыш сынып оқушыларының өзгенің эмоциялық жағдайын түсіну қабілетін арнайы әдістеме арқылы дамыту қажеттігін дәлелдейді.
Әлеуметтік-эмпатиялық компоненттің «құрдастарының сезімін ескеруге бағытталған әлеуметтік ұстанымы» көрсеткішін диагностикалау мақсатында М.А. Нгуеннің «Не – неліктен – қалай?» әдістемесінің 4-сынып оқушыларына бейімделген нұсқасы қолданылды [189]. Толық мазмұны Қосымша В берілген.
Әдістеменің бейімделген мазмұны оқушылардың мектептегі өзара қарым-қатынасы, топтық жұмыс, сыныптастық қолдау, сәтсіздікке ұшырау, жалғыздық сезіну, ұялу, ренжу және құрдастары тарапынан қабылданбау сияқты әлеуметтік-эмоциялық жағдаяттарға негізделді.
Әдістеме оқушының құрдасының эмоциялық күйін түсінуін, сол эмоцияның пайда болу себебін пайымдауын және жағдайға сәйкес әлеуметтік-эмпатиялық әрекет ұсынуын анықтауға бағытталды. Әр жағдаят бойынша оқушы «кейіпкер не сезінді?», «ол неліктен осындай күйде болды?» және «сен бұл жағдайда қалай әрекет етер едің?» деген үш сұраққа жауап берді. Жауаптар 0–3 балл аралығында бағаланып, жалпы 30 баллдық жүйе бойынша жоғары, орта және төмен деңгейлерге сараланды.
Жоғары деңгей оқушының құрдасының сезімін ескеруге бағытталған тұрақты әлеуметтік ұстанымын, эмоциялық күйді дәл түсінуін және нақты қолдау әрекетін ұсына алуын сипаттайды. Орта деңгейде оқушы құрдасының эмоциялық күйін жалпы түсінгенімен, кейбір жағдайларда оның себебін толық пайымдауда немесе қолдау әрекетін нақтылауда қиналады. Төмен деңгейде құрдасының сезімін ескеру, эмоциялық жағдайды түсіну және әлеуметтік-эмпатиялық әрекет ұсыну қабілеті жеткіліксіз байқалады. М.А. Нгуеннің «Не – неліктен – қалай?» әдістемесінің нәтижелері 17-кесте мен 11-суретте берілген.

Кесте 17 – М.А. Нгуеннің «Не – неліктен – қалай?» әдістемесі бойынша нәтижелер

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	7
	8,05
	37
	42,52
	43
	49,43

	Бақылау тобы
	85
	11
	12,94
	35
	41,18
	39
	45,88





Сурет 11– М.А. Нгуеннің «Не – неліктен – қалай?» әдістемесі бойынша нәтижелері

Эксперимент тобында жоғары деңгей көрсеткен оқушылар саны 7 оқушыны құрап, бұл топтың 8,05%-ын көрсетті. Бұл оқушылар құрдасының эмоциялық күйін дұрыс түсініп, оның себебін пайымдай алды және жағдаятқа сәйкес нақты қолдау әрекетін ұсынды. Орта деңгейдегі оқушылар саны 37 оқушы, яғни 42,52% болды. Бұл деңгейдегі оқушылар құрдасының сезімін жалпы түсінгенімен, кейбір жағдайларда эмоцияның себебін толық ашуда немесе әлеуметтік-эмпатиялық әрекетті нақты ұсынуда қиналды. Төмен деңгейдегі оқушылар саны 43 оқушыны құрап, 49,43% болды. Бұл оқушыларда құрдасының сезімін ескеру, эмоциялық жағдайды түсіну және қолдау көрсетуге бағытталған әлеуметтік ұстаным жеткіліксіз байқалды.
Бақылау тобында жоғары деңгейдегі оқушылар саны 11 оқушы, яғни 12,94% болды. Орта деңгейдегі оқушылар саны 35 оқушыны құрап, 41,18% көрсеткішті көрсетті. Төмен деңгейдегі оқушылар саны 39 оқушы, яғни 45,88% болды. Бұл нәтижелер бақылау тобындағы оқушылардың да басым бөлігінде құрдастарының эмоциялық күйін ескеру және әлеуметтік-эмпатиялық жауап беру қабілеті орта және төмен деңгейде екенін байқатады.
Екі топтың нәтижелерін салыстырғанда, эксперимент және бақылау топтарының бастапқы көрсеткіштері бір-біріне жақын екені анықталды. Эксперимент тобында төмен деңгей 49,43%, бақылау тобында 45,88% болды. Орта деңгей көрсеткіштері де шамалас: эксперимент тобында – 42,52%, бақылау тобында – 41,18%. Жоғары деңгей бақылау тобында сәл жоғары болғанымен, екі топта да жоғары деңгейдегі оқушылардың үлесі төмен. Бұл анықтау кезеңінде оқушылардың құрдастарының сезімін ескеруге бағытталған әлеуметтік ұстанымын арнайы ұйымдастырылған педагогикалық жұмыс арқылы дамыту қажеттігін дәлелдейді.
Қорытындылай келе, М.А. Нгуеннің «Не – неліктен – қалай?» әдістемесі бойынша алынған мәліметтер 4-сынып оқушыларының көпшілігі әлеуметтік-эмоциялық жағдаяттарды түсінуде, құрдасының сезімін ескеруде және қолдау әрекетін таңдауда қиындық көретінін көрсетті. Сондықтан қалыптастыру кезеңінде интерактивті мультимедиялық технологиялар негізінде жағдаяттық талдау, рөлдік тапсырмалар, мультимедиялық эмоциялық көріністерді талқылау және құрдасқа қолдау көрсетуге бағытталған тапсырмалар жүйесін қолдану қажет деп есептелді.Әлеуметтік-эмпатиялық компоненттің «өзгенің эмоциялық күйіне жанашырлықпен жауап беру дағдысы» көрсеткішін диагностикалау мақсатында А.М. Щетининаның «Балалардағы эмпатиялық реакциялар мен мінез-құлық көріністерінің сипаты» сауалнамасы қолданылды [190]. Сауалнама бастауыш сынып оқушыларының өзге адамның эмоциялық күйіне сезімталдық танытуын, эмоционалдық жауап беруін, жанашырлық білдіруін және көмек көрсетуге бағытталған мінез-құлық әрекетін анықтауға мүмкіндік береді. Сауалнаманың толық мазмұны Қосымша Г берілген.
Зерттеу тақырыбы мен 4-сынып оқушыларының жас ерекшеліктеріне сәйкес сауалнама мазмұны оқушыларға түсінікті тұжырымдармен бейімделді. Тұжырымдар оқушының сыныптасының ренішін, қуанышын, қобалжуын, жалғыздығын немесе қиындыққа тап болған жағдайын байқауы, оған қолдау көрсетуге ұмтылуы, жылы сөз айтуы, көмек көрсетуі және құрдасының эмоциялық жағдайына бейжай қарамауы сияқты эмпатиялық мінез-құлық көріністерін қамтыды.Сауалнама 15 тұжырымнан тұрады. Әр тұжырым бойынша оқушы «иә», «кейде», «жоқ» жауаптарының бірін белгілейді. Жауаптар сәйкесінше 2, 1 және 0 баллмен бағаланады. Ең жоғары балл – 30 балл. Жиналған балл нәтижесіне қарай оқушылардың өзгенің эмоциялық күйіне жанашырлықпен жауап беру дағдысы жоғары, орта және төмен деңгейлерге бөлінді. Сауалнама нәтижелері 18-кесте мен 12-суретте көрсетілген.

Кесте 18 – А.М. Щетининаның «Балалардағы эмпатиялық реакциялар мен мінез-құлық көріністерінің сипаты» сауалнамасы бойынша оқушылардың өзгенің эмоциялық күйіне жанашырлықпен жауап беру дағдысының қалыптасу деңгейлері

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	4
	4,60
	36
	41,38
	47
	54,02

	Бақылау тобы
	85
	8
	9,41
	34
	40
	43
	50,59





Сурет 12 –  А.М. Щетининаның сауалнамасы бойынша оқушылардың өзгенің эмоциялық күйіне жанашырлықпен жауап беру дағдысы деңгейлерінің салыстырмалы көрсеткіші

Эксперимент тобында жоғары деңгейдегі оқушылар саны 4 оқушыны құрап, бұл жалпы топтың 4,60%-ын көрсетті. Бұл оқушылар өзгенің эмоциялық күйіне сезімталдық танытып, ренжіген, қобалжыған немесе қиындыққа тап болған құрдасына жанашырлық білдіруге және көмек көрсетуге дайын екенін көрсетті. Орта деңгейдегі оқушылар саны 36 оқушы, яғни 41,38% болды. Бұл деңгейдегі оқушылар өзгенің көңіл күйін кей жағдайда байқап, оған жанашырлық танытқанымен, қолдау көрсету әрекеті тұрақты емес және көбіне сыртқы жағдайға тәуелді сипат алды. Төмен деңгейдегі оқушылар саны 47 оқушыны құрап, 54,02%-ды көрсетті. Бұл оқушыларда өзгенің эмоциялық күйіне назар аудару, жанашырлық білдіру және қолдау көрсету дағдысы әлсіз байқалды.
Бақылау тобында жоғары деңгейдегі оқушылар саны 8 оқушы, яғни 9,41% болды. Орта деңгейдегі оқушылар саны 34 оқушыны құрап, 40,00%-ды көрсетті. Төмен деңгейдегі оқушылар саны 43 оқушы, яғни 50,59% болды. Бұл көрсеткіштер бақылау тобындағы оқушылардың да басым бөлігінде өзгенің эмоциялық күйіне жанашырлықпен жауап беру дағдысы төмен және орта деңгейде екенін дәлелдейді.
Екі топтың нәтижелерін салыстырғанда, эксперимент және бақылау топтарында бастапқы көрсеткіштердің шамалас екені анықталды. Эксперимент тобында төмен деңгей 54,02%, бақылау тобында 50,59% болды. Орта деңгей көрсеткіштері де бір-біріне жақын: эксперимент тобында – 41,38%, бақылау тобында – 40,00%. Жоғары деңгей екі топта да төмен үлесті құрады: эксперимент тобында – 4,60%, бақылау тобында – 9,41%. Бұл деректер анықтау кезеңінде оқушылардың өзгенің эмоциялық күйіне сезімталдық таныту, жанашырлық білдіру және көмек көрсетуге бағытталған мінез-құлық әрекеттері жеткілікті қалыптаспағанын көрсетеді. Сондықтан қалыптастыру кезеңінде интерактивті мультимедиялық технологиялар арқылы эмпатиялық жағдаяттарды талдау, рөлдік ойындар ұйымдастыру, эмоциялық қолдау көрсетуге бағытталған тапсырмалар орындау және құрдасына көмек көрсету әрекеттерін модельдеу қажет деп есептелді.
Эмоционалдық-рефлексивтік компоненттің «өз көңіл күйін анықтау икемділігі» және «мультимедиялық тапсырмалар негізінде өз сезімін сипаттау тәжірибесі» көрсеткіштерін диагностикалау мақсатында авторлық «Менің көңіл күйім және сезімім» әдістемесі әзірленді. Әдістеме бастауыш сынып оқушыларының өз эмоциялық күйін саналы түрде тану, оны вербалды сипаттау, мультимедиялық жағдаяттардан туындаған эмоциялық әсерін түсіндіру және сезімін рефлексивтік тұрғыдан бағалау деңгейін анықтауға бағытталды.
Әдістемені құрастыруда кіші мектеп жасындағы оқушылардың эмоциялық қабылдауының бейнелік-ситуативтік сипаты, өз сезімін сөзбен жеткізу дағдысының біртіндеп қалыптасуы, мультимедиялық материалдардың эмоциялық әсер тудыру мүмкіндігі және оқушының өзіндік рефлексия жасау қабілетінің жас ерекшелігіне тәуелділігі ескерілді. Осыған байланысты диагностикалық тапсырмалар оқушыларға түсінікті, күнделікті мектеп өміріне жақын және эмоциялық жауап тудыратын мультимедиялық жағдаяттар негізінде құрылды.
Әдістеменің мақсаты: оқушылардың өз көңіл күйін анықтау икемділігін және мультимедиялық тапсырмалар негізінде өз сезімін сипаттау тәжірибесін диагностикалау.
Өткізу уақыты: 15–20 минут.
Қажетті материалдар: мультимедиялық слайдтар, қысқа бейнеүзінділер, суретті жағдаяттар, эмоция пиктограммалары, жауап парағы және бағалау хаттамасы.
Әдістеменің мазмұны оқушылардың жас ерекшелігіне сәйкес әзірленген 10 мультимедиялық жағдаяттан тұрады. Әр жағдаят оқушының өз көңіл күйін тануына, сол көңіл күйдің пайда болу себебін түсіндіруіне және мультимедиялық материалдан туындаған сезімін эмоциялық сөздер арқылы сипаттауына бағытталды. Әр тапсырмадан кейін оқушыға үш сұрақ ұсынылады: «Бұл жағдаятты көргенде сен қандай көңіл күйде болдың?», «Неліктен осындай сезім пайда болды?», «Бұл сезімді қандай сөздермен сипаттар едің?». Мұндай құрылым оқушының эмоцияны тануымен қатар, оны саналы пайымдау және тілдік тұрғыдан сипаттау мүмкіндігін кешенді бағалауға мүмкіндік береді. Диагностикалық тапсырмалар мазмұны 19 - кестеде берілген.

Кесте 19 - Диагностикалық тапсырмалар мазмұны

	Мультимедиялық жағдаят мазмұны
	Мультимедиялық материал
	Оқушыда туындауы мүмкін эмоциялық күй

	1
	2
	3

	Слайдта достарымен бірге күліп ойнап жүрген балалар бейнеленеді.
	[image: ]
	Қуаныш, шаттық, көтеріңкі көңіл күй

	Бейнеүзіндіде бір оқушының ойынға қосылмай, жалғыз отырғаны көрсетіледі.
	[image: ]
	Мұң, аяушылық, алаңдау

	Слайдта оқушының байқауда жеңіске жеткен сәті беріледі.
	[image: ]
	Қуаныш, мақтаныш, шабыт

	Бейнеүзіндіде бала тапсырманы орындай алмай, қобалжып тұрғаны көрсетіледі.
	[image: ]
	Уайым, қобалжу, түсінуге ұмтылу

	Суретте бір баланың екінші балаға көмектесіп жатқаны бейнеленеді.
	[image: ]
	Жылылық, ризашылық, мейірім

	Слайдта бір оқушының кітабын жоғалтып, алаңдап іздеп жүргені көрсетіледі.
	[image: ]
	Алаңдау, жанашырлық


19 – кестенің  жалғасы

	1
	2
	3

	Бейнеүзіндіде сыныптастары бір баланы мазақтап тұрған жағдаят беріледі.
	[image: ]
	Реніш, ашу, әділетсіздік сезімі

	Суретте бала досынан кешірім сұрап тұрғаны көрсетіледі.
	[image: ]
	Жеңілдеу, түсіну, кешірім

	Слайдта табиғат аясында тыныш отырған балалар бейнеленеді.
	[image: ]
	Тыныштық, жайлылық, сабыр

	Бейнеүзіндіде оқушы өз жұмысын сынып алдында таныстырып, сыныптастары қол шапалақтап тұрғаны көрсетіледі.
	[image: ]
	Қуаныш, сенімділік, мақтаныш



Оқушыға төмендегідей нұсқаулық беріледі: «Қазір саған әртүрлі суреттер, қысқа бейнеүзінділер немесе мультимедиялық жағдаяттар көрсетіледі. Әр тапсырманы мұқият қарап шық. Содан кейін өзіңнің қандай көңіл күйде болғаныңды, не себепті солай сезінгеніңді және бұл сезімді қандай сөздермен сипаттайтыныңды айт немесе жаз».
Әр мультимедиялық жағдаят бойынша оқушы төмендегі сұрақтарға жауап береді: Бұл жағдаятты көргенде сен қандай көңіл күйде болдың? Неліктен осындай сезім пайда болды? Бұл сезімді қандай сөздермен сипаттар едің? Бағалау өлшемдері
Әр тапсырма бойынша оқушының жауабы 0–3 балл аралығында бағаланады:
- 3 балл - оқушы өз көңіл күйін нақты анықтайды, сезімнің пайда болу себебін қисынды түсіндіреді, сезімін бірнеше эмоциялық сөздермен сипаттайды;
- 2 балл - оқушы өз көңіл күйін жалпы дұрыс анықтайды, бірақ сезімнің себебін толық түсіндірмейді немесе эмоциялық сөздерді шектеулі қолданады;
- 1 балл - оқушы өз көңіл күйін үстірт сипаттайды, сезімнің себебін түсіндіруде қиналады, «жақсы», «жаман», «ұнады», «ұнамады» сияқты жалпы сөздермен шектеледі;
- 0 балл - оқушы өз көңіл күйін анықтай алмайды, сезімін сипаттамайды немесе тапсырма мазмұнына сәйкес келмейтін жауап береді.
Әдістеме бойынша ең жоғары көрсеткіш – 30 балл.
Деңгейлік бағалау шкаласы:
- 24–30 балл жоғары деңгей:	оқушы өз көңіл күйін дәл анықтайды, сезімнің пайда болу себебін саналы түрде түсіндіреді, мультимедиялық жағдаяттан туындаған эмоциялық әсерін нақты және әртүрлі эмоциялық сөздермен сипаттай алады.
- 14–23 балл орта деңгей: оқушы өз көңіл күйін жалпы анықтайды, алайда сезімнің себебін түсіндіруде немесе оны нақты сөздермен сипаттауда қиналады. Эмоциялық сөздік қорды қолдануы шектеулі болады.
- 0–13 балл төмен деңгей: оқушы өз көңіл күйін анықтауда қиналады, сезімін сипаттауы үстірт, эмоциялық әсерін түсіндіруі жеткіліксіз немесе нақты емес.
Әр оқушының жалпы нәтижесі 10 тапсырма бойынша жинаған балдарының қосындысы арқылы анықталады: Жалпы балл = 1-тапсырма + 2-тапсырма + ... + 10-тапсырма. 
Алынған нәтижелер жоғары, орта және төмен деңгейлер бойынша топтастырылып, эмоционалдық-рефлексивтік компоненттің «өз көңіл күйін анықтау икемділігі» және «мультимедиялық тапсырмалар негізінде өз сезімін сипаттау тәжірибесі» көрсеткіштерінің қалыптасу деңгейін айқындауға мүмкіндік береді. Әдістеменің нәтижелері 20-кесте мен 13-суретте берілді.

Кесте 20 – Авторлық «Менің көңіл күйім және сезімім» әдістемесі бойынша оқушылардың өз көңіл күйін анықтау және мультимедиялық тапсырмалар негізінде өз сезімін сипаттау деңгейлері

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	3
	3,45
	37
	42,53
	47
	54,02

	Бақылау тобы
	85
	5
	5,88
	39
	45,88
	41
	48,24





Сурет 13 – Авторлық «Менің көңіл күйім және сезімім» әдістемесі бойынша оқушылардың өз көңіл күйін анықтау және өз сезімін сипаттау деңгейлерінің салыстырмалы көрсеткіші

Эксперимент тобында жоғары деңгейдегі оқушылар саны 3 оқушыны құрап, бұл жалпы топтың 3,45%-ын көрсетті. Бұл оқушылар мультимедиялық жағдаяттарды қабылдау барысында өз көңіл күйін нақты анықтап, сезімнің пайда болу себебін түсіндіре алды және эмоциялық әсерін тиісті сөздермен сипаттай білді. Орта деңгейдегі оқушылар саны 37 оқушы, яғни 42,53% болды. Бұл деңгейдегі оқушылар өз көңіл күйін жалпы анықтағанымен, сезімнің себебін толық түсіндіруде немесе оны нақты эмоциялық сөздермен сипаттауда қиналды. Төмен деңгейдегі оқушылар саны 47 оқушыны құрап, 54,02%-ды көрсетті. Бұл оқушыларда өз көңіл күйін анықтау, сезімін түсіндіру және мультимедиялық тапсырмалар негізінде эмоциялық әсерін сипаттау дағдылары әлсіз байқалды.
Бақылау тобында жоғары деңгейдегі оқушылар саны 5 оқушы, яғни 5,88% болды. Орта деңгейдегі оқушылар саны 39 оқушыны құрап, 45,88%-ды көрсетті. Төмен деңгейдегі оқушылар саны 41 оқушы, яғни 48,24% болды. Бұл көрсеткіштер бақылау тобындағы оқушылардың да басым бөлігінде өз көңіл күйін саналы анықтау және оны сөзбен сипаттау тәжірибесі төмен және орта деңгейде екенін байқатады.
Екі топтың нәтижелерін салыстырғанда, эксперимент және бақылау топтарының бастапқы көрсеткіштері шамалас екені анықталды. Эксперимент тобында төмен деңгей 54,02%, бақылау тобында 48,24% болса, орта деңгей эксперимент тобында 42,53%, бақылау тобында 45,88% болды. Жоғары деңгей екі топта да өте төмен үлесті көрсетті: эксперимент тобында – 3,45%, бақылау тобында – 5,88%. Бұл деректер анықтау кезеңінде оқушылардың өз эмоциялық күйін тану, оны вербалды сипаттау және мультимедиялық материалдан туындаған сезімін рефлексивтік тұрғыдан түсіндіру қабілеттерінің жеткіліксіз қалыптасқанын дәлелдейді.
Қорытындылай келе, авторлық «Менің көңіл күйім және сезімім» әдістемесінің нәтижелері 4-сынып оқушыларының көпшілігі өз көңіл күйін нақты атауда, сезімнің пайда болу себебін түсіндіруде және эмоциялық әсерін сөзбен сипаттауда қиындық көретінін көрсетті. Сондықтан қалыптастыру кезеңінде интерактивті мультимедиялық технологиялар негізінде эмоциялық жағдаяттарды талдау, эмоция пиктограммаларымен жұмыс жасау, «мен не сезіндім?», «неге бұлай сезіндім?» сияқты рефлексивтік тапсырмалар жүйесін қолдану қажеттігі туындады.
Эмоционалдық-рефлексивтік компонентінің «өз әрекеті мен мінез-құлқына эмоционалдық тұрғыдан баға беру рефлексиясы» көрсеткішін диагностикалау мақсатында В.Г. Щурдың «Баспалдақ» өзін-өзі бағалау әдістемесінің бейімделген нұсқасы қолданылды [191]. Толық мазмұны Қосымша Д берілген.
Әдістеме 4-сынып оқушыларының өз әрекеті мен мінез-құлқын эмоционалдық тұрғыдан бағалау, өз қылығына рефлексивтік талдау жасау, әрекет пен эмоциялық күй арасындағы байланысты түсіну деңгейін анықтауға бағытталды.
Әдістеме мазмұны оқушының сабақтағы әрекетін, құрдастарымен қарым-қатынасын және қателіктен кейінгі эмоционалдық рефлексиясын бағалауына негізделді. Оқушыға 7 сатылы баспалдақ ұсынылып, әр жағдаят бойынша өзін белгілі бір сатыға орналастыру және таңдаған сатысын түсіндіру тапсырылды. Баспалдақтың жоғары сатылары оқушының өз әрекетіне саналы, әділ және эмоционалдық тұрғыдан негізделген баға бере алатынын, ортаңғы сатылары өзіндік бағалаудың жеткілікті, бірақ толық тұрақтанбағанын, төменгі сатылары өз әрекеті мен мінез-құлқын эмоционалдық тұрғыдан бағалауда қиындықтың бар екенін білдіреді. 
Әр жағдаят бойынша оқушының таңдауы 1–7 балл аралығында бағаланды. Үш жағдаят бойынша ең жоғары көрсеткіш 21 баллды құрады. Жиналған балл нәтижесіне қарай оқушылардың өз әрекеті мен мінез-құлқына эмоционалдық тұрғыдан баға беру рефлексиясы жоғары, орта және төмен деңгейлерге бөлінді. В.Г. Щурдың «Баспалдақ» өзін-өзі бағалау әдістемесінің бейімделген нұсқасы бойынша нәтижелер 21–кесте мен 14-суретте берілді.

Кесте 21 - Эмоционалдық-рефлексивтік компоненттің даму деңгейі

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	5
	5,74
	40
	45,98
	42
	48,28

	Бақылау тобы
	85
	7
	8,24
	39
	45,88
	39
	45,88





Сурет 14 - Эмоционалдық-рефлексивтік компоненттің даму деңгейінің диаграммасы

Эксперимент тобында жоғары деңгей 5 оқушыны құрап, 5,74% болды. Орта деңгейдегі оқушылар саны – 40 оқушы немесе 45,98%. Төмен деңгей 42 оқушыда, яғни 48,28% байқалды. Бұл оқушылардың басым бөлігі өз әрекеті мен эмоциялық күйі арасындағы байланысты түсіндіруде және мінез-құлқына саналы баға беруде қиналатынын көрсетеді.
Бақылау тобында жоғары деңгей 7 оқушыда анықталып, 8,24% болды. Орта және төмен деңгейлер бірдей көрсеткіш көрсетті: 39 оқушыдан, яғни 45,88%.
Екі топтың нәтижелері бастапқы кезеңде шамалас екенін байқатады. Жоғары деңгей екі топта да төмен, ал орта және төмен деңгейдегі оқушылар үлесі басым. Демек, анықтау кезеңінде 4-сынып оқушыларының өз әрекеті мен мінез-құлқына эмоционалдық тұрғыдан баға беру, қателігін түсіну және рефлексивтік қорытынды жасау дағдыларын арнайы дамыту қажеттігі айқындалды.
Диагностикалық жұмыс барысында оқушылардың эмоцияларды тануға қызығушылығы, эмоциялық сөздік қоры, мультимедиялық материалдар негізінде эмоцияларды ажырату білігі, өзгелердің эмоциялық жағдайын түсінуі, құрдастарының сезімін ескеруі, жанашырлықпен жауап беруі, сондай-ақ өз көңіл күйін анықтап, өз әрекетіне эмоционалдық тұрғыдан баға беру қабілеттері бағаланды. Әр әдістеме нәтижесі жоғары, орта және төмен деңгейлер бойынша сараланып, эксперимент тобы мен бақылау тобының бастапқы көрсеткіштері салыстырылды. Диагностикалық әдістемелер бойынша алынған нәтижелер төмендегі 22-кестеде берілді.

Кесте 22 - Диагностикалық әдістемелер бойынша алынған нәтижелері

	Әдістемелер 
	Эксперимент тобы
	Бақылау тобы

	
	Жоғары
	Орта
	Төмен
	Жоғары
	Орта
	Төмен

	
	n
	%
	n
	%
	n
	%
	n
	%
	n
	%
	n
	%

	Мотивациялық-когнитивтік	

	1
	2
	3
	4
	5
	6
	7
	8
	9
	10
	11
	12
	13

	Авторлық әдістеме
	13
	14,95
	27
	31,03
	47
	54,02
	16
	18,82
	24
	28,24
	45
	52,94

	А.А. Адаскина мен О.А. Баклыкованың әдістемесі
	5
	5,74
	39
	44,83
	43
	49,43
	8
	9,41
	37
	43,53
	40
	47,06

	Е.И. Изотованың әдістемесі
	4
	4,6
	38
	43,68
	45
	51,72
	6
	7,06
	37
	43,53
	42
	49,41

	Орташа көрсеткіші
	7,33
	8,43
	34,67
	39,85
	45
	51,72
	10
	11,76
	32,67
	38,44
	42,33
	49,80

	Әлеуметтік-эмпатиялық

	Авторлық әдістеме
	10
	11,49
	32
	36,78
	45
	51,72
	14
	16,47
	30
	35,29
	41
	48,24

	М.А. Нгуеннің әдістемесі
	7
	8,05
	37
	42,52
	43
	49,43
	11
	12,94
	35
	41,18
	39
	45,88


22 – кестенің  жалғасы

	1
	2
	3
	4
	5
	6
	7
	8
	9
	10
	11
	12
	13

	А.М. Щетининаның сауалнамасы
	4
	4,60
	36
	41,38
	47
	54,02
	8
	9,41
	34
	40
	43
	50,59

	Орташа көрсеткіші
	7
	8,05
	35
	40,23
	45
	51,72
	11
	12,94
	33
	38,82
	41
	48,24

	Эмоционалдық-рефлексивтік

	Авторлық әдістеме
	3
	3,45
	37
	42,53
	47
	54,02
	5
	5,88
	39
	45,88
	41
	48,24

	В.Г. Щурдың әдістемесі
	5
	5,74
	40
	45,98
	42
	48,28
	7
	8,24
	39
	45,88
	39
	45,88

	Орташа көрсеткіші
	4
	4,60
	38,5
	44,25
	44,5
	51,15
	6
	7,06
	39
	45,88
	40
	47,06



Жекелеген диагностикалық әдістемелер бойынша алынған нәтижелерді жинақтау негізінде эмоционалдық интеллект құрылымына енген үш компоненттің орташа көрсеткіштері есептелді. Бұл көрсеткіштер әр компонент бойынша оқушылардың бастапқы даярлық деңгейін жалпылама сипаттауға, эксперимент және бақылау топтарының бастапқы жағдайын салыстыруға және қалыптастыру жұмысының қажетті бағыттарын нақтылауға мүмкіндік берді.
Орташа нәтижелерді талдау эмоционалдық интеллект компоненттері бойынша екі топта да жоғары деңгейдегі оқушылар үлесінің төмен екенін, ал орта және төмен деңгейдегі оқушылар санының басым екенін көрсетті. Бұл анықтау кезеңінде бастауыш сынып оқушыларының эмоционалдық интеллектісін интерактивті мультимедиялық технологиялар арқылы жүйелі дамыту қажеттігін негіздейді. Компоненттер бойынша жинақталған орташа көрсеткіштер төмендегі 23-кестеде берілді.

Кесте 23 - Компоненттер бойынша жинақталған орташа көрсеткіштер

	Компоненттер
	Эксперимент тобы
	Бақылау тобы

	
	Жоғары
	Орта
	Төмен
	Жоғары
	Орта
	Төмен

	
	n
	%
	n
	%
	n
	%
	n
	%
	n
	%
	n
	%

	Мотивациялық-когнитивтік
	7,33
	8,43
	34,67
	39,85
	45
	51,72
	10
	11,76
	32,67
	38,44
	42,33
	49,80

	Әлеуметтік-эмпатиялық
	7
	8,05
	35
	40,23
	45
	51,72
	11
	12,94
	33
	38,82
	41
	48,24

	Эмоционалдық-рефлексивтік
	4
	4,60
	38,5
	44,25
	44,5
	51,15
	6
	7,06
	39
	45,88
	40
	47,06



Стьюденттің t-критерийі эксперимент тобы мен бақылау тобының анықтау кезеңіндегі бастапқы көрсеткіштерінің статистикалық тұрғыдан мәнді айырмашылығы бар-жоғын айқындау мақсатында қолданылды. 
Стьюденттің t-критерийі төмендегі формула негізінде есептелінді:
[image: ]
Мұнда 
xˉ – эксперимент тобының орташа мәні, yˉ – бақылау тобының орташа мәні, m1 – эксперимент тобы бойынша орташа қатенің мәні, m2 – бақылау тобы бойынша орташа қатенің мәні.
Әр топ бойынша орташа мән мына формуламен анықталды:
[image: ]
Мұнда fi – белгілі бір деңгейге сәйкес оқушылар саны, xi – деңгейге берілген шартты балл, n – топтағы оқушылардың жалпы саны. Есептеу барысында деңгейлер шартты баллмен белгіленді: жоғары деңгей – 3 балл, орта деңгей – 2 балл, төмен деңгей – 1 балл.
Орташа қатенің мәндері төмендегі формулалар арқылы есептелінді:
[image: ], [image: ]
Мұнда S1 және S2 – эксперимент және бақылау топтарының стандартты ауытқулары, N1 және N2 – екі топтағы оқушылар саны.
Стандартты ауытқу төмендегі формуламен анықталды:
 [image: ]
Осы формулалар негізінде эксперимент тобы мен бақылау тобының мотивациялық-когнитивтік, әлеуметтік-эмпатиялық және эмоционалдық-рефлексивтік компоненттері бойынша орташа мәндері, стандартты ауытқулары, орташа қателері және эмпирикалық t мәндері есептелінді. Нәтижесінде алынған t мәндері кестеде беріліп, олар Стьюдент критерийінің шекті мәнімен салыстырылды. 
Компоненттер бойынша Стьюдент t-критерийін есептеу нәтижелері 24-кестеде берілді.

Кесте 24 – Компоненттер бойынша Стьюдент t-критерийін есептеу нәтижелері

	Компоненттер
	x̄ ЭТ
	x̄ БТ
	S₁
	S₂
	m₁
	m₂
	tэмп

	Мотивациялық-когнитивтік
	1,57
	1,62
	0,65
	0,69
	0,069
	0,075
	0,52

	Әлеуметтік-эмпатиялық
	1,56
	1,65
	0,64
	0,70
	0,069
	0,076
	0,82

	Эмоционалдық-рефлексивтік
	1,53
	1,60
	0,59
	0,62
	0,063
	0,067
	0,71



Мұнда:
- x̄ ЭТ – эксперимент тобының орташа мәні;
- x̄ БТ – бақылау тобының орташа мәні;
- S₁, S₂ – стандартты ауытқулар;
- m₁, m₂ – орташа қатенің мәндері;
- tэмп – эмпирикалық t мәні.
Есептеу нәтижелері мотивациялық-когнитивтік компонент бойынша эксперимент тобының орташа мәні 1,57, бақылау тобының орташа мәні 1,62 болғанын көрсетті. Аталған компонент бойынша эмпирикалық мән tэмп=0,52 болды. Бұл көрсеткіш екі топ арасындағы айырмашылықтың статистикалық тұрғыдан мәнді емес екенін білдіреді.
Әлеуметтік-эмпатиялық компонент бойынша эксперимент тобының орташа мәні 1,56, бақылау тобының орташа мәні 1,65 болды. Осы компонент бойынша алынған tэмп=0,82 мәні де эксперимент және бақылау топтары арасындағы бастапқы айырмашылықтың мәнді емес екенін көрсетті.
Эмоционалдық-рефлексивтік компонент бойынша эксперимент тобының орташа мәні 1,53, бақылау тобының орташа мәні 1,60 болып анықталды. Эмпирикалық мән tэмп=0,71 құрады. Бұл нәтиже де екі топтың бастапқы деңгейлері арасында статистикалық мәнді айырмашылық жоқ екенін дәлелдейді.
Еркіндік дәрежесі төмендегіше анықталды: df = N₁ + N₂ – 2 = 87 + 85 – 2 = 170.
 0,05 мәнділік деңгейінде Стьюдент критерийінің шекті мәні шамамен tкрит = 1,97 деп алынды. Барлық компоненттер бойынша алынған эмпирикалық мәндер шекті мәннен төмен болды: 0,52 < 1,97; 0,82 < 1,97; 0,71 < 1,97.
Осыған сәйкес, анықтау кезеңінде эксперимент тобы мен бақылау тобының эмоционалдық интеллект компоненттері бойынша бастапқы көрсеткіштері арасында статистикалық тұрғыдан мәнді айырмашылық анықталған жоқ. Бұл екі топтың бастапқы деңгейлері салыстырмалы түрде бірдей болғанын және кейінгі қалыптастыру кезеңінде жүргізілетін тәжірибелік-эксперимент жұмыстарының нәтижелерін объективті салыстыруға мүмкіндік береді.


3.2 Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамыту әдістемесі және жүзеге асыру кезеңі
Қалыптастыру кезеңінің негізгі мақсаты – интерактивті мультимедиялық технологиялар негізінде бастауыш сынып оқушыларының эмоционалды интеллектісін жүйелі дамыту, яғни оқушылардың эмоцияларды тану, түсіну, ажырату, өзгелердің эмоциялық жағдайын ескеру, эмпатиялық жауап беру, өз көңіл күйін анықтау және өз әрекетіне эмоционалдық тұрғыдан рефлексивтік баға беру дағдыларын қалыптастыру болды. 
Бұл кезең анықтау экспериментінде айқындалған бастапқы нәтижелерге сүйене отырып ұйымдастырылды. Анықтау кезеңінде оқушылардың едәуір бөлігінде эмоцияларды ажырату, өз сезімін сөзбен сипаттау, құрдастарының көңіл күйін түсіну және өз мінез-құлқына эмоционалдық тұрғыдан баға беру дағдыларының жеткіліксіз қалыптасқаны байқалды. Сондықтан қалыптастыру кезеңінде оқушылардың жас ерекшелігіне сай, көрнекілікке, әрекетке, ойынға, мультимедиялық қабылдауға және жағдаяттық талдауға негізделген арнайы әдістемелік жұмыстар жүргізілді.Қалыптастыру кезеңінде қолданылған әдістеме интерактивті мультимедиялық платформалар, цифрлық ойындар, бейнероликтер, анимациялық көріністер, эмоциялық жағдаяттар, квест тапсырмалар, мультимедиялық тесттер, тренингтер, рефлексивтік жаттығулар және эмоциялық өзін-өзі бағалау құралдары арқылы жүзеге асырылды. 
[bookmark: _Hlk225344560][bookmark: _Hlk169732189]Қалыптастырушы эксперименттің бірінші кезеңінде бастауыш сынып мұғалімдеріне арналған (2022-2024 оқу жылында) «Интербелсенді мультимедиялық технологиялар арқылы бастауыш сынып оқушыларының эмоционалды интеллектісін дамыту» тақырыбында 24 сағаттық ғылыми-әдістемелік семинар ұйымдастырылды.
Ғылыми-әдістемелік семинардың мақсаты: оқушылардың эмоционалды интеллектісін дамыту үшін бастауыш сынып мұғалімдерінің кәсіби құзіреттілігін жетілдіру.
Ғылыми-әдістемелік семинардың міндеттері:
· «интеллект», «эмоционалды интеллект», «мультимедиялық технология» түсініктерінің мәнін ашып, интербелсенді  мультимедиялық технологиялар арқылы оқушылардың эмоционалды интеллектісін дамыту проблемасы бойынша бастауыш сынып мұғалімдерінің құзыреттілігін арттыру;
· бастауыш сынып мұғалімдерін оқушылардың эмоционалды интеллектісін интербелсенді  мультимедиялық технологиялар арқылы дамытуға даярлау;
· бастауыш сынып мұғалімдерінің оқушының эмоционалды интеллектісін дамытуға  бағытталған ғылыми-әдістемелік ортасын қалыптастыру.
Күтілетін нәтиже:
· интербелсенді  мультимедиялық технологиялар арқылы оқушылардың эмоционалды интеллектісін дамытудың маңызын түсінеді;
· эмоционалды интеллектіні  интербелсенді  мультимедиялық технологиялар арқылы дамытудың əдістемесін меңгереді;
· озық тәжірибелер жинақталады. 
Бағдарламаның оқу-тақырыптық жоспары төмендегі 25-кестеде берілді.

Кесте 25 – «Интербелсенді  мультимедиялық технологиялар арқылы оқушылардың эмоционалды интеллектісін дамыту» атты 24 сағаттық ғылыми-әдістемелік семинар бағдарламасының оқу-тақырыптық жоспары
	№
	Сабақтардың тақырыптары
	Дәріс-диалог
	Тәжірибелік сабақ
	Коучинг
	Дисскурс
	КТС
	Әдістемелік кеңес
	БАРЛЫҒЫ

	1
	2
	3
	4
	5
	6
	7
	8
	9

	1.1
	«Эмоционалды интеллект», «интербелсенді мультимедиялық технология» ұғымдарының мазмұны мен құрылымы
	2
	
	
	
	
	
	2

	1.2
	Тұлғаның эмоционалды интеллектісі -???
	1
	
	1
	
	
	
	2

	1.3
	Эмоционалды интеллектіні дамыту – әлеуметтік коммуникативтік проблема 
	1
	
	
	1
	
	
	2

	1.4
	Бастауыш оқыту үдерісінде оқушылардың эмоционалды интеллектісін  интербелсенді мультимедиялық технологиялар арқылы дамыту мүмкіндіктері
	
	1
	
	
	
	1
	2

	1.5
	Бастауыш сынып оқушыларының  эмоционалды интеллектісін дамытудың әдіснамалық тұғырлары мен ұстанымдары
	2
	
	
	
	
	
	2

	1.6
	Мультимедиалық технологиялардың дидактикалық ерекшеліктері
	1
	
	
	
	1
	
	2

	1.7
	Оқушылардың эмоционалды интеллектісін  интербелсенді мультимедиялық технологиялар  арқылы дамыту жолдары
	
	
	
	
	
	2
	2

	1.8
	Бастауыш сынып оқушыларының эмоционалды интеллектісін дамытудың критерийлері
	1
	1
	
	
	
	
	2

	1.9
	Интербелсенді мультимедиялық технологиялар  арқылы оқушылардың эмоционалды интеллектісін дамытудың дидактикалық әлеуеті
	
	2
	
	
	
	
	2

	1.10
	Эмоционалды жағдаяттарын құру жолдары
	
	
	
	
	1
	1
	2

	1.11
	Оқушылардың эмоционалды интеллектісін  интербелсенді мультимедиялық технологиялар  арқылы дамытуға бағытталған тапсырма үлгілері
	
	1
	1
	2
	
	
	4

	Барлығы:
	8
	5
	2
	3
	2
	4
	24



1.1 Бастауыш сынып мұғалімдеріне «эмоционалды интеллект», «иентербелсенді мультимедиялық технология» ұғымдары жөнінде жан-жақты түсінік беріліп, бұлардың мазмұны мен құрылымы таныстырылады. 
1.2 «Тұлғаның эмоционалды интеллектісі» – көпспектрлі зерттеу түрі. Өйткені өз эмоциясын басқара алатын адам өзгелермен  тез тіл табысып, кез келген қоғамдық ортада өзін еркін сезінеді, бұл жағынан эмоционалды интеллект  әлеуметтік интеллектімен үйлес келеді. 
1.3 Эмоционалды интеллектіні дамыту – әлеуметтік-коммуникативтік проблема. Өйткені бұл тұлғаның табыс, көшбасшылық, әлеуметтік бейімделумен тікелей байланысты болады. Білім берудегі эмоция рөлі кеңінен қарастыруды қажет етеді. Сол себепті мұғалімдерге оқушылардың эмоционалды интеллектісін дамытудың психологиялық ерекшеліктері мен педагогикалық аспектілері туралы түсінік беріледі.
1.4 Бастауыш оқыту үдерісінде оқушылардың эмоционалды интеллектісін  интербелсенді мультимедиялық технологиялар арқылы дамыту мүмкіндіктері нақты тапсырмалармен дәлелді түрде көрсетіледі. 
1.5 Бастауыш сынып оқушыларының эмоционалды интеллектісін дамытудың әдіснамалық тұғырлары мен ұстанымдары таныстырылып, мән-мағынасы түсіндіріледі. 
1.6 Бастауыш сынып мұғалімдеріне мультимедиалық технологиялардың дидактикалық ерекшеліктері түсіндіріліп, интербелсенді мультимедиалық технологияларға сипаттама беріледі.
1.7 Оқушылардың эмоционалды интеллектісін  интербелсенді мультимедиялық технологиялар  арқылы дамыту жолдары ісжүзілік тұрғыда көрсетіледі.
1.8 Бастауыш сынып оқушыларының эмоционалды интеллектісін дамытудың критерийлері қарастырылады.
1.9 Интербелсенді мультимедиялық технологиялар  арқылы оқушылардың эмоционалды интеллектісін дамытудың дидактикалық әлеуеті ең алдымен олардың эмоциялық-көрнекілік мүмкіндіктерінен көрінеді. Яғни, мультимедиялық құралдар арқылы ұсынылған бейнелер, дыбыстар және анимациялар оқушылардың эмоциялық қабылдауын күшейтіп, олардың түрлі эмоцияларды ажырату және түсіну қабілетін дамытады. 
1.10 Эмоционалды жағдаяттарын құрудың әдістемелік жолдары таныстырылады. Эмоционалды жағдаят – бұл оқушының белгілі бір оқу немесе өмірлік жағдайды қабылдауы барысында туындайтын, оның эмоциялық күйін (қуаныш, алаңдау, таңдану, жанашырлық және т.б.) белсендіретін және сол арқылы танымдық, коммуникативтік әрекетін ынталандыратын арнайы ұйымдастырылған педагогикалық жағдай. Осыған орай мұғалімдерге эмоционалды жағдаяттың негізгі белгілері туралы түсінік беріледі: эмоциялық әсердің болуы, өмірлік немесе модельденген шынайылыққа жақындығы, оқушының белсенді қатысуы, рефлексияға бағытталуы. 
1.11 Оқушылардың эмоционалды интеллектісін  интербелсенді мультимедиялық технологиялар  арқылы дамытуға бағытталған тапсырма үлгілері көрсетіледі. Ұсынылған үлгідегі тапсырмаларды жасау жолдары таныстырылады.
Қалыптастыру экспериментінің екінші кезеңіндегі оқу-тәрбие жұмысына Sezim, SezimAI, Emotion Quest, Empathy Quest Hub, «Сезім әлемі» квесті, «Эмо Сабақ», «Сезім аралы», «Эмо-Әлем», «Өз эмоцияңды таны!», «Эмоционалды термометр», «Сезімдер әлемі» интерактивті тренингі сияқты цифрлық және мультимедиялық тапсырмалар енгізілді. Аталған құралдар оқушылардың эмоционалды интеллектісін бір ғана теориялық түсіндіру арқылы емес, нақты әрекет, таңдау, салыстыру, сәйкестендіру, талдау, рефлексия және қолдау көрсету тәжірибесі арқылы дамытуға бағытталды. 
Әдістемені жүзеге асыру барысында қалыптастыру жұмысының мазмұны эмоционалдық интеллектінің құрылымдық компоненттеріне сәйкес жүйеленді. Әр компонент бойынша қолданылған жұмыс түрлері оқушылардың эмоцияларды тану, өзгенің эмоциялық жағдайын түсіну, эмпатиялық жауап беру, өз көңіл күйін сипаттау және мінез-құлқына рефлексивтік баға беру дағдыларын дамытуға бағытталды. Осыған байланысты интерактивті мультимедиялық технологиялар негізінде ұйымдастырылған әдістемелік жұмыстардың мазмұны төмендегі 26-кестеде берілді.

Кесте 26– Интерактивті мультимедиялық технологиялар арқылы эмоционалдық интеллектіні дамытуға бағытталған қалыптастыру жұмыстарының мазмұны

	Компоненттер
	Жасалынған жұмыстар

	Мотивациялық-когнитивтік
	«Эмо Сабақ» платформасы, «Ойынды бастау» бөлімі, «Эмоцияны тап», «Сезім аралы», «Эмоциялар сүзгісі», «Сиқырлы дорба», «Сезімдер әлемі» интерактивті тренингі, «EQ» сторителлинг тәсілі, Emotion Quest «Сезімдер сапары» ойыны, «Сезім детективі» тапсырмасы сияқты цифрлық ойындар, бейнеүзінділер, интерактивті тапсырмалар, смайликтер, эмоциялық карточкалар және сторителлинг тәсілдері

	Әлеуметтік-эмпатиялық
	«Көңіл-күй әлеміне саяхат» факультатівті курс, «Сезімдер әлемі» интерактивті тренингі, «Эмпатиялық чат», Emotion Quest «Сезімдер сапары» ойыны, «Сезім детективі», «Эмоция театры», «Мейірімді робот», «Эмпатия деген не?», «Басқа адамның орнында», «Қалай қолдау көрсету керек?», «Эмоциялық шеңбер», «Эмпатиялық қарым-қатынастың 5 ережесі», «Эмпатия ойыны», «Жағдаяттарды талдау», «Жанжалды шешу» тапсырмалары

	Эмоционалдық-рефлексивтік
	Sezim платформасы, SezimAI платформасы, «Көңіл күй термометрі», «Эмоция күнделігі», «Болашаққа хат», апталық эмоция статистикасы, AI көмекші, «Смайлик таңда», «Мен-хабарлама», «Өзімді бағалау баспалдағы», «Көңіл күй шеңбері», «Сезім ауа-райы», «Көңіл-күй түстері», «Дем алу жұлдызы», рефлексивтік стикерлер, мультимедиялық жағдаяттар негізіндегі өзіндік талдау тапсырмалары



Мотивациялық-когнитивтік компонентті дамыту жұмысы оқушылардың эмоционалдық мазмұндағы мультимедиялық тапсырмаларға қызығушылығын оятудан басталып, эмоция түрлерін тану, атау, сипаттау және оларды жағдаяттық белгілер арқылы ажырату әрекеттерімен жалғасты. Бұл бағыттағы әдістемелік жұмыс оқушыны дайын ақпаратты қабылдаушы ретінде емес, эмоцияны бақылаушы, талдаушы және түсіндіруші белсенді субъект ретінде қалыптастыруға негізделді. Сондықтан сабақтарда «Эмо Сабақ» платформасы, «Ойынды бастау» бөлімі, «Эмоцияны тап», «Сезім аралы», «Эмоциялар сүзгісі», «Сиқырлы дорба», «Сезімдер әлемі» интерактивті тренингі, «EQ» сторителлинг тәсілі, Emotion Quest «Сезімдер сапары» ойыны, «Сезім детективі» тапсырмасы сияқты цифрлық ойындар, бейнеүзінділер, интерактивті тапсырмалар, смайликтер, эмоциялық карточкалар және сторителлинг тәсілдері жүйелі қолданылып, оқушылардың эмоциялық білімін тәжірибелік әрекет арқылы меңгеруіне жағдай жасалды.
Әлеуметтік-эмпатиялық компонент бойынша қалыптастыру жұмысы оқушылардың өзгелердің эмоциялық жағдайын түсіну қабілетін, құрдастарының сезімін ескеруге бағытталған әлеуметтік ұстанымын және өзгенің эмоциялық күйіне жанашырлықпен жауап беру дағдысын дамытуға бағытталды. Бұл компоненттің мазмұны оқушылардың эмоцияны жеке ішкі күй ретінде ғана емес, қарым-қатынас үдерісінде көрінетін әлеуметтік құбылыс ретінде түсінуіне негізделді. Сондықтан қалыптастыру кезеңінде оқушыларға өзге адамның көңіл күйін тануға, оның себебін пайымдауға, басқа адамның орнына өзін қойып көруге және жағдаятқа сәйкес қолдау көрсетуге бағытталған интерактивті тапсырмалар ұсынылды.
Аталған компонентті дамытуда «Көңіл-күй әлеміне саяхат» факультатив курсы ұйымдастырылып өткізілді, «Сезімдер әлемі» интерактивті тренингі, «Эмпатиялық чат», Emotion Quest «Сезімдер сапары» ойыны, «Сезім детективі», «Эмоция театры», «Мейірімді робот», «Эмпатия деген не?», «Басқа адамның орнында», «Қалай қолдау көрсету керек?», «Эмоциялық шеңбер», «Эмпатиялық қарым-қатынастың 5 ережесі», «Эмпатия ойыны», «Жағдаяттарды талдау», «Жанжалды шешу» сияқты тапсырмалар қолданылды. Бұл тапсырмалар оқушылардың өзгенің мимикасы, дауыс ырғағы, қимылы және жағдаят мазмұны арқылы эмоциялық күйді түсінуіне, құрдасының сезімін ескеріп әрекет етуіне және жылы сөз, қолдау, көмек көрсету арқылы жанашырлық танытуына мүмкіндік берді.
Қалыптастырушы эксперименттің негізгі кезеңінде 4-сынып оқушыларына арналған «Көңіл-күй әлеміне саяхат» атты 36 сағаттық факультатив курс бағдарламасы әзірленді. Бұл курс интерактивті мультимедиялық технологиялар арқылы оқушылардың эмоцияларды тану, түсіну, сипаттау, өз сезімін реттеу, өзгелердің эмоциялық жағдайын түсіну және эмпатиялық қарым-қатынас жасау дағдыларын дамытуға бағытталды.
Курстың мақсаты: 4-сынып оқушыларының эмоционалды интеллектісін интерактивті мультимедиялық технологиялар арқылы дамыту, олардың өз эмоциясын тану, эмоцияны сөзбен сипаттау, өзгелердің сезімін түсіну, эмпатиялық қарым-қатынас жасау және өз әрекетіне эмоционалдық тұрғыдан баға беру дағдыларын қалыптастыру.
Курстың міндеттері:
- оқушылардың негізгі эмоция түрлері туралы түсінігін кеңейту;
- мультимедиялық материалдар арқылы эмоцияларды тану және ажырату білігін дамыту;
- оқушылардың эмоциялық сөздік қорын байыту;
- өз көңіл күйін анықтау және оны сөзбен сипаттау дағдысын қалыптастыру;
- өзгелердің эмоциялық жағдайын түсіну, құрдастарының сезімін ескеру, жанашырлық таныту дағдыларын дамыту;
- эмоционалды жағдаяттарда дұрыс қарым-қатынас жасауға үйрету;
- рөлдік ойындар, анимациялық көріністер, бейнеүзінділер және интерактивті тапсырмалар арқылы рефлексия жасау қабілетін жетілдіру.
«Көңіл-күй әлеміне саяхат» атты 36 сағаттық факультатив курс бағдарламасының оқу-тақырыптық жоспары 27-кестеде берілген.

Кесте 27 – «Көңіл-күй әлеміне саяхат» атты 36 сағаттық факультатив курс бағдарламасының оқу-тақырыптық жоспары

	№
	Сабақ тақырыбы
	Жұмыс түрі
	Сағат

	1
	2
	3
	4

	Эмоцияны тану және эмоциялық сөздік қорды дамыту

	1
	Көңіл күй әлеміне кіріспе
	Әңгімелесу, смайликпен рефлексия
	1

	2
	Эмоциялар картасы
	Интерактивті тақта, эмоция картасы
	1

	3
	Қуаныш деген не?
	Бейнеүзінді талдау, жұптық жұмыс
	1

	4
	Мұң және реніш
	Суретті жағдаят, талқылау
	1

	5
	Ашу эмоциясы
	Анимация, «Тоқта–ойлан–айт» ойыны
	1

	6
	Қорқыныш пен қобалжу
	Бейнежағдаят, тыныс алу жаттығуы
	1

	7
	Таңдану және қызығу
	Интерактивті ойын
	1

	8
	Ұялу және мақтаныш
	Рөлдік жағдаят
	1

	9
	Эмоциялар сөздігі
	Карточка, мультимедиялық сөздік
	1

	10
	Мимика мен қимыл арқылы эмоцияны тану
	«Кімнің көңіл күйі?» ойыны
	1

	11
	Кейіпкер не сезінді?
	Бейнеүзінді талдау
	1




27 – кестенің жалғасы

	1
	2
	3
	4

	12
	Эмоцияның себебі
	Топтық талдау
	1

	Өзгені түсіну және эмпатиялық қарым-қатынас

	13
	«Не – неліктен – қалай?» тапсырмасы
	Жағдаяттық тапсырма
	1

	14
	Досымның көңіл күйін түсінемін
	Жұптық жұмыс
	1

	15
	Жалғыз қалған кейіпкер
	Рөлдік ойын
	1

	16
	Реніш және кешірім
	Мультимедиялық жағдаят
	1

	17
	Сыныптағы достық қарым-қатынас
	Топтық ойын
	1

	18
	Қолдау сөздері
	Диалог құрастыру
	1

	19
	Жанашырлық пен мейірімділік
	Бейне, талқылау
	1

	20
	Қақтығыссыз сөйлесу
	Рөлдік сахналау
	1

Факультатив сабақтары 4-сынып оқушыларының жас ерекшеліктеріне сәйкес ойын, көрнекілік, қимыл, эмоциялық жағдаят және мультимедиялық материалдар негізінде ұйымдастырылады. Оқушыларға қысқа бейнеүзінділер, мультфильм көріністері, анимациялар, смайликтер, эмоция пиктограммалары, интерактивті тапсырмалар, аудио-жаттығулар және цифрлық карточкалар ұсынылады. 
Әр сабақ төмендегідей құрылымда өткізілді:
Эмоциялық кіріспе – оқушы өзінің қазіргі көңіл күйін смайлик, түс, белгі арқылы көрсетеді.Мультимедиялық жағдаят – сурет, бейне, анимация немесе қысқа оқиға ұсынылады.Талдау тапсырмасы – оқушылар кейіпкердің эмоциясын, себебін және мүмкін әрекетін анықтайды.
Практикалық әрекет – рөлдік ойын, жұптық диалог, топтық тапсырма орындалады.
Рефлексия – «Мен не сезіндім?», «Нені түсіндім?», «Келесіде қалай әрекет етемін?» сұрақтарына жауап беріледі.
Курс барысында «Көңіл күй шеңбері», «Смайлик таңда», «Кейіпкер не сезінді?», «Не – неліктен – қалай?», «Мен-хабарлама», «Эмоция күнделігі», «Көңіл күй термометрі», «Өзімді бағалау баспалдағы», «Кейіпкерге кеңес», «Эмпатия ережелері», «Эмоциялар квесті» әдістері қолданылады.
Бұл тапсырмалар оқушылардың эмоцияны тану, түсіндіру, сөзбен сипаттау, өз сезімін бақылау және өзгеге қолдау көрсету дағдыларын жүйелі дамытуға бағытталады. Зерттеу мәтінінде эмоционалды интеллектіні дамыту үшін эмоциялық жағдаяттарды талдау, мультимедиялық материалдармен жұмыс, рөлдік және рефлексивтік жаттығулар қолданылғаны көрсетілген .
Факультатив курс бағалауды баға қою түрінде емес, қалыптастырушы бағалау және рефлексия түрінде жүргізуді көздейді. Оқушылардың даму динамикасын анықтау үшін төмендегі әдістер қолданылады:
– педагогикалық бақылау;
– смайликпен өзін-өзі бағалау;
– эмоция күнделігі;
– мультимедиялық тапсырмалар нәтижесін талдау;
– рөлдік ойын кезіндегі әрекетті бақылау;
– «Мен не үйрендім?» рефлексия парағы;
– бастапқы және қорытынды диагностикалық тапсырмалар.(Барлық тапсырмалар Қосымша Ж да беріледі).
Қорыта келе, 36 сағаттық «Көңіл-күй әлеміне саяхат» факультатив курсы 4-сынып оқушыларының эмоционалды интеллектісін интерактивті мультимедиялық технологиялар арқылы дамытуға бағытталған жүйелі жұмыс түрі болып табылады. Курс мазмұны оқушылардың эмоцияларды тануынан бастап, өз сезімін түсіндіру, өзгеге жанашырлық таныту, эмоциялық жағдаятта дұрыс әрекет ету және өзіндік рефлексия жасау дағдыларын кезең-кезеңімен қалыптастыруға мүмкіндік береді.Қалыптастыру жұмысы барысында оқушылар әлеуметтік-эмоциялық жағдаяттарды талдап, кейіпкердің не сезінгенін, ол сезімнің неліктен пайда болғанын және мұндай жағдайда қандай әрекет жасау орынды екенін анықтады. Мысалы, «Сезім детективі» тапсырмасында оқушылар экрандағы кейіпкердің бет-әлпетіне қарап оның көңіл күйін таныса, «Мейірімді робот» ойынында көңіл күйі төмен кейіпкерге жылы сөздер мен жақсы тілектер таңдау арқылы қолдау көрсетуге үйренді. Ал «Басқа адамның орнында» рөлдік ойыны оқушылардың белгілі бір жағдаятты басқа адамның көзқарасымен талдауына, оның сезімі мен ойын түсінуіне жағдай жасады.Сонымен бірге «Эмпатиялық чат» тапсырмасында оқушылар өзгенің эмоциясын сөзсіз қимыл арқылы тануға және оған қолдау білдіретін стикер немесе жылы сөз ұсынуға дағдыланды. «Қалай қолдау көрсету керек?» практикалық жұмысында оқушылар өмірде кездесетін қиын ситуацияларға қолдау сөздерін жазып, «Сені түсінемін», «Бұл саған қиын болғанын білемін», «Мен саған көмектесуге дайынмын», «Бірге шешіп көрейік» сияқты эмпатиялық жауап үлгілерін қолданды. Мұндай тапсырмалар оқушылардың қарым-қатынаста сезімталдық танытуын, өзгенің эмоциялық күйіне бейжай қарамауын және әлеуметтік тұрғыдан орынды әрекет етуін қамтамасыз етті
Осылайша, «SezimAI» платформасы ойын, тест, тренинг және жасанды интеллект элементтерін біріктіре отырып, оқушылардың эмоционалды интеллектісін кешенді түрде дамытуға жағдай жасайды.
Эмоционалдық-рефлексивтік компонент бойынша қолданылған интерактивті мультимедиялық тапсырмалар оқушылардың өз көңіл күйін анықтау, өз сезімін сипаттау және өз әрекеті мен мінез-құлқына эмоционалдық тұрғыдан баға беру дағдыларын дамытуға ықпал етті. Бұл жұмыстар оқушылардың өзін-өзі тануын, эмоциялық өзіндік бақылауын және рефлексивтік ойлауын жетілдіруге мүмкіндік берді.
Қалыптастыру кезеңінде интерактивті мультимедиялық технологиялар бастауыш сынып оқушыларының эмоционалды интеллектісін дамытуда кешенді әдістемелік құрал ретінде қолданылды. Мотивациялық-когнитивтік компонент бойынша оқушылардың эмоцияларды тануға қызығушылығы мен эмоциялық білімдері дамытылды; әлеуметтік-эмпатиялық компонент бойынша өзгелердің эмоциялық жағдайын түсіну, құрдастарының сезімін ескеру және жанашырлықпен жауап беру дағдылары қалыптастырылды; эмоционалдық-рефлексивтік компонент бойынша өз көңіл күйін анықтау, өз сезімін сипаттау және өз әрекетіне эмоционалдық тұрғыдан баға беру рефлексиясы жетілдірілді. 
Қорыта келе, жоғарыда берілген қалыптастыру жұмыстары бастауыш сынып оқушыларының эмоционалдық интеллектісін дамытуға бағытталған әдістеменің мазмұнын, құрылымын және жүзеге асыру жолдарын нақтылады. Келесі бөлімшеде осы әдістеменің тиімділігі бақылау кезеңінде алынған диагностикалық нәтижелер негізінде талданады. Экспериментке дейінгі және эксперименттен кейінгі көрсеткіштерді салыстыру ұсынылған әдістемелік жұмыстың оқушылардың эмоционалдық интеллектісінің компоненттері бойынша даму динамикасын анықтауға мүмкіндік береді.

3.3 Бақылау экспериментінің нәтижелері
Бақылау кезеңінде қалыптастыру кезеңінде жүргізілген әдістемелік жұмыстың нәтижелілігі қайта диагностикалау арқылы анықталып, эксперимент тобының экспериментке дейінгі және эксперименттен кейінгі көрсеткіштері салыстырылды. Бұл кезеңде интерактивті мультимедиялық технологиялар негізінде ұйымдастырылған тапсырмалар жүйесінің 4-сынып оқушыларының эмоционалдық интеллектісін дамытуға ықпалы айқындалды.
Бақылау кезеңінің мақсаты – интерактивті мультимедиялық технологиялар арқылы бастауыш сынып оқушыларының эмоционалдық интеллектісін дамытуға бағытталған әдістеменің тиімділігін эксперимент тобының бастапқы және қорытынды нәтижелерін салыстыру арқылы анықтау.
Бақылау кезеңінің міндеттері:
-  мотивациялық-когнитивтік компонент бойынша оқушылардың эмоциялар мен сезімдерді тануға қызығушылығының, негізгі эмоция түрлері туралы білімінің және мультимедиялық материалдар негізінде эмоцияларды ажырату білігінің даму деңгейін қайта анықтау; 
- әлеуметтік-эмпатиялық компонент бойынша оқушылардың өзгелердің эмоциялық жағдайын түсіну, құрдастарының сезімін ескеру және өзгенің эмоциялық күйіне жанашырлықпен жауап беру дағдыларындағы өзгерістерді бағалау; 
- эмоционалдық-рефлексивтік компонент бойынша оқушылардың өз көңіл күйін анықтау, мультимедиялық тапсырмалар негізінде өз сезімін сипаттау және өз әрекеті мен мінез-құлқына эмоционалдық тұрғыдан баға беру рефлексиясының даму деңгейін айқындау; 
- алынған нәтижелер негізінде эксперимент тобының экспериментке дейінгі және эксперименттен кейінгі нәтижелерін салыстыру арқылы қолданылған әдістеменің тиімділігін дәлелдеу.
Бақылау кезеңіне тәжірибелік-эксперимент жұмысына қатысқан «№221 жалпы білім беретін мектеп» пен №157 жалпы орта мектебінің 4-сынып оқушылары толық қамтылды. Зерттеуге барлығы 172 оқушы қатысты, оның ішінде эксперимент тобы – 87 оқушы, бақылау тобы – 85 оқушы. 
Эксперимент тобында қалыптастыру кезеңінде интерактивті мультимедиялық технологиялар арқылы эмоционалдық интеллектіні дамытуға бағытталған арнайы әдістемелік жұмыстар жүргізілді, ал бақылау тобында оқу-тәрбие үдерісі дәстүрлі бағытта ұйымдастырылды. Сондықтан бақылау кезеңіндегі қайта диагностика екі топтың нәтижелерін салыстыруға және енгізілген әдістеменің нақты ықпалын анықтауға мүмкіндік берді.
Қайта диагностикалау анықтау кезеңінде қолданылған әдістемелер негізінде жүргізілді. 
Мотивациялық-когнитивтік компонент бойынша «Эмоциялық тапсырмаларға қызығушылықты бақылау картасы» авторлық әдістемесі, А.А. Адаскина мен О.А. Баклыкованың «Эмоциялар сөздігі» әдістемесі және Е.И. Изотованың «Эмоциялық сәйкестендіру» диагностикалық әдістемесі қолданылды. 
Әлеуметтік-эмпатиялық компонент бойынша «Өзгенің эмоциялық жағдайын түсіну» авторлық әдістемесі, М.А. Нгуеннің «Не – неліктен – қалай?» әдістемесі және А.М. Щетининаның «Балалардағы эмпатиялық реакциялар мен мінез-құлық көріністерінің сипаты» сауалнамасы пайдаланылды. 
Эмоционалдық-рефлексивтік компонент бойынша «Менің көңіл күйім және сезімім» авторлық әдістемесі мен В.Г. Щурдың «Баспалдақ» өзін-өзі бағалау әдістемесінің бейімделген нұсқасы алынды. Бұл әдістемелерді қайта қолдану экспериментке дейінгі және эксперименттен кейінгі нәтижелерді бірдей өлшемдер бойынша салыстыруға жағдай жасады.
Интерактивті мультимедиялық технологиялар арқылы бастауыш сынып оқушыларының эмоционалдық интеллектін дамытудың мотивациялық-когнитивтік компоненті бойынша «эмоциялар мен сезімдерді мультимедиялық тапсырмалар арқылы тануға тұрақты қызығушылығы» көрсеткішінің бақылау кезеңіндегі даму деңгейін анықтау мақсатында «Эмоциялық тапсырмаларға қызығушылықты бақылау картасы» әдістемесі қайта қолданылды. Әдістеменің толық мазмұны Қосымша А-да берілген.
Бақылау кезеңінде аталған әдістеме қалыптастыру кезеңінде жүргізілген интерактивті мультимедиялық тапсырмалар жүйесінің оқушылардың эмоциялық мазмұндағы тапсырмаларға қызығушылығына, белсенді қатысуына, зейін тұрақтылығына және эмоцияларды тануға ынталануына ықпалын айқындау мақсатында пайдаланылды. Диагностикалық жұмыс барысында оқушыларға қуаныш, реніш, қорқыныш, таңдану, ашу, ұялу сияқты негізгі эмоцияларды бейнелейтін суреттер, қысқа бейнеүзінділер, анимациялар және смайликтер ұсынылды. Оқушылар бейнежазбадағы немесе суреттегі кейіпкердің көңіл күйін анықтау, көрсетілген эмоцияны смайликпен сәйкестендіру, эмоцияның пайда болу себебін түсіндіру, ұқсас эмоцияны басқа мультимедиялық материалдан табу және өз көңіл күйіне сәйкес смайликті таңдау сияқты тапсырмаларды орындады.
Әдістемені жүргізу барысында оқушылардың тапсырмаға эмоционалдық қатынасы, мультимедиялық материалға қызығушылығы, жауап беруге өздігінен ұмтылуы, зейінін шоғырландыруы және қосымша пікір айту белсенділігі арнайы бақылау картасына тіркелді. Әрбір оқушының әрекеті бес өлшем бойынша бағаланды: тапсырмаға эмоционалдық қызығушылық танытуы, белсенді қатысуы, зейін тұрақтылығы, өздігінен жауап беруге ынталануы және қосымша қызығушылық білдіруі. Әр өлшем 0–2 балл аралығында бағаланып, жинақталған жалпы балл негізінде оқушылардың даму деңгейі жоғары, орта және төмен деңгейлерге бөлінді.
Бұл диагностикалық әдістеме бақылау кезеңінде оқушылардың эмоциялар мен сезімдерді мультимедиялық тапсырмалар арқылы тануға тұрақты қызығушылығының қалыптастыру жұмысынан кейінгі өзгерісін анықтауға мүмкіндік берді. Диагностика нәтижелері 28-кестеде және 15-суретте берілді.

Кесте 28 – Бақылау кезеңінде оқушылардың эмоциялар мен сезімдерді мультимедиялық тапсырмалар арқылы тануға тұрақты қызығушылығының даму деңгейі

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	58
	66,67
	17
	19,54
	12
	13,79

	Бақылау тобы
	85
	18
	21,18
	26
	30,59
	41
	48,23





Сурет 15 – Бақылау кезеңінде оқушылардың эмоциялар мен сезімдерді мультимедиялық тапсырмалар арқылы тануға тұрақты қызығушылығы деңгейлерінің салыстырмалы диаграммасы

Диагностика нәтижелері бойынша эксперимент тобында жоғары деңгей көрсеткен оқушылар саны 58 оқушыны құрап, бұл жалпы топтың 66,67%-ын көрсетті. Бұл қалыптастыру кезеңінде қолданылған интерактивті мультимедиялық тапсырмалар оқушылардың эмоциялық мазмұндағы оқу әрекетіне қызығушылығын арттырғанын, олардың эмоцияларды тануға белсенді қатысып, тапсырмаларды орындауға ынтасының күшейгенін көрсетеді. Орта деңгейдегі оқушылар саны 17 оқушы, яғни 19,54% болды. Төмен деңгейдегі оқушылар саны 12 оқушыны құрап, 13,79% ғана болды. Бұл көрсеткіш эксперимент тобында төмен деңгейдегі оқушылар үлесінің едәуір азайғанын дәлелдейді.
Бақылау тобында жоғары деңгейдегі оқушылар саны 18 оқушы, яғни 21,18% болды. Орта деңгейдегі оқушылар саны 26 оқушыны құрап, 30,59%-ды көрсетті. Төмен деңгейдегі оқушылар саны 41 оқушы, яғни 48,23% болды. Бұл бақылау тобында белгілі бір оң өзгерістер болғанымен, оқушылардың едәуір бөлігінде эмоциялар мен сезімдерді мультимедиялық тапсырмалар арқылы тануға тұрақты қызығушылықтың әлі де жеткіліксіз екенін байқатады.
Эксперимент және бақылау топтарының бақылау кезеңіндегі нәтижелерін салыстыру екі топ арасында айқын айырмашылық бар екенін көрсетті. Жоғары деңгей бойынша эксперимент тобының көрсеткіші 66,67%, бақылау тобында 21,18% болып, айырмашылық 45,49%-ды құрады. Төмен деңгей эксперимент тобында 13,79% болса, бақылау тобында 48,23% болды. Бұл эксперимент тобында төмен деңгейдегі оқушылар үлесінің бақылау тобымен салыстырғанда 34,44%-ға аз екенін көрсетеді.
Осы нәтижелер интерактивті мультимедиялық технологиялар негізінде жүргізілген қалыптастыру жұмысының мотивациялық-когнитивтік компоненттің аталған көрсеткішіне оң ықпал еткенін дәлелдейді. 
Интерактивті мультимедиялық технологиялар арқылы бастауыш сынып оқушыларының эмоционалдық интеллектін дамытудың мотивациялық-когнитивтік компоненті бойынша «негізгі эмоция түрлері мен олардың мазмұны туралы бастапқы білімі» көрсеткішінің бақылау кезеңіндегі даму деңгейін анықтау мақсатында А.А. Адаскина мен О.А. Баклыкованың «Эмоциялар сөздігі» әдістемесі қайта қолданылды. Әдістеменің толық мазмұны Қосымша Ә-де берілген.
Бақылау кезеңінде аталған әдістеме қалыптастыру кезеңінде жүргізілген интерактивті мультимедиялық тапсырмалар жүйесінің оқушылардың негізгі эмоция түрлері туралы білімін, эмоциялық сөздік қорын, эмоцияларды сөзбен атау және жағдаятпен байланыстыра түсіндіру қабілетін дамытуға ықпалын анықтау мақсатында пайдаланылды. Диагностикалық жұмыс барысында оқушыларға әртүрлі өмірлік жағдаяттардағы балалардың эмоциялық күйін бейнелейтін суреттер, фотосуреттер және мультимедиялық карточкалар ұсынылды. Сонымен қатар интерактивті тақта, презентация, смайликтер және эмоция атаулары жазылған карточкалар қолданылды.
Диагностика жеке және топтық форматта ұйымдастырылды. Оқушыларға 20 эмоциялық жағдаят ұсынылып, әр жағдаят бойынша қысқаша мазмұн оқылды. Әр мультимедиялық карточка бойынша оқушыларға: «Бұл бала не сезініп тұр?», «Ол қандай көңіл күйде?», «Неге олай сезінді?» деген сұрақтар қойылды. Әдістемені жүргізу барысында оқушылардың жауаптары арнайы хаттамаға тіркелді. Бағалау кезінде оқушының жағдаятқа сәйкес эмоцияны дұрыс атауы, эмоцияның мазмұнын түсіндіруі, нақты эмоция атауларын қолдануы және эмоциялық сөздік қорының әртүрлілігі ескерілді.
Әрбір дұрыс жауап 1 баллмен, ал эмоцияны дұрыс атай алмау, жауап бермеу немесе жағдаятқа сәйкес келмейтін эмоцияны атау 0 баллмен бағаланды. Жалпы ең жоғары балл 20 баллды құрады. Жинақталған балл негізінде оқушылардың даму деңгейі үш деңгейге бөлінді: 16–20 балл – жоғары деңгей, 8–15 балл – орта деңгей, 0–7 балл – төмен деңгей.
Аталған әдістеме бақылау кезеңінде оқушылардың негізгі эмоция түрлері туралы білімінің, эмоциялық сөздік қорының және эмоцияны жағдаятпен байланыстыра түсіндіру мүмкіндігінің даму динамикасын анықтауға мүмкіндік берді. Диагностика нәтижелері 29-кестеде және 16-суретте берілді.



Кесте 29 – Бақылау кезеңінде оқушылардың негізгі эмоция түрлері туралы білімінің диагностикалық нәтижелері

	Эксперимент тобы
	87
	54
	62,07
	24
	27,59
	9
	10,34

	Бақылау тобы
	85
	9
	10,59
	41
	48,23
	35
	41,18





Сурет 16 – Бақылау кезеңінде оқушылардың негізгі эмоция түрлері туралы білімінің деңгейлік көрінісі

Эксперимент тобында 87 оқушының ішінде жоғары деңгей көрсеткендер саны 54 оқушыны құрап, 62,07% болды. Бұл қалыптастыру кезеңінде жүргізілген интерактивті мультимедиялық тапсырмалар оқушылардың негізгі эмоция атауларын меңгеруіне, эмоциялық сөздік қорын кеңейтуіне және эмоция мазмұнын жағдаятпен байланыстыра түсіндіруіне оң ықпал еткенін көрсетеді. Орта деңгейдегі оқушылар саны 24 оқушы, яғни 27,59% болды. Төмен деңгейдегі оқушылар саны 9 оқушыны құрап, 10,34% ғана болды. Бұл эксперимент тобында эмоция түрлерін ажырату мен сөзбен сипаттау дағдыларының айтарлықтай жақсарғанын дәлелдейді.
Бақылау тобында жоғары деңгейдегі оқушылар саны 9 оқушы, яғни 10,59% болды. Орта деңгейдегі оқушылар саны 41 оқушыны құрап, 48,23% көрсетті. Төмен деңгейдегі оқушылар саны 35 оқушы, яғни 41,18% болды. Бұл бақылау тобында белгілі бір оң өзгерістер байқалғанымен, оқушылардың едәуір бөлігінде эмоция атауларын нақты қолдану, эмоция мазмұнын түсіндіру және эмоциялық сөздік қорды орынды пайдалану дағдылары әлі де жеткіліксіз екенін көрсетеді.
Эксперимент және бақылау топтарының бақылау кезеңіндегі нәтижелерін салыстырғанда, жоғары деңгей бойынша айқын айырмашылық анықталды. Эксперимент тобында жоғары деңгей 62,07% болса, бақылау тобында бұл көрсеткіш 10,59% ғана болды. Айырмашылық 51,48%-ды құрады. Төмен деңгей эксперимент тобында 10,34%, бақылау тобында 41,18% болып, эксперимент тобында төмен деңгейдегі оқушылар үлесі 30,84%-ға азайды. Осы нәтижелер интерактивті мультимедиялық технологиялар негізінде ұйымдастырылған қалыптастыру жұмысының мотивациялық-когнитивтік компоненттің аталған көрсеткішін дамытуда тиімді болғанын дәлелдейді. 
Интерактивті мультимедиялық технологиялар арқылы бастауыш сынып оқушыларының эмоционалдық интеллектін дамытудың мотивациялық-когнитивтік компоненті бойынша «мультимедиялық материалдар негізінде эмоцияларды ажырату білігі» көрсеткішінің бақылау кезеңіндегі даму деңгейін анықтау мақсатында Е.И. Изотованың «Эмоциялық сәйкестендіру» диагностикалық әдістемесі қайта қолданылды. Әдістеменің толық мазмұны Қосымша Б-де берілген.
Бақылау кезеңінде аталған әдістеме қалыптастыру кезеңінде жүргізілген интерактивті мультимедиялық тапсырмалар жүйесінің оқушылардың эмоцияларды қабылдау, түсіну, сәйкестендіру, нақты атау және мимикалық-жағдаяттық белгілер арқылы ажырату білігіне ықпалын анықтау үшін пайдаланылды. Диагностикалық жұмыс барысында оқушыларға қуаныш, мұң, ашу, қорқыныш, таңдану, жиіркену, ұялу, мақтаныш сияқты эмоциялық күйлер бейнеленген фотосуреттер, пиктограммалар, мультимедиялық карточкалар және қысқа анимациялық үзінділер ұсынылды.
Әрбір мультимедиялық материал бойынша оқушылардан бейнедегі баланың қандай көңіл күйде екенін анықтау, эмоцияны нақты атау және өз жауабын мимикалық немесе жағдаяттық белгілер арқылы түсіндіру сұралды. Оқушыларға: «Бұл бала қандай көңіл күйде?», «Ол не сезініп тұр?», «Сен оны қалай байқадың?», «Оның бет-әлпетінен қандай белгі көрдің?» деген сұрақтар қойылды. Бұл сұрақтар оқушылардың эмоцияны тек атау деңгейін ғана емес, оны көзқарас, қас, ауыз, ерін, бет қимылы және жағдаят мазмұны арқылы ажырату мүмкіндігін анықтауға бағытталды.
Оқушылардың жауаптары арнайы хаттамаға тіркелді. Бағалау кезінде оқушының эмоцияны дұрыс қабылдауы, эмоцияны басқа эмоциялық күйлерден ажыратуы, оны нақты атауы, жауабын мимикалық немесе жағдаяттық белгілермен негіздеуі және тапсырманы мұғалім көмегінсіз орындау деңгейі ескерілді. Әр тапсырма 0–2 балл аралығында бағаланды. Жинақталған балл негізінде оқушылардың даму деңгейі үш деңгейге бөлінді: 13–16 балл – жоғары деңгей, 7–12 балл – орта деңгей, 0–6 балл – төмен деңгей.
Аталған әдістеме бақылау кезеңінде бастауыш сынып оқушыларының мультимедиялық материалдар негізінде эмоцияларды ажырату білігінің қалыптастыру жұмысынан кейінгі даму динамикасын анықтауға мүмкіндік берді. Диагностика нәтижелері 30 -кестеде және 17-суретте берілді.

Кесте 30 – Бақылау кезеңінде бастауыш сынып оқушыларының мультимедиялық материалдар негізінде эмоцияларды ажырату білігінің даму деңгейі

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	62
	71,26
	20
	22,99
	5
	5,75

	Бақылау тобы
	85
	8
	9,41
	39
	45,88
	38
	44,71




Сурет 17 – Бақылау кезеңінде бастауыш сынып оқушыларының мультимедиялық материалдар негізінде эмоцияларды ажырату білігінің деңгейлік көрсеткіші

Диагностика нәтижелері бойынша эксперимент тобында жоғары деңгей көрсеткен оқушылар саны 62 оқушыны құрап, 71,26% болды. Бұл көрсеткіш қалыптастыру кезеңінде қолданылған интерактивті мультимедиялық технологиялардың оқушылардың эмоцияларды тану, нақты атау және оларды мимикалық, экспрессивтік әрі жағдаяттық белгілер арқылы ажырату білігін дамытуға айқын ықпал еткенін көрсетеді. Орта деңгейдегі оқушылар саны 20 оқушы, яғни 22,99% болды. Төмен деңгейдегі оқушылар саны 5 оқушыны құрап, 5,75% ғана болды. Бұл эксперимент тобында мультимедиялық материалдар негізінде эмоцияларды ажыратуда қиналатын оқушылар үлесінің едәуір азайғанын дәлелдейді.
Бақылау тобында жоғары деңгейдегі оқушылар саны 8 оқушы, яғни 9,41% болды. Орта деңгейдегі оқушылар саны 39 оқушыны құрап, 45,88% көрсетті. Төмен деңгейдегі оқушылар саны 38 оқушы, яғни 44,71% болды. Бұл бақылау тобында аздаған оң өзгеріс байқалғанымен, оқушылардың басым бөлігінде эмоцияларды мультимедиялық материалдар арқылы ажырату білігі орта және төмен деңгейде қалғанын көрсетеді.
Эксперимент және бақылау топтарының бақылау кезеңіндегі нәтижелерін салыстырғанда, екі топ арасында айқын айырмашылық анықталды. Жоғары деңгей бойынша эксперимент тобының көрсеткіші 71,26%, бақылау тобының көрсеткіші 9,41% болып, айырмашылық 61,85%-ды құрады. Төмен деңгей эксперимент тобында 5,75% болса, бақылау тобында 44,71% болды. Бұл эксперимент тобында төмен деңгейдегі оқушылар үлесінің бақылау тобымен салыстырғанда 38,96%-ға төмен екенін көрсетеді.
Осы нәтижелер интерактивті мультимедиялық технологиялар негізінде ұйымдастырылған қалыптастыру жұмысының мотивациялық-когнитивтік компоненттің «мультимедиялық материалдар негізінде эмоцияларды ажырату білігі» көрсеткішін дамытуда тиімді болғанын дәлелдейді. 
Бақылау кезеңінде әлеуметтік-эмпатиялық компоненттің «өзгелердің эмоциялық жағдайын түсіну қабілеті» көрсеткішінің даму деңгейін анықтау мақсатында авторлық «Өзгенің эмоциялық жағдайын түсіну» әдістемесі қайта қолданылды. Бұл кезеңдегі диагностика қалыптастыру жұмысы барысында пайдаланылған интерактивті мультимедиялық жағдаяттар, эмоциялық көріністерді талдау, кейіпкердің көңіл күйін анықтау және қолдау әрекетін таңдауға бағытталған тапсырмалардың нәтижелілігін айқындауға мүмкіндік берді.
Әдістеме оқушылардың өзге адамның эмоциялық күйін тану, оның пайда болу себебін түсіндіру және сол жағдайға сәйкес әлеуметтік-эмпатиялық жауап беру қабілетін бағалауға бағытталды. Диагностикалық тапсырмалар мектеп өміріне, құрдастар арасындағы қарым-қатынасқа және күнделікті әлеуметтік жағдаяттарға негізделді. Оқушыларға мультимедиялық слайдтар мен қысқа жағдаяттар ұсынылып, әр тапсырма бойынша кейіпкердің көңіл күйін анықтау, оның себебін түсіндіру және өзінің қандай қолдау әрекетін ұсынатынын айту талап етілді.
Бақылау кезеңінде де әр жағдаят бойынша оқушының жауабы 0–3 балл аралығында бағаланды. Жауаптарды бағалау барысында оқушының эмоциялық күйді дәл анықтауы, эмоцияның себебін қисынды түсіндіруі және жағдаятқа сәйкес жанашырлық, қолдау, көмектесу немесе жұбату әрекетін ұсына алуы ескерілді. Жинақталған балл негізінде оқушылардың нәтижелері жоғары, орта және төмен деңгейлерге бөлінді. Әдістеме бойынша ең жоғары көрсеткіш 30 баллды құрады.
Авторлық «Өзгенің эмоциялық жағдайын түсіну» әдістемесі бойынша бақылау кезеңінде алынған нәтижелер 31-кесте мен 18-суретте берілді.

Кесте 31 – Бақылау кезеңіндегі «Өзгенің эмоциялық жағдайын түсіну» әдістемесінің нәтижесі

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	64
	73,56
	17
	19,54
	6
	6,9

	Бақылау тобы
	85
	15
	17,65
	31
	36,47
	39
	45,88





Сурет 18 – Бақылау кезеңіндегі «Өзгенің эмоциялық жағдайын түсіну» әдістемесі нәтижелерінің салыстырмалы диаграммасы

Бақылау кезеңіндегі диагностика нәтижелері эксперимент тобында айқын оң өзгеріс болғанын көрсетті. Эксперимент тобында жоғары деңгейдегі оқушылар саны 64 оқушыны құрап, 73,56% болды. Бұл оқушылар өзгенің эмоциялық күйін дәл анықтап, оның туындау себебін түсіндіре алды және берілген жағдаятқа сәйкес қолдау көрсету, жұбату, көмектесу немесе жанашырлық білдіру әрекетін ұсына білді. Орта деңгейдегі оқушылар саны 17 оқушы, яғни 19,54% болды. Бұл оқушылар эмоциялық жағдайды негізінен дұрыс түсінгенімен, кейбір жағдайда эмоция себебін толық ашуда немесе қолдау әрекетін нақтылауда қиналды. Төмен деңгейдегі оқушылар саны 6 оқушыны құрап, 6,90% ғана болды.
Бақылау тобында жоғары деңгейдегі оқушылар саны 15 оқушы, яғни 17,65% болды. Орта деңгейдегі оқушылар саны 31 оқушыны құрап, 36,47% көрсеткішті көрсетті. Төмен деңгейдегі оқушылар саны 39 оқушы, яғни 45,88% болды. Бұл бақылау тобында белгілі бір өзгерістер байқалғанымен, оқушылардың едәуір бөлігінде өзгелердің эмоциялық жағдайын түсіну, оның себебін пайымдау және эмпатиялық қолдау әрекетін ұсыну дағдылары әлі де жеткіліксіз екенін көрсетеді.
Эксперимент және бақылау топтарының бақылау кезеңіндегі нәтижелерін салыстырғанда, эксперимент тобындағы жоғары деңгей бақылау тобынан 55,91%-ға артық болды. Ал төмен деңгей эксперимент тобында 6,90% болса, бақылау тобында 45,88% болып, айырмашылық 38,98%-ды құрады. Бұл көрсеткіштер қалыптастыру кезеңінде қолданылған интерактивті мультимедиялық технологиялар оқушылардың өзгенің эмоциялық жағдайын түсіну қабілетін дамытуға елеулі ықпал еткенін көрсетеді.
Бақылау кезеңінде әлеуметтік-эмпатиялық компоненттің «құрдастарының сезімін ескеруге бағытталған әлеуметтік ұстанымы» көрсеткіші бойынша оқушылардың даму динамикасын айқындау үшін М.А. Нгуеннің «Не – неліктен – қалай?» әдістемесінің 4-сынып оқушыларына бейімделген нұсқасы қайта жүргізілді. Әдістеменің толық мазмұны Қосымша В-де берілген.
Қайта диагностика барысында оқушыларға мектеп өмірінде жиі кездесетін әлеуметтік-эмоциялық жағдаяттар ұсынылды. Бұл жағдаяттар топтық жұмысқа қатысу, сыныптасына қолдау көрсету, сәтсіздікке ұшыраған оқушының көңіл күйін түсіну, жалғыз қалған немесе құрдастары тарапынан қабылданбаған баланың сезімін ескеру сияқты мазмұндарды қамтыды. Әр жағдаят оқушының құрдасының эмоциялық күйін түсінуін, сол эмоцияның себебін пайымдауын және әлеуметтік тұрғыдан орынды әрекет ұсынуын анықтауға бағытталды.
Әр тапсырма бойынша оқушы үш сұраққа жауап берді: «Кейіпкер не сезінді?», «Ол неліктен осындай күйде болды?», «Сен бұл жағдайда қалай әрекет етер едің?». Оқушы жауаптары 0–3 балл аралығында бағаланып, жинақталған балл негізінде жоғары, орта және төмен деңгейлерге бөлінді. Жоғары деңгей оқушының құрдасының сезімін ескеруге бағытталған тұрақты әлеуметтік ұстанымын, эмоциялық жағдайды дәл түсінуін және нақты қолдау әрекетін ұсына алуын сипаттады. Орта деңгей эмоциялық күйді жалпы түсінгенімен, оның себебін немесе қолдау әрекетін толық негіздей алмауымен ерекшеленді. Төмен деңгей құрдасының сезімін ескеру және эмпатиялық әрекет ұсыну дағдыларының жеткіліксіздігін көрсетті.
М.А. Нгуеннің «Не – неліктен – қалай?» әдістемесі бойынша бақылау кезеңіндегі нәтижелер 32-кесте мен 19-суретте берілді.

Кесте 32 – Бақылау кезеңінде М.А. Нгуеннің «Не – неліктен – қалай?» әдістемесі бойынша алынған нәтижелер

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	59
	67,82
	19
	21,84
	9
	10,34

	Бақылау тобы
	85
	13
	15,29
	37
	43,53
	35
	41,18





Сурет 19 – Бақылау кезеңінде М.А. Нгуеннің «Не – неліктен – қалай?» әдістемесі бойынша салыстырмалы көрсеткіші

Бақылау кезеңінің нәтижелері эксперимент тобында құрдастарының сезімін ескеруге бағытталған әлеуметтік ұстанымның айқын дамығанын көрсетті. Эксперимент тобында жоғары деңгейге жеткен оқушылар саны 59 оқушыны құрап, 67,82% болды. Бұл оқушылар әлеуметтік-эмоциялық жағдаяттарда құрдасының көңіл күйін дұрыс түсініп, оның себебін негіздей алды және қолдау көрсетуге бағытталған нақты әрекет ұсынды. Орта деңгейдегі саны 19 оқушы, яғни 21,84% болды. Бұл деңгейдегі оқушылар құрдасының эмоциялық күйін түсінгенімен, кейбір жағдайда жауаптарын толық дәлелдеуде немесе әрекетін нақтылауда қиналды. Төмен деңгейдегі оқушылар саны 9 оқушы, яғни 10,34% ғана болды.
Бақылау тобында жоғары деңгей көрсеткен оқушылар саны 13 оқушыны құрап, 15,29% болды. Орта деңгейдегі оқушылар саны 37 оқушы, яғни 43,53%, ал төмен деңгейдегі оқушылар саны 35 оқушы, яғни 41,18% болды. Бұл көрсеткіштер бақылау тобында да белгілі бір өзгеріс болғанымен, оқушылардың едәуір бөлігінде құрдасының сезімін ескеру, эмоциялық жағдайды түсіну және әлеуметтік-эмпатиялық әрекет ұсыну дағдылары әлі де жеткіліксіз екенін байқатады.
Эксперимент және бақылау топтарының нәтижелерін салыстыру қалыптастыру кезеңінде жүргізілген жұмыстың тиімділігін айқындады. Жоғары деңгей бойынша эксперимент тобының көрсеткіші 67,82%, бақылау тобының көрсеткіші 15,29% болды; айырмашылық 52,53%-ды құрады. Төмен деңгей эксперимент тобында 10,34% болса, бақылау тобында 41,18% болды. Бұл эксперимент тобында төмен деңгейдегі оқушылар үлесінің бақылау тобымен салыстырғанда 30,84%-ға аз екенін көрсетеді.
Қорыта келе, бақылау кезеңіндегі деректер интерактивті мультимедиялық технологиялар негізінде жүргізілген қалыптастыру жұмысы оқушылардың құрдастарының ескеруге бағытталған әлеуметтік ұстанымын дамытуда нәтижелі болғанын дәлелдейді. 
Бақылау кезеңінде әлеуметтік-эмпатиялық компоненттің «өзгенің эмоциялық күйіне жанашырлықпен жауап беру дағдысы» көрсеткіші бойынша оқушылардың қорытынды деңгейін анықтау үшін А.М. Щетининаның «Балалардағы эмпатиялық реакциялар мен мінез-құлық көріністерінің сипаты» сауалнамасы қайта жүргізілді. Бұл сауалнама оқушылардың өзге адамның эмоциялық күйіне сезімталдық танытуын, жанашырлық білдіруін, эмоционалдық жауап беруін және көмек көрсетуге бағытталған мінез-құлық әрекеттерінің қалыптасуын бағалауға мүмкіндік берді. Сауалнаманың толық мазмұны Қосымша Г-де берілген.
Бақылау кезеңіндегі диагностикада оқушыларға 15 тұжырым ұсынылды. Тұжырымдар оқушының сыныптасының ренішін, қуанышын, қобалжуын, жалғыздығын немесе қиындыққа тап болған жағдайын байқауы, оған жылы сөз айтуы, қолдау көрсетуге ұмтылуы, көмек беруге дайын болуы және өзгенің эмоциялық күйіне бейжай қарамауы сияқты эмпатиялық мінез-құлық көріністерін қамтыды. Әр тұжырым бойынша оқушы «иә», «кейде», «жоқ» жауаптарының бірін белгіледі. Жауаптар сәйкесінше 2, 1 және 0 баллмен бағаланды. Ең жоғары көрсеткіш 30 баллды құрады. Жиналған балл негізінде оқушылардың өзгенің эмоциялық күйіне жанашырлықпен жауап беру дағдысы жоғары, орта және төмен деңгейлерге сараланды. Бақылау кезеңіндегі сауалнама нәтижелері 33-кесте мен 20-суретте көрсетілді.

Кесте 33– Бақылау кезеңінде А.М. Щетининаның сауалнамасы бойынша оқушылардың өзгенің эмоциялық күйіне жанашырлықпен жауап беру дағдысының даму деңгейлері

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	66
	75,86
	17
	19,54
	4
	4,6

	Бақылау тобы
	85
	10
	11,77
	36
	42,35
	39
	45,88





Сурет 20 – Бақылау кезеңінде А.М. Щетининаның сауалнамасы бойынша оқушылардың өзгенің эмоциялық күйіне жанашырлықпен жауап беру дағдысы деңгейлерінің салыстырмалы көрсеткіші

Эксперимент тобында жоғары деңгейге жеткен оқушылар саны 66 оқушыны құрап, 75,86% болды. Бұл оқушылар өзге адамның көңіл күйін байқауға, ренжіген немесе қобалжыған құрдасына жанашырлық танытуға, қолдау көрсетуге және көмек беруге дайын екенін көрсетті. Орта деңгейдегі оқушылар саны 17 оқушы, яғни 19,54% болды. Бұл оқушыларда жанашырлық таныту дағдысы қалыптасқанымен, кейбір жағдайда қолдау әрекеті тұрақсыз немесе жағдаятқа тәуелді сипатта байқалды. Төмен деңгейдегі оқушылар саны 4 оқушыны құрап, 4,60% ғана болды.
Бақылау тобында жоғары деңгейдегі оқушылар саны 10 оқушы, яғни 11,77% болды. Орта деңгейдегі оқушылар саны 36 оқушыны құрап, 42,35% көрсетті. Төмен деңгейдегі оқушылар саны 39 оқушы, яғни 45,88% болды. Бұл бақылау тобында эмпатиялық жауап беру дағдылары белгілі бір дәрежеде байқалғанымен, оқушылардың едәуір бөлігінде өзгенің эмоциялық күйіне тұрақты жанашырлық таныту және көмек көрсету әрекеттері жеткілікті қалыптаспағанын көрсетеді.
Эксперимент және бақылау топтарының бақылау кезеңіндегі нәтижелерін салыстыру екі топ арасындағы айырмашылықтың айқын екенін көрсетті. Жоғары деңгей эксперимент тобында 75,86%, бақылау тобында 11,77% болды, яғни айырмашылық 64,09%-ды құрады. Төмен деңгей эксперимент тобында 4,60% болса, бақылау тобында 45,88% болды. Бұл эксперимент тобында төмен деңгейдегі оқушылар үлесінің бақылау тобымен салыстырғанда 41,28%-ға аз екенін дәлелдейді.
Қорыта келе, қалыптастыру кезеңінде қолданылған интерактивті мультимедиялық технологиялар оқушылардың өзгенің эмоциялық күйіне жанашырлықпен жауап беру дағдысын дамытуда нәтижелі болды. Эмпатиялық жағдаяттарды мультимедиялық форматта талдау, рөлдік ойындар, эмоциялық қолдау көрсетуге бағытталған тапсырмалар және құрдасына көмек көрсету әрекеттерін модельдеу оқушылардың әлеуметтік-эмпатиялық мінез-құлқын нығайтуға ықпал етті.
Бақылау кезеңінде эмоционалдық-рефлексивтік компоненттің «өз көңіл күйін анықтау икемділігі» және «мультимедиялық тапсырмалар негізінде өз сезімін сипаттау тәжірибесі» көрсеткіштерінің даму деңгейін айқындау мақсатында авторлық «Менің көңіл күйім және сезімім» әдістемесі қайта қолданылды. 
Бұл әдістеме қалыптастыру кезеңінде жүргізілген мультимедиялық тапсырмалар жүйесінің оқушылардың өз эмоциялық күйін тануына, сезімін сөзбен сипаттауына және мультимедиялық жағдаяттан алған әсерін саналы түрде түсіндіруіне ықпалын анықтауға мүмкіндік берді.
Бақылау кезеңіндегі диагностикалық жұмыс барысында оқушыларға эмоциялық мазмұндағы мультимедиялық жағдаяттар, суреттер, қысқа бейнеүзінділер және эмоция пиктограммалары ұсынылды. Әр тапсырмадан кейін оқушы өз көңіл күйін анықтап, сол сезімнің пайда болу себебін түсіндіріп, оны нақты эмоциялық сөздер арқылы сипаттады. Осылайша, әдістеме оқушының эмоциялық әсерді қабылдауын ғана емес, оны рефлексивтік тұрғыдан ұғыну және тілдік құралдар арқылы жеткізу қабілетін бағалауға бағытталды.
Оқушылардың жауаптары 0–3 балл аралығында бағаланды. Бағалау барысында өз көңіл күйін нақты атауы, сезімнің себебін қисынды түсіндіруі, эмоциялық сөздерді орынды қолдануы және мультимедиялық жағдаяттан туындаған әсерін сипаттай алуы ескерілді. Жинақталған балл нәтижесіне сәйкес оқушылар жоғары, орта және төмен деңгейлерге бөлінді. Авторлық «Менің көңіл күйім және сезімім» әдістемесінің бақылау кезеңіндегі нәтижелері 34-кесте мен 21-суретте берілді.

Кесте 34 – Бақылау кезеңінде авторлық «Менің көңіл күйім және сезімім» әдістемесі бойынша оқушылардың өз көңіл күйін анықтау және мультимедиялық тапсырмалар негізінде өз сезімін сипаттау деңгейлері

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	61
	70,11
	18
	20,69
	8
	9,2

	Бақылау тобы
	85
	6
	7,06
	41
	48,23
	38
	44,71



Бақылау кезеңінің нәтижелері эксперимент тобында эмоционалдық-рефлексивтік дағдылардың айқын дамығанын көрсетті. Эксперимент тобында жоғары деңгейдегі оқушылар саны 61 оқушыны құрап, 70,11% болды. Бұл оқушылар мультимедиялық жағдаяттарды қабылдау барысында өз көңіл күйін нақты анықтап, сезімнің пайда болу себебін түсіндірді және эмоциялық әсерін тиісті сөздермен сипаттай алды. Орта деңгейдегі оқушылар саны 18 оқушы, яғни 20,69% болды. Бұл деңгейдегі оқушылар өз сезімін жалпы анықтағанымен, кейбір жағдайда оны толық негіздеуде немесе эмоциялық сөздермен нақты сипаттауда қиналды. Төмен деңгейдегі оқушылар саны 8 оқушыны құрап, 9,20% ғана болды.



Сурет 21 – Бақылау кезеңінде авторлық «Менің көңіл күйім және сезімім» әдістемесі бойынша оқушылардың өз көңіл күйін анықтау және өз сезімін сипаттау деңгейлерінің салыстырмалы көрсеткіші

Бақылау тобында жоғары деңгей көрсеткен оқушылар саны 6 оқушы, яғни 7,06% болды. Орта деңгейдегі оқушылар саны 41 оқушыны құрап, 48,23% көрсеткішті көрсетті. Төмен деңгейдегі оқушылар саны 38 оқушы, яғни 44,71% болды. Бұл бақылау тобында оқушылардың басым бөлігі өз көңіл күйін саналы анықтау, сезімнің себебін түсіндіру және мультимедиялық жағдаяттан туған әсерін сөзбен сипаттау бойынша орта және төмен деңгейде қалғанын байқатады.
Эксперимент және бақылау топтарының бақылау кезеңіндегі көрсеткіштерін салыстыру қалыптастыру жұмысының нәтижелілігін айқындады. Жоғары деңгей эксперимент тобында 70,11%, бақылау тобында 7,06% болып, айырмашылық 63,05%-ды құрады. Төмен деңгей эксперимент тобында 9,20%, бақылау тобында 44,71% болды. Бұл эксперимент тобында төмен деңгейдегі оқушылар үлесінің бақылау тобымен салыстырғанда 35,51%-ға аз екенін көрсетеді.
Эмоциялық жағдаяттарды талдау, эмоция пиктограммаларымен жұмыс, қысқа бейнеүзінділер бойынша рефлексивтік сұрақтарға жауап беру оқушылардың өз эмоциясын тану, түсіндіру және вербалды сипаттау дағдыларын жетілдіруге ықпал етті.
Бақылау кезеңінде эмоционалдық-рефлексивтік компоненттің «өз әрекеті мен мінез-құлқына эмоционалдық тұрғыдан баға беру рефлексиясы» көрсеткіші бойынша оқушылардың қорытынды нәтижесін анықтау мақсатында В.Г. Щурдың «Баспалдақ» өзін-өзі бағалау әдістемесінің бейімделген нұсқасы қайта қолданылды. Әдістеменің толық мазмұны Қосымша Д-де берілген.
Бұл кезеңдегі диагностика оқушылардың өз әрекетін, құрдастарымен қарым-қатынасын және қателіктен кейінгі мінез-құлқын эмоционалдық тұрғыдан бағалау қабілетін айқындауға бағытталды. Оқушыға 7 сатылы баспалдақ ұсынылып, әр жағдаят бойынша өзін белгілі бір сатыға орналастыру және таңдаған сатысын түсіндіру тапсырылды. Баспалдақтың жоғары сатылары оқушының өз әрекетіне саналы баға бере алуын, эмоциялық күйі мен мінез-құлқы арасындағы байланысты түсінуін және қателігін түзетуге ұмтылуын сипаттады. Ортаңғы сатылар оқушының өзіндік бағалауы қалыптасқанымен, оны толық негіздеуде қиналатынын білдірді. Төменгі сатылар өз әрекеті мен мінез-құлқына эмоционалдық тұрғыдан баға беру рефлексиясының жеткіліксіздігін көрсетті.

Әр жағдаят бойынша оқушының таңдауы 1–7 балл аралығында бағаланды. Үш жағдаят бойынша ең жоғары көрсеткіш 21 баллды құрады. Жиналған балл негізінде оқушылардың өз әрекеті мен мінез-құлқына эмоционалдық тұрғыдан баға беру рефлексиясы жоғары, орта және төмен деңгейлерге сараланды. В.Г. Щурдың «Баспалдақ» өзін-өзі бағалау әдістемесінің бейімделген нұсқасы бойынша бақылау кезеңіндегі нәтижелер 35-кесте мен 22-суретте берілді.

Кесте 35 – Бақылау кезеңінде В.Г. Щурдың «Баспалдақ» өзін-өзі бағалау әдістемесі бойынша оқушылардың өз әрекеті мен мінез-құлқына эмоционалдық тұрғыдан баға беру рефлексиясының даму деңгейі

	Топ
	саны
	Жоғары
	Орта
	Төмен

	
	
	n
	%
	n
	%
	n
	%

	Эксперимент тобы
	87
	63
	72,41
	15
	17,24
	9
	10,35

	Бақылау тобы
	85
	9
	10,59
	42
	49,41
	34
	40





Сурет 22– Бақылау кезеңінде В.Г. Щурдың «Баспалдақ» өзін-өзі бағалау әдістемесі бойынша оқушылардың өз әрекеті мен мінез-құлқына эмоционалдық тұрғыдан баға беру рефлексиясы деңгейлерінің салыстырмалы көрсеткіші

Бақылау кезеңінде эксперимент тобында жоғары деңгей көрсеткен оқушылар саны 63 оқушыны құрап, 72,41% болды. Бұл оқушылар өз әрекеті мен мінез-құлқына саналы баға беріп, әрекеті мен эмоциялық күйі арасындағы байланысты түсіндіре алды. Сонымен қатар олар жағымды әрекеттен туындайтын қуаныш, қанағаттану, сенімділік сезімдерін, ал қателіктен кейінгі ұялу, өкініш, түзетуге ұмтылу сияқты эмоциялық күйлерді сипаттай алды. Орта деңгейдегі оқушылар саны 15 оқушы, яғни 17,24% болды. Бұл оқушылар өз әрекетін жалпы бағалағанымен, оның эмоциялық себебі мен салдарын толық негіздеуде кейбір қиындықтар көрсетті. Төмен деңгейдегі оқушылар саны 9 оқушы, яғни 10,35% ғана болды.
Бақылау тобында жоғары деңгейдегі оқушылар саны 9 оқушыны құрап, 10,59% болды. Орта деңгейдегі оқушылар саны 42 оқушы, яғни 49,41%, төмен деңгейдегі оқушылар саны 34 оқушы, яғни 40,00% болды. Бұл көрсеткіштер бақылау тобында өзіндік бағалау мен эмоционалдық рефлексия элементтері белгілі бір дәрежеде байқалғанымен, оқушылардың едәуір бөлігінде өз әрекеті мен мінез-құлқына эмоционалдық тұрғыдан саналы баға беру дағдысы жеткілікті қалыптаспағанын көрсетеді.
Эксперимент және бақылау топтарының бақылау кезеңіндегі нәтижелерін салыстыру екі топ арасындағы айырмашылықтың айқын екенін көрсетті. Жоғары деңгей эксперимент тобында 72,41%, бақылау тобында 10,59% болып, айырмашылық 61,82%-ды құрады. Төмен деңгей эксперимент тобында 10,35%, бақылау тобында 40% болды. Бұл эксперимент тобында төмен деңгейдегі оқушылар үлесінің бақылау тобымен салыстырғанда 29,65%-ға аз екенін байқатады. Қорыта келе, бақылау кезеңіндегі нәтижелер интерактивті мультимедиялық технологиялар негізінде жүргізілген қалыптастыру жұмысының оқушылардың өз әрекеті мен мінез-құлқына эмоционалдық тұрғыдан баға беру рефлексиясын дамытуда тиімді болғанын көрсетті. Өзін-өзі бағалау баспалдағымен жұмыс, мультимедиялық жағдаяттарды талдау, қателіктен кейінгі әрекетті бағалау және «менің әрекетім – менің сезімім» мазмұнындағы рефлексивтік тапсырмалар оқушылардың өз мінез-құлқын түсінуіне, эмоциялық күйін бағалауына және түзету әрекетін саналы таңдауға ықпал етті. Эксперимент тобының диагностикалық әдістемелер бойынша экспериментке дейінгі және эксперименттен кейінгі нәтижелері 36-кестеде берілді.

Кесте 36- Эксперимент тобының  экспериментке дейінгі және кейінгі диагностикалық әдістемелер бойынша алынған нәтижелері

	Әдістемелер 
	Эксперимент тобы

	
	Экспериментке дейін
	Эксперименттен кейін

	
	Жоғары
	Орта
	Төмен
	Жоғары
	Орта
	Төмен

	
	n
	%
	n
	%
	n
	%
	n
	%
	n
	%
	n
	%

	Мотивациялық-когнитивтік	

	1
	2
	3
	4
	5
	6
	7
	8
	9
	10
	11
	12
	13

	Авторлық әдістеме
	13
	14,95
	27
	31,03
	47
	54,02
	58
	66,67
	17
	19,54
	12
	13,79

	А.А. Адаскина мен О.А. Баклыкованың әдістемесі
	5
	5,74
	39
	44,83
	43
	49,43
	54
	62,07
	24
	27,59
	9
	10,34

	Е.И. Изотованың әдістемесі
	4
	4,6
	38
	43,68
	45
	51,72
	62
	71,26
	20
	22,99
	5
	5,75


36 – кестенің жалғасы

	1
	2
	3
	4
	5
	6
	7
	8
	9
	10
	11
	12
	13

	Орташа көрсеткіші
	7,33
	8,43
	34,67
	39,85
	45
	51,72
	58
	66,67
	20,33
	23,37
	8,67
	9,96

	Әлеуметтік-эмпатиялық

	Авторлық әдістеме
	10
	11,49
	32
	36,78
	45
	51,72
	64
	73,56
	17
	19,54
	6
	6,9

	М.А. Нгуеннің әдістемесі
	7
	8,05
	37
	42,52
	43
	49,43
	59
	67,82
	19
	21,84
	9
	10,34

	А.М. Щетининаның сауалнамасы
	4
	4,6
	36
	41,38
	47
	54,02
	66
	75,86
	17
	19,54
	4
	4,6

	Орташа көрсеткіші
	7
	8,05
	35
	40,23
	45
	51,72
	63
	72,41
	17,67
	20,31
	6,33
	7,28

	Эмоционалдық-рефлексивтік

	Авторлық әдістеме
	3
	3,45
	37
	42,53
	47
	54,02
	61
	70,11
	18
	20,69
	8
	9,2

	В.Г. Щурдың әдістемесі
	5
	5,74
	40
	45,98
	42
	48,28
	63
	72,41
	15
	17,24
	9
	10,35

	Орташа көрсеткіші
	4
	4,60
	38,5
	44,25
	44,5
	51,15
	62
	71,26
	16,5
	18,965
	8,5
	9,775



Әрбір диагностикалық әдістеме бойынша алынған нәтижелер жоғары, орта және төмен деңгейлерге сараланып, эксперимент тобының қалыптастыру кезеңіне дейінгі және кейінгі даму динамикасы анықталды. Бұл салыстыру интерактивті мультимедиялық технологияларға негізделген әдістемелік жұмыстың оқушылардың эмоционалдық интеллектісінің жекелеген көрсеткіштеріне ықпалын нақтылауға мүмкіндік берді. Эксперимент тобының компоненттер бойынша жинақталған орташа көрсеткіштері 39-кестеде берілді.

Кесте 37 - Эксперимент тобының  экспериментке дейінгі және кейінгі компоненттер бойынша жинақталған орташа көрсеткіштер

	Компоненттер
	Эксперимент тобы

	
	Экспериментке дейін
	Эксперименттен кейін

	
	Жоғары
	Орта
	Төмен
	Жоғары
	Орта
	Төмен

	
	n
	%
	n
	%
	n
	%
	n
	%
	n
	%
	n
	%

	Мотивациялық-когнитивтік
	7,33
	8,43
	34,67
	39,85
	45
	51,72
	58
	66,67
	20,33
	23,37
	8,67
	9,96

	Әлеуметтік-эмпатиялық
	7
	8,05
	35
	40,23
	45
	51,72
	63
	72,41
	17,67
	20,31
	6,33
	7,28

	Эмоционалдық-рефлексивтік
	4
	4,60
	38,5
	44,25
	44,5
	51,15
	62
	71,26
	16,5
	18,965
	8,5
	9,775



Жекелеген диагностикалық әдістемелер бойынша алынған нәтижелерді жинақтау негізінде эксперимент тобының эмоционалдық интеллект құрылымына енген мотивациялық-когнитивтік, әлеуметтік-эмпатиялық және эмоционалдық-рефлексивтік компоненттері бойынша орташа көрсеткіштері есептелді. Бұл көрсеткіштер қалыптастыру кезеңіне дейінгі және кейінгі нәтижелерді салыстыруға, әр компонент бойынша оң өзгеріс динамикасын анықтауға және ұсынылған әдістеменің тиімділігін бағалауға мүмкіндік берді.
Бақылау кезеңінде интерактивті мультимедиялық технологиялар арқылы бастауыш сынып оқушыларының эмоционалдық интеллектісін дамытуға бағытталған әдістеменің тиімділігін анықтау мақсатында эксперимент тобының экспериментке дейінгі және эксперименттен кейінгі нәтижелері салыстырылды. Салыстыру Стьюденттің t-критерийі негізінде жүргізілді. Бұл критерий зерттеу барысында алынған екі өлшемнің, яғни экспериментке дейінгі және эксперименттен кейінгі нәтижелердің орташа мәндері арасындағы айырмашылықтың статистикалық тұрғыдан мәнді немесе мәнді емес екенін анықтауға мүмкіндік береді.
Есептеу барысында деңгейлік көрсеткіштер шартты сандық мәндерге ауыстырылды. Атап айтқанда, жоғары деңгейге – 3 балл, орта деңгейге – 2 балл, төмен деңгейге – 1 балл берілді. Мұндай балдық жүйе сапалық деңгейлік нәтижелерді сандық көрсеткіштерге айналдырып, оларды математикалық-статистикалық өңдеуге мүмкіндік берді. Эксперимент тобындағы оқушылар саны N=87 деп алынды.
Стьюденттің t-критерийі төмендегі формула негізінде есептелінді:
[image: ]
Мұнда 
xˉ – экспериментке дейінгі орташа мән, yˉ – эксперименттен кейінгі орташа мән, m1 – экспериментке дейінгі нәтижелер бойынша орташа қатенің мәні, m2 – эксперименттен кейінгі нәтижелер бойынша орташа қатенің мәні.
Әр кезең бойынша орташа мән мына формуламен анықталды:
[image: ]
Мұнда fi – белгілі бір деңгейге сәйкес оқушылар саны, xi – сол деңгейге берілген шартты балл, n – топтағы оқушылардың жалпы саны. Есептеу барысында деңгейлер шартты баллмен белгіленді: жоғары деңгей – 3 балл, орта деңгей – 2 балл, төмен деңгей – 1 балл.
Орташа қатенің мәндері төмендегі формулалар арқылы есептелінді:
[image: ], [image: ]
Мұнда S1 экспериментке дейінгі нәтижелердің стандартты ауытқуы және S2 – эксперименттен кейінгі нәтижелердің стандартты ауытқуы, N1 және N2 – салыстырылып отырған екі өлшемдегі оқушылар саны. Бұл зерттеуде екі жағдайда да оқушылар саны бірдей болғандықтан, N1=87, N2=87 деп алынды.
Стандартты ауытқу төмендегі формуламен анықталды:
 [image: ]
Осы формулалар негізінде бақылау кезеңінде эксперимент тобының экспериментке дейінгі және эксперименттен кейінгі мотивациялық-когнитивтік, әлеуметтік-эмпатиялық және эмоционалдық-рефлексивтік компоненттері бойынша орташа мәндері, стандартты ауытқулары, орташа қателері және эмпирикалық t мәндері есептелінді. Нәтижесінде алынған t мәндері кестеде беріліп, олар Стьюдент критерийінің шекті мәнімен салыстырылды.
Стьюденттің t-критерийі бойынша бақылау кезеңіндегі есептеу нәтижелері төмендегі 38-кестеде берілді.

Кесте 38 – Эксперимент тобының экспериментке дейінгі және эксперименттен кейінгі нәтижелері бойынша Стьюдент t-критерийін есептеу көрсеткіштері

	Компоненттер
	x̄ дейін
	x̄ кейін
	S₁
	S₂
	m₁
	m₂
	tэмп

	Мотивациялық-когнитивтік
	1,57
	2,57
	0,65
	0,67
	0,069
	0,072
	10,01

	Әлеуметтік-эмпатиялық
	1,56
	2,65
	0,64
	0,61
	0,069
	0,066
	11,43

	Эмоционалдық-рефлексивтік
	1,53
	2,62
	0,59
	0,66
	0,063
	0,071
	11,40



Мұнда: x̄ дейін – эксперимент тобының экспериментке дейінгі орташа мәні; x̄ кейін – эксперимент тобының эксперименттен кейінгі орташа мәні; S₁, S₂ – стандартты ауытқулар; m₁, m₂ – орташа қатенің мәндері; tэмп – эмпирикалық t мәні.
Мотивациялық-когнитивтік компонент бойынша экспериментке дейінгі орташа мән 1,57 болса, эксперименттен кейін бұл көрсеткіш 2,57-ге дейін артты. Осы компонент бойынша алынған эмпирикалық мән tэмп=10,01 болды. Бұл көрсеткіш оқушылардың эмоциялық тапсырмаларға қызығушылығы, негізгі эмоция түрлері туралы білімі және мультимедиялық материалдар негізінде эмоцияларды ажырату білігі бойынша елеулі оң өзгеріс болғанын көрсетеді. Яғни қалыптастыру кезеңінде қолданылған мультимедиялық тапсырмалар оқушылардың эмоциялық мазмұндағы оқу әрекетіне қызығушылығын арттырып, эмоцияларды тану мен түсіндіру дағдыларының дамуына ықпал етті.
Әлеуметтік-эмпатиялық компонент бойынша экспериментке дейінгі орташа мән 1,56, эксперименттен кейінгі орташа мән 2,65 болды. Бұл компонент бойынша tэмп=11,43 мәні анықталды. Эмпирикалық мәннің жоғары болуы оқушылардың өзгелердің эмоциялық жағдайын түсіну, құрдастарының сезімін ескеру және өзгенің эмоциялық күйіне жанашырлықпен жауап беру дағдыларында айқын ілгерілеу бар екенін дәлелдейді. Демек, интерактивті мультимедиялық жағдаяттар, рөлдік тапсырмалар, эмоциялық көріністерді талдау және қолдау әрекетін таңдауға бағытталған жұмыстар оқушылардың әлеуметтік-эмпатиялық әрекет тәжірибесін кеңейткен.
Эмоционалдық-рефлексивтік компонент бойынша экспериментке дейінгі орташа мән 1,53 болса, эксперименттен кейін 2,62 көрсеткішіне жетті. Осы компонент бойынша алынған tэмп=11,40 мәні оқушылардың өз көңіл күйін анықтау, мультимедиялық тапсырмалар негізінде өз сезімін сипаттау және өз әрекеті мен мінез-құлқына эмоционалдық тұрғыдан баға беру рефлексиясының статистикалық тұрғыдан мәнді дамығанын көрсетеді. Бұл қалыптастыру кезеңінде қолданылған «мен не сезіндім?», «неге бұлай сезіндім?», «менің әрекетім мен көңіл күйім қандай байланыста?» сияқты рефлексивтік тапсырмалардың тиімділігін айқындайды.
Еркіндік дәрежесі төмендегіше анықталды: df = N₁ + N₂ – 2 = 87 + 87 – 2 = 172. 0,05 мәнділік деңгейінде Стьюдент критерийінің шекті мәні шамамен tкрит = 1,97 деп алынды. Барлық компоненттер бойынша алынған эмпирикалық мәндер шекті мәннен жоғары болды: 10,01 > 1,97; 11,43 > 1,97; 11,40 > 1,97.
Осы нәтижелер эксперимент тобының экспериментке дейінгі және эксперименттен кейінгі көрсеткіштері арасында статистикалық тұрғыдан мәнді айырмашылық бар екенін дәлелдейді. Демек, қалыптастыру кезеңінде енгізілген интерактивті мультимедиялық технологияларға негізделген әдістемелік жұмыс бастауыш сынып оқушыларының эмоционалдық интеллектісін дамытуға оң ықпал етті. Атап айтқанда, оқушылардың эмоцияларды тану және түсіну білігі, өзгенің эмоциялық жағдайына эмпатиялық қатынасы, сондай-ақ өз сезімін сипаттау мен мінез-құлқына эмоционалдық тұрғыдан баға беру рефлексиясы айтарлықтай жақсарды.
Қорыта келе, Стьюденттің t-критерийі бойынша алынған нәтижелер ұсынылған әдістеменің тиімділігін статистикалық тұрғыдан растады. Бұл интерактивті мультимедиялық технологияларды бастауыш сынып оқушыларының эмоционалдық интеллектісін дамыту үдерісінде мақсатты, жүйелі және кезеңдік түрде қолданудың педагогикалық тұрғыдан нәтижелі екенін көрсетеді.


ҚОРЫТЫНДЫ
Адамның қоршаған ортамен үйлесімділікке ұмтылуы оның жалпы интеллектісіне, яғни күрделі идеяларды түсінуге, абстрактілі ойлауға және мәселелерді шешуге мүмкіндік беретін танымдық қабілеттеріне негізделеді. Алайда бұл ақыл-ой потенциалын өмірде толық жүзеге асыру үшін ол тұлғаның өз сезімдері мен өзгелердің эмоцияларын тани білу және басқара алу қабілетін қамтитын эмоционалды интеллектпен тығыз бірлікте дамуы қажет. Тек ақыл мен сезімнің, яғни рационалдық пен эмоционалдылықтың осындай тепе-теңдігі ғана адамның әлеуметтенуіне, ұстамды мінез қалыптастыруына және кәсіби жетістіктерге жетуіне жол ашады. Заманауи ақпараттық қоғамда бұл интеллектуалдық үдерістер мәтін, дыбыс және бейнені біріктіріп, пайдаланушымен белсенді байланыс орнататын интерактивті мультимедиялық технологиялардың мүмкіндіктерімен одан әрі байи түседі. Нәтижесінде, мультимедиялық орта адамның табиғи танымдық ынтасын арттыратын сыртқы инновациялық құралға айналса, дамыған интеллект пен эмоционалды бақылау осы технологиялық мүмкіндіктерді тиімді игерудің ішкі кепілі болып табылады.
Жүргізілген теориялық-әдіснамалық және тәжірибелік зерттеу жұмысының нәтижелері төмендегідей тұжырымдалады:
1. Зерттеу тақырыбы бойынша нормативтік құжаттарға және ғылыми еңбектерге жасалған талдау негізінде интерактивті мультимедиялық технологиялар арқылы бастауыш сынып оқушыларының эмоционалды интеллектісін дамыту мәселесінің өзекті  екендігі дәлелденді. 
2. Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамыту мәселесінің теориялық-әдіснамалық негіздері айқындалды, оқушылардың эмоционалды интеллектісін дамытуда тұлғалық-бағдарлы тұғыр, іс-әрекеттік тұғыр құзыреттілік тұғыр, орта тұғыры, ақпараттық-коммуникативтік тұғырлар басшылыққа алынды; философиялық, психологиялық-педагогикалық, әдістемелік еңбектерге талдау жасалып, «эмоционалды интеллект», «бастауыш сынып оқушыларының эмоционалды интеллектісі», «интерактивті мультимедиялық технология» ұғымдарының  мәні айқындалып сипатталды. Нақтылаулар интерактивті мультимедиялық технологиялар арқылы орта мектеп оқушыларының эмоционалды интеллектісін дамытудың теориялық-әдіснамалық негіздерін анықтауда «эмоционалды интеллект – тұлғаның өзінің және өзге адамдардың эмоцияларын тану, түсіну, ажырату, бағалау, оларды саналы түрде басқару және түрлі әлеуметтік жағдаяттарда тиімді қолдану қабілетін қамтамасыз ететін, өзін-өзі тану, өзін-өзі реттеу, эмпатия және тұлғааралық қарым-қатынас дағдыларының бірлігінен тұратын тұлғалық-психологиялық сапа»; «бастауыш сынып оқушысының эмоционалды интеллектісі – оқушының өз эмоцияларын саналы түрде танып, түсініп, реттей алуы, өзге адамдардың сезімдері мен эмоциялық жағдайларын дұрыс қабылдап, оларға эмпатия танытуы және оқу мен күнделікті қарым-қатынас барысында эмоцияларын тиімді басқара отырып, жағымды әлеуметтік өзара әрекет жасай алуын сипаттайтын тұлғалық қасиет» деп берілді.
3. Интерактивті мультимедиялық технологиялар бастауыш сынып оқушыларының эмоционалды интеллектісін дамытудың құралы ретінде эмоцияларды тану және ажырату қабілетінің дамуы (видео, анимация, интерактивті тапсырмалар) арқылы оқушылар бет-әлпет, дауыс ырғағы, қимыл арқылы эмоцияларды таниды, түрлі эмоционалды жағдайларды салыстырады), эмпатия (сезіне білу) қалыптасуы (басқаның көңіл күйін түсініп, соған сай әрекет етеді), эмоцияларды реттеу дағдысының қалыптасуы (интерактивті жаттығулар арқылы жағымсыз эмоцияларды басқару, дұрыс реакцияны таңдау, оқушы ашу, реніш, қорқыныш сияқты эмоцияларды бақылауы), коммуникативтік дағдыларының жетілуі, (онлайн платформалар: чат, ойын, бірлескен тапсырмалар) пікір алмасу, өз ойын мәдени жеткізу, тыңдай білу негізінде оқушы тиімді қарым-қатынас жасай алуы), рефлексия жасау қабілеті (оқушы өз әрекеті мен эмоциясын саралауы), оқу мотивациясының артуын (көрнекілік, динамика, ойын элементтері сабаққа қызығушылықтарын арттырады, эмоциялық жағымды орта қалыптастырады) қамтамасыз етеді.
4. Бастауыш сынып оқушыларының эмоционалды интеллектісін интерактивті мультимедиялық технологиялар арқылы дамытудың құрылымдық-мазмұндық моделі жасалды. Оның компоненттерінің бір тұтастығы (мақсаты мен міндеті, тұжырымдамалық және әдіснамалық негізі, мазмұны мен теориялық негізі, компоненттері мен өлшемдері, әдістері мен құралдары, қол жеткізетін нәтиже) бірлігін қамтамасыз етеді. Ұсынылған модель мотивациялық-когнитивтік компонент, әлеуметтік-эмпатиялық компонент	және эмоционалдық-рефлексивтік компоненттен тұрады.
Мотивациялық-когнитивтік компонент эмоциялар мен сезімдерді тануға қызығушылығы және эмоциялық білімінің қалыптасуы; әлеуметтік-эмпатиялық компонент өзгелердің эмоциялық жағдайын түсінуі және эмпатиялық қатынасының қалыптасуы; 	эмоционалдық-рефлексивтік компонент өз эмоциясын тануы, сипаттауы және бағалауы өлшемдерінен тұрады. Әрбір компонент пен өлшемге сәйкес көрсеткіштер берілді.
5. Интерактивті мультимедиялық технологиялар арқылы бастауыш сынып оқушыларының эмоционалды интеллектісін дамыту әдістемесі педагогикалық эксперименттен өткізіліп, тиімділігі дәлелденді. Эксперимент барысында «Сезімдер әлемі» интерактивті тренингі, «Эмпатиялық чат», Emotion Quest «Сезімдер сапары» ойыны, «Сезім детективі», «Эмоция театры», «Мейірімді робот», «Эмпатия деген не?», «Басқа адамның орнында», «Қалай қолдау көрсету керек?», «Эмоциялық шеңбер», «Эмпатиялық қарым-қатынастың 5 ережесі», «Эмпатия ойыны», «Жағдаяттарды талдау», «Жанжалды шешу» тәрізді тапсырмалар қолданылды. Бұл тапсырмалар оқушылардың өзгенің мимикасы, дауыс ырғағы, қимылы және жағдаят мазмұны арқылы эмоциялық күйді түсінуіне, құрдасының сезімін ескеріп әрекет етуіне және жылы сөз, қолдау, көмек көрсету арқылы жанашырлық танытуына мүмкіндік берді.
4-сынып оқушыларына арналған «Көңіл-күй әлеміне саяхат» атты 36 сағаттық факультатив курс бағдарламасы әзірленді. Бұл курс интерактивті мультимедиялық технологиялар арқылы оқушылардың эмоцияларды тану, түсіну, сипаттау, өз сезімін реттеу, өзгелердің эмоциялық жағдайын түсіну және эмпатиялық қарым-қатынас жасау дағдыларын дамытуға бағытталды.
Зерттеу нәтижесі бойынша ғылыми-әдістемелік ұсыныстар жасауға болады:
- бастауыш сыныптардың оқу-тәрбие үдерісіне 4-сыныпқа арналған «Көңіл-күй әлеміне саяхат» факультативтік курсын енгізіп, оны интерактивті мультимедиялық технологиялар негізінде жүйелі түрде жүзеге асыру;
- бастауыш сынып мұғалімдерінің кәсіби даму бағдарламаларының мазмұнына оқушылардың эмоционалды интеллектісін интерактивті мультимедиялық технологиялар арқылы дамытуға арналған арнайы модульдер мен практикалық тренингтерді енгізу;
- бастауыш білім беру тәжірибесіне эмоцияларды тану, эмпатияны қалыптастыру, эмоцияларды реттеу және эмоционалдық рефлексияны дамытуға бағытталған авторлық интерактивті мультимедиялық тапсырмалар жүйесін («Сезімдер әлемі», «Эмоция театры», «Сезім детективі», «Эмпатиялық чат», «Жағдаяттарды талдау» және т.б.) кеңінен енгізу;
- жоғары оқу орындарының «Бастауыш білім беруә бағдарламасының мазмұнына интерактивті мультимедиялық технологиялар арқылы эмоционалды интеллектіні дамыту мәселелерін қамтитын элективті пәндер мен оқу-әдістемелік құралдарды енгізіп, осы бағыттағы ғылыми зерттеулерді жалғастыру ұсынылады.
Аталған зерттеу нәтижелері болашақта жоғары педагогикалық оқу орындарында мамандар даярлау мәселесіне арналған жұмыстарды жетілдіруге және осы бағыттағы жаңа зерттеулер жүргізуге негіз бола алады деп есептейміз.

ҚОСЫМША А
«Эмоциялық тапсырмаларға қызығушылықты бақылау картасы» әдістемесі

Мақсаты: бастауыш сынып оқушыларының эмоциялар мен сезімдерді мультимедиялық тапсырмалар арқылы тануға тұрақты қызығушылығының қалыптасу деңгейін анықтау.
Қолданылатын әдіс: педагогикалық бақылау әдісі негізінде бейімделген бақылау картасы.
Қажетті құралдар: эмоциялық мазмұндағы суреттер, қысқа бейнежазбалар, анимациялар, интерактивті тапсырмалар, смайликтер, мультимедиялық презентация, бақылау картасы.
Өткізу барысы: Диагностикалық жұмыс 15–20 минут көлемінде жүргізіледі. Алдымен оқушыларға эмоциялар бейнеленген қысқа мультимедиялық материалдар көрсетіледі. Мысалы, қуанып тұрған бала, ренжіген кейіпкер, қорыққан жануар, таңданған оқушы бейнеленген сурет немесе анимация ұсынылады.
Оқушыға мынадай тапсырмалар беріледі: Бейнежазбадағы немесе суреттегі кейіпкердің қандай көңіл күйде екенін анықтау. Көрсетілген эмоцияны смайликпен сәйкестендіру.  «Бұл кейіпкер неге қуанды?», «Ол неге ренжіді?» деген сұрақтарға жауап беру. Ұқсас эмоцияны басқа суреттен немесе анимациядан табу. Өз көңіл күйіне сәйкес келетін смайликті таңдау.
Оқушының эмоциялық тапсырмаларға қызығушылығы төмендегі өлшемдер арқылы бағаланады:
	№ 
	Бақылау өлшемдері
	Мазмұны

	1
	Тапсырмаға эмоционалдық қызығушылық танытуы
	Мультимедиялық материалды көруге, тыңдауға, талдауға ықылас білдіруі

	2
	Белсенді қатысуы
	Сұрақтарға жауап беруге, эмоцияларды анықтауға, тапсырманы орындауға ұмтылуы

	3
	Зейін тұрақтылығы
	Бейне, сурет, анимация мазмұнына назарын шоғырландыруы

	4
	Өздігінен жауап беруге ынталануы
	Мұғалімнің көмегінсіз немесе аз көмегімен жауап беруге талпынысы

	5
	Қосымша қызығушылық білдіруі
	Кейіпкердің көңіл күйі, әрекеті, эмоция себебі туралы сұрақ қоюы немесе пікір айтуы



Кесте – Эмоциялық тапсырмаларға қызығушылықты бақылау картасы
	Оқушының аты жөні
	Тапсырмаға эмоционалдық қызығу-шылығы
	Белсенді қатысуы
	Зейін тұрақтылығы
	Өздігінен жауап беруге ынталануы
	Қосымша қызығушылық білдіруі
	Жалпы балл
	Деңгейі

	1 Оқушы
	
	
	
	
	
	
	

	2 Оқушы
	
	
	
	
	
	
	

	3 Оқушы
	
	
	
	
	
	
	



Бағалау шкаласы
Әр өлшем 0–2 балл аралығында бағаланады:
	Балл
	Сипаттамасы 

	2 балл 
	Оқушы тапсырмаға жоғары қызығушылық танытады, белсенді қатысады, эмоцияларды анықтауға ынталы, мультимедиялық материалға зейінін тұрақты бағыттайды.

	1 балл 
	Оқушы тапсырмаға ішінара қызығушылық танытады, мұғалімнің қолдауымен қатысады, зейіні тұрақсыз, жауап беруге кейде ғана ұмтылады.

	0 балл 
	Оқушы тапсырмаға қызығушылық танытпайды, белсенділігі төмен, мультимедиялық материалға назар аудармайды немесе тапсырманы орындаудан бас тартады.


Деңгейлік сипаттама
8–10 балл жоғары деңгей – оқушы мультимедиялық тапсырмаларға ерекше қызығушылықпен қатысады, эмоциялар мен сезімдерді тануға белсенді ұмтылады, сурет, бейне, анимация мазмұнын мұқият бақылайды. Кейіпкерлердің көңіл күйін анықтауға ынталы, жауап беруде дербестік танытады, эмоциялық жағдаяттарға қатысты өз пікірін айтуға тырысады.
4–7 орта деңгей – оқушы мультимедиялық тапсырмаларға қызығушылық танытқанымен, оның белсенділігі тұрақты емес. Кейбір тапсырмаларды ықыласпен орындаса, кейбірінде мұғалімнің көмегін қажет етеді. Эмоцияларды тануға талпынады, бірақ зейіні тез ауытқуы мүмкін.
0–3 төмен деңгей – оқушы эмоциялар мен сезімдерді тануға бағытталған мультимедиялық тапсырмаларға қызығушылық танытпайды немесе өте әлсіз қызығушылық білдіреді. Тапсырмаларды орындауға енжар қатысады, жауап беруге құлықсыз, мультимедиялық материалға зейінін ұзақ шоғырландыра алмайды.


ҚОСЫМША Ә
А.А. Адаскина мен О.А. Баклыкованың «Эмоциялар сөздігі» әдістемесі

Әдістеменің мақсаты: бастауыш сынып оқушыларының негізгі эмоция түрлері мен олардың мазмұны туралы бастапқы білімін, эмоциялар мен сезімдерді сөзбен атау және сипаттау мүмкіндігін анықтау.
Қолданылатын әдіс: эмоциялық жағдаяттар бойынша оқушының эмоцияны атауын, түсіндіруін және сөздік қорын анықтауға арналған диагностикалық тапсырма.
Стимулдық материалдар: балалардың әртүрлі өмірлік жағдаяттардағы эмоциялық күйін бейнелейтін суреттер, фотосуреттер, мультимедиялық карточкалар; интерактивті тақта, презентация, смайликтер, эмоция атаулары жазылған карточкалар қолданылады.
Өткізу формасы: жеке немесе топтық.
Әдістеменің ғылыми-әдістемелік негіздемесі
Әдістеме мазмұны Ю.Б. Гиппенрейтердің балалардың эмоционалдық интеллектін дамытуға арналған ойын материалдарына сүйене отырып бейімделді. Зерттеу мақсатына сәйкес әдістеме бастауыш сынып оқушыларының күнделікті қарым-қатынаста эмоциялар мен сезімдерді белгілеу үшін қолданатын белсенді сөздік қорын анықтауға бағытталды.
Өткізу барысы. 
Оқушыларға әртүрлі эмоциялық жағдаяттар бейнеленген 20 сурет немесе мультимедиялық карточка ұсынылады. Әр сурет бойынша оқушыға қысқаша жағдаят оқылады және «Бұл бала не сезініп тұр?», «Ол қандай көңіл күйде?», «Неге олай сезінді?» деген сұрақтар қойылады.

Диагностикалық жағдаяттар
	№
	Жағдаят мазмұны
	Оқушыға қойылатын сұрақ

	1
	Айбар тәртіп бұзғаны үшін ескерту алып, бұрышқа тұрғызылды.
	Айбар не сезініп тұр?

	2
	Қыздар Әлинаны өз ойынына қоспады.
	Әлина не сезінді?

	3
	Даниярдың ағасы үстіне ақ жайма жамылып, оны қорқытты.
	Данияр қандай сезімде болды?

	4
	Айсұлуға жаңа энциклопедия сыйлады.
	Айсұлу не сезінді?

	5
	Ернар музейден өте үлкен динозавр қаңқасын көрді.
	Ернар қандай көңіл күйде болды?

	6
	Нұрәлінің досы басқа қалаға көшіп кетті.
	Нұралі не сезінді?

	7
	Мадинаға туған күнінде көп сыйлық берілді.
	Мадина қандай сезімде болды?

	8
	Ит Арманның добын тістеп жарып қойды.
	Арман не сезінді?

	9
	Әли жарыста жеңіске жетті.
	Әли қандай сезімде болды?

	10
	Аружанның сүйікті күшігі жоғалып кетті.
	Аружан не сезінді?

	11
	Балалар не істерін білмей отыр.
	Балалар қандай көңіл күйде?

	12
	Аяла достарымен Жаңа жыл мерекесіне қатысты.
	Аяла не сезінді?

	13
	Інжу өзінің сүйікті тортын жеді.
	Інжу қандай сезімде болды?

	14
	Анасы Омарға сүйікті мультфильмін көруге рұқсат бермеді.
	Омар не сезінді?

	15
	Кәусар жаңа мектепте сыныптастарымен танысып жатыр.
	Кәусар қандай сезімде болуы мүмкін?

	16
	Сәуле дельфиннің биікке секіргенін көрді.
	Сәуле не сезінді?

	17
	Аруна кішкентай күшікті құшақтап тұр.
	Аруна қандай сезімде?

	18
	Бекзат Ләйлаға гүл сыйлады.
	Бекзат не сезінді?

	19
	Самат мұғаліміне алма сыйлады, себебі мұғалімі оған есеп шығаруды үйретті.
	Самат қандай сезімде болды?

	20
	Дина ауырып қалды, анасы оған ащы дәрі ішуді ұсынды.
	Дина не сезінді?


Бағалау критерийлері
Оқушының жауабы бағаланады:
	№
	Бағалау критерийі
	Мазмұны

	1
	Дұрыс аталған эмоциялар саны
	Оқушының жағдаятқа сәйкес эмоцияны дұрыс атауы

	2
	Эмоциялық сөздік қорының көлемі
	Оқушы қолданған ерекше эмоция атауларының саны мен әртүрлілігі

	3
	Эмоция мазмұнын түсіндіруі
	Оқушының эмоцияның себебін жағдаятпен байл аныстыра түсіндіруі

	4
	Эмоцияны нақтылауы	
	Жалпы жауаптың орнына нақты эмоция атауын қолдануы


Бағалау шкаласы
Әр жағдаят бойынша оқушының жауабы 0–1 балл аралығында бағаланады.
	Балл
	Сипаттамасы

	1 балл
	Оқушы жағдаятқа сәйкес эмоцияны дұрыс атайды немесе мағынасы жақын балама эмоцияны қолданады.

	0 балл
	Оқушы эмоцияны дұрыс атай алмайды, жауап бермейді немесе жағдаятқа сәйкес келмейтін эмоцияны атайды.


Жалпы ең жоғары балл – 20 балл.
Қосымша сапалық талдау барысында оқушының қанша түрлі эмоция атауын қолданғаны есептеледі. Мысалы: қуаныш, реніш, қорқыныш, таңдану, ашу, мұңаю, ұялу, мақтаныш, қызығу, жалығу, сүйіспеншілік, аяушылық, ризашылық және т.б.
Деңгейлік сипаттама
	Жалпы балл
	Деңгей
	Сипаттамасы

	16–20 балл
	Жоғары деңгей
	Оқушы негізгі эмоция түрлерін дұрыс атайды, эмоция мазмұнын жағдаятпен байланыстыра түсіндіреді, эмоциялық сөздік қоры жеткілікті, жауаптарында нақты эмоция атауларын қолданады.

	8–15 балл
	Орта деңгей
	Оқушы негізгі эмоциялардың бір бөлігін дұрыс атайды, бірақ кейбір эмоцияларды шатастырады немесе жалпы сөздермен сипаттайды. Эмоцияның себебін түсіндіруде мұғалім көмегін қажет етеді.

	0–7 балл
	Төмен деңгей
	Оқушы эмоцияларды атауда қиналады, эмоциялық сөздік қоры шектеулі, жауаптары көбіне «жақсы», «жаман», «білмеймін» сияқты жалпылама сөздермен шектеледі.



Жауаптарды тіркеу хаттамасы
Кесте Ә.1 – «Эмоциялар сөздігі» әдістемесі бойынша оқушы жауаптарын тіркеу хаттамасы
	Оқушының аты-жөні
	1
	2
	3
	4
	5
	6
	7
	8
	9
	10
	11
	12
	13
	14
	15
	16
	17
	18
	19
	20
	Жалпы балл

	1-оқушы
	
	
	
	
	
	
	
	
	
	
	
	
	
	
	
	
	
	
	
	
	

	2-оқушы
	
	
	
	
	
	
	
	
	
	
	
	
	
	
	
	
	
	
	
	
	

	3-оқушы
	
	
	
	
	
	
	
	
	
	
	
	
	
	
	
	
	
	
	
	
	



Эмоциялық сөздік қорын сапалық талдау үлгісі
Оқушының жауаптары тек баллдық жүйемен ғана емес, сапалық тұрғыдан да талданады. Бұл оқушының эмоциялық сөздік қорының мазмұнын нақтылауға мүмкіндік береді.

	Талдау бағыты
	Мысалдар

	Нақты эмоция атаулары
	қуаныш, қорқыныш, ашу, таңдану, мұң, реніш, ұялу

	Жалпылама жауаптар
	жақсы, жаман, көңілді, көңілсіз

	Әрекет арқылы сипаттау
	жылағысы келді, күледі, қашып кеткісі келді

	Себеп арқылы сипаттау
	оны ренжітті, сыйлық алды, досы кетіп қалды

	Дене күйі арқылы сипаттау
	дірілдеді, жылап тұр, күлді, үндемей қалды






ҚОСЫМША Б

Е.И. Изотованың «Эмоциялық сәйкестендіру» диагностикалық әдістемесі
Е.И. Изотованың «Эмоциялық сәйкестендіру» диагностикалық әдістемесі кіші мектеп жасындағы балалардың эмоцияларды қабылдау, түсіну, сәйкестендіру және сөзбен атау ерекшеліктерін анықтауға бағытталған. 
Әдістеме балалардың әртүрлі эмоциялық күйлерді мимикалық белгілер, бет-әлпет ерекшеліктері, жағдаяттық мазмұн және жеке эмоциялық тәжірибе негізінде тану мүмкіндігін бағалауға мүмкіндік береді. Берілген әдістемеде эмоцияларды қабылдау, эмоциялық мазмұнды түсіну, эмоцияларды сәйкестендіру, эмоцияны сөзбен атау, эмоциялық тәжірибені өзектендіру сияқты көрсеткіштер қарастырылады.
Зерттеу тақырыбына сәйкес әдістеме бастауыш сынып оқушыларының мультимедиялық материалдар негізінде эмоцияларды ажырату білігін анықтауға бейімделді. Бұл көрсеткіш оқушының сурет, фотосурет, анимация немесе қысқа бейнематериалдағы адамның эмоциялық күйін тануы, оны тиісті эмоция атауымен сәйкестендіруі және өз жауабын мимикалық белгілер арқылы негіздей алуымен сипатталады.
Әдістемені қолданудың маңыздылығы бастауыш сынып оқушыларының эмоционалдық интеллектін дамытуда эмоцияны тек атау ғана емес, оны көрнекі-мультимедиялық белгілер арқылы ажырата білу қажеттілігімен түсіндіріледі. Оқушы адамның бет-әлпетіндегі өзгерістерді, көзқарасын, ауыз, қас, көз қимылын, дене қалпын және жағдаяттық белгілерді түсіну арқылы эмоцияны тануға үйренеді. Сондықтан аталған әдістеме эмоционалдық интеллектінің мотивациялық-когнитивтік компонентін диагностикалауда тиімді құрал ретінде алынды.
Әдістеменің мазмұны
Әдістеме оқушыға әртүрлі эмоциялық күйлер бейнеленген мультимедиялық материалдарды көрсету арқылы жүргізіледі. Диагностикалық материал ретінде қуаныш, мұң, ашу, қорқыныш, таңдану, жиіркену сияқты негізгі эмоциялар бейнеленген фотосуреттер, пиктограммалар немесе анимациялық бейнелер ұсынылады.
Әрбір материал бойынша оқушыдан бейнедегі адамның қандай көңіл күйде екенін анықтау, эмоцияны атау және өз жауабын түсіндіру сұралады. Егер оқушы қиналса, мұғалім оның назарын бет-әлпет белгілеріне, яғни көз, қас, ауыз, ерін, бет қимылы сияқты экспрессивтік ерекшеліктерге бағыттайды. Бұл тәсіл әдістеменің бастапқы мазмұнымен сәйкес келеді, өйткені Е.И. Изотованың әдістемесінде эмоцияны тануда мимикалық белгілерге назар аударту маңызды диагностикалық көмек ретінде қарастырылады.
Өткізу барысы.
Диагностикалық жұмыс 15–20 минут көлемінде жүргізіледі. Мұғалім алдымен оқушыға тапсырманың ойын түрінде өтетінін түсіндіреді. Оқушыға эмоциялық күйлер бейнеленген 6–8 мультимедиялық карточка немесе қысқа анимациялық үзінді көрсетіледі.
Оқушыға төмендегідей нұсқау беріледі:
Нұсқау: «Қазір саған әртүрлі көңіл күйдегі балалардың суреттері мен қысқа бейнелері көрсетіледі. Сен мұқият қарап, олардың қандай көңіл күйде екенін анықта. Бұл баланың не сезініп тұрғанын айт және неге олай ойлағаныңды түсіндір».
Әрбір мультимедиялық материал көрсетілгеннен кейін оқушыға мына сұрақтар қойылады: Бұл бала қандай көңіл күйде? Ол не сезініп тұр? Сен оны қалай байқадың? Оның бет-әлпетінен қандай белгі көрдің? Мұндай жағдай сенде кездесті ме?
Оқушының жауабы арнайы хаттамаға тіркеледі. Мұғалім оқушының эмоцияны дұрыс ажыратуын, эмоция атауын қолдануын, жауапты мимикалық немесе жағдаяттық белгімен негіздеуін, сондай-ақ көмексіз немесе көмекпен орындауын белгілейді.
Диагностикалық тапсырмалар мазмұны
	№
	Мультимедиялық материал мазмұны
	Анықталатын эмоция
	Оқушыға қойылатын сұрақ

	1
	Күлімдеп тұрған бала бейнесі[image: ]
	Қуаныш

	Бала қандай көңіл күйде?

	2
	Көзіне жас алған бала бейнесі
[image: ]
	Мұң немесе реніш
	Бала не сезініп тұр?

	3
	Қабағы түйілген, ашулы бала бейнесі
[image: ]
	Ашу
	Бұл баланың көңіл күйі қандай?

	4
	Қорқып тұрған бала немесе қорқынышты жағдаят
[image: ]
	Қорқыныш
	Бала неден қорқуы мүмкін?

	5
	Таңғалған кейіпкердің бейнесі
[image: ]
	Таңдану
	Кейіпкер не сезінді?

	6
	Ұнамсыз нәрсені көрген бала бейнесі
[image: ]
	Жиіркену
	Бала қандай сезімде болды?

	7
	Ұялып тұрған бала бейнесі
[image: ]
	Ұялу
	Бала неге қысылып тұр деп ойлайсың?

	8
	Сыйлық алған немесе жеңіске жеткен бала бейнесі
[image: ]
	Қуаныш немесе мақтаныш
	Бала қандай сезімде?


Бағалау көрсеткіштері
	№
	Бағалау көрсеткіштері
	Мазмұны

	1
	Эмоцияны қабылдауы
	Оқушының мультимедиялық материалдағы бет-әлпет, мимика, қимыл белгілерін байқауы

	2
	Эмоцияны ажыратуы
	Оқушының бейнеленген эмоциялық күйді басқа эмоциялардан дұрыс ажыратуы

	3
	Эмоцияны атауы
	Оқушының эмоцияны нақты сөзбен белгілеуі

	4
	Жауабын негіздеуі
	Оқушының эмоцияны мимикалық немесе жағдаяттық белгі арқылы түсіндіруі

	5
	Көмекке тәуелсіздігі
	Оқушының тапсырманы өздігінен немесе мұғалім көмегімен орындауы


Бағалау шкаласы
Әр тапсырма 0–2 балл аралығында бағаланады.
	Балл
	Сипаттамасы

	2 балл
	Оқушы эмоцияны дұрыс ажыратады, нақты атайды және жауабын мимикалық немесе жағдаяттық белгілер арқылы түсіндіреді.

	1 балл
	Оқушы эмоцияны ішінара дұрыс ажыратады, бірақ атауда немесе түсіндіруде қиналады; мұғалімнің бағыттаушы көмегін қажет етеді.

	0 балл
	Оқушы эмоцияны ажырата алмайды, эмоцияны қате атайды немесе жауап бермейді.



Егер 8 тапсырма қолданылса, жалпы ең жоғары балл – 16 балл.
Деңгейлік сипаттама
	Деңгей
	Сипаттамасы

	13–16 балл Жоғары деңгей
	Оқушы мультимедиялық материалдардағы эмоцияларды дұрыс ажыратады, эмоция атауларын нақты қолданады, өз жауабын мимика, бет-әлпет немесе жағдаяттық белгі арқылы негіздей алады. Тапсырмаларды көбіне өздігінен орындайды.

	7–12 балл Орта деңгей
	Оқушы негізгі эмоцияларды белгілі бір дәрежеде ажыратады, бірақ кейбір эмоцияларды шатастырады. Жауабын түсіндіруде немесе эмоция атауын нақтылауда мұғалімнің көмегін қажет етеді.

	0–6 балл Төмен деңгей
	Оқушы мультимедиялық материалдардағы эмоцияларды ажыратуда қиналады, эмоция атауларын жиі шатастырады, мимикалық белгілерге назар аударуы әлсіз, тапсырманы орындауда тұрақты көмек қажет етеді.


Жауаптарды тіркеу хаттамасы
Кесте Б.1 – Е.И. Изотованың «Эмоциялық сәйкестендіру» әдістемесі бойынша оқушы жауаптарын тіркеу хаттамасы
	Оқушының аты-жөні
	Қуаныш
	Мұң / реніш
	Ашу
	Қорқыныш
	Таңдану
	Жиіркену
	Ұялу
	Мақтаныш
	Жалпы балл
	Деңгейі

	1-оқушы
	
	
	
	
	
	
	
	
	
	

	2-оқушы
	
	
	
	
	
	
	
	
	
	

	3-оқушы
	
	
	
	
	
	
	
	
	
	

	...
	
	
	
	
	
	
	
	
	
	


Сапалық талдау 
	Талдау бағыты
	Мазмұндық сипаттамасы

	Дұрыс ажыратылған эмоциялар
	Оқушының қатесіз таныған эмоциялары

	Шатастырылған эмоциялар
	Мысалы, қорқынышты таңданумен, мұңды ренішпен, ашуды жиіркенумен шатастыруы

	Негіздеу ерекшелігі
	Оқушының «көзіне қарап білдім», «аузы күліп тұр», «қабағы түйілген» сияқты белгілерге сүйенуі

	Көмек түрі
	Мұғалімнің мимикаға, көзге, қасқа, ауызға назар аудартуы

	Эмоциялық тәжірибемен байланыстыруы
	Оқушының осыған ұқсас жағдайды өз тәжірибесімен байланыстыруы


Нәтижелерді өңдеу тәртібі: Әр оқушының барлық тапсырма бойынша жинаған балы есептеледі. Жинақталған балл негізінде оқушының мультимедиялық материалдар негізінде эмоцияларды ажырату білігінің даму деңгейі анықталады. Сонымен қатар сапалық талдау барысында оқушының қай эмоцияларды жеңіл ажырататыны, қай эмоцияларды шатастыратыны, эмоцияны қандай белгілер арқылы танитыны және мұғалім көмегіне қаншалықты тәуелді екені қарастырылады.



ҚОСЫМША В
М.А. Нгуеннің «Не – неліктен – қалай?» әдістемесінің бейімделген нұсқасы

Әлеуметтік-эмпатиялық компоненттің «құрдастарының сезімін ескеруге бағытталған әлеуметтік ұстанымы» көрсеткішін диагностикалау мақсатында М.А. Нгуеннің «Не – неліктен – қалай?» әдістемесі 4-сынып оқушыларының жас ерекшеліктеріне сәйкес бейімделді. Әдістеме оқушының құрдасының эмоциялық күйін түсінуін, оның сезімін ескеруге бағытталған әлеуметтік ұстанымын және жағдаятқа сәйкес қолдау көрсетуге дайындығын анықтауға мүмкіндік береді.
Әдістеменің бейімделген мазмұны мектеп өмірінде кездесетін құрдастар арасындағы қарым-қатынас жағдаяттарына негізделді. Диагностикалық жағдаяттарда оқушылардың бір-бірін мазақтауы, сәтсіздікке ұшырауы, ұялуы, жалғыз қалуы, топтық жұмысқа қосылмауы сияқты 4-сынып оқушыларына таныс жағдайлар қамтылды. Бұл оқушылардың әлеуметтік сезімталдығын, құрдасының көңіл күйін ескеруін және өз әрекетін моральдық-эмпатиялық тұрғыдан негіздеуін анықтауға мүмкіндік береді.
Мақсаты: 4-сынып оқушыларының құрдасының сезімін ескеру, оның эмоциялық күйін түсіну және әлеуметтік-эмпатиялық қолдау көрсетуге бағытталған ұстанымын анықтау.
Өткізу уақыты: 15–20 минут.
Қажетті материалдар: жағдаят мәтіндері, мультимедиялық слайдтар, жауап парағы, бағалау хаттамасы.
Оқушыға берілетін нұсқаулық: «Қазір саған мектеп өмірінде кездесетін бірнеше жағдаят ұсынылады. Әр жағдаятты мұқият тыңда немесе оқы. Содан кейін үш сұраққа жауап бер: кейіпкер не сезінді, неліктен солай сезінді және сен мұндай жағдайда қалай әрекет етер едің?»
Әр жағдаят бойынша оқушы төмендегі сұрақтарға жауап береді:
- Кейіпкер не сезінді?
- Ол неліктен осындай күйде болды?
- Сен бұл жағдайда қалай әрекет етер едің?
Диагностикалық жағдаяттар.
1-жағдаят. Айбек математикадан есепті тақтада шығара алмады. Кейбір сыныптастары күліп жіберді. Айбек үндемей орнына отырды, басын төмен түсірді.
Сұрақтар: Айбек не сезінді? Ол неліктен осындай күйде болды? Сен бұл жағдайда не істер едің?
2-жағдаят. Топтық жұмыста Әсел өз ойын айтқысы келді, бірақ топтағы балалар оны тыңдамай, өздері шешім қабылдады. Әсел ренжіп, сабақ соңына дейін үндемей отырды.
Сұрақтар: Әсел не сезінді? Ол неліктен осындай күйде болды? Сен топ мүшесі болсаң, не істер едің?
3-жағдаят. Данияр дене шынықтыру сабағында жарыста соңғы болып келді. Бір бала оған: «Сен бәрібір жүгіре алмайсың», – деді. Даниярдың көңілі түсіп кетті.
Сұрақтар: Данияр не сезінді? Ол неліктен осындай күйде болды? Сен оның сыныптасы болсаң, қалай әрекет етер едің?
4-жағдаят. Мадина сыныпқа жаңа келді. Үзілісте балалар өзара ойнап жүр, ал Мадина ешкіммен сөйлеспей жалғыз тұрды.
Сұрақтар: Мадина не сезінді? Ол неліктен осындай күйде болды? Сен бұл жағдайда не істер едің?
5-жағдаят. Самат сурет байқауына көп дайындалды, бірақ жүлделі орын ала алмады. Ол суретін сөмкесіне салып, көңілсіз отырды.
Сұрақтар: Самат не сезінді?  Ол неліктен осындай күйде болды? Сен оның досы болсаң, не айтар едің?
6-жағдаят. Аружан үзілісте кітабын жоғалтып алды. Ол қобалжып, партасының жанынан кітабын іздеп жүр. Кейбір балалар оған мән бермеді.
Сұрақтар: Аружан не сезінді? Ол неліктен осындай күйде болды? Сен бұл жағдайда қалай көмектесер едің?
7-жағдаят. Ерлан сабақта өлеңді жақсы оқып шықты. Мұғалім оны мақтады, бірақ бір сыныптасы: «Оны жаттап алған ғой, несі керемет?» – деді. Ерланның қуанышы басылып қалды.
Сұрақтар: Ерлан не сезінді? Ол неліктен осындай күйде болды? Сен сыныптасы болсаң, не істер едің?
8-жағдаят. Назерке сыныпта досының туған күні екенін ұмытып кетті. Досы бұған ренжіп, онымен сөйлеспей қойды. Назерке өзін кінәлі сезінді.
Сұрақтар: Назерке не сезінді? Ол неліктен осындай күйде болды? Сен Назеркенің орнында болсаң, не істер едің?
9-жағдаят. Мұғалім жұппен жұмыс істеуді тапсырды. Бір оқушыны ешкім жұпқа алғысы келмеді. Ол үнсіз отырып қалды.
Сұрақтар: Ол оқушы не сезінді? Ол неліктен осындай күйде болды? Сен бұл жағдайды көрсең, қалай әрекет етер едің?
10-жағдаят. Сыныптағы балалар мерекелік қойылымға дайындалып жүр. Бір оқушы сөзін шатастырып алып, қатты ұялды. Басқалар үндемей қалды.
Сұрақтар: Ол оқушы не сезінді? Ол неліктен осындай күйде болды? Сен бұл кезде не айтар едің немесе не істер едің?
Әр жағдаят бойынша оқушының жауабы 0–3 балл аралығында бағаланады.
	Балл
	Жауаптың сипаттамасы

	3 балл
	Оқушы құрдасының эмоциялық күйін дәл анықтайды, оның себебін қисынды түсіндіреді, жағдайға сәйкес қолдау, жұбату, көмектесу, қорғау немесе ынталандыру әрекетін ұсынады.

	2 балл
	Оқушы эмоциялық күйді жалпы дұрыс анықтайды, себебін жартылай түсіндіреді, қолдау әрекетін ұсынады, бірақ жауабы толық немесе нақты емес.

	1 балл
	Оқушы эмоциялық күйді үстірт сипаттайды, себебін түсіндіруде қиналады, ұсынған әрекеті жалпы сипатта болады.

	0 балл
	Оқушы эмоциялық күйді анықтай алмайды, себебін түсіндірмейді, қолдау әрекетін ұсынбайды немесе жағдаятқа сәйкес келмейтін жауап береді.


Ең жоғары балл: 30 балл.
Деңгейлік бағалау шкаласы
	Деңгей
	Балл аралығы
	Сипаттамасы

	Жоғары деңгей
	24–30 балл
	Оқушы құрдасының сезімін ескеруге бағытталған тұрақты әлеуметтік ұстаным танытады; эмоциялық күйді дәл түсінеді, оның себебін негіздейді және қолдау көрсетуге бағытталған нақты әрекет ұсынады.

	Орта деңгей
	14–23 балл
	Оқушы құрдасының эмоциялық күйін жалпы түсінеді, бірақ кейбір жағдайда оның себебін толық пайымдай алмайды; қолдау әрекеті көбіне жалпы сипатта болады.

	Төмен деңгей
	0–13 балл
	Оқушы құрдасының сезімін ескеру мен эмоциялық жағдайын түсінуде қиналады; эмпатиялық қолдау көрсетуге бағытталған әлеуметтік ұстанымы әлсіз байқалады.







ҚОСЫМША Г
А.М. Щетининаның «Балалардағы эмпатиялық реакциялар мен мінез-құлық көріністерінің сипаты» сауалнамасы

Әдістеме баланың өзге адамның эмоциялық күйіне эмоционалдық жауап беруін, жанашырлық танытуын, көмек көрсетуге ұмтылуын және эмпатиялық мінез-құлық ерекшеліктерін анықтауға бағытталған.
Аталған сауалнама бастауыш сынып оқушыларының жас ерекшеліктеріне сәйкес бейімделіп, оқушыға түсінікті қысқа тұжырымдар түрінде ұсынылады. Сауалнама мазмұны баланың құрдастарының көңіл күйіне назар аударуын, ренжіген немесе қиналған балаға қолдау көрсетуін, қуанышына ортақтасуын, әділетсіздікке бейжай қарамауын және өз әрекетін өзгенің сезімімен байланыстыра алуын бағалауға мүмкіндік береді.
Мақсаты: 4-сынып оқушыларының өзгенің эмоциялық күйіне жанашырлықпен жауап беру, эмпатиялық қолдау көрсету және көмекке бағытталған мінез-құлық таныту деңгейін анықтау.
Өткізу уақыты: 10–15 минут.
Қажетті материалдар: сауалнама парағы, жауап бланкісі, бағалау хаттамасы.
Оқушыға берілетін нұсқаулық. «Төменде әртүрлі жағдайларға байланысты сөйлемдер берілген. Әр сөйлемді мұқият оқы. Егер сөйлем саған толық сәйкес келсе – “иә”, кейде сәйкес келсе – “кейде”, сәйкес келмесе – “жоқ” деп белгіле. Дұрыс немесе бұрыс жауап жоқ. Ең бастысы – өз ойыңды шынайы белгіле».
Сауалнама мазмұны
	№
	Тұжырымдар
	Иә
	Кейде
	Жоқ

	1
	Сыныптасым ренжіп отырса, мен оның көңіл күйін байқаймын.
	
	
	

	2
	Біреу жыласа немесе көңілсіз болса, мен оған не болғанын сұрағым келеді.
	
	
	

	3
	Досым қиындыққа тап болса, мен оған көмектесуге тырысамын.
	
	
	

	4
	Егер бір оқушыны мазақтаса, мен оған жаным ашиды.
	
	
	

	5
	Сыныптасым жетістікке жетсе, мен оның қуанышына ортақтасамын.
	
	
	

	6
	Біреудің көңіл күйі жоқ екенін көрсем, оны жұбатқым келеді.
	
	
	

	7
	Досым ренжіп қалса, мен оны жалғыз қалдырмаймын.
	
	
	

	8
	Бір оқушыға әділетсіздік жасалса, мен оған бейжай қарай алмаймын.
	
	
	

	9
	Мен басқа адамның орнына өзімді қойып көруге тырысамын.
	
	
	

	10
	Сыныптасым қорқып немесе қобалжып тұрса, мен оны қолдағым келеді.
	
	
	

	11
	Егер біреу сабақта жауап бере алмай қысылса, мен оны түсінуге тырысамын.
	
	
	

	12
	Досымның көңілі түсіп кетсе, мен оған жылы сөз айтамын.
	
	
	

	13
	Біреудің қиналып тұрғанын көрсем, мен көмектеспей өте алмаймын.
	
	
	

	14
	Сыныптасым жалғыз отырса, мен оны ойынға немесе әңгімеге шақырамын.
	
	
	

	15
	Басқа адамның ренішін немесе қуанышын түсінуге тырысамын.
	
	
	



Әр жауап төмендегідей бағаланады: «Иә» - 2 балл, «Кейде» - 1 балл, «Жоқ» - 0 балл.
Ең жоғары балл: 30 балл. Жалпы балл барлық 15 тұжырым бойынша жиналған ұпайларды қосу арқылы есептеледі.
Деңгейлік бағалау шкаласы
	Деңгей
	Балл аралығы
	Сипаттамасы

	Жоғары деңгей
	24–30 балл
	Оқушы өзгенің эмоциялық күйіне сезімталдық танытады, ренжіген, қиналған, қобалжыған немесе қуанышты күйдегі құрдасына жанашырлықпен жауап береді, қолдау көрсетуге және көмектесуге тұрақты ұмтылады.

	Орта деңгей
	14–23 балл
	Оқушы өзгенің эмоциялық күйін кей жағдайда түсінеді және жанашырлық танытады, бірақ қолдау әрекеті тұрақты емес немесе сыртқы жағдайға тәуелді болады.

	Төмен деңгей
	0–13 балл
	Оқушы өзгенің эмоциялық күйіне жеткілікті назар аудармайды, жанашырлықпен жауап беруі әлсіз байқалады, көмек көрсетуге бағытталған әрекеті тұрақсыз немесе қалыптаспаған.








ҚОСЫМША Д

В.Г. Щурдың «Баспалдақ» өзін-өзі бағалау әдістемесінің бейімделген нұсқасы
Мақсаты: оқушылардың өз әрекеті мен мінез-құлқына эмоционалдық тұрғыдан баға беру рефлексиясының қалыптасу деңгейін анықтау.
Өткізу уақыты: 10–15 минут.
Қажетті материалдар: 7 сатылы баспалдақ суреті, эмоциялық белгілер немесе смайликтер, жауап парағы, бағалау хаттамасы.
Әдістеменің мазмұны.
Оқушыға 7 сатылы баспалдақ бейнесі ұсынылады. Баспалдақтың жоғарғы сатылары өз әрекеті мен мінез-құлқына саналы, жағымды және жауапты баға бере алатын оқушыларды білдіреді. Ортаңғы сатылар өз әрекетін жалпы бағалайтын, бірақ оның себебін толық түсіндіре алмайтын оқушыларды сипаттайды. Төменгі сатылар өз әрекеті мен мінез-құлқын бағалауда қиналатын, эмоционалдық рефлексиясы жеткіліксіз оқушыларды білдіреді.
Әдістеме үш рефлексивтік жағдай бойынша жүргізіледі:
- сабақтағы әрекетімді бағалау;
- құрдастарыммен қарым-қатынасымды бағалау;
- өз мінез-құлқымнан кейінгі көңіл күйімді бағалау.
Әр жағдай бойынша оқушы баспалдақтан өзін орналастыратын сатыны таңдайды және таңдауын қысқаша түсіндіреді.
Оқушыға берілетін нұсқаулық. «Алдыңда баспалдақ суреті берілген. Бұл баспалдақ сенің өз әрекетің мен мінез-құлқыңа қалай баға беретініңді көрсетеді. Жоғарғы сатыларда өз әрекетін дұрыс бағалай алатын, жақсы қылық жасағанда қуана алатын, қателессе оны түсініп, түзетуге тырысатын оқушылар орналасады. Ортаңғы сатыларда өз әрекетін кейде дұрыс бағалайтын, бірақ неге солай болғанын түсіндіруде қиналатын оқушылар орналасады. Төменгі сатыларда өз әрекеті мен мінез-құлқын бағалауда қиналатын оқушылар орналасады. Әр жағдай бойынша өзіңді қай сатыға қоятыныңды белгіле және неге сол сатыны таңдағаныңды түсіндір».
Баспалдақ сатыларының мазмұны
	Саты
	Сатының сипаттамасы
	Балл

	7-саты
	Өз әрекетін өте жақсы түсінеді, мінез-құлқына әділ баға береді, жақсы әрекетіне қуанады, қателігін мойындап, түзету жолын айта алады.
	7

	6-саты
	Өз әрекетін дұрыс бағалайды, мінез-құлқына жауапкершілікпен қарайды, кейбір қателіктерін түсіндіре алады.
	6

	5-саты
	Өз әрекетін көбіне дұрыс бағалайды, бірақ кей жағдайда себебін толық түсіндіре алмайды.
	5

	4-саты
	Өз әрекетін жалпы бағалайды, жақсы немесе жаман екенін айтады, бірақ эмоционалдық себебін нақты түсіндірмейді.
	4

	3-саты
	Өз әрекетіне баға беруде қиналады, көбіне мұғалімнің немесе достарының пікіріне сүйенеді.
	3

	2-саты
	Өз мінез-құлқын талдауы әлсіз, әрекетінің салдарын түсіндіруде қиналады.
	2

	1-саты
	Өз әрекеті мен мінез-құлқына баға бере алмайды, қателігін мойындамайды немесе жауаптан бас тартады.
	


Оқушыға төмендегі үш жағдаят ұсынылады. Әр жағдаят бойынша ол өзін баспалдақтың бір сатысына орналастырады және жауабын түсіндіреді.
1-жағдаят. Сабақтағы әрекетімді бағалау
Сұрақ: Бүгін сабақта тапсырманы орындау кезінде өз әрекетіңе қандай баға бересің? Сен тапсырманы орындағанда өзіңді қалай сезіндің?
Оқушы жауабы:
Мен өзімді ___ сатыға қоямын, себебі ___________________________.
2-жағдаят. Құрдастармен қарым-қатынасымды бағалау
Сұрақ: Сыныптасыңмен сөйлескенде немесе бірге жұмыс істегенде өз мінез-құлқыңа қандай баға бересің? Сен оған қалай қарадың, қандай сезімде болдың?
Оқушы жауабы:
Мен өзімді ___ сатыға қоямын, себебі ___________________________.
3-жағдаят. Қателіктен кейінгі эмоционалдық рефлексия
Сұрақ: Егер сен біреуді байқамай ренжітіп алсаң немесе тапсырманы дұрыс орындамасаң, өз әрекетіңді қалай бағалайсың? Мұндай жағдайда не сезінесің және не істеуге тырысасың?
Оқушы жауабы:
Мен өзімді ___ сатыға қоямын, себебі ___________________________.
Әр жағдаят бойынша оқушы таңдаған сатысына сәйкес 1–7 балл аралығында бағаланады. Үш жағдаят бойынша жалпы балл есептеледі. Ең жоғары балл: 21 балл. Ең төмен балл: 3 балл.
Деңгейлік бағалау шкаласы
	Деңгей
	Балл аралығы
	Сипаттамасы

	Жоғары деңгей
	17–21 балл
	Оқушы өз әрекеті мен мінез-құлқына эмоционалдық тұрғыдан саналы баға береді, жақсы әрекеттен жағымды сезім алатынын түсіндіреді, қателігін мойындап, оны түзетуге ұмтылады. Өз әрекеті мен сезімі арасындағы байланысты түсінеді.

	Орта деңгей
	10–16 балл
	Оқушы өз әрекетін жалпы бағалайды, бірақ оның эмоционалдық себебін немесе салдарын толық түсіндіруде қиналады. Қателікті түзетуге дайын болғанымен, рефлексивтік жауабы толық емес.

	Төмен деңгей
	3–9 балл
	Оқушы өз әрекеті мен мінез-құлқына эмоционалдық баға беруде қиналады, өз сезімі мен әрекеті арасындағы байланысты түсіндіруі әлсіз, қателікті мойындау немесе түзетуге ұмтылу тұрақсыз байқалады.







ҚОСЫМША Е

 «Интербелсенді мультимедиялық технологиялар арқылы оқушылардың эмоционалды интеллектісін дамыту» атты 24 сағаттық ғылыми-әдістемелік семинар бағдарламасының оқу-тақырыптық жоспары
	№
	Сабақтардың тақырыптары
	Дәріс-диалог
	Тәжірибелік сабақ
	Коучинг
	Дисскурс
	КТС
	Әдістемелік кеңес
	БАРЛЫҒЫ

	1
	2
	3
	4
	5
	6
	7
	8
	9

	1.1
	«Эмоционалды интеллект», «интербелсенді мультимедиялық технология» ұғымдарының мазмұны мен құрылымы
	2
	
	
	
	
	
	2

	1.2
	Тұлғаның эмоционалды интеллектісі -???
	1
	
	1
	
	
	
	2

	1.3
	Эмоционалды интеллектіні дамыту – әлеуметтік коммуникативтік проблема 
	1
	
	
	1
	
	
	2

	1.4
	Бастауыш оқыту үдерісінде оқушылардың эмоционалды интеллектісін  интербелсенді мультимедиялық технологиялар арқылы дамыту мүмкіндіктері
	
	1
	
	
	
	1
	2

	1.5
	Бастауыш сынып оқушыларының  эмоционалды интеллектісін дамытудың әдіснамалық тұғырлары мен ұстанымдары
	2
	
	
	
	
	
	2

	1.6
	Мультимедиалық технологиялардың дидактикалық ерекшеліктері
	1
	
	
	
	1
	
	2

	1.7
	Оқушылардың эмоционалды интеллектісін  интербелсенді мультимедиялық технологиялар  арқылы дамыту жолдары
	
	
	
	
	
	2
	2

	1.8
	Бастауыш сынып оқушыларының эмоционалды интеллектісін дамытудың критерийлері
	1
	1
	
	
	
	
	2

	1.9
	Интербелсенді мультимедиялық технологиялар  арқылы оқушылардың эмоционалды интеллектісін дамытудың дидактикалық әлеуеті
	
	2
	
	
	
	
	2

	1.10
	Эмоционалды жағдаяттарын құру жолдары
	
	
	
	
	1
	1
	2

	1.11
	Оқушылардың эмоционалды интеллектісін  интербелсенді мультимедиялық технологиялар  арқылы дамытуға бағытталған тапсырма үлгілері
	
	1
	1
	2
	
	
	4

	Барлығы:
	8
	5
	2
	3
	2
	4
	24






ҚОСЫМША Ж

Тапсырмалар жүйесі

. 1. Тапсырма «Сезім аралы»
 Ойынның мақсаты: Балаларға әртүрлі сезімдерді (қуаныш, мұң, ашу, қорқыныш т.б.) ажыратуды және олардың физикалық белгілерін түсінуді үйрету.
Нұсқаулық: Тіркелу/Кіру: Басты беттегі «Start Exploring» немесе «Join the Club» батырмасын басыңыз.
Кейіпкерді таңдау: Ойын барысында бала өзіне жақын кейіпкерді таңдай алады.
[image: C:\Users\admin\Downloads\Асқар Диана 01.png][image: C:\Users\admin\Downloads\Асқар Диана 1.png]


Интерактивті тапсырмалар: Экранда көрсетілген суреттер немесе ситуациялар арқылы кейіпкердің қандай сезімде екенін табу керек.
Кері байланыс: Дұрыс жауап берген сайын бала марапатталып, эмоцияны қалай реттеу керектігі туралы кеңес алады.
2. Тапсырма  «Эмо Сабақ» эмоцияны тану — күшке айналады 

[image: C:\Users\admin\Downloads\Асқар Диана 2.png]
Бұл интерактивті мультимедиялық платформа оқушылардың эмоционалды интеллектісін (EQ) және оқуға деген мотивациясын дамытуға арналған. Төменде сайтты тиімді пайдалану бойынша қадамдық нұсқаулық берілген.
1. Басты мәзірмен танысу
Сайттың жоғарғы оң жақ бұрышында және орталық бөлігінде негізгі екі бағыт бар:
-	Ойын (Ойынды бастау): Тікелей практикалық тапсырмаларға көшу.
-	Видео сабақ: Тақырыпты тереңірек түсінуге арналған көрнекі материалдар.
2. «Ойынды бастау» бөлімі бойынша нұсқаулық
Бұл бөлім оқушыларға эмоцияларды ойын түрінде тануға мүмкіндік береді.
Бастау: Сызғыш белгішесі бар қызғылт сары «Ойынды бастау» батырмасын басыңыз.
Тапсырмаларды орындау: Платформада оқушыларға арналған екі негізгі тапсырма беріледі.
Эмоцияны анықтау: Экрандағы кейіпкерлердің бет-әлпетіне қарап, олардың көңіл-күйін (қуаныш, таңғалу, мұң және т.б.) дұрыс табу керек.
Нәтиже: Әр дұрыс жауап оқушының эмоционалды деңгейін көтеріп, жаңа «күш» береді.
3. «Видео сабақ» бөлімі бойынша нұсқаулық
Теориялық білімді нығайту үшін қолданылады.
Кіру: Ақ түсті «Видео сабақ» батырмасын басыңыз.
Көру: Эмоциялардың адам өміріндегі маңызы туралы қысқаша түсіндірме роликті тамашалаңыз.
Талдау: Видеодан кейін баламен «Бұл эмоция не үшін керек?» деген тақырыпта шағын әңгіме жүргізу ұсынылады.
4. Мұғалімдер мен ата-аналарға кеңес
Интерактивтілік: Платформа мультимедиялық технологияларға негізделгендіктен, сабақ барысында проектор немесе интерактивті тақта қолданған тиімді.
Мотивация: Оқушы ойынды аяқтағанда, оның жетістігін (эмоцияны тани білуін) мақтап, бұл қасиеттің шынайы өмірдегі достармен қарым-қатынаста қаншалықты маңызды екенін атап өтіңіз.
3. Тапсырма «EQ» Сторителлинг (әңгімелеу)
 Мақсаты: балалардың эмоционалды интеллектісін (EQ) сторителлинг (әңгімелеу) арқылы дамытуға бағытталған. Төменде құжат негізінде дайындалған нұсқаулықтың негізгі бөлімдері берілген:
Маңызы мен рөлі:
-	Қауіпсіз кеңістік: Хикая — бұл жай ғана ертегі емес, баланың өз эгосына қауіп төндірмей, кейіпкер арқылы күшті эмоцияларды сезінуіне мүмкіндік беретін қауіпсіз орта;
-	Эмпатия: Басқалардың сезімін бақыланатын ортада тану және түсіну дағдысын қалыптастырады;
-	Жақын кейіпкерлер: Айзере, Санжар, Айбар сияқты балаларға ұқсас кейіпкерлерді қолдану эмпатияны оятады.
Сюжет құрастыру ережелері:
-	«Айтып берме, көрсет»: Эмоцияны жай ғана атамай (мысалы, «Айдын ашуланды»), оның денедегі көріністерін сипаттау керек (мысалы, «жұдырығы түйіліп, беті лапылдап кетті»);
-	Эмоционалды фокус: Бір сюжетте барлық сезімді араластырмай, бір негізгі эмоцияға (қорқыныш, ашу немесе мұң) назар аудару қажет.
Сюжет архитектурасы:
1.	Танысу: Кейіпкермен таныстыру.
2.	Триггер: Эмоцияны тудыратын оқиға.
3.	Физика: Денедегі сезімдерді сипаттау.
4.	Қателік: Дұрыс емес реакция (қателесу қалыпты екенін көрсету).
5.	Құрал: Өзін-өзі реттеу техникасын қолдану.
6.	Финал: Жағдайды шешу және позитивті тәжірибені бекіту.

[image: C:\Users\admin\Downloads\Новая папка\Изтелеуова.png]
	

Балаларға эмоцияны басқару үшін келесі практикалық әдістерді үйрету ұсынылады:
-	«Детектив» әдісі: Қорқыныш туғанда фактілерді тексеру (мысалы, қараңғыдағы «құбыжықтың» жай ғана орындықтағы киім екенін анықтау).
-	Төртбұрышты тыныс алу: Күйзелісті азайту үшін 4 секунд дем алу, 4 секунд іркілу, 4 секунд дем шығару және тағы 4 секунд іркілу циклін қайталау.
-	Эмоционалды термометр: Сезім деңгейін 1-ден (жеңіл) 5-ке (эмоционалды жарылыс) дейінгі шкаламен бағалау.
-	«Эмоционалдық тыңшы» ойыны: Басқалардың сезімін мимика мен қимылдар арқылы сөзсіз оқып үйрену (мысалы, «қуанышты» тек секіру арқылы көрсету). Нәтиже
Бұл әдістемелік қадамдарды қолдану сыныпта эмпатия, бір-біріне деген қамқорлық және салауатты атмосфера қалыптастыруға көмектеседі.
4. Тапсырма «Сезімдеріңді түсініп, басқаруды үйрен!»
Бұл «Эмоционалдық интеллектті дамыту» тақырыбындағы интерактивті қосымша, балаларға немесе жасөспірімдерге арналған эмоционалдық сауаттылықты арттыруға бағытталған оқу құралы.
Мұнда ұсынылған бес түрлі бөлімге негізделген оқушыларға немесе пайдаланушыларға арналған толық нұсқаулық:
Қосымшаны ашқан кезде сіз басты мәзірді көресіз.
Жоғарыда: «Сезімдеріңді түсініп, басқаруды үйрен!» деген ұран және сіздің жинаған «Ұпай: 0 ❤️» (жүрекшелер) саны. Уақыт өте келе бұл ұпайлар әрекеттеріңізге байланысты артады.
Төменде: Бес негізгі тақырыптық батырма. Оларды рет-ретімен немесе кез-келген тәртіпте таңдауға болады:
1.Сезімді тану: Түстер мен эмодзилер арқылы сезімдерді ажыратуды үйрену.
2.Тыныштану: Күйзеліс кезінде тыныштану әдістерін үйрену.
3.Ашуды басқару: Ашуды конструктивті түрде білдіру әдістерін үйрену.
4.Жағдайаттар: Әртүрлі әлеуметтік жағдайларда сезімдерді талдау.
5.Көңіл күй: Көңіл-күйді бақылау және түсіну.

Сезімді тану бөлімінде сізге әртүрлі сезімдерді білдіретін эмодзилер көрсетіледі.
Сұрақ: «Бұл қандай сезім?»
Көмек: Эмодзидің астындағы мәтінді оқыңыз (мысалы, «Сабырлы, жайбарақат»).
Тапсырма: Төмендегі үш батырманың ішінен сәйкес сезімді таңдаңыз (мысалы, «Қайғылы», «Таңғалған», «Тыныш»).
Мақсат: Дұрыс жауап беріп, «Раунд 1/8» (кезеңдерді) өту және ұпай жинау.
Тыныштану, бұл бөлім — практикалық жаттығу.
Жоғарыда: «Тыныс алу арқылы тыныштанамыз» тақырыбы.
Ортада: «Дайын болыңыз» деген жазуы бар сұр шеңбер.
Төменде: Жаттығу ережелері мен «Бастау» батырмасы.
Тапсырма: «Бастау» батырмасын басып, экрандағы нұсқауларды орындаңыз (мүмкін, шеңбер ұлғайып-кішірейіп, тыныс алу қарқынын көрсетеді).
Кеңес: Ашуланғанда немесе қобалжығанда осы жаттығуды қолдануды үйреніңіз.

Жағдайаттарды талдау, бұл бөлімде сізге әлеуметтік жағдай беріледі.
Жоғарыда: Тақырыбы, «Жағдаят 1/5» және жиналған ұпай.
Ортада: Жағдай суреттелген (мысалы, торт эмодзиі) және мәтін: «Досың туған күніне шақырмады».
Сұрақ: «Осы жағдайда қандай сезімдер болуы мүмкін? (бірнеше таңдауға болады)»
Тапсырма: Төмендегі эмодзи батырмаларынан (мысалы, «Қайғылы», «Ренжіген», «Қуанышты», «Қорқынышты») сәйкес келетін сезімдерді таңдаңыз.
Соңында: «Тексеру» батырмасын басыңыз.
Мақсат: Жағдай мен оған тән сезімдер арасындағы байланысты түсіну.
Ашуды басқару, бұл бөлімде ашулы эмодзи мен жағдай беріледі.
Жоғарыда: Тақырыбы, «Жағдаят 1/5» және жиналған ұпай.
Ортада: Жағдай суреттелген (мысалы, ашулы эмодзи) және мәтін: «Досың сенің ойыншығыңды алып, бұзды».
Сұрақ: «Не істер едің?»
Тапсырма: Төмендегі үш әрекеттің бірін таңдаңыз:
1.»Оған айқайлап, ұрамын»
2.»Терең тыныс алып, өз сезімімді айтамын»
3.»Ештеңе айтпай, өз бөлмеме кетемін»
Мақсат: Ашуды басқарудың ең тиімді және қауіпсіз жолын таңдауды үйрену.

Көңіл-күй күнделігі бөлімінде күнделікті көңіл-күйіңізді тіркеуге болады.
Жоғарыда: Жиналған ұпайлар саны (бұл бөлімге жиі кіру ұпай әкелуі мүмкін). Тақырыбы: «Көңіл күй күнделігі».
Ортада: Күнделікті сезіміңізді сұрайтын сұрақ: «Бүгін қалай сезінесің?»
Тапсырма: Бес эмодзи батырмасынан өзіңізге сәйкес келетін көңіл-күйді таңдаңыз (мысалы, «Өте жақсы», «Жақсы», «Жай», «Нашар», «Өте нашар»).
Мақсат: Өз көңіл-күйіңізді бақылау және уақыт өте келе оны талдау мүмкіндігін алу.
Интерфейстің басқа элементтері:
← Артқа: Жоғарғы сол жақ бұрыштағы батырма бұрынғы мәзірге немесе басты бетке оралуға мүмкіндік береді.
? (Көмек): Төменгі оң жақ бұрыштағы белгіше қосымша туралы көмек немесе ақпарат береді.
5. Тапсырма «Эмоциялар сүзгісі»
[image: ] Ойынның мақсаты: Өмірлік жағдаяттар мен эмоциялар арасындағы логикалық байланысты нығайту.  

Сипаттамасы: Ойын «сүйреп апару» (Drag-and-Drop) механикасына негізделген. Экранда түрлі әлеуметтік оқиғалар жазылған карточкалар пайда болады (мысалы: «Досың сыйлық берді» немесе «Ойыншығың сынып қалды»). Оқушы бұл карточкаларды төрт негізгі эмоциялық себетке (Қуаныш, Мұң, Ашу, Қорқыныш) дұрыс саралап салуы керек.
Механикасы: Әрбір дұрыс сұрыпталған жағдаят үшін ұпай жиналады. Ойын соңында баланың қаншалықты дәл саралағаны туралы есеп шығады.
Дамытатын дағдылары: Логикалық ойлау, жағдаяттық анализ, эмоцияларды категорияларға бөлу.
Ерекшелігі: Өмірде кездесетін нақты жағдайларды алдын ала талдау арқылы баланың эмоционалдық тәжірибесін жинақтайды.
https://inteellform.github.io/emot-game5/
6. Тапсырма «Эмоцияларды аулау» 
Ойынның мақсаты: Оқушының зейінін шоғырландыру, реакция жылдамдығын арттыру және эмоцияларды визуалды түрде жедел ажыратуға үйрету.
Ойын логикасы: Экранда түрлі эмоцияларды бейнелейтін смайликтер (😊 Қуаныш, 😢 Мұң, 😡 Ашу, 😨 Қорқыныш) кездейсоқ бағытта ұшып жүреді. Ойын басында балаға нақты тапсырма беріледі (мысалы: «Тек қуанышты аула!»). Оқушы қозғалыстағы нысандардың арасынан тек дұрыс смайликті тауып, басуы керек.

Механикасы: Дұрыс табылған әрбір эмоция үшін ұпай қосылады, ал қате басылған (тапсырмаға сай емес) смайлик үшін ұпай шегеріледі.Дамытатын дағд ылары: Когнитивті зейін, визуалды қабылдау және жедел шешім қабылдау. Ерекшелігі: Динамикалық қозғалыс пен уақыт шектеуі баланы үнемі сергек ұстап, эмоцияларды ішкі интуиция деңгейінде тануға жаттықтырады. Ойын сілтемесі: https://inteellform.github.io/emot-game3/
7. Тапсырма «Эмоциялар лабороториясы» 
Ойынның мақсаты: Мимиканың құрылымын зерттеу және бет-әлпеттегі өзгерістер арқылы эмоцияның қалай қалыптасатынын түсіну.
Сипаттамасы: Бұл — эмоцияларды «құрастыруға» арналған виртуалды тренажер-конструктор. Оқушы арнайы слайдерлерді (жылжытпалы тетіктерді) басқару арқылы кейіпкердің қасын қисайтып, көзін үлкейтіп немесе аузының иілуін өзгерте алады. Ойын нақты тапсырма береді (мысалы: «Нағыз таңғалған адамның бейнесін жаса»).
Механикасы: Оқушы слайдерлерді реттеп болған соң «Тексеру» батырмасын басады. Егер мимика нақты эмоцияның физиологиялық заңдылықтарына сәйкес келсе (мысалы, таңғалуда — дөңгелек ауыз бен бақырайған көз), тапсырма орындалды деп есептеледі.
Дамытатын дағдылары: Физиогномикалық сауаттылық, детальдарды бақылау, эмоцияның сыртқы көріністерін терең меңгеру.
Ерекшелігі: Балаға эмоцияны іштей сезініп қана қоймай, оның сыртқы «техникалық» бейнесін түсінуге мүмкіндік беретін жоғары технологиялық құрал.
Сілтеме: https://inteellform.github.io/emot-game1/
8. Тапсырма »Эмоциялар мектебі: сөйлейтін кейіпкерлер»
Ойынның мақсаты: Оқушылардың эмоционалды интеллектісін (EQ), эмпатиясын және қарым-қатынас мәдениетін дамыту. Кейіпкердің сөзі мен көңіл-күйі арасындағы логикалық байланысты табуды үйрету.
Бұл ойын — рөлдік ойын (RPG) элементтері бар интерактивті психологиялық симулятор. Мұнда оқушы жай ғана бақылаушы емес, оқиғаның барысына әсер ететін «Детектив» рөлін атқарады.
1. Визуалды және техникалық ерекшелігі:
Жасырын кейіпкер: Ойынның басында кейіпкердің бет-әлпеті «👤» таңбасымен жабылып, бұлдырап тұрады. Бұл оқушыны алдын ала суретке қарап шешім қабылдаудан сақтандырып, кейіпкердің сөзіне көбірек мән беруге итермелейді.
Диалогтық жүйе: Кейіпкерлер өздерінің ішкі уайымын, қуанышын немесе ашуын білдіретін фразалар айтады.
Детектив деңгейі: Оқушының ойын барысындағы ілгерілеуін көрсетеді.
Эмпатия ұпайы: Оқушының қаншалықты түсіністік танытқанын өлшейтін негізгі мотивтік көрсеткіш.
2. Ойынның барысы (Алгоритмі):
Жағдаятты талдау: Экранда кейіпкер пайда болып, өз мәселесін айтады (мысалы: Арманның өз суретіне көңілі толмауы немесе Мұраттың рұқсатсыз алынған қаламға ашулануы).
Шешім қабылдау: Оқушыға үш түрлі жауап нұсқасы беріледі. Оқушы кейіпкердің сезімін дәп басып тауып, оған ең орынды (этикалық тұрғыдан дұрыс) жауапты таңдауы керек.
Кері байланыс: Таңдау жасалған соң, кейіпкердің бетіндегі «бүркеншік» алынып, оның нақты эмоциясы (😊, 😢, 😡) ашылады. Егер жауап дұрыс болса, ұпай қосылады.
Қорытынды: Барлық кейіпкермен сөйлесіп болған соң, оқушының «Эмпатия деңгейі» туралы жалпы сипаттама беріледі.
Эмпатияны қалыптастыру: Оқушы өзге адамның сезімін түсінуді және оны құрметтеуді үйренеді.
Әлеуметтік дағдылар: Түрлі жағдайларда (біреу мұңайғанда немесе ашуланғанда) қалай жауап қайтару керектігін виртуалды түрде жаттықтырады.
Рефлексия: Өз таңдауының нәтижесін көріп, «Менің сөзім басқа адамға қалай әсер етті?» деген сұраққа жауап іздейді.
Сілтеме: https://inteellform.github.io/emot-game4/
9. Тапсырма «Эмоция әлеміне саяхат ойыны»
1) Балалар экранда көрсетілген кейіпкерлердің эмоцияларын тауып, қайталайды. (ойын)
Ойынның мақсаты: Балалардың эмоционалды интеллектісін дамыту, яғни экранда көрсетілген кейіпкерлердің эмоцияларын (қуаныш, реніш, қорқыныш, таңғалу және т.б.) тану, ажырату және оларды мимика, дауыс ырғағы арқылы дұрыс жеткізе білу дағдыларын қалыптастыру.
Сілтеме: https://wordwall.net/ru/resource/111908285

2) Кейіпкерлерді сәйкесін табу. Баланың есте сақтау қабілетін дамытады. (ойын)
Ойынның мақсаты: Балалардың есте сақтау қабілетін, зейінін және логикалық ойлауын дамыту, сондай-ақ кейіпкерлерді сәйкестендіру арқылы танымдық дағдыларын қалыптастыру.
Сілтеме: https://wordwall.net/ru/resource/111909478
3) Бұл ойындар оқушылардың эмоционалды интеллектісін дамытуға арналған. Сіз өз сезімдеріңізді және басқалардың сезімдерін түсінуді, эмпатия көрсетуді және эмоцияларды тиімді басқаруды үйренесіз. Әр ойын интерактивті және қызықты! 3 ойын осында құрастырылған(коучинг)
10. Тапсырма «Эмоциялар зертханасы» 
Ойын қолданушыны «Эмоциялар зертханасына» жетелейді. Мұнда оқушы құрғақ теорияны емес, өмірлік нақты 10 ситуацияны бастан кешіреді. Әрбір кезең — бұл таңдау еркіндігі. Оқушының қабылдаған шешімі оның эмоционалды «ұпайын» ғана емес, сонымен қатар оның «Рангін» (дәрежесін) анықтайды.
Ойынның ең басты құндылығы — оның соңындағы »Эмоционалды ресурс» бөлімі. Сұрақтар аяқталған соң, ойын қолданушының ағымдағы көңіл-күйін сұрайды:
· Егер оқушы »Стресс» күйін таңдаса — ойын оған бірден тыныс алу техникасын үйретеді.
· Егер »Мотивация төмен» десе — жігерлендіретін нақты кеңес береді.
· Егер »Позитивті» болса — сол энергияны қалай сақтау керектігін айтады.
Бұл ойын - мультимедианың күшін қолдана отырып, оқушының  «Эмоционалды интеллект» картасын жасауға көмектесетін құрал. Ол тек білімді тексермейді, ол тәрбиелейді. Оқушы ойын барысында «агрессиядан - сабырға», «қызғаныштан - қолдауға» өтудің тиімді екенін визуалды және эмоционалды түрде сезінеді.
Қорытынды түйін: «EQ Зертханасы» - бұл жай ғана код емес, бұл оқушы мен оның ішкі әлемі арасындағы цифрлық көпір. Мультимедиалық технологиялар (дыбыс, анимация, интерактив) мұнда оқушының эмоциясын басқаруды үйрететін «виртуалды ұстаз» рөлін атқарады.
Сілтеме: https://anvaysoft.com/31159bec-7af5-4d90-8fea-e388bf35d65e/0a702df3-df51-49a1-bd7f-5e232988cc65
11. Тапсырма Жағдаяттық тапсырмалар арқылы қандай эмоция көрсететінін анықтаймыз.
[image: ][image: ][image: ][image: ]Plickers сайтына кіріп кодты сканерлей аласыз.
[image: ]ын [image: ]1-карточкалар арқылы эмоционалды интеллекті жоғары адамның қалай эмоцияларын көрсететінін талқылай аламыз
қылай аламыз

Ескерту - https://wayground.com/join?gc=64220961&autostart=true

12.  Ойынның атауы: «Эмо-Әлем: Сезімдер саяхаты»
 «Эмо-Әлем» — бұл жай ғана ойын емес, бұл әр оқушының өзіндік эмоционалдық интеллектісін дамытуға арналған жеке виртуалды кеңістік. Мұнда сен өз кейіпкеріңді бағып-қағып қана қоймай, шынайы өмірде кездесетін сан алуан сезімдер мен эмоциялар әлеміндегі қиындықтарды шешуді үйренесің.
[image: ][image: ]Ойынның басты мақсаты: Оқушылардың өз эмоцияларын тануын, басқалардың сезімяін түсінуін (эмпатия) және күрделі әлеуметтік жағдайларда дұрыс шешім қабылдау дағдыларын қалыптастыру.

· Эмоцияларды тану: Кейіпкердің бет-әлпеті мен көңіл-күйіне қарап, оның не сезініп тұрғанын анықтау арқылы өзіңнің эмоционалдық сөздік қорыңды байытасың.
· Эмпатияны дамыту: Кейіпкерің қиын жағдайға тап болғанда, оған қолдау көрсетіп, оның көңіл-күйін көтеру арқылы жақсылық жасаудың маңыздылығын түсінесің.
· Шешім қабылдау: Ойын барысында кездесетін түрлі оқиғаларда «не істеймін?» деген сұраққа жауап іздеп, әр таңдауыңның кейіпкеріңнің дамуына қалай әсер ететінін көресің.
· Жеке прогресс: Өз эмоцияларыңды бақылап, апта сайын қандай жетістікке жеткеніңді арнайы «Эмоциялар күнделігінде» бақылап отырасың.
Сенің кішкентай виртуалды досың сенің жылы сөзің мен дұрыс шешіміңді күтуде. Ол қуанса – сен де қуанасың, ол мұңайса – оны жұбату арқылы өзіңнің де ішкі жан дүниеңді тыныштандырасың.
«Эмо-Әлем» — өзіңді және өзгелерді түсінудің ең қызықты жолы!
Мұғалімдерге арналған нұсқаулық (Ескерту):
Бұл ойын оқушылардың сыни ойлауын және эмоционалдық тұрақтылығын арттыруға арналған. Ойын барысында алынған нәтижелер оқушылармен сынып сағатында талқылауға, олардың өмірдегі сезімдерімен салыстыруға өте қолайлы құрал болып табылады.
https://care-clan-connect.lovable.app/
13. Ойынның атауы: «Эмоциялар әлемі: Кейіпкер не сезінді?»
Ойынның мақсаты: Оқушыларға адамның түрлі көңіл-күйі мен эмоцияларын (қуаныш, мұң, ашу, таңқалу және т.б.) ажырата білуді үйрету, олардың себеп-салдарлық байланысын түсіндіру.
Ойнау ережесі: Оқушыларға комикс-коллаж көрсетіледі. Оқушы коллаждағы бір бөлікті (мысалы, гүлді сындырып алған баланың суретін) таңдайды.
[image: ][image: ][image: ]


3.Оқушылар сол бөліктегі оқиғаға қарап, кейіпкердің қандай эмоцияда екенін анықтауы тиіс.
4.Қосымша тапсырма: Оқушы сол эмоцияны бет-әлпетімен (мимикамен) көрсетіп береді немесе «Егер сен оның орнында болсаң, не істер едің?» деген сұраққа жауап береді.
Оқушыда қалыптасатын дағдылар:
Эмпатия: Өзге адамның ішкі күйін түсіну және оған ортақтаса білу.
Талдау және жинақтау: Суреттегі оқиға мен адамның бет-әлпеті (мимикасы) арасындағы логикалық байланысты табу.
Вербальды емес қарым-қатынас: Сөзсіз (ым-ишара, мимика арқылы) берілетін ақпаратты оқи алу.
Өзін-өзі тану: Өз эмоцияларын басқаруды және оларды дұрыс атауды үйрену.
https://learningapps.org/watch?v=pfex8xq6t26

[image: https://learningapps.org/qrcode.php?id=pfex8xq6t26]

14. Ойынның атауы: « Эмо-квест»
Бұл балаларға арналған интерактивті эмоционалды интеллект (EQ) квесті. Бала ойын арқылы өз сезімдерін тануды, басқаларды түсінуді және эмоцияларын дұрыс басқаруды үйренеді.
Квест неден тұрады?
5 кезең, әрқайсысы өмірлік жағдаяттарға негізделген:
[image: ]
Әр сұраққа дұрыс/бұрыс жауап берген кезде бала түсіндірме (feedback) алады — яғни жай ғана «қате» демейді, неге олай екенін үйретеді.
https://emotional-quest-explorer.lovable.app/
https://feel-learn-play.lovable.app
 15. Тапсырма «Эмо – су асты патшалығы».
Мақсаты: Оқушылардың білім деңгейін интерактивті тапсырмалар арқылы анықтау, танымдық белсенділігін арттыру және пәнге деген қызығушылығын дамыту.

Сайтты қолдану қадамдары
1-қадам: Сайтқа кіру
-	Сілтемені ашу:  https://aquatic-score-sparkle.lovable.app
-	Беттің толық жүктелуін күту 

2-қадам: Басты бет. Экранда негізгі батырма көрінеді: Start / Begin / Play. Осы батырманы басу. 
3-қадам: Бастау. 	Тапсырманы бастау. Келесі бетке өту. 

4-қадам: Нұсқаулықпен танысу. Егер түсіндірме шықса, оқу. Next / Continue батырмасын басу .
5-қадам: Тапсырмаларды орындау. Сұрақты оқу. Дұрыс жауапты таңдау. Next батырмасын басу. 
6-қадам: Келесі тапсырмалар. Барлық сұрақтарды ретімен орындау. Мұғалімдерге арналған бөлімге өту

7-қадам: Нәтижені көру. Соңында ұпай немесе нәтиже шығады.  
8-қадам: Қайта орындау. Қажет болса Restart / Try again басу. 
Бұл сайт оқу процесін: 	тиімді, қызықты,	интерактивті етеді  және мұғалім мен оқушы үшін өте қолайлы құрал болып табылады.
Тест: https://emotio-spark-lab.lovable.app
16. «Сезім әлемі» квесті 
Мақсаты: Балалар ойнай отырып өз сезімдерін тани, түсіне және басқара білуге үйренеді
Бұл — «Сезім әлемі» атты балаларға (7-12 жас) арналған эмоциялық интеллект туралы интерактивті веб-қосымша.

Квест — 6 кезеңнен тұратын ойын: эмоцияларды тану, эмпатия, ашуды басқару, достық, жанжалды шешу, өзін-өзі сүю. Әр кезеңде сұрақтар, түсіндірмелер және белгілер (badges) бар.
Таныстырылым (/slides) — 10 слайдтан тұратын презентация: ЭИ деген не, неге керек, негізгі эмоциялар, квест қалай ойналады, ата-аналарға кеңестер.
https://emotion-quest-explorer.lovable.app/
17. «Эмоционалдық интеллект» пазлы  
Бұл - интерактивті пазл-ойын. 
Қалай жұмыс істейді:
Сол жақта 1-ден 6-ға дейінгі сандар бар. Әр санның артында тақырыпқа қатысты сұрақ жасырылған.
Санды басып, сұраққа дұрыс жауап берсеңіз — оң жақтағы пазлдың бір бөлігі ашылады.
Қате жауап берсеңіз — пазл бөлігі жабық қалады, ол сұрақ қайта берілмейді.
Барлық 6 сұраққа дұрыс жауап берген кезде, жасырылған сурет толық ашылады. 

Сұрақтар тақырыптары: 1) EQ ұғымы; 2) EQ-дің негізгі компоненттері; 
3) Эмпатия; 4) Эмоцияны басқару (ашу); 5) Жоғары EQ белгілері; 
6) Ішкі мотивация
https://emotion-quest-builder.lovable.app
Осылайша, мотивациялық-когнитивтік компонент бойынша қалыптастыру жұмысы оқушылардың эмоциялық мазмұндағы тапсырмаларға қызығушылығын арттыруға, эмоция атауларын меңгеруге, эмоциялардың мазмұнын түсінуге және оларды мультимедиялық материалдар негізінде ажыратуға бағытталды. 
1. Тапсырма
Бұл бейнеролик — заманауи білім беру беру саласындағы эмоционалды интеллект (EQ) пен цифрлық технологиялардың интеграциясын түсіндіретін оқу-әдістемелік материал.Бейнероліктің мақсаты: Оқушылардың сабаққа деген қызығушылығының төмендігін және эмоцияларын басқарудағы қиындықтарын көрсету.

Мазмұны мен құрылымы:
Бейнеролик бірнеше негізгі блоктардан тұрады:

Кесте 28 – Ұйымдастыру жұмыстарының мазмұны

	Уақыты
	Бөлім атауы
	Сипаттамасы

	00:00 - 00:05
	Кіріспе
	Қазіргі білім берудегі эмоционалды интеллектінің маңыздылығын таныстыру.

	00:06 - 00:13
	Мәселе
	Оқушылардың мотивациясының төмендігі мен эмоционалды шаршауы (төмен батарея белгісімен көрсетілген).

	00:14 - 00:23
	Технологиялық шешімдер
	Мультимедиа, интерактивті құралдар және оқу процесінің өзара байланысы.

	00:24 - 00:30
	Ойын арқылы үйрену
	«Эмоцияны тап» ойынының мысалында эмпатияны дамыту жолдары.

	00:31 - 00:39
	Жағдаяттық тапсырмалар
	Нақты жағдайларда дұрыс шешім қабылдау мен эмоцияны басқару дағдыларын қалыптастыру.

	00:40 - 00:47
	Қорытынды
	Технологиялардың оқушы жетістігіне (кубок белгісі) және мотивациясына әсері.

Негізгі идеялар мен ұсыныстар:
· Эмпатияны дамыту: Оқушылар тек теорияны емес, «Эмоцияны тап» сияқты ойындар арқылы басқалардың сезімін түсінуді үйренуі тиіс.
· Интерактивтілік: Сабақ барысында мультимедиялық мазмұнды (видео, анимация, ойын) қолдану — оқушының «ішкі энергиясын» (мотивациясын) қалпына келтірудің тиімді жолы.
· Тәжірибелік дағды: Жағдаяттық тапсырмалар (situational tasks) оқушыға қиын сәттерде ашуланбай, сабырлы шешім қабылдауды үйретеді.

Қолданылған құралдар:
Бұл ролик HeyGen платформасы арқылы жасалған, мұнда жасанды интеллект аватарлары мен дауыстау функциялары қолданылған. Бұл — технологияның білім берудегі тиімділігінің нақты мысалы.
Қорытынды: Бұл ролик мұғалімдер мен білім беру саласының мамандарына оқушының тек интеллектуалдық (IQ) емес, сонымен қатар эмоционалдық (EQ) дамуына басымдық беру керектігін ескертеді.
2.  «Сезімдер әлемі» интерактивті тренингі
Бұл тренинг оқушының ішкі күйін сыртқы цифрлық бейнелермен байланыстыруға бағытталған.
Мақсаты: Оқушылардың өз эмоцияларын тану, басқару және өзгелердің күйін түсіну (эмпатия) қабілеттерін   интерактивті ортада шыңдау.
 Міндеттері:
1.    Эмоциялардың цифрлық маркерлерін анықтау.
2. Стрестік жағдайларда мультимедиялық релаксация құралдарын қолдануды үйрету.
3.    Топтық жұмыста эмоционалдық кедергілерді жою.
Күтілетін нәтиже: Оқушы өз эмоциясын вербалды және цифрлық форматта сипаттай алады, агрессияны тежей біледі, командада эмпатия танытады.
Өткізу кезеңдері:
1.    Кіріспе: «Emotion» (Padlet тақтасында өз
көңіл-күйіне сәйкес сурет таңдау). енді эмоциясына сай сурет таңдаған соң не істеуге болады.

Тренинг 2. Негізгі бөлім: «Эмоциялар диалогы» (Талдау және Практика)
Оқушылар суретті таңдап болған соң, келесі қадамдарды орындау ұсынылады: «Неге бұл бейне?» (Микро-талдау): Әр оқушы таңдаған суретінің астына немесе 1-2 сөйлеммен сипаттама жазады. Мысалы: «Мен күлген суретті таңдадым, себебі бүгін өзімді сенімді сезініп тұрмын». Бұл — өз сезімін вербализациялау (сөзбен жеткізу) кезеңі.
3. Топтық жұмыс: «Эмпатиялық чат»
Оқушылар шағын топтарға бөлінеді.
· Тапсырма: Бір оқушы өз эмоциясын сөзсіз қимылмен көрсетеді, ал қалғандары оның күйін тауып, оған «қолдау стикерін» жібереді.
· Мақсаты: Өзгелердің цифрлық кеңістіктегі көңіл-күйін тануды үйрену.
4. Қорытынды: «Көңіл-күй графигі» (Reflexion)
Тренинг соңында оқушылар басында таңдаған суреттеріне қайта оралады.
· Сұрақ: «Тренингтен кейін суретіңізді өзгерткіңіз келе ме?»
· Кері байланыс: Оқушылар стикер арқылы бүгінгі алған ең маңызды 1 дағдысын жазып қалдырады.
Тренинг барысында оқушылардың таңдауын сынамау маңызды. Тіпті «мұңды» сурет таңдаған баланың да бұл сезімін қабылдап, онымен жұмыс істеуге мүмкіндік беріңіз.
2. Ойын: Emotion Quest «Сезімдер сапары»

Ескерту - https://emotion-quest-kazakhstan.lovable.app

3. Сиқырлы дорба
Мақсаты: Оқиғалар мен эмоциялар арасындағы байланысты түсіну.
Ойын барысы:
1. Экранда кішігірім мәтін немесе жағдай (мысалы: «Саған досың сыйлық берді») пайда болады.
2. Бала сол жағдайға сәйкес келетін эмоцияны (қуаныш, таңғалу, т.б.) эмодзилердің ішінен таңдауы керек.
3. Дұрыс тапқан жағдайда «сиқырлы дорба» толыға түседі.
2. Көңіл-күй түстері
Мақсаты:Сезімдерді түстер арқылы бейнелеуді үйрену.
Ойын барысы:
1. Белгілі бір сезім атауы шығады (мысалы: «Ашу» немесе «Тыныштық»).
2. Бала сол сезімге сәйкес келеді-ау деген түсті таңдап, сурет салады немесе фигураны бояйды.
3. Бұл баланың ішкі күйін ассоциация арқылы сыртқа шығаруына көмектеседі.
3. Сезім ауа-райы
Мақсаты:Өз көңіл-күйін бақылау және сипаттау.
Ойын барысы:
1. Баладан «Бүгін сенің көңіл-күйің қандай ауа-райына ұқсайды?» деп сұралады.
2. Ол күн (қуаныш), бұлт (мұңаю) немесе найзағайды (ашу) таңдауы тиіс.
3. Бұл күнделікті эмоционалды рефлексия жасауға дағдыландырады.
4. Сезім детективі
Мақсаты: Өзге адамдардың мимикасын (бет-әлпетін) оқуды үйрену.
Ойын барысы:
1. Экранда түрлі бет-әлпеті бар кейіпкерлердің суреттері көрсетіледі.
2. Бала кейіпкердің көзіне, ерніне қарап, оның қандай күйде екенін тауып, «Детектив» сияқты сезімді анықтайды.
5. Дем алу жұлдызы
Мақсаты:Ашуды басу және тынышталу техникасын меңгеру.
Ойын барысы:
1. Экранда жұлдызша пайда болады.
2. Жұлдыздың сызықтары бойымен нүкте қозғалғанда, бала бірге терең тыныс алып, демін шығарып отыруы керек.
3. Бұл — стрессті тез арада басатын медитациялық жаттығу.
6. Эмоция театры
 Мақсаты:Интонация мен актерлік шеберлік арқылы сезімді жеткізу.
 Ойын барысы:
1. Қарапайым бір сөйлем беріледі (мысалы: «Бүгін күн ыстық»).
2. Ойын баланы осы сөйлемді әртүрлі рөлде айтуды сұрайды: біресе жылап тұрып, біресе күліп тұрып, біресе таңғалып.
3. Бұл дауыс ырғағының маңыздылығын түсіндіреді.
7. Мейірімді робот
Мақсаты:Эмпатия (өзгеге жанашырлық) және жылы сөз айтуды үйрену.
Ойын барысы:
1. Экранда көңіл-күйі жоқ немесе «қуаты таусылған» робот тұрады.
2. Оны қуанту үшін бала жылы сөздерді немесе жақсы тілектерді таңдауы керек.
3. Жылы сөз айтылған сайын робот жарқырап, «қуаттана» бастайды.
Кеңес:Бұл ойындарды баламен бірге ойнап, әр сезімнің неліктен туындайтынын талқыласаңыз, нәтижесі тіпті жоғары болады
2. Мультимедиялық тест

 «Өз эмоцияңды таны!» атты тест.
10 жағдаяттық сұрақтан өтіп, өзінің эмоциялық интеллектісін біле алады.
Әр сұраққа 3 жауап нұсқасы беріледі:
https://emotion-buddy-quest.lovable.app
3. Эмоциональды термометр

Ескерту - https://canva.link/ze5tcn87yrhlkh6 

Эмоционалды термометр
Мақсаты: Оқушының сабақ басындағы немесе сабақ соңындағы қазіргі көңіл-күйін, эмоциялық күйін және сабаққа дайындығын анықтау.
Құралдың мазмұны:
Эмоционалды термометр 5 деңгейден тұрады. Әр деңгей белгілі бір түспен белгіленеді:
-	Қызыл — менің көңіл-күйім төмен, шаршадым, мазасызбын.
-	Қызғылт сары — аздап алаңдап тұрмын, қолдауға мұқтажбын.
-	Сары — қалыпты күйдемін, ерекше эмоциям жоқ.
-	Жасыл — көңіл-күйім жақсы, сабаққа дайынмын.
-	Көк — өте жақсы сезінудемін, белсендімін, қуаныштымын.
Қолдану алгоритмі
1.	Мұғалім сабақ басында оқушыларға эмоционалды термометрді көрсетеді.
2.	Әр оқушы өзінің қазіргі күйіне сәйкес түсті таңдайды.
3.	Оқушы таңдауын ауызша немесе жазбаша түрде түсіндіреді:
-	«Мен қазір жасыл түстемін, себебі өзімді жақсы сезініп тұрмын.»
-	«Мен сары түстемін, себебі бүгін аздап шаршадым.»
4. «Эмоциялар әлеміне саяхат»
Тренингтің құрылымы мен барысы
1-кезең: Танысу және атмосфера қалыптастыру
Жаттығу: «Көңіл-күйім қандай?»
Нұсқау: Қатысушылар қазіргі сәттегі сезімін бір сөзбен немесе түспен сипаттайды.
Мақсат: Топта сенімділік орнату және өзін-өзі сезінуді бастау.

2-кезең: Теориялық блок (Эмоция әлемі)
Түсіндірме: Эмоционалды интеллекттің (EQ) негізгі 4 компонентін түсіндіру:
Өзін-өзі тану.
Өзін-өзі басқару.
Әлеуметтік сезімталдық (Эмпатия).
Қарым-қатынасты басқару.
Негізгі эмоциялар: Қуаныш, мұң, ашу, қорқыныш, жиіркеніш, таңғалу секілді базалық эмоциялардың адам өміріндегі рөлін талқылау.
3-кезең: Практикалық жаттығулар (EQ дамыту)
А. «Эмоцияны тап» ойыны
Нұсқау: Қатысушыларға карточкалар немесе экранда эмодзилер көрсетіледі. Олар сол эмоцияның атын тауып, оның денеде қалай сезілетінін айтуы керек.
Мақсат: Эмоциялық сөздік қорды байыту.
Б. Жағдаяттарды талдау (Case Study)
Нұсқау: Күнделікті өмірде кездесетін қиын жағдайлар беріледі (мысалы: «Досың уәдесінде тұрмады» немесе «Жұмыста сын естідіңіз»).
Тапсырма: Осы сәтте туындайтын алғашқы реакцияны және оны қалай конструктивті арнаға бұруға болатынын талқылау.
В. «Тыныс алу» жаттығуы (Стресс-менеджмент)
Нұсқау: «Төртбұрышты тыныс алу» әдісін орындау (4 секунд дем алу, 4 секунд кідіріс, 4 секунд дем шығару, 4 секунд кідіріс).
Мақсат: Ашу мен үрейді басудың практикалық жолын үйрету.
Тренерге (Жүргізушіге) ұсыныстар
Қауіпсіз кеңістік: Қатысушыларға «кез келген эмоция дұрыс» екенін ескертіңіз. Сезімдерді «жақсы» немесе «жаман» деп бөлмеу маңызды.

Белсенді тыңдау: Пайдаланушылар өз оқиғаларын айтқанда, оларды бөліп-жармай, соңына дейін тыңдау мәдениетін қалыптастырыңыз.
Кері байланыс: Әр жаттығудан кейін «Бұл жаттығу кезінде не сезіндіңіз? Өмірде мұны қайда қолдануға болады?» деген сұрақтарды қойып отырыңыз.
 Қорытындылау
«Сәттілік кубогы»: Қатысушылар тренингтен алған ең маңызды бір ойды немесе жаңа дағдыны айтып, топты қорытындылайды.
Үй тапсырмасы: Бір апта бойы «Эмоциялар күнделігін» жүргізу (күніне 3 рет қандай сезімде болғанын жазып отыру). 
Эмоционалдық интеллект тесті:
https://forms.gle/XigCU7X4ranxAcxW6
5. «Сезім әлеміне саяхат»
Бұл тренинг интерактивті мультимедиалық технологияларды қолдану арқылы оқушылардың эмоционалдық интеллектісін дамытуға бағытталған. Бағдарлама барысында оқушылар өз эмоцияларын тануды, түсінуді және басқаруды, сондай-ақ айналасындағы адамдардың сезімдерін дұрыс қабылдауды үйренеді.
Тренингте бейнероликтер, анимациялар, интерактивті ойындар мен тапсырмалар арқылы балалардың қызығушылығы арттырылып, белсенді қатысуы қамтамасыз етіледі. Әртүрлі ситуациялық тапсырмалар мен топтық жұмыстар оқушылардың эмпатия, қарым-қатынас және өзін-өзі реттеу дағдыларын қалыптастыруға көмектеседі.

Бұл бағдарлама заманауи білім беру талаптарына сай әзірленіп, оқыту процесін тиімді, қызықты және нәтижелі етуге мүмкіндік береді. Тренинг мұғалімдерге оқушылармен эмоционалдық байланыс орнатуға және сыныптағы жағымды психологиялық ахуалды қалыптастыруға көмектеседі
https://emoji-explorer-quest.lovable.app/
6. Эмоционалды интеллект тренингі 
https://deaf-master-71816116.figma.site 
Бұл интерактивті тренинг бастауыш сынып оқушыларына (6-10 жас) 
[image: ][image: ]арналған. 
Мақсаты - балалардың эмоционалды интеллектін дамыту.
1. Эмоцияларды тану - Балалар эмоцияларды дұрыс анықтауды үйренеді.

Ойын форматы: Интерактивті викторина.
· 10 әр түрлі эмоция 
· Әр сұраққа 4 жауап нұсқасы
· Прогресс бары және ұпай жүйесі
· Дұрыс/бұрыс жауапқа визуалды кері байланыс (жасыл/қызыл түс)
· Конфетти эффекті дұрыс жауапта
Эмоциялар тізімі: Қуаныш, Қайғы, Ашу, Қорқыныш, Таңқалу, Шаршау, Махабат, Таңдану, Ойлану, Мақтаныш
Нәтиже: Соңында ұпай көрсетіледі және баға беріледі 
2. Эмпатия ойыны (Heart иконкасы, қызғылт түс) - Басқалардың сезімдерін түсіну және эмпатия дамыту.
3. 

Ойын форматы: Жағдайлық тапсырмалар
· 8 нақты өмірлік жағдай
· Әр жағдайға 4 әрекет нұсқасы
· Эмпатия рейтингі (0-10 балл)
· Әр жауапқа түсіндірме
Жағдайлар: Досың жаман баға алды, Жаңа оқушы жалғыз, Ағаң/апаң ойыншықты бұзды, Досың құлап, жарақат алды, Досың мерекеге шақырылмаған, Бала анасын жоғалтты, Қателік жасап ашуланды, Үй жануарын жоғалтты.
Кері байланыс:
· ✨ 10 балл: «Тамаша! Басқаларды ойлайсың!»
· 👍 5-9 балл: «Жақсы, бірақ одан да жақсырақ болуға болады»
· 💭 0-4 балл: «Басқа адамның сезімдерін ойлап көр»
4. Эмоцияларды басқару (Brain иконкасы, күлгін түс)-  Күшті эмоцияларды тыныштандыру әдістерін үйрету.
[image: ][image: ]3 техника:

А) Тыныс алу жаттығуы 
· Интерактивті анимация (шеңбер үлкейеді/кішірейеді)
· 5 циклдік тыныс алу сессиясы
· Әр цикл 4 секунд (кіріс-ұстау-шығару)
· Прогресс санағышы
Б) Жақсы ойлар 
· Позитивті ойлау тізімі
· Өзін-өзі растау (аффирмация) сөздері:
· «Мен жақсы адаммын!»
· «Мен күшті және батылмын!»
· «Менің айналамда мені сүйетіндер бар!»
В) Тыныштық орны 
· Визуализация жаттығуы
· Тыныш жерді елестету (жағажай көрінісі)
· Сенсорлық сипаттамалар (дыбыс, жарық, сезім)
5. Әлеуметтік дағдылар (Users иконкасы, көк түс) -  Басқалармен дұрыс қарым-қатынас жасауды үйрету

3 бөлім:
А) Сәлемдесу дағдылары 
Б) Әңгімелесу дағдылары 
В) Топпен жұмыс 
Бес қадамдық процесс:
1. Барлығы пікір айтадыи
2. Бірге шешім қабылдау
3. Жұмысты бөлу
4. Көмектесу
5. Бірге тексеру
Негізгі ережелер (бірлесу, бөлісу, тыңдау)
6. Жанжалды шешу (AlertCircle иконкасы, қызыл-сары түс) - Конфликтілік жағдайларды конструктивті шешуді үйрету
Ойын форматы: Проблемалық жағдайлар
· 5 типтік жанжал сценарийі
· [image: ]Әр жағдайға 4 шешім жолы


· Рейтинг жүйесі (0-10)
· Дәлелді кері байланыс
Жанжалдар:
1. Бір ойыншық үшін дау
2. Рұқсатсыз қалам алу
3. Әділетсіз ойын туралы айтыс
4. Екі топ арасында таңдау
5. Жаман сөзді жауап беру
Шешім деңгейлері:
· 10 балл: Конструктивті, эмпатиялы шешім
· 5-9 балл: Қабылданатын, бірақ жетілдіруге болады
· 0-4 балл: Деструктивті немесе проблеманы шешпейтін
7.  Эмоционалды интеллект тренингі 
https://rhythm-tone-01132792.figma.site 
«Эмоциялар Академиясы» бастауыш сынып оқушыларына арналған 4 модульді интерактивті тренинг:
Модуль 1 — Эмоцияларды тану: 8 бет-пішін суреті арқылы негізгі эмоцияларды (Қуаныш, Қайғы, Ашу, Қорқыныш, Таңдану, Жиіркену, Мақтаныш, Ұялу) тану тапсырмасы
Модуль 2 — Жағдаяттарды талдау: 5 нақты оқиға сипаттамасымен кейіпкердің эмоциясын анықтау (Айгүл, Арман, Зара т.б.)
Модуль 3 — Эмпатия және достық: 5 жағдаяттық сценарийде досқа, бауырға, ата-анаға дұрыс қолдау көрсету тәсілі
Модуль 4 — Эмоцияларды басқару: 5 тапсырмада ашу, мазасыздық, қайғы кезіндегі дұрыс мінез-құлық стратегиялары
Барлық модуль аяқтаған соң confetti конфетти мен сертификат экранға шығады. Модульдер кезекпен ашылады.
8.  «Сені түсінемін: практикалық эмпатия» тренингі
Мақсаты: Эмпатиялық өзара әрекеттесу және басқалардың сезімдерін түсіну дағдыларын қалыптастыру.
Мазмұны:
1. Жылыту жаттығуы: «Эмоциялық шеңбер» жаттығуы (пиктограммалар арқылы).
2. Интерактив: Эмпатия деген не? Эмпатия, симпатия және аяушылықтың айырмашылығы. Ютубтан видео қарап, тестке жауап береді https://youtu.be/XKPAawyNq4Q?feature=shared 
3. Рөлдік ойын: «Басқа адамның орнында» — жағдайды қарсы тараптардың көзқарасымен талдау. Әр ситуациялық сұрақ бойынша тестке жауап береді. https://gemini.google.com/share/176cdc1b34ff
4. Эмпатиялық жауап беру тәжірибесі: Қолдау білдіру үшін қалай сөйлесу керек. Екі топқа бөлініп, топтың жартысы өмірде қолдау көрсетуді қажет етуі мүмкін ситуацияларды пост ретінде жазады, қалған топтың жартысы қандай қолдау сөздер айтуға болатынын сол ситуацияның комментарийіне жазады. 
https://padlet.com/ermekovna06/padlet-2z9sk8d3ncy519q2 
9. Жылыту жаттығуы: «Эмоциялық шеңбер»
Мақсаты: Қатысушылардың эмоцияларды тану және атау дағдыларын дамыту.Өткізу барысы: Қатысушылар шеңберге тұрады. Әрқайсысына эмоциялар бейнеленген пиктограммалар таратылады.
2. Интерактив бөлім: «Эмпатия деген не?»
Мақсаты: Эмпатия ұғымын теориялық тұрғыда түсіндіру.
Мазмұны:
· Эмпатия деген не? 
· Симпатия мен аяушылықтан айырмашылығы 
· Қарым-қатынастағы рөлі 
Практика: Қатысушылар видео қарап, кейін тест сұрақтарына жауап береді.
Видео: https://youtu.be/XKPAawyNq4Q?feature=shared 
Талқылау сұрақтары:
· Эмпатия не үшін қажет? 
· Эмпатиясыз қарым-қатынас қандай болады?
3. Рөлдік ойын: «Басқа адамның орнында»
Мақсаты: Қатысушыларды басқа адамның көзқарасымен ойлауға үйрету.
Өткізу барысы: Қатысушыларға түрлі ситуациялар ұсынылады. Әр қатысушы: белгілі бір рөлді алады, сол адамның сезімі мен ойларын жеткізеді.
Сілтеме: https://gemini.google.com/share/176cdc1b34ff 
Тапсырма: Әр ситуация бойынша тест сұрақтарына жауап беру.
Нәтиже: Қатысушылар өзгенің жағдайын түсінуге дағдыланады.
4. Практикалық жұмыс: «Қалай қолдау көрсету керек?»
Мақсаты: Эмпатиялық жауап беру дағдысын қалыптастыру.
Өткізу барысы:Қатысушылар екі топқа бөлінеді:
- 1-топ: Өмірдегі қиын ситуацияларды «пост» ретінде жазады;
- 2-топ: Сол ситуацияларға қолдау білдіретін сөздерді «комментарий» ретінде жазады.
Платформа: https://padlet.com/ermekovna06/padlet-2z9sk8d3ncy519q2 
Мысал:
❌ «Уайымдама».
✅ «Сені түсінемін, бұл шынымен қиын жағдай»
Нәтиже: 
Қатысушылар дұрыс қолдау көрсету тәсілдерін үйренеді.
Таратпа материалдар:

Құралдары мен олардың мазмұны

	Материал
	Мақсаты

	1
	2

	Эмоциялар карталары (пиктограммалар)
https://drive.google.com/file/d/1zTzsPsN4RoupyfgdH7D2cVCwlge8hwGg/view?usp=sharing 
	Есту қабілеті төмен және АСБ (аутизм спектріндегі бұзылысы бар) студенттерге (оқушыларға) көмек

	 «Басқаны сөзбен қалай қолдауға болады» жадынамасы
https://docs.google.com/document/d/1HS5UcMTjz7xkDsWum2ZVzS0YOIrGSLyu4tmT2yZritE/edit?usp=drive_link 
	Эмпатиялық жауап беру алгоритмі

	«Менің эмпатия деңгейім» тест-анкета
http://simpoll.ru/run/survey/10a29ecf 
	Диагностика (тренингке дейін және кейін)

	«Эмпатиялық қарым-қатынастың 5 ережесі» чек-парағы
https://drive.google.com/file/d/1HA252OK7Aq0ViEEYq66rbnNSZA_22Ohr/view?usp=drive_link 
	Дағды қалыптастыру



Қорытындылай келе, эмпатия – бұл жай ғана басқа адамды түсіну емес, ол – адамның ішкі әлеміне үңіле білу, оның сезімін қабылдап, қолдау көрсете алу қабілеті.Бүгінгі тренинг барысында біз эмпатияның мәнін түсініп қана қоймай, оны іс жүзінде қолданудың жолдарын қарастырдық. Қатысушылар эмоцияларды тануды, өзгенің орнына өзін қойып көруді және қолдау көрсетудің тиімді тәсілдерін үйренді.Қазіргі қоғамда табысты қарым-қатынас құру үшін тек білім жеткіліксіз. Адамға ең алдымен түсіну, тыңдай білу, жанашырлық таныту қажет. Ал бұл қасиеттердің негізінде дәл осы – эмпатия жатыр.
Сондықтан әрқайсымыз күнделікті өмірде:
· біреуді тыңдағанда шынымен тыңдап, 
· жауап бермес бұрын түсінуге тырысып, 
· қарапайым қолдау сөздерінің өзі үлкен күшке ие екенін ұмытпауымыз керек. 
Эмпатия – бұл әлсіздік емес, керісінше, ол – адамның рухани күші мен мәдениетінің көрсеткіші.
Бүгінгі тренингтен алған білімдеріңізді тек осы жерде қалдырмай, өмірде, қарым-қатынаста, оқыту процесінде қолданасыздар деп сенемін.
Видео

Сурет 54 - «Басқаны сөзбен қалай қолдауға болады» жадынамасы

10.  «Өзіңе сен — өмірің өзгереді» мотивациялық тренингі
Мақсаты: Эмпатиялық өзара әрекеттесу
Ұзақтығы: 60–90 минут 
Кіріспе (10 минут)
Мақсаты: Қатысушыларды ашу, атмосфера құру 
- Тренер өзін таныстырады 
- Қатысушылар қысқаша өзін айтады 
- Сұрақ:  “Сізге дəл қазір не жетіспейді?” 
 Жеңіл музыка қосуға болады 
Танысу тренингі (Ice-breaker) (10 минут) 
Жаттығу: “Мен кіммін?” 
Қатысушылар: 
- Өз есімін айтады 
- Өзі туралы 1 ерекше факт айтады 
- Өзінің бір арманы 
 Бұл бөлім сенімділік береді 
Негізгі бөлім (30 минут)
 1-бөлік: Мотивация деген не? 
- Мотивация – əрекетке итермелейтін күш 
- Ішкі жəне сыртқы мотивация 
Сұрақ: “Сізді не қозғайды?” 
 2-бөлік: Өзін-өзі бағалау 
Жаттығу: 
- Қатысушылар қағазға жазады: 
◦ Менің 3 күшті қасиетім 
◦ Менің 3 əлсіз тұсым 
Талқылау 
3-бөлік: Сенімдерді өзгерту 
Жаттығу: 
“Мен істей алмаймын” → “Мен үйрене аламын” 
Мысалдар келтіру 
Практикалық бөлім (20 минут)
Жаттығу: “Арман картасы” 
- Қатысушылар өз мақсаттарын жазады 
- 1 жыл, 5 жыл жоспар 
Немесе: “Егер қорқыныш болмаса не істер едің?” 
Қорытынды бөлім (10–15 минут)
- Əр қатысушы: 
Бүгін не түсінді? 
Қандай шешім қабылдады? 
- Қорытынды сөз: 
“Сен өзгерсең — өмірің өзгереді” 
Мотивациялық ойын

Əр аралдағы тапсырмаларды шеше отырып қазынаға жетеді.  Қазынаға бірінші жету оларға мотивация бола отырып, əр тапсырманы толық, дұрыс, тез орындауға тырысады. Сыртқы мотив оянады.  
https://g.co/gemini/share/66e950a4fa74
11. Тақырыбы: «Менің эмоцияларым»
Бұл тест 1- 4 сынып оқушыларының эмоционалды интеллект деңгейін анықтауға бағытталған. 
Тесттің шарты: Бұл тестте саған әртүрлі жағдаяттар мен сұрақтар ұсынылады. Әр сұрақты мұқият оқып, берілген жауап нұсқаларының ішінен өзіңе ең жақын, дұрыс деп есептеген бір жауапты таңда. Тестте барлығы 10 сұрақ бар. Әр сұрақтың тек бір ғана дұрыс жауабы болады. Жауап беру барысында асықпай, ойланып жауап беруге тырыс.
Тестті орындау кезінде:
· өз шынайы ойыңды таңда; 
· басқа оқушылармен ақылдаспа; 
· барлық сұрақтарға жауап беруге тырыс. 
Бағалау тәртібі: Әр дұрыс жауап үшін 1 балл беріледі. Барлық балл қосылып, жалпы нәтиже анықталады.
 Нәтижені интерпретациялау:
· 9-10 балл – эмоционалды интеллект деңгейі жоғары 
· 6-8  балл – орта деңгей 
· 0–5 балл – төмен деңгей 
Сілтемесі: https://notebooklm.google.com/notebook/316c6fe2-ef1e-4c11-9252-2b953e03d4c5/artifact/eaa2573e-563e-43b4-9de9-848aa840e400 
12. «Пирамида құпиясы» ойыны
Ойынның мақсаты: Оқушылардың логикалық және математикалық ойлау қабілетін дамыту, есеп шығару дағдыларын жетілдіру, қызығушылығын арттыру.
Ойынның мазмұны: Ойын ежелгі пирамида ішінде өтеді. Пирамиданың ішінде 5 құпия есік бар. Әр есікті ашу үшін оқушылар логикалық немесе математикалық тапсырмаларды дұрыс орындауы қажет.
Әр тапсырма орындалған сайын:есік ашылады, оқушы қазына (алтын, асыл тас, кілт) алады 
Соңғы есікті ашқан оқушы жеңіске жетеді.
Ойын ережесі:
1. Оқушылар кезекпен немесе топпен тапсырмаларды орындайды. 
2. Әр деңгейде бір тапсырма беріледі. 
Тапсырма дұрыс орындалса: келесі деңгейге өтеді, қазына алады.
Егер жауап қате болса:  қайта ойлануға мүмкіндік беріледі. 
3. Барлық 5 деңгейді аяқтаған оқушы – жеңімпаз 
Жеңіс шарты: Барлық 5 есікті ашып, қазынаны тапқан оқушы немесе топ жеңіске жетеді.

Ойын сілтемесі: https://gemini.google.com/share/f6f6a5a8c94d 
Осылайша, әлеуметтік-эмпатиялық компонент бойынша ұйымдастырылған интерактивті мультимедиялық тапсырмалар оқушылардың өзгелердің эмоциялық жағдайын түсіну қабілетін, құрдастарының сезімін ескеруге бағытталған әлеуметтік ұстанымын және өзгенің эмоциялық күйіне жанашырлықпен жауап беру дағдысын жүйелі дамытуға ықпал етті. Бұл жұмыстар оқушылардың эмпатиялық қарым-қатынас мәдениетін қалыптастырып, сынып ішіндегі өзара түсіністік пен жағымды психологиялық ахуалды нығайтуға мүмкіндік берді.
Эмоционалдық-рефлексивтік компонентті дамытуда оқушылардың өз көңіл күйін анықтау икемділігін, мультимедиялық тапсырмалар негізінде өз сезімін сипаттау тәжірибесін және өз әрекеті мен мінез-құлқына эмоционалдық тұрғыдан баға беру рефлексиясын қалыптастыру басты назарға алынды. Бұл бағыттағы әдістемелік жұмыс оқушының өз эмоциясын тануына, ішкі күйін сөзбен жеткізуіне, мультимедиялық жағдаяттардан алған әсерін түсіндіруіне және өз мінез-құлқын эмоционалдық тұрғыдан бағалауына негізделді.
Осы мақсатта қалыптастыру сабақтарында Sezim платформасы, SezimAI платформасы, «Көңіл күй термометрі», «Эмоция күнделігі», «Болашаққа хат», апталық эмоция статистикасы, AI көмекші, «Смайлик таңда», «Мен-хабарлама», «Өзімді бағалау баспалдағы», «Көңіл күй шеңбері», «Сезім ауа-райы», «Көңіл-күй түстері», «Дем алу жұлдызы», рефлексивтік стикерлер және мультимедиялық жағдаяттар негізіндегі өзіндік талдау тапсырмалары қолданылды.
Аталған тапсырмалар оқушылардың өз көңіл күйін сыртқы жағдайлармен байланыстыра түсінуіне және оны нақты эмоциялық сөздермен сипаттауына мүмкіндік берді. Sezim платформасында оқушылар өздерінің қазіргі эмоциясын таңдап, сол сезімге сәйкес ұсынылған жаттығулар, медитациялар, әуендер мен бейнематериалдар арқылы өз эмоциялық күйін түсінуге және реттеуге үйренді. Бұл жұмыс оқушылардың өз көңіл күйін анықтау икемділігін дамытуға ықпал етті.«Көңіл күй термометрі», «Смайлик таңда» және «Көңіл күй шеңбері» тапсырмалары сабақтың басында немесе соңында қолданылып, оқушылардың сол сәттегі эмоциялық күйін белгілеуіне жағдай жасады. Оқушы өз көңіл күйіне сәйкес смайлик, түс немесе белгі таңдап, неліктен сол таңдауды жасағанын түсіндірді. Мұндай жұмыстар оқушылардың «мен қазір не сезініп тұрмын?», «неге бұлай сезіндім?» деген сұрақтарға жауап беру дағдысын қалыптастырды.
Мультимедиялық тапсырмалар негізінде өз сезімін сипаттау тәжірибесін дамыту үшін «Эмоция күнделігі», «Сезім ауа-райы», «Көңіл-күй түстері» және мультимедиялық жағдаяттарды талдау жұмыстары жүргізілді. Оқушылар бейнеүзінді, сурет немесе интерактивті тапсырмадан кейін өздерінде қандай сезім пайда болғанын айтып, оны эмоциялық сөздермен сипаттады. Мысалы, оқушы өз көңіл күйін «күн ашық», «бұлтты», «жаңбырлы» сияқты бейнелік белгілермен салыстырып, оның себебін түсіндірді. Бұл тәсіл өз сезімін тікелей айтуға қиналатын оқушылар үшін эмоцияны бейнелі түрде сипаттауға мүмкіндік берді.
«Болашаққа хат» тапсырмасы оқушылардың ішкі ойларын, арман-мақсатын және эмоционалдық күтулерін жазбаша түрде білдіруіне бағытталды. Бұл тапсырма оқушылардың өз сезімі мен болашақтағы әрекетін байланыстыра пайымдауына, өзіндік рефлексия жасауына және эмоционалдық тұрақтылығын нығайтуына ықпал етті. Ал апталық эмоция статистикасы оқушыға өзінің көңіл күйіндегі өзгерістерді бақылауға, қай эмоция жиі кездесетінін байқауға және өз ішкі жағдайын талдауға мүмкіндік берді.Өз әрекеті мен мінез-құлқына эмоционалдық тұрғыдан баға беру рефлексиясын қалыптастыруда «Өзімді бағалау баспалдағы», «Мен-хабарлама», рефлексивтік стикерлер және AI көмекшімен жұмыс қолданылды. Бұл тапсырмаларда оқушылар сабақтағы әрекетін, құрдастарымен қарым-қатынасын, қателіктен кейінгі мінез-құлқын және өз сезімін бағалады. Оқушы «Мен бүгін досыма көмектестім, сондықтан өзімді қуанышты сезіндім», «Мен ашуланғанда өз сезімімді сөзбен айтуға тырыстым», «Мен қателестім, бірақ оны түзетуге дайынмын» сияқты рефлексивтік жауаптар беруге дағдыланды.
1. Тапсырма
https://emotional-sparkle-hub.lovable.app/ 
Sezim — өзіңді тану мен эмоцияларыңды басқаруға арналған заманауи платформа.Бұл жерде сен EQ тесттері арқылы өзіңді тереңірек түсініп, қызықты ойындар мен медитациялар арқылы эмоционалдық жағдайыңды жақсарта аласың. Сонымен қатар, AI көмекшімен сөйлесіп, ішкі ойларың мен сезімдеріңді талдауға мүмкіндік бар. Барлық құралдар — бір жерде, сенің жеке дамуың үшін.

Бұл бетте сен өзіңнің қазіргі эмоцияңды таңдай аласың — қуаныш, мұң, ашу, қорқыныш, тыныштық немесе махаббат. Таңдаған сезімің арқылы сен өз жағдайыңды жақсырақ түсініп, сол эмоцияға сай арнайы ұсыныстар мен жаттығулар аласың. Бұл саған эмоцияңды басқаруға, жеңілдетуге немесе тереңірек түсінуге көмектеседі. Сонымен қатар, уақыт өте келе өз көңіл күйіңді бақылап, ішкі өзгерістеріңді байқай аласың.

Бұл бетте сен өзіңнің қазіргі эмоцияңды таңдай аласың — мысалы, егер «Мұң» батырмасын бассаң, саған сол күйге сай арнайы жаттығулар, шағын терапиялық кеңестер, тыныштандыратын медитациялар, көңіл күйіңді түсінуге көмектесетін әуендер мен видеолар ұсынылады. Сол сияқты әр эмоцияны таңдағанда, жүйе саған дәл сол сезімге сәйкес пайдалы контент көрсетіп, эмоцияңды жеңілдетуге, қабылдауға немесе дұрыс бағытта басқаруға көмектеседі.

Бұл бетте сен Sezim платформасындағы негізгі мүмкіндіктерді пайдалана аласың. Мұнда психологиялық тесттен өтіп, өзіңнің EQ деңгейіңді анықтайсың, эмоция ойындары арқылы ойнап отырып өзіңді дамытасың, болашақтағы өзіңе хат жазып, ішкі ойларыңды сақтай аласың. Сонымен қатар апталық статистика арқылы өз эмоцияларыңның өзгерісін бақылап, жалпы күйіңді талдайсың. Егер сөйлескің келсе немесе қолдау қажет болса, AI көмекшімен чат арқылы байланысып, сұрақтарыңа жауап алып, бағыт-бағдар таба аласың.

[image: ]

Бұл бетте қолданушы психологиялық тесттен өте алады

Бұл бетте қолданушы таңдаған эмоциясы бойынша ойындар ойнай алады

Бұл «Болашаққа хат» бөлімінде қолданушы алдағы бір ай немесе үш,алты, бір жылға арнап хат жазады.иКейін платформа жазған уақытқа сәйкес хатты сақтап, еске салады. 

Бұл бетте қолданушы апта бойы өзі көрсеткен эмоциялардың статистикасын көре алады. Демек өзінің апталық эмоция деңгейін анықтай алады. 

Бұл қосымшаның ерекшелігі ИИ көмекші. Қолданушы ИИ психолог көмекші арқылы өз эмоцияларын басқарып, сөйлесе алады. 

Сайттың артықшылықтары
· Кешенді тәсіл: Тесттер, ойындар, медитация және AI көмекші — барлық құралдар бір жерде жинақталған.
· Жекелендірілген контент: Жүйе сіздің дәл қазіргі эмоцияңызға (мысалы, «Мұң») сәйкес келетін терапиялық мазмұнды автоматты түрде іріктеп береді.
· 24/7 Қолжетімділік: AI көмекші кез келген уақытта қолдау көрсетуге дайын.
· Прогресті бақылау: Апталық статистика арқылы адам өз жағдайын динамикада көре алады.
· Эмоциялық қауіпсіздік: «Болашаққа хат» немесе «Алғыс көпіршіктері» сияқты құралдар адамның ішкі позитивті ойларын нығайтады.
Бұл платформа — өзін дамытқысы келетін және эмоционалдық саулығына бей-жай қарамайтын жандарға арналған таптырмас көмекші құрал.
2. Тапсырма
Сайт: https://empathy-quest-hub.lovable.app/ 
1. Басты бет (Home Page)
Сайттың бірінші бөлімінде эмоционалды интеллект пен эмпатия тақырыбына арналған заманауи, интерактивті платформа ұсынылған. Бұл бөлімде пайдаланушыны бірден қызықтыратын тақырыптық атау, қысқаша түсіндірме және визуалды элементтер орналасқан.
Басты бетте:
- эмоциялық интеллекттің маңыздылығы туралы кіріспе ақпарат берілген; 
- қолданушыны “эмпатия сапарына” шақыратын мотивациялық мәтіндер бар;
- интерактивті дизайн элементтері (анимация, батырмалар, визуал блоктар) қолданылған 
Бұл бөлімнің негізгі мақсаты — пайдаланушының назарын аудару және сайттың идеясына тез кіріктіру.

2. Эмпатия және эмоционалды интеллект туралы бөлім
Бұл бөлімде эмоциялық интеллекттің мәні мен құрылымы түсіндіріледі.
Мұнда: эмоционалды интеллекттің анықтамасы, оның негізгі компоненттері (өзін-өзі тану, эмоцияны басқару, эмпатия, әлеуметтік дағдылар), қазіргі білім беру жүйесіндегі рөлі, сияқты мазмұндар қамтылған.
Сайт жалпы психологиядағы эмпатия ұғымына сүйене отырып, оны күнделікті өмірде қолдануға болатынын көрсетеді. Мұндай тәсіл басқа платформалардағыдай (мысалы, Empathy Set App) эмоцияларды түсіну мен қарым-қатынасты жақсартуға бағытталған.

3. Интерактивті оқу (Interactive Learning)
Сайттың маңызды бөліктерінің бірі — интерактивті оқыту модулі.
Бұл бөлімде:
Тапсырмалар,ситуациялық ойындар (scenario-based learning),шешім қабылдау жаттығулары берілген.
Пайдаланушы нақты жағдайларда қалай әрекет ету керектігін үйренеді. Яғни, бұл жай теория емес — практикалық дағды қалыптастыруға бағытталған.
Осындай тәсіл қазіргі білім беру технологияларында кең қолданылады, себебі интерактивті әдістер эмоциялық дағдыларды тиімді дамытады.

4. Ойын элементтері (Gamification)
Сайтта ойын элементтері қолданылған, яғни оқыту процесі геймификация арқылы жүзеге асады.
Бұл бөлімде:
· деңгейлер (levels) 
· тапсырмалар жүйесі 
· марапат немесе прогресс механикасы сияқты элементтер бар.
Мұндай тәсіл қолданушының қызығушылығын арттырып, оқу процесін жеңіл әрі тартымды етеді. Эмоциялық интеллектті дамытуда ойын форматындағы тапсырмалар ерекше тиімді болып табылады.

                              [image: ]
5. Ресурстар және білім беру материалдары
Сайтта қосымша оқу материалдары да ұсынылған.
Бұл бөлімде:
· мақалалар 
· теориялық ақпараттар 
· психологиялық кеңестер бар.
Пайдаланушы тек тапсырма орындап қана қоймай, өзінің білімін тереңдете алады.

6. Қолданушыға бағытталған дизайн (UI/UX)
Сайттың дизайны заманауи және қолданушыға ыңғайлы.
Ерекшеліктері:
· қарапайым навигация 
· визуалды тартымды интерфейс 
· мобильді құрылғыларға бейімделген 
Бұл сайттың usability деңгейін арттырады және білім алуды жеңілдетеді.
7. Жалпы қорытынды сипаттама
Empathy Quest Hub — бұл эмоционалды интеллектті дамытуға арналған интерактивті білім беру платформасы.
Сайт:
· теория мен практиканы біріктіреді 
· қолданушыны белсенді қатысуға итермелейді 
· эмпатия, коммуникация және өзін-өзі түсіну дағдыларын дамытады 
Жалпы алғанда, бұл платформа қазіргі білім беру жүйесінде маңызды болып табылатын soft skills-ті дамытуға бағытталған тиімді құрал болып табылады.
Тест: https://emo-learn-quest.lovable.app 
3. Тапсырма
1. «Сезім әлемі» квесті
Бұл — «Сезім әлемі» атты балаларға (7-12 жас) арналған эмоциялық интеллект туралы интерактивті веб-қосымша.
Не бар:
🎮 Квест — 6 кезеңнен тұратын ойын: эмоцияларды тану, эмпатия, ашуды басқару, достық, жанжалды шешу, өзін-өзі сүю. Әр кезеңде сұрақтар, түсіндірмелер және белгілер (badges) бар.
🎨 Таныстырылым (/slides) — 10 слайдтан тұратын презентация: ЭИ деген не, неге керек, негізгі эмоциялар, квест қалай ойналады, ата-аналарға кеңестер.
Мақсаты: Балалар ойнай отырып өз сезімдерін тани, түсіне және басқара білуге үйренеді
https://emotion-quest-explorer.lovable.app/

2. «Эмоциялық интеллект» пазлы
Бұл — «Эмоциялық интеллект» тақырыбы бойынша интерактивті пазл-ойын. 
Қалай жұмыс істейді:
Сол жақта 1-ден 6-ға дейінгі сандар бар. Әр санның артында тақырыпқа қатысты сұрақ жасырылған.
Санды басып, сұраққа дұрыс жауап берсеңіз — оң жақтағы пазлдың бір бөлігі ашылады.
Қате жауап берсеңіз — пазл бөлігі жабық қалады, ол сұрақ қайта берілмейді.
Барлық 6 сұраққа дұрыс жауап берген кезде, жасырылған сурет толық ашылады. ✨
Сұрақтар тақырыптары:
EQ ұғымы
EQ-дің негізгі компоненттері
Эмпатия
Эмоцияны басқару (ашу)
Жоғары EQ белгілері
Ішкі мотивация
https://emotion-quest-builder.lovable.app
4. Тапсырма
Цифрлық платформалардың оқу үдерісіндегі мүмкіндіктері
Қазіргі таңда мұғалімдердің жұмысын жеңілдетіп, сабақты қызықты әрі тиімді өткізуге мүмкіндік беретін жаңа буын платформалар кеңінен қолданысқа еніп келеді. Соның ішінде Lovable платформасы ерекше орын алады.
1. Lovable платформасы
Lovable – интерактивті цифрлық сторителлинг пен квесттер құруға арналған платформа. Бұл құрал арқылы мұғалімдер оқу материалын сюжеттік форматта ұсынып, оқушыларды белсенді әрекетке тарта алады.
Платформаның мүмкіндіктері:
1. интерактивті квесттер құрастыру; 
2. оқушыларды ойын арқылы оқыту; 
3. тұлғалық және кәсіби дамуға бағытталған тапсырмалар беру; 
4. білім алушылардың өзін-өзі тануын дамыту; 
5. оқу мотивациясын арттыру. 
Lovable платформасы әсіресе оқушылардың қызығушылығын оятып, оларды оқу үдерісіне толықтай тартуға мүмкіндік береді. 
Мына сілтеме арқылы кіреміз https://emotion-grow-lab.lovable.app. 
СезімAl  платформасы

Жоғарыдағы сілтемені басу арқылы платформасының басты беті ашылады. Цифрлы «SezimAI» платформасының интерфейсі қолданушыларға эмоционалды интеллектіні дамытуға бағытталған бірнеше функционалды бөлімдерден тұрады. Платформаның жоғарғы бөлігінде негізгі батырмалар ретінде «Ойын», «Тест», «Тренинг» және «SezimAI коуч» бөлімдері орналастырылған.
«Ойын» батырмасын таңдаған кезде қолданушыға түрлі эмоцияларға қатысты сұрақтар ұсынылады. Бұл тапсырмаларда берілген жағдаяттарға сәйкес келетін эмоцияларды анықтап, оларды төменде берілген смайликтермен сәйкестендіру қажет. Аталған ойын түрі оқушылардың эмоцияларды тану және ажырату дағдыларын дамытуға бағытталған.

«Тест» бөлімінде эмоцияларды түсіну және білдіру қабілеттерін анықтауға арналған тест тапсырмалары беріледі. Әр сұрақтың астында бірнеше жауап нұсқалары ұсынылып, қолданушы олардың ішінен дұрыс жауапты таңдауы тиіс. Бұл бөлім оқушылардың теориялық білімін бекітіп, өзін-өзі бағалауына мүмкіндік береді.

«Тренинг» батырмасын басу арқылы қолданушы эмоционалды дағдыларын дамытуға арналған арнайы дайындалған жаттығулармен таныса алады. Бұл тренингтер тәжірибелік сипатқа ие болып, эмоцияларды басқару, өзін-өзі реттеу және эмпатияны қалыптастыруға бағытталған.

Ал «SezimAI коуч» бөлімі жасанды интеллект негізінде құрылған онлайн кеңесші, психолог, дос қызметін атқарады. Бұл бөлімде қолданушы өзінің сол сәтте көңіл күіне қатысты кез келген сұрағын қойып, жедел жауап ала алады. Коуч оқушыларға эмоционалды жағдайларды түсіндіруге, кеңес беруге және жеке қолдау көрсетуге мүмкіндік береді.

Мультимедиа


Оқыту құралы


Білім беру ресурсы


Білім беру ортасы


Қарым-қатынас


Жоғары	Эксперимент тобы	Бақылау тобы	14.95	18.82	Орта	Эксперимент тобы	Бақылау тобы	31.03	28.24	Төмен	Эксперимент тобы	Бақылау тобы	54.02	52.94	



Жоғары	Эксперимент тобы	Бақылау тобы	5.74	9.41	Орта	Эксперимент тобы	Бақылау тобы	44.83	43.53	Төмен	Эксперимент тобы	Бақылау тобы	49.43	47.06	



Жоғары	Эксперимент тобы	Бақылау тобы	4.5999999999999996	7.06	Орта	Эксперимент тобы	Бақылау тобы	43.68	43.53	Төмен	Эксперимент тобы	Бақылау тобы	51.72	49.41	



Жоғары	Эксперимент тобы	Бақылау тобы	11.49	16.47	Орта	Эксперимент тобы	Бақылау тобы	36.781999999999996	35.293999999999997	Төмен	Эксперимент тобы	Бақылау тобы	51.73	48.24	



Жоғары	Эксперимент тобы	Бақылау тобы	8.0500000000000007	12.94	Орта	Эксперимент тобы	Бақылау тобы	42.52	41.18	Төмен	Эксперимент тобы	Бақылау тобы	49.43	45.88	



Жоғары	Эксперимент тобы	Бақылау тобы	4.5999999999999996	9.41	Орта	Эксперимент тобы	Бақылау тобы	41.38	40	Төмен	Эксперимент тобы	Бақылау тобы	54.02	50.59	



Жоғары	Эксперимент тобы	Бақылау тобы	3.45	5.88	Орта	Эксперимент тобы	Бақылау тобы	42.53	45.88	Төмен	Эксперимент тобы	Бақылау тобы	54.02	48.24	



Жоғары	Эксперимент тобы	Бақылау тобы	5.74	8.24	Орта	Эксперимент тобы	Бақылау тобы	45.98	45.88	Төмен	Эксперимент тобы	Бақылау тобы	48.28	45.88	



Жоғары	Эксперимент тобы	Бақылау тобы	66.67	21.18	Орта	Эксперимент тобы	Бақылау тобы	19.54	30.59	Төмен	Эксперимент тобы	Бақылау тобы	13.79	48.23	



Жоғары	Эксперимент тобы	Бақылау тобы	62.07	10.59	Орта	Эксперимент тобы	Бақылау тобы	27.59	48.23	Төмен	Эксперимент тобы	Бақылау тобы	10.34	41.18	



Жоғары	Эксперимент тобы	Бақылау тобы	71.260000000000005	9.41	Орта	Эксперимент тобы	Бақылау тобы	22.99	45.88	Төмен	Эксперимент тобы	Бақылау тобы	5.75	44.71	



Жоғары	Эксперимент тобы	Бақылау тобы	73.56	17.649999999999999	Орта	Эксперимент тобы	Бақылау тобы	19.54	36.470999999999997	Төмен	Эксперимент тобы	Бақылау тобы	6.9	45.88	



Жоғары	Эксперимент тобы	Бақылау тобы	67.819999999999993	15.29	Орта	Эксперимент тобы	Бақылау тобы	21.84	43.53	Төмен	Эксперимент тобы	Бақылау тобы	10.34	41.18	



Жоғары	Эксперимент тобы	Бақылау тобы	75.86	11.77	Орта	Эксперимент тобы	Бақылау тобы	19.54	42.35	Төмен	Эксперимент тобы	Бақылау тобы	4.5999999999999996	45.88	



Жоғары	Эксперимент тобы	Бақылау тобы	70.11	7.06	Орта	Эксперимент тобы	Бақылау тобы	20.69	48.23	Төмен	Эксперимент тобы	Бақылау тобы	9.1999999999999993	44.71	



Жоғары	Эксперимент тобы	Бақылау тобы	72.41	10.59	Орта	Эксперимент тобы	Бақылау тобы	17.239999999999998	49.41	Төмен	Эксперимент тобы	Бақылау тобы	10.35	40	

